
Pertama kali saya membacanya adalah sekitar 10 tahun lalu 

sewaktu saya masih di sekolah menengah. Pada waktu itu 
saya tidak membacanya sehingga habis, tetapi saya ingat benar kisah 
dalam bab satu buku ini, iaitu kisah bagaimana dua orang pelajar 
mula berbisnes. Kisah ini berjaya menangkap imaginasi saya pada 
waktu itu. 


B uku Rich Dad Poor Dad bukanlah buku yang baru bagi saya. 


Takdir sudah tersurat, sewaktu di Tingkatan 4 saya turut belajar 
sajak The Road Not Taken karya Robert Frost yang dimuatkan dalam 
bab pengenalan buku ini. Sajak itu seolah-olah memberi keyakinan 
kepada saya bagi membuat pilihan-pilihan 'pelik yang akhirnya 
membawa manfaat pada masa akan datang. 


Bagi saya, buku ini bukan sahaja berkenaan dengan kewangan 
peribadi, malah cara berfikir dan cara melihat dunia. Perdebatan 
berkaitan definisi kekayaan yang dibawa dalam buku ini sahaja 
sebenarnya sudah mampu mengubah cara kita melihat isu-isu yang 
banyak menjerat kita semua. 

Sudah tentu buku ini tidak mungkin dapat diambil bulat-bulat 
sebagai panduan hidup. Namun, apa yang pasti buku ini adalah 
rencah yang bagus dalam resipi kita berfikir bagaimana mengharungi 
cabaran hidup. 


Semoga kita semua beroleh manfaat. Wassalam. 


Muhammad Firdaus bin Ariff 

ada begitu ramai orang yang perlu diucapkan terima kasih? 

Paling nyata, buku ini adalah tanda terima kasih saya kepada 
dua orang ayah saya yang juga model ikutan yang hebat. Juga kepada 
ibu saya yang mengajar saya erti cinta dan kasih sayang. 


B agaimana seseorang dapat mengucapkan terima kasih apabila 


Individu yang terlibat secara langsung dalam menjayakan buku 
ini adalah isteri saya Kim, yang melengkapkan hidup saya. Kim 
adalah rakan kongsi saya dalam perkahwinan, bisnes, dan hidup. 
Tanpanya saya mungkin hanyut. Kepada ibu bapa Kim, iaitu Winnie 
dan Bill Meyer, terima kasih kerana membesarkan seorang anak 
perempuan yang sungguh hebat. 


Terima kasih kepada Sharon Lechter kerana sudi 
menyempurnakan buku ini, walaupun failnya tidak teratur di dalam 
komputer. Kepada Mike, suami Sharon, terima kasih kerana menjadi 
peguam hak cipta yang hebat. Begitu juga dengan kerjasama dan 
penyertaan anak-anak mereka, Phillip, Shelly, dan Rick. 


Saya berterima kasih kepada Keith Cunningham atas 
inspirasi dan nasihat kewanganj Larry dan Lisa Clark, atas hadiah 
persahabatan dan sokongan, Rolf Parta, si genius teknikal: Anne 
Nevin, Bobbi DePorter, dan Joe Chapon, atas pandangan pakar 

berkenaan pembelajaran: DC dan John Harrison, Jannie Tay, 
Sandy Khoo, Richard dan Veronica Tan, Jacgueline Seow, Nyhl 
C. See dan Jesicca See, atas sokongan profesional, Bill dan Cindy 
Shopoff, Van Tharp, C. W. Allen, Marilu Diegnan, Kim Arries, dan 
Tom Weisenborn, atas kebijakan kewangan mereka, Sam Georges, 
Anthony Robbins, Enid Vien, Lawrence dan Jayne Johnson, Alan 
Wright, Zig Ziglar, atas kejelasan fikiran: J. W. Wilson, Marty Weber, 
Randy Craft, Don Mueller, Brad Walker, Blair dan Eileen SInger, 
Wayne dan Lynn Morgan, Mimmi Brennan, Jerome Summers, Dr. 
Peter Powers, Will Hepburn, Dr. Enrigue Teuscher, Dr. Robert 
Marin, Betty Oyster, Julie Belden, Jamie Danforth, dan Bill Galvin, 
kerana menjadi rakan dan penyokong hebat dalam projek-projek ini, 
dan kepada Frank Crerie, Clint Miller, Thomas Allen, dan Norman 
Long kerana menjadi rakan kongsi bisnes yang hebat. 

dan seorang lagi ayah yang kaya. Ayah saya yang miskin, 

berpendidikan tinggi dan bijak. Beliau mempunyai Ph.D. 
dan menamatkan program ijazah sarjana muda yang memerlukan 
masa empat tahun dalam tempoh masa kurang daripada dua tahun. 
Beliau kemudian ke Stanford University, University of Chicago, dan 
Northwestern University untuk pengajian pasca-ijazah, semuanya 
dengan biasiswa penuh. Ayah saya yang kaya adalah ayah angkat 
saya. Dia hanya belajar setakat tingkatan dua. 


S aya mempunyai dua orang ayah, seorang ayah yang miskin 


Kedua-duanya berjaya dalam karier mereka dan bekerja keras 
sepanjang hidup mereka. Kedua-duanya mempunyai pendapatan 
yang lumayan. Namun, seorang sentiasa bergelut dengan masalah 
kewangan sedangkan seorang lagi akhirnya menjadi antara lelaki 
paling kaya di Hawaii. Seorang meninggalkan berpuluh-puluh 
juta kepada keluarga, badan kebajikan, dan gereja. Seorang lagi 
meninggalkan hutang yang perlu dibayar. 


Kedua-duanya — kuat, berkarisma, dan berpengaruh. 
Kedua-duanya memberi nasihat kepada saya, tetapi mereka tidak 
menasihatkan perkara yang sama. Kedua-duanya percaya kepada 
kuasa pendidikan, tetapi tidak mengesyorkan pendidikan yang sama. 

Sekiranya saya hanya ada seorang ayah, saya terpaksa 
menerima ataupun menolak nasihatnya. Mempunyai dua orang 
ayah memberikan saya pilihan antara dua sudut pandang yang jauh 
berbeza, iaitu seorang lelaki kaya dan seorang lelaki miskin. 


Namun, saya tidak sekadar menerima ataupun menolak nasihat 
seorang daripada mereka. Saya mendapati diri saya berfikir lebih 
banyak, membanding, dan kemudiannya memilih untuk diri saya 
sendiri. Masalahnya pada masa itu, ayah yang kaya masih belum 
kaya dan ayah yang miskin juga belum begitu miskin. Kedua-duanya 
baru memulakan karier, dan kedua-duanya masih berjuang dengan 
kewangan dan keluarga. Namun, mereka mempunyai sudut pandang 
berbeza berkaitan wang. 


Sebagai contoh, seorang ayah akan berkata, “Cintakan wang 
adalah akar bagi kejahatan.” Seorang lagi akan berkata, “Kekurangan 
wang adalah akar bagi kejahatan.” 


Sebagai budak kecil, mempunyai dua orang ayah yang 
kuat mempengaruhi saya adalah perkara yang sukar. Saya mahu 
menjadi anak yang baik dan taat, tetapi kedua-dua orang ayah 
tidak memberitahu perkara yang sama. Sudut pandang mereka 
terutamanya berkaitan wang jauh berbeza, bagaikan langit dan 
bumi. Disebabkan sifat mahu tahu yang tinggi dan teruja, saya mula 
berfikir panjang berkenaan apa yang diperkatakan oleh mereka. 


Banyak masa ketika saya bersendirian dihabiskan untuk 
berfikir, bertanya kepada diri saya sendiri soalan seperti, “Kenapa 
beliau berkata begitu?” Kemudian saya bertanya soalan yang sama 
kepada ayah yang seorang lagi. Lebih mudah mengatakan, “Ya, 
beliau betul. Saya setuju.” Ataupun sekadar menolak sudut pandang 
mereka dengan mengatakan, “Orang tua itu tidak tahu apa yang 
beliau katakan. Sebaliknya, kedua-dua orang ayah yang sangat 
saya sayangi itu memaksa saya berfikir dan akhirnya saya memilih 
cara berfikir sendiri. Sebagai satu proses, memilih berfikir sendiri 
akhirnya membawa manfaat yang lebih besar bagi jangka masa 
panjang, berbanding sekadar menerima ataupun menolak sudut 


pandang tertentu. 
J 

Antara sebab mengapa yang kaya menjadi semakin kaya, si 
miskin menjadi semakin miskin, dan kelas menengah bergelut 
dengan hutang adalah kerana subjek wang diajar di rumah, bukan 
di sekolah. Kebanyakan daripada kita belajar perihal wang daripada 
ibu bapa kita. Apakah ibu bapa yang miskin mengajar anak mereka 
berkenaan wang? Mereka hanya berkata, “Pergi sekolah dan belajar 
bersungguh-sungguh.” Anak itu mungkin tamat pelajaran dengan 
cemerlang, tetapi masih mempunyai minda kewangan seperti orang 
miskin tegar. 


Malangnya, subjek wang tidak diajar di sekolah. Sekolah 
menumpukan kepada kemahiran pelajaran dan profesional, bukan 
kemahiran kewangan. Hal ini menerangkan bagaimana eksekutif 
bank, doktor, dan akauntan yang bijak dan mempunyai ijazah kelas 
pertama dapat berada dalam keadaan kewangan yang tidak stabil 
sepanjang hidup mereka. Hutang negara kita yang melambung 
kebanyakannya berpunca daripada ahli politik dan pegawai kerajaan 
yang berpendidikan tinggi membuat keputusan kewangan dengan 
sedikit ataupun tiada langsung latihan dalam kewangan. 


Hari ini saya selalu tertanya-tanya apa akan terjadi nanti apabila 
kita mempunyai berjuta-juta orang yang memerlukan bantuan 
kewangan dan perubatan. Mereka akan bergantung pada keluarga 
mereka ataupun kerajaan untuk sokongan kewangan. Bagaimana 
sekiranya agensi terlibat kehabisan wang? Bagaimana sebuah 
negara dapat menghadapi cabaran dunia apabila tugas mengajar 
anak-anak berkenaan dengan wang dibiarkan kepada ibu bapa, yang 
kebanyakannya akan ataupun sudah miskin? 


Oleh sebab saya mempunyai dua orang ayah yang berpengaruh, 
saya belajar daripada mereka berdua. Saya perlu memikirkan 
nasihat-nasihat mereka berdua, dan dengan itu saya mendapat 
pengajaran berharga berkenaan kuasa dan kesan pemikiran 
seseorang kepada kehidupannya. Sebagai contoh, seorang ayah 
mempunyai tabiat berkata, “Saya tidak mampu memilikinya. 
Seorang lagi mengharamkan kata-kata sedemikian disebut. Beliau 
mendesak saya bertanya, “Bagaimana saya dapat memilikinya?” Satu 

adalah kenyataan, sedangkan satu lagi adalah pertanyaan. Satu lagi 
membiarkan kita melepaskan diri dengan alasan, sedangkan satu 
lagi memaksa kita berfikir. Ayah saya yang akan kaya menerangkan 
yang dengan mengatakan, “Saya tidak mampu memilikinya. secara 
automatik membuatkan otak kita berhenti bekerja dan berfikir. 
Bertanya, “Bagaimana saya dapat memilikinya?” pula memaksa 
otak kita bekerja. Beliau tidak bermaksud kita mesti membeli 
semua benda yang kita mahukan. Beliau selalu melatih mindanya, 
komputer paling hebat di dunia. Beliau selalu berkata, “Otak saya 


menjadi lebih kuat setiap hari kerana saya melatihnya. Lebih kuat 
otak saya, lebih banyak wang yang saya dapat cari” Beliau percaya 
dengan mengatakan, “Sayantidak "mampu memilikinya? adalah 
tanda-tanda kemalasan minda. 


Walaupun kedua-dua orang ayah bekerja keras, saya menyedari 
yang salah seorang daripada mereka mempunyai tabiat menidurkan 
otaknya apabila berhadapan dengan persoalan kewangan, seorang 
lagi pula akan melatih otaknya. Kesan jangka panjang adalah 
seorang ayah menjadi lebih kukuh kewangannya dan seorang lagi 
menjadi semakin lemah. Keadaan ini tidak jauh berbeza dengan 
seorang yang selalu pergi ke gimnasium untuk bersenam dan 
seorang lagi yang sentiasa melepak di hadapan televisyen. Senaman 
fizikal meningkatkan peluang kita menjadi sihat sedangkan senaman 
minda meningkatkan peluang kita menjadi kaya. 


Kedua-dua ayah saya mempunyai sikap yang bertentangan dan 
hal ini mempengaruhi cara mereka berfikir. Seorang ayah merasakan 
orang kaya perlu membayar lebih banyak cukai bagi membantu 
mereka yang kurang mampu. Seorang lagi berkata, “Cukai 
menghukum mereka yang menghasilkan dan memberi ganjaran 
kepada mereka yang tidak menghasilkan." 


Seorang ayah berkata, “Belajar bersungguh-sungguh supaya 
kamu mendapat kerja di syarikat yang hebat. Seorang lagi 
mengatakan, “Belajar bersungguh-sungguh supaya kamu dapat 
mencari syarikat yang hebat untuk dibeli.” 

Seorang ayah berkata, “Sebab mengapa saya tidak kaya adalah 
kerana saya ada ramai anak.” Seorang lagi berkata, “Sebab mengapa 
saya perlu kaya adalah kerana saya ada ramai anak.” 


Seorang menggalakkan perbincangan berkaitan wang dan 
bisnes di meja makan, sedangkan seorang lagi mengharamkan wang 
dibincangkan di meja makan. 


Seorang berkata, “Buat pilihan selamat berkaitan dengan wang. 
Jangan ambil risiko.” Seorang lagi berkata, “Belajar mengurus risiko.” 


Seorang percaya, “Rumah kita adalah pelaburan terbesar dan 
aset terbesar kita. Seorang lagi percaya, “Rumah saya adalah liabiliti, 
dan sekiranya rumah kamu adalah pelaburan terbesar, kamu dalam 


masalah.” 


Kedua-dua orang ayah membayar bil mereka tepat pada 
masanya, namun seorang membayar bil dahulu dan seorang lagi 
membayar bil akhir sekali. 


Seorang ayah percaya kepada syarikat ataupun kerajaan bagi 
menjaga kita dan menyediakan keperluan kita. Beliau sentiasa sibuk 
dengan kenaikan gaji, skim pencen, manfaat perubatan, cuti sakit, 
cuti tahunan, dan manfaat-manfaat lain. Beliau kagum dengan dua 
pak ciknya yang menyertai tentera dan mendapat skim pencen 
selepas bekerja selama 20 tahun. Beliau suka dengan manfaat 
perubatan dan manfaat-manfaat lain yang diterima oleh pesara 
tentera. Beliau juga suka dengan manfaat-manfaat sebagai pekerja 
universiti. Idea perlindungan kerja sepanjang hidup dan manfaat 
pekerjaan kelihatan lebih penting berbanding tugas itu sendiri. 
Beliau selalu mengatakan, “Saya sudah bekerja keras untuk kerajaan, 
dan saya berhak mendapat manfaat-manfaat itu. Seorang ayah 
lagi percaya perihal kebebasan kewangan. Beliau lantang bersuara 
kepada budaya bergantung kepada orang lain dan bagaimana budaya 
itu mencipta orang yang lemah dan suka meminta-minta. Beliau 
percaya kepada kecekapan kewangan. 

Seorang ayah bergelut menjimatkan beberapa dolar. Seorang lagi 
mencipta pelaburan. Seorang ayah mengajar saya menulis resume 
yang berpengaruh supaya saya dapat mencari pekerjaan yang hebat. 
Seorang lagi mengajar saya menulis pelan bisnes dan kewangan yang 
mantap supaya saya dapat mencipta peluang pekerjaan. 


Sebagai hasil didikan daripada dua ayah yang kuat, ia 
memberi saya peluang melihat kesan pemikiran yang berbeza 
kepada kehidupan seseorang. Saya menyedari yang memang benar 
kehidupan seseorang itu dicorakkan oleh pemikirannya. 


Sebagai contoh, Poor Dad selalu berkata, “Saya tidak akan 
menjadi kaya” Maka ramalan itu menjadi realiti. Rich Dad pula 
sentiasa mengatakan dirinya kaya. Beliau berkata, “Saya adalah lelaki 
kaya dan orang kaya tidak akan berbuat begini. Walaupun beliau 
rugi selepas mengalami kegagalan, beliau tetap mengatakan dirinya 
kaya. Beliau menyelamatkan diri dengan berkata, “Ada perbezaan 
antara rugi dan miskin. Rugi itu sementara. Miskin itu kekal.” 


Poor Dad berkata, “Saya tidak berminat dengan wang.” ataupun 
“Wang tidak penting.” Rich Dad pula sentiasa berkata, “Wang adalah 
kuasa." 


Kuasa pemikiran kita tidak dapat diukur ataupun dinilai, 
namun itu semua sudah jelas kepada saya. Sebagai budak kecil, 
yang penting saya sedar berkenaan pemikiran saya dan bagaimana 
saya mengekspresikan diri. Saya menyedari yang Poor Dad sentiasa 
miskin, bukan kerana wang yang beliau peroleh, tetapi kerana 
pemikiran dan tindakannya. Sebagai anak yang memiliki dua orang 
ayah, saya sedar dan berhati-hati dalam memilih pemikiran untuk 
diterapkan dalam hidup saya. Perlukah saya mendengar kata Poor 
Dad ataupun Rich Dad? 


Walaupun kedua-duanya begitu menghormati pendidikan 
dan pembelajaran, mereka berbalah berkenaan apa yang penting 
untuk dipelajari. Seorang mahu saya belajar bersungguh-sungguh, 
mendapat ijazah dan mendapat pekerjaan yang hebat bagi 
mendapatkan wang. Beliau mahu saya belajar menjadi profesional, 
seorang peguam ataupun akauntan, dan pergi ke universiti untuk 

MBA. Seorang lagi menggalakkan saya belajar menjadi kaya, belajar 
bagaimana wang berfungsi, dan belajar bagaimana membuatkan 
wang bekerja untuk saya. “Saya tidak bekerja demi wang!” adalah 
kata-kata yang selalu beliau ulangi. “Wang bekerja untuk saya!” 


Pada umur sembilan tahun, saya memutuskan hendak 
mendengar dan belajar daripada Rich Dad berkenaan wang. Dengan 
itu, saya memilih tidak mendengar kata-kata Poor Dad walaupun 
beliau mempunyai ijazah dan sijil. 


Pelajaran daripada Robert Frost 


Robert Frost adalah penyajak kegemaran saya. Walaupun saya suka 
kebanyakan sajaknya, sajak kegemaran saya adalah The Road Not 
Taken. Saya mengambil pengajaran daripadanya setiap hari. 


The Road Not Taken 


Two roads diverged in a yellow wood, 
And sorry I could not travel both 
And be one traveler, long I stood 

And looked down one as far as I could 

To where it bent in the undergrowth, 


Then took the other, as just as fair, 
And having perhaps the better claim 
Because it was grassy and wanted wear: 
Though as for that the passing there 
Had worn them really about the same, 


And both that morning egually lay 

In leaves no step had trodden black. 

Oh, I kept the first for another day! 
Yet knowing how way leads on to way, 
I doubted if I should ever come back. 

I shall be telling this with a sigh 
Somewhere ages and ages hence: 
Two roads diverged in a wood, and I— 
I took the one less traveled by, 
And that has made all the difference. 


Dan itulah punca semua perbezaan. 


Saban tahun, saya selalu memikirkan sajak Robert Frost. 
Memilih tidak mendengar kata-kata dan tidak mengikut sikap 
ayah saya yang berpendidikan tinggi berkenaan wang adalah satu 
keputusan yang memedihkan, tetapi itu adalah keputusan yang 
membentuk hidup saya seterusnya. 


Apabila saya sudah memutuskan hendak mendengar kata-kata 
siapa, pendidikan saya berkenaan wang bermula. Rich Dad mengajar 
saya selama 30 tahun sehingga saya berumur 39 tahun. Beliau 
berhenti apabila menyedari saya tahu dan faham sepenuhnya apa 
yang beliau ajar selama ini. 


Wang adalah salah satu bentuk kuasa. Namun apa yang lebih 
berkuasa adalah pendidikan kewangan. Wang datang dan pergi, 
namun sekiranya kita tahu bagaimana wang bekerja, kita mendapat 
kuasa ke atasnya dan dapat mula membina kekayaan. Pemikiran 
positif semata-mata tidak cukup kerana kebanyakan orang pergi ke 
sekolah dan tidak pernah belajar bagaimana wang bekerja, maka 
mereka menghabiskan hidup mereka bekerja demi wang. 


Oleh sebab saya bermula pada umur sembilan tahun, pelajaran 
daripada Rich Dad adalah mudah. Apabila semuanya sudah 
habis, hanya ada enam pelajaran utama yang diulang-ulangnya 
selama 30 tahun. Buku ini mengandungi enam pelajaran itu yang 
ditulis semudah mungkin, semudah Rich Dad mengajar saya. 
Pelajaran-pelajaran ini bukan jawapan, tetapi petunjuk arah yang 
dapat membantu kamu dan anak-anak membina kekayaan tidak kira 
apa yang berlaku kepada dunia yang semakin berubah dan tidak 


menentu. 

PELAJARAN 1: 


Orang Kaya Tidak Bekerja 
untuk Wang 





Orang miskin dan kelas menengah bekerja untuk wang. Orang 
kaya mempunyai wang yang bekerja untuk mereka. 


Cc N yah, apa yang dapat saya lakukan untuk menjadi kaya?” 


Ayah saya meletakkan surat khabar yang sedang 
beliau baca. “Kenapa kamu hendak menjadi kaya?” 


“Sebab, hari ini saya lihat emak Jimmy datang menjemput dia 
dengan kereta baru. Katanya, mereka hendak pergi bercuti ke resort 
milik keluarga. Jimmy mengajak tiga orang kawannya bersama. 
Saya dan Mike tidak diajak kerana mereka kata, kami budak-budak 


miskin.” 
“Mereka kata begitu?” 
Dengan nada kecewa, saya menjawab, “Ya. 


Ayah menggeleng perlahan, lalu membetulkan kedudukan 
cermin matanya, dan kembali membaca surat khabar. Saya masih 
setia menantikan jawapan daripada ayah. 


Perbualan ini berlaku pada tahun 1956, ketika saya berusia 
sembilan tahun. Kami tinggal di pekan perladangan tebu. Saya 

ditakdirkan belajar di sekolah yang sama dengan anak-anak orang 
kaya. Ibu bapa mereka bekerja sebagai pengurus ladang, doktor, 
ahli perniagaan, pegawai bank, dan sebagainya. Selepas tamat darjah 
enam, anak-anak orang kaya ini meneruskan pelajaran mereka ke 
sekolah swasta. 


Sekiranya kami sekeluarga tinggal di zon bersebelahan, sudah 
pasti saya tidak bersekolah di situ. Saya akan belajar di sekolah yang 
mempunyai pelajar-pelajar daripada keluarga yang setaraf dengan 
keluarga saya. Selepas tamat darjah enam, saya akan ke sekolah 
menengah kerajaan pula. 


Akhirnya, ayah meletakkan surat khabar itu semula. Mungkin 
juga sebentar tadi beliau sedang berfikir. 


“Begini sahaja...” perlahan beliau memulakan kata-katanya. 
“Sekiranya kamu hendak menjadi kaya, kamu perlu belajar membuat 
wang. 

Saya bertanya kepada ayah, “Bagaimana pula saya dapat 
membuat wang?” 


“Gunakan akal, jawab ayah sambil tersenyum nipis. Pendek 
sahaja jawapannya, namun saya seolah-olah dapat mengagak maksud 
kata-katanya itu. “Itu sahaja yang dapat ayah beritahu, ataupun 
“Ayah tidak ada jawapannya, hentikan sahaja bertanya. 


Bermulanya Sebuah Kerjasama 


Keesokan harinya, saya menceritakan kepada Mike topik perbualan 
saya dan ayah. Mike adalah sahabat karib saya yang berkongsi 
nasib yang sama. Kami terpaksa masuk ke sekolah anak-anak 
orang kaya kerana pegawai pejabat pendidikan menetapkan rumah 
keluarga kami berada dalam zon sekolah ini. Keadaan keluarga 
kami dikategorikan sebagai sederhana. Namun, apabila melihat 
kawan-kawan sekolah memiliki alatan besbol baru, basikal baru, dan 
segala-galanya baru, kami terasa yang kami miskin. 

Ayah dan ibu menyediakan semua keperluan asas untuk kami 
seperti makanan, tempat tinggal, dan pakaian. Itu sahaja. Ayah 
selalu menyebut, “Sekiranya kamu mahu sesuatu yang lain, kamu 
perlu bekerja bagi mendapatkannya. Sudah tentu kami mahu 
lebih banyak perkara, namun apalah yang dapat dilakukan oleh 
kanak-kanak berusia sembilan tahun seperti kami. 


Mike bertanya, “Jadi, bagaimana caranya membuat wang?” 
“Saya tidak tahu. Kamu mahu jadi rakan kongsi saya?” 


Mike bersetuju, dan pagi Sabtu itu mencatat sejarah apabila dia 
menjadi rakan kongsi saya yang pertama. Sepanjang pagi itu, kami 
berbincang cara-cara membuat wang. Kadang-kadang perbincangan 
kami tersasar juga apabila teringat akan keseronokan Jimmy dan 
kawan-kawannya yang sedang bercuti di resort. Perasaan kecewa 
masih ada, namun kekecewaan ini adalah perasaan yang bagus 
kerana ia menjadi motivasi kepada kami supaya terus mencari idea 
membuat wang. Akhirnya tengah hari itu, mentol idea seolah-olah 
muncul di atas kepala kami. Idea itu berkaitan dengan pembacaan 
Mike dalam buku sains. Kami berjabat tangan dengan teruja. Dua 
rakan kongsi ini sudah menemui cara membuat duit. 


Selama beberapa minggu selepas itu, saya dan Mike pergi 
dari satu rumah ke satu rumah di kawasan kejiranan kami. Kami 
meminta supaya jiran-jiran menyimpan tiub ubat gigi mereka yang 
sudah kosong untuk kami. Meskipun berasa pelik, banyak antara 
mereka yang baik hati memenuhi permintaan kami. Ada juga 
yang bertanya apa yang sedang kami lakukan, namun kami hanya 
menjawab dengan sopan, “Maaf, kami tidak boleh beritahu kerana 
ini rahsia bisnes. 


Kami memilih sudut kecil di sebelah mesin basuh ibu saya 
bagi meletakkan barang-barang yang dikumpul. Selepas beberapa 
lama, kotak berwarna coklat yang dahulunya hanya menyimpan 
botol-botol sos, kini ditimbuni tiub-tiub ubat gigi kosong. Ibu 
saya berasa tertekan apabila melihat kami seolah-olah mengumpul 
sampah. Oleh sebab tidak tahan lagi, ibu menegur kami, 

“Sebenarnya, apa yang kamu berdua sedang lakukan? Berhenti 
mengatakan yang ini adalah rahsia bisnes. Lebih baik kamu 
kemaskan semua ini, ataupun ibu buang sahaja.” 


Saya dan Mike meminta maaf dan merayu kepada ibu supaya 
memberikan kami sedikit masa lagi. Kami beritahu ibu, kami masih 
menunggu beberapa jiran menghabiskan ubat gigi mereka sebelum 
kami dapat memulakan proses seterusnya. Ibu memberi kami 
tempoh seminggu lagi bagi mencukupkan bahan-bahan mentah 
projek ini. 


Kami terpaksa mempercepat proses pengeluaran akibat tekanan 
yang diterima. Tidak sangka kami mendapat notis pemberhentian 
bagi kerjasama pertama ini. Daripada ibu saya pula! Oleh sebab 
tiada pilihan lain, Mike pergi ke rumah jiran-jiran yang berkenaan 
bagi menggesa mereka supaya cepat menghabiskan ubat gigi yang 
sedang mereka gunakan. Mike memberitahu mereka yang doktor 
gigi menggalakkan mereka menggosok gigi dengan lebih kerap. Saya 
pula mula menyiapkan “kilang kami. 


Pada suatu hari, ayah saya membawa rakannya datang ke rumah 
bagi melihat apa yang sedang dilakukan oleh dua kanak-kanak 
berusia sembilan tahun ini. Serbuk putih halus bertaburan di 
sekeliling “kilang pemprosesan kami. Kotak-kotak susu tersusun di 
atas meja panjang, dan arang kelihatan merah terbakar pada suhu 
tertinggi di dalam gril pemanggang milik keluarga kami. 


Ayah melangkah ke arah kami dengan berhati-hati. Dia terpaksa 
meletakkan keretanya di tepi jalan kerana "kilang kami menghalang 
jalan masuk ke tempat letak kereta. Mereka melihat tiub-tiub ubat 
gigi sedang dileburkan di dalam periuk keluli yang tertenggek di 
atas pemanggang. Pada masa itu, tiub ubat gigi diperbuat daripada 
tembaga, bukan tiub plastik seperti sekarang. Sesudah catnya 
dikikis, tiub-tiub ubat gigi itu dimasukkan ke dalam periuk keluli 
untuk dileburkan. Cecair tembaga yang terhasil dituang ke dalam 
kotak susu tadi melalui lubang kecil padanya. 

Kotak-kotak susu itu kami jadikan sebagai bekas acuan 
dipenuhi dengan plaster paris. Sesiapa pun dapat melihat serbuk 
putih yang bertaburan di merata-rata tempat ketika itu. Dalam 
kegopohan bekerja, saya tersepak sekampit plaster dan seluruh 
tempat itu tiba-tiba bagaikan dilanda ribut salji. 


“Berhati-hati, pesan ayah. 


Saya hanya mengangguk tanpa memandang wajah ayah. Selesai 
menuang tembaga cair, saya meletak periuk keluli dan tersenyum 
memandang ayah. 


Ayah membalas senyuman saya lalu bertanya, “Apa yang kamu 
berdua sedang buat?” 


Saya menjawab, “Kami sedang buat apa yang ayah beritahu. 
Kami akan jadi kaya.” 


Sambil tersenyum lebar dan mengangguk, Mike menambah, 
“Benar. Kami berdua adalah rakan kongsi." 


Ayah bertanya lagi, “Apa pula yang ada di dalam acuan plaster 
ini?” 

“Biar saya tunjukkan, jawab saya. “Ia sepatutnya memberi hasil 
yang baik. 


Saya mengetuk acuan itu menggunakan tukul kecil. Sesudah 
itu, dengan perlahan saya mencabut bahagian atas acuan plaster. 
Sekeping wang syiling jatuh dari acuan itu. 


“Kamu berdua membuat wang syiling daripada tembaga?” Ayah 
bertanya seolah-olah tidak percaya. 


Mike menjawab, “Benar. Kami buat apa yang pak cik beritahu. 
Kami sedang membuat wang” 


Rakan ayah saya ketawa terbahak-bahak. Ayah pula hanya 
tersenyum dan menggeleng. Di hadapannya ada dua budak lelaki 
berusia sembilan tahun sedang tersenyum lebar dengan serbuk 

putih dari hujung kaki ke hujung kepala, ada api yang sedang 
menyala di atas pemanggang, dan sebuah kotak yang dipenuhi 
tiub ubat gigi terpakai. 


Ayah meminta kami menghentikan semua yang sedang kami 
lakukan dan mengajak kami duduk bersamanya di tangga hadapan 
rumah. Sambil tersenyum, ayah menerangkan maksud pemalsuan 
wang kepada kami. 


Impian kami berkecai. Dengan suara terketar-ketar, Mike 
bertanya, “Maksud pak cik, kami sedang melakukan perbuatan yang 
salah?” 


Rakan ayah saya mencelah, “Biarkan mereka. Mungkin mereka 
sedang mengasah bakat semula jadi.” 


Ayah saya memandang rakannya sekilas. Kemudian, dia berkata 
lagi, “Benar, ini perbuatan yang melanggar undang-undang. Namun, 
kamu berdua sudah menunjukkan kreativiti dan bakat semula jadi. 
Teruskan sahaja. Ayah bangga dengan kamu berdua!” 


Saya dan Mike terdiam selama lebih kurang 20 minit kerana 
kecewa. Selepas itu kami berdua mula mengemas. Bisnes kami 
berakhir pada hari pertama operasi. Sambil menyapu, saya berkata 
kepada Mike, “Saya fikir, betul kata Jimmy dan kawan-kawannya. 
Kita memang orang miskin. 


Ayah saya yang baru hendak pergi dari situ membalas, 
“Anak-anak, kamu hanya miskin sekiranya kamu berputus asa. Apa 
yang penting adalah kamu berdua sudah lakukan sesuatu. Ramai 
orang hanya pandai bercakap dan bermimpi hendak menjadi kaya. 
Sekurang-kurangnya kamu berdua sudah berusaha. Ayah bangga 
dengan kamu berdua. Ayah ulang sekali lagi, teruskan berusaha dan 
jangan berputus asa.” 


Saya dan Mike hanya terdiam. Kata-kata ayah memang 
sedap didengar, namun hakikatnya kami masih tidak tahu 
hendak buat apa. 

“Kenapa ayah tidak kaya?” tiba-tiba soalan itu terpacul daripada 
mulut saya. 


“Sebab ayah memilih menjadi guru sekolah. Guru tidak terlalu 
memikirkan bagaimana hendak menjadi kaya. Guru hanya suka 
mengajar. Ayah harap ayah dapat membantu kamu, tetapi ayah 
memang tidak tahu bagaimana hendak membuat wang." 


Saya dan Mike kembali mengemas barang-barang kami. 


“Ayah tahu, kata ayah. “Sekiranya kamu berdua hendak jadi 
kaya, jangan tanya ayah. Belajar daripada ayah kamu, Mike.” 


“Ayah saya?” Mike bertanya kembali dengan nada terkejut. 


“Benar, ayah kamu, ayah mengulangi kata-katanya sambil 
tersenyum. “Ayah kamu dan pak cik berurusan dengan pegawai bank 
yang sama. Dia selalu memuji ayah kamu. Berkali-kali dia beritahu 
yang ayah kamu memang bijak buat wang.” 


Mike masih tidak percaya. “Ayah saya? Sekiranya begitu, kenapa 
kami tidak ada kereta dan rumah mewah seperti orang kaya lain?” 


Ayah saya membalas, “Ada kereta dan rumah mewah bukan 
bermakna kamu kaya ataupun tahu cara membuat wang. Ayah Jimmy 
bekerja di ladang tebu. Tidak ada bezanya antara kami berdua. Dia 
bekerja dengan syarikat swasta, dan pak cik bekerja dengan kerajaan. 
Syarikat tempat kerjanya yang membelikan dia kereta. Bisnes gula 
sedang mengalami kemerosotan, dan tidak mustahil ayah Jimmy 
akan kehilangan segala-galanya nanti. Ayah kamu berbeza, Mike. 
Nampaknya dia sedang membina empayar. Pak cik mengagak dalam 
beberapa tahun lagi dia akan jadi lelaki yang sangat kaya." 


Saya dan Mike kembali bersemangat apabila mendengar 
kata-kata ayah. Kami tidak terasa pun kami sedang mengemas 
barang-barang yang bersepah disebabkan bisnes pertama yang 
sudah gulung tikar. Sambil berkemas, saya dan Mike berbincang 
bagaimana dan bila kami dapat bertemu dengan ayah Mike. Agak 
sukar menentukan masanya kerana ayah Mike mempunyai waktu 

kerja yang panjang dan selalu pulang lewat. Dia mempunyai 
beberapa gudang, syarikat pembinaan, beberapa rangkaian kedai 
serbaneka, dan tiga restoran. Ayah Mike menghabiskan lebih banyak 
masa di ketiga-tiga restorannya. 


Selepas habis berkemas, Mike pulang ke rumah menaiki bas. 
Mike berjanji akan bercakap dengan ayahnya dan bertanya adakah 
dia sudi mengajar kami cara menjadi kaya. Seperti yang dipersetujui, 
Mike menelefon saya bagi memberitahu keputusan ayahnya. 


“Okey. Sabtu hadapan. Saya meletak gagang telefon. Ayah 
Mike setuju bertemu dengan kami. 


Pada hari Sabtu, saya menaiki bas jam 7.30 pagi menuju ke 
kawasan orang miskin di bandar kami. 


Detik Awal Pelajaran 


Saya dan Mike bertemu dengan ayahnya pada jam 8.30 pagi. Ayah 
Mike kelihatan sibuk dan sudah memulakan waktu kerjanya lebih 
daripada sejam yang lalu. Ketika saya tiba di rumah Mike yang kecil 
dan kemas itu, penyelia syarikat pembinaan ayahnya baru sahaja 
beredar dengan lori pikapnya. Mike menyambut kedatangan saya di 
pintu. 


Sambil bersalaman, Mike memberitahu, “Ayah saya sedang 
bercakap di telefon. Beliau minta kita tunggu di beranda belakang.” 


Lantai kayu rumah itu berkeriut apabila saya melangkah 
masuk ke ruang tamu. Ada alas kaki murah diletakkan betul-betul 
di muka pintu. Alas kaki ini dapat menutup kesan haus dek pijakan 
puluhan pasang kaki sejak rumah lama ini dihuni. Meskipun bersih, 
nampaknya alas kaki ini perlu diganti. 


Saya berasa klaustrofobia ketika memasuki ruang tamu sempit 
yang menempatkan perabot-perabot lama, yang sudah selayaknya 
dikategorikan sebagai barangan antik. Ada dua orang wanita yang 
kelihatan lebih tua sedikit berbanding ibu saya sedang duduk di 

sofa. Duduk bertentangan dengan mereka pula, seorang lelaki 
yang memakai uniform syarikat pembinaan. Dia memakai seluar 
khaki dan kemeja khaki yang bergosok, serta sepasang kasut but 
yang berkilat. Dia kelihatan berusia lebih tua 10 tahun daripada 
ayah saya. Mereka bertiga tersenyum kepada saya dan Mike ketika 
kami berjalan di hadapan mereka untuk ke beranda belakang. Saya 
membalas senyuman mereka dengan rasa malu. 


Dalam nada suara yang terkawal, saya bertanya kepada Mike, 
“Siapa mereka?” 


“Mereka pekerja-pekerja ayah saya. Lelaki itu menguruskan 
gudang, manakala dua wanita itu adalah pengurus restoran. Lelaki 
yang kamu nampak ketika kamu sampai tadi adalah penyelia syarikat 
pembinaan ayah. Dia sekarang sedang menyelia projek pembinaan 
jalan raya yang jauhnya S0 batu dari sini. Seorang lagi penyelia yang 
menjaga projek pembinaan rumah teres sudah pun berlalu sebelum 
kamu tiba. 


“Adakah begini keadaannya setiap hari?” tanya saya lagi. 


“Tidaklah setiap hari, tetapi kerap juga,” jawab Mike sambil 
menarik kerusi untuk duduk di sebelah saya. 


Lalu, dia pun bercerita, “Saya bertanya kepada ayah, adakah 
beliau sudi mengajar kita cara-cara membuat wang?” 


Dengan gopoh saya terus bertanya, “Apa pula jawapan ayah 
kamu?” 


“Pada mulanya, beliau berasa hairan. Namun selepas itu, beliau 
kata mahu memberi kita satu tawaran.” 


Sambil menggerakkan kerusi ke arah dinding, saya menjawab 
pendek, “Oh. 


Saya terus duduk dengan hanya dua kaki kerusi yang 
menyentuh lantai. Mike mengikut sahaja tindakan saya. 


Kemudian, saya bertanya lagi, "Kamu tahukah apa tawarannya?” 

“Tidak, tetapi sekejap lagi kita akan tahu.” 


Tiba-tiba sahaja, ayah Mike muncul di beranda. Spontan kami 
berdiri kerana terkejut. 


Soalan pertama ayah Mike, “Kamu berdua sudah sedia?” Beliau 
menarik kerusi lalu duduk bersama kami. 


Kami mengangguk sambil menarik kerusi merapati ayah Mike. 
Beliau lelaki bertubuh besar, tinggi kira-kira enam kaki, dan berat 
90 kilogram. Ayah saya lebih tinggi dengan berat badan yang agak 
sama, dan berusia lima tahun lebih tua daripada ayah Mike. Wajah 
mereka boleh dikatakan seiras, meskipun bukan daripada keturunan 
yang sama. Mungkin juga mereka punya aura yang sama. 


Ayah Mike memandang saya sambil bertanya, “Mike beritahu 
kamu mahu belajar cara membuat wang. Betulkah?” 


Saya mengangguk pantas meskipun masih takut-takut. Beliau 
kelihatan berkaliber di sebalik kata-kata dan senyumannya. 


“Baiklah, ini tawaran daripada pak cik. Pak cik akan ajar kamu, 
tetapi bukan dengan kaedah seperti di sekolah. Pak cik akan ajar 
kamu sekiranya kamu bekerja untuk pak cik. Sekiranya kamu tidak 
bekerja untuk pak cik, kamu tidak akan dapat belajar apa-apa pun 
daripada pak cik. Kamu dapat belajar dengan lebih cepat sekiranya 
kamu bekerja, tetapi pak cik akan hanya membuang masa sekiranya 
kamu mahu belajar seperti di sekolah, duduk dan dengar. Begitulah 
tawaran pak cik. Kamu terima ataupun tidak?” 


Saya bersuara semula, “Boleh saya tanya satu soalan?” 


“Tidak boleh. Kamu terima ataupun tidak? Pak cik ada banyak 
kerja, jadi tidak boleh membuang masa. Sekiranya kamu tidak dapat 
membuat keputusan dengan segera, sukar untuk kamu belajar cara 
membuat wang. Peluang datang dan pergi. Kebolehan membuat 
keputusan dengan segera adalah skil penting. Sekarang, peluang 
yang kamu harapkan sudah tiba. Pembelajaran akan bermula 

ataupun berakhir dalam masa 10 saat, jawab ayah Mike dengan 
senyuman menguji. 


Akhirnya saya membuat keputusan dan mengucapkan, “Saya 
terima.” 


Mike juga berkata yang sama, “Saya terima. 


“Bagus, balas ayah Mike. “Puan Martin akan tiba di sini dalam 
masa 10 minit lagi. Apabila kami selesai berurusan, kamu berdua 
ikut dia ke kedai serbaneka dan mula bekerja. Pak cik bayar kamu 
10 sen satu jam, dan kamu bekerja selama tiga jam pada setiap hari 
Sabtu. 


“Saya ada perlawanan besbol hari ini, celah saya. 


Dalam nada tegas, ayah Mike berkata semula, "Kamu terima 
ataupun tidak?” 


“Saya terima,” jawab saya, memilih untuk bekerja sambil belajar 
berbanding menyertai perlawanan besbol. 


Tiga Jam yang Membosankan 


Pada jam 9.00 pagi hari yang sama, saya dan Mike mula bekerja 
di bawah seliaan Puan Martin. Beliau adalah wanita yang baik dan 
penyabar. Kata Puan Martin, kami berdua mengingatkan beliau 
kepada dua anak lelakinya yang sudah besar. Meskipun berhati 
lembut, Puan Martin percaya kepada kerja keras dan selalu memberi 
kami semangat. Selama tiga jam bekerja, kami menurunkan semua 
makanan dalam tin dari rak, membersihkan habuk-habuk yang 
melekat pada semua tin itu, kemudian menyusun semula di atas rak. 
Tugas yang benar-benar membosankan. 


Ayah Mike, yang saya panggil Rich Dad, mempunyai sembilan 
kedai serbaneka yang sama. Setiap kedai memiliki lot parkir yang 
besar. Kedai serbaneka ini sama seperti cawangan 7-Eleven yang ada 

sekarang. Di kedai serbaneka yang kecil dan mesra pelanggan ini, 
ada dijual susu, roti, mentega, dan barangan runcit lain. Satu perkara 
yang perlu diketahui, pintu-pintu kedai tidak boleh ditutup sama 
sekali kerana pada masa itu, tidak ada pendingin hawa yang dipasang 
di dalam kedai. Setiap kali ada kenderaan yang berhenti di lot parkir 
ataupun sekadar lalu di hadapan kedai, habuk dari luar berterbangan 
masuk ke dalam kedai. Selagi tidak ada pendingin hawa di dalam 
kedai, selagi itu juga kami akan buat kerja yang sama. 


Saya dan Mike sudah bekerja selama tiga minggu di bawah 
seliaan Puan Martin. Apabila waktu kerja tamat, beliau akan 
memberi kami tiga keping wang syiling. Pada masa itu, meskipun 
berusia sembilan tahun pada pertengahan tahun 1950-an, 30 sen 
bukan nilai yang besar bagi kami. Selalunya sebelum pulang ke 
rumah, saya menghabiskan kesemua upah dengan membeli buku 
komik yang berharga 10 sen sebuah. 


Pada hari Rabu minggu ketiga, saya membuat keputusan 
hendak berhenti kerja. Saya bersetuju menerima tawaran kerja 
sebelum itu kerana saya mahu belajar cara membuat wang daripada 
ayah Mike. Akan tetapi, sekarang saya berasa seolah-olah menjadi 
orang suruhan yang dibayar hanya 10 sen sejam. Ayah Mike juga 
langsung tidak kelihatan sejak kami bertemu pada Sabtu pertama 
dahulu. 


“Saya mahu berhenti kerja. Begitu yang saya katakan kepada 
Mike ketika waktu rehat di sekolah. Sudahlah sekolah membosankan, 
malah sekarang saya tidak lagi tertunggu-tunggu hari Sabtu tiba. Apa 
yang saya kesalkan sebenarnya adalah upah 30 sen itu. 


Mike tersenyum mendengar kata-kata saya. 


Dalam nada geram, saya bertanya kepadanya, “Kenapa kamu 
senyum pula?” 


“Ayah saya beritahu, beliau dapat mengagak hal ini pasti berlaku. 
Beliau pesan supaya kamu pergi bertemu dengannya apabila kamu 
hendak berhenti kerja.” 

“Apa?” tanya saya, sedikit berang. “Maksud kamu, selama ini 
ayah kamu hanya menunggu saya berasa jemu?” 


Mike pun menerangkan, “Boleh dikatakan begitu. Ayah saya 
lain sedikit orangnya. Cara beliau mengajar tidak sama dengan cara 
ayah kamu mengajar. Ayah dan ibu kamu lebih banyak bercakap, 
manakala ayah saya pula lebih banyak diam. Kamu tunggu sahaja 
sampai hari Sabtu. Nanti saya beritahu kepada ayah yang kamu sudah 
sedia bertemu dengannya.” 


“Adakah kamu mengatakan saya sedang diperangkap?” 


“Bukan begitu, namun ada kemungkinan juga. Biar ayah saya 
jelaskan kepada kamu pada hari Sabtu nanti.” 


Penantian Pagi Sabtu 


Pagi Sabtu itu, saya sudah bersiap sedia hendak bersemuka dengan 
ayah Mike. Ayah kandung saya turut berasa marah kepada beliau. 
Ayah saya, yang saya panggil Poor Dad, berpendapat Rich Dad 
sudah melanggar undang-undang buruh kanak-kanak dan beliau 
mesti disoal siasat. 


Poor Dad yang berpelajaran tinggi mengajar saya supaya 
menuntut apa yang sepatutnya saya dapat, iaitu bayaran 
sekurang-kurangnya 25 sen sejam. Poor Dad juga berpesan, 
sekiranya permintaan saya tidak dipenuhi, saya perlu berhenti kerja 
serta-merta. 


Kata Poor Dad, “Kamu pun sebenarnya tidak memerlukan 
pekerjaan sebegitu." 


Pada jam 8.00 pagi, ayah Mike membuka pintu untuk saya 
masuk. 


Sebaik sahaja saya melangkah ke dalam rumahnya, Rich Dad 
berkata, “Duduk dahulu dan tunggu giliran kamu.” Beliau berlalu ke 
arah pejabat kecilnya yang bersebelahan dengan bilik tidur. 

Saya memandang sekeliling, namun tidak nampak kelibat Mike. 
Terasa janggal pula. Perlahan-lahan saya duduk berhampiran dengan 
dua wanita yang sama saya temui di rumah ini empat minggu lalu. 


Mereka tersenyum kepada saya dan memberi ruang untuk saya 
duduk. 


Saya mula berasa panas hati apabila langsung tidak ada 
tanda-tanda saya akan dipanggil selepas 4S minit masa berlalu. Dua 
wanita tadi sudah pun pergi 30 minit yang lalu selepas bertemu 
dengan Rich Dad. Seorang lelaki berusia yang masuk ke ruang 
pejabat itu sekitar 20 minit yang lalu juga sudah pergi. 


Saya sendiri kurang pasti mengapa saya masih bersabar 
menunggu di ruang tamu suram ini, padahal cuaca di luar 
begitu indah. Namun, saya tekad untuk terus menunggu kerana 
mahu bersemuka dengan lelaki kedekut yang mempergunakan 
kanak-kanak. Saya dapat mendengar kesibukannya bekerja, bercakap 
di telefon, dan saya terasa tidak dihiraukan. 


Lima belas minit kemudian, tepat jam 9.00 pagi, Rich Dad 
keluar dari ruang pejabatnya dan memberi isyarat supaya saya 
masuk. Tidak ada suara yang keluar daripada mulutnya. 


Selepas kami berdua mengambil posisi masing-masing, Rich 
Dad mula bersuara, “Saya difahamkan, kamu minta kenaikan gaji. 
Sekiranya tidak diluluskan, kamu mahu berhenti kerja.” 


“Pada pendapat saya, tuan tidak mengotakan janji. Saya 
hampir-hampir menangis ketika meluahkan kata-kata ini. Saya 
berasa takut bersemuka dengan orang dewasa seperti ini. 


“Tuan kata, tuan akan ajar saya sekiranya saya bekerja untuk 
tuan. Saya patuh dan bekerja keras. Malah, saya berhenti bermain 
besbol kerana mahu bekerja untuk tuan. Namun, nampaknya tuan 
tidak mengajar saya apa-apa pun. Tidak salah sekiranya orang di luar 
menggelar tuan sebagai penyangak. Tuan tamak. Tuan mengambil 
semua wang dan tidak mempedulikan semua pekerja tuan. Tuan 
buat saya tertunggu-tunggu dan langsung tidak hormat kepada 

saya. Memang saya budak kecil lagi, tetapi saya juga berhak dilayan 
dengan baik." 


Rich Dad bersandar di kerusinya, meletakkan kedua-dua tangan 
di dagunya, dan menatap wajah saya. 


“Boleh tahan,” katanya. “Dalam masa kurang daripada sebulan, 
kamu sudah bercakap seperti kebanyakan pekerja saya." 


“Apa?” Saya tidak puas hati dengan kata-kata beliau. “Saya fikir 
tuan akan mengotakan janji dengan mengajar saya. Sebaliknya, 
tuan hanya mempermainkan saya. Ini kejam namanya. Sangat 
kejam. 


Dengan perlahan, Rich Dad membalas, “Saya sedang 
mengajar kamu.” 


Api kemarahan saya mula marak. “Apa yang tuan ajar kepada 
saya? Tidak ada! Tuan langsung tidak bertemu dan bercakap dengan 
saya sejak saya mula bekerja dengan tuan. Pekerjaan dengan bayaran 
yang tidak masuk akal. Hanya 10 sen sejam? Saya sepatutnya 
melaporkan perkara ini kepada pihak berkuasa. Tuan tahukah yang 
kita ada undang-undang buruh kanak-kanak? Tuan tahukah yang 
ayah saya kakitangan kerajaan?” 


“Wah, sekarang kamu bercakap seperti kebanyakan bekas 
pekerja saya pula! Mereka itu sama ada saya pecat ataupun berhenti 
sendiri.” 


“Jadi, apa yang tuan hendak katakan kepada saya?” desak saya, 
semakin berani. “Tuan menipu saya. Saya bekerja untuk tuan, tetapi 
tuan tidak memenuhi janji. Tuan tidak ajar saya apa-apa pun. 


Rich Dad menjawab pertanyaan saya dengan tenang, "Bagaimana 
kamu tahu yang saya tidak mengajar kamu apa-apa pun?” 


“Tuan pun tahu yang tuan tidak pernah bercakap dengan 
saya. Saya sudah bekerja selama tiga minggu dan saya tidak pernah 
belajar apa-apa pun daripada tuan. Saya memuncungkan mulut 


sesudah itu. 

Rich Dad bertanya pula, “Adakah mengajar perlu bercakap 
ataupun berceramah?” 


Jawab saya, “Sudah tentu.” 


“Itu cara yang digunakan di sekolah, kata Rich Dad sambil 
tersenyum. “Namun, bukan begitu caranya hidup mengajar kita. Saya 
berani katakan yang hidup adalah guru terbaik kita. Kebiasaannya, 
hidup tidak bercakap kepada kita. Ia sekadar menolak kita ke sana 
dan ke sini. Pada setiap tolakan ataupun tekanan, hidup seolah-olah 
berkata kepada kita, “Bangun! Ada sesuatu yang saya mahu ajar 
kepada kamu.” 


Saya merungut dalam hati, Apa yang lelaki ini cuba katakan? 
Hidup menekan kita sambil mengajar kita? Sekarang, saya semakin 
yakin yang saya perlu berhenti kerja. Saya sedang berhadapan 
dengan lelaki yang sepatutnya dipenjarakan. 


“Sekiranya kamu belajar daripada pengajaran hidup, kamu akan 
berjaya. Sekiranya tidak, hidup akan terus memberi kamu tekanan. 
Kebanyakan orang hanya melakukan dua perkara. Sebahagian 
hanya membiarkan hidup menekan mereka, manakala sebahagian 
yang lain melawan dengan cara menekan semula. Mereka marah 
dan melepaskan perasaan itu kepada majikan, rakan sekerja, suami, 
ataupun isteri. Mereka tidak sedar yang mereka sedang melawan 
arus tolakan hidup.” 


Saya benar-benar tidak faham apa yang dikatakan oleh 
Rich Dad. 


“Hidup memberi tekanan kepada kita. Ada orang yang 
berputus asa, ada yang melawan, dan ada juga orang yang belajar 
daripada hidup, lalu meneruskan perjalanan mereka. Mereka yang 
belajar ini mengalu-alukan pengajaran hidup, dan mereka rela 
menerima tekanan hidup. Bagi mereka, mereka dapat belajar sesuatu 
dengan cara begitu. Selepas belajar, mereka teruskan hidup. Namun, 
lebih ramai orang yang berputus asa, dan hanya sedikit orang yang 
melawan seperti kamu.” 

Rich Dad bangun dan menutup daun tingkap kayu yang 
kelihatan perlu dibaiki. “Sekiranya kamu belajar dengan cara ini, 
kamu akan membesar sebagai lelaki yang bijak, kaya, dan bahagia. 
Sekiranya tidak, kamu akan menghabiskan sepanjang hidup 
menyalahkan kerja, gaji rendah, ataupun majikan, bagi setiap 
masalah yang kamu hadapi. Sepanjang hayat juga, kamu akan 
sentiasa berharap ada keajaiban besar yang dapat menyelesaikan 
masalah kewangan kamu.” 


Kemudian, beliau memandang saya bagi memastikan saya 
masih mendengar. Mata kami bertemu dan saling berkomunikasi. 
Akhirnya saya memandang ke arah lain selepas merasakan yang saya 
sudah memahami mesejnya. Saya akui kebenaran kata-kata Rich 
Dad. Saya memang menyalahkan beliau sedangkan saya yang minta 
diajar. Saya sedang melawan. 


Rich Dad menyambung, “Sekiranya kamu tidak memiliki 
keberanian, kamu akan berputus asa setiap kali hidup menekan 
kamu. Sekiranya kamu orang yang begitu, kamu akan menjalani 
hidup dengan melakukan kerja yang sama sepanjang hayat, terlalu 
berhati-hati, dan kamu sebenarnya menunggu bulan jatuh ke riba. 
Akhirnya kamu meninggal dunia sebagai lelaki yang membosankan. 
Benar, kamu mungkin mempunyai ramai kawan kerana kamu baik 
dan rajin. Namun hakikatnya, kamu sedang membiarkan hidup 
menekan kamu sehingga kamu jatuh terduduk dan menyerah kalah. 
Kamu terlalu takut mengambil risiko. Kamu mahu menang, tetapi 
perasaan takut mengatasi kemahuan kamu untuk menang. Jauh di 
sudut hati, hanya kamu satu-satunya yang tahu kamu tidak berusaha 
mencapai kemenangan itu. Kamu takut dan kamu memilih jalan 
selamat." 


Mata kami bertaut semula. 
Saya bertanya, “Tuan sedang memberi tekanan kepada saya?” 


“Mungkin juga ada orang berpendapat begitu, jawab Rich Dad 
dengan senyuman. “Namun, saya memilih mengatakan yang saya 
sedang memberi kamu peluang merasai erti hidup. 

“Merasai erti hidup yang bagaimana?” Meskipun masih marah, 
saya semakin bersemangat mahu tahu apa yang sedang cuba 
diperkatakan oleh Rich Dad. 


“Kamu berdua adalah orang pertama yang meminta saya 
mengajar cara buat wang. Saya mempunyai 150 pekerja, namun 
tidak ada seorang pun daripada mereka yang bertanya apa yang saya 
tahu berkenaan wang. Mereka hanya meminta kerja dan gaji, tetapi 
tidak minta diajar perihal kewangan. Oleh itu, ramai antara mereka 
yang menghabiskan kehidupan yang berharga ini dengan bekerja 
demi wang, tanpa benar-benar memahami apa yang sedang mereka 
lakukan.” 


Saya duduk diam dan terus mendengar dengan tekun. 


“Sebab itu, apabila Mike beritahu saya yang kamu mahu 
belajar cara membuat wang, saya membuat keputusan mencipta sesi 
pembelajaran yang mencerminkan kehidupan sebenar. Sudah tentu 
saya boleh memilih untuk bercakap banyak, tetapi kamu tidak akan 
belajar apa-apa. Jadi, saya biarkan kamu merasai sedikit tekanan 
dengan membayar upah 10 sen sejam.” 


“Jadi, apakah pengajaran yang saya dapat dengan menerima 
upah 10 sen sejam? Adakah betul kata-kata saya yang tuan 
sebenarnya kedekut dan mempergunakan pekerja?” Soalan-soalan 
ini laju sahaja keluar daripada mulut saya. 


Rich Dad ketawa sepenuh hati. Apabila ketawanya reda, 
beliau pun berkata, “Lebih baik kamu tukar sudut pandang kamu. 
Berhenti menyalahkan saya dan berhenti memikirkan masalah 
kamu berpunca daripada saya. Sekiranya kamu fikir saya adalah 
punca masalah, bermakna kamu perlu mengubah saya. Sekiranya 
kamu sedar yang sebenarnya kamu sendiri bermasalah, kamu dapat 
mengubah diri sendiri, belajar sesuatu, dan menjadi lebih bijak. 
Ramai orang berharap semua orang di dunia berubah, kecuali diri 
mereka sendiri. Mari saya ingatkan satu perkara. Mengubah diri 
sendiri lebih mudah berbanding mengubah orang lain." 

“Saya tidak faham,” kata saya. 


“Berhenti mengatakan saya yang bermasalah, balas Rich Dad, 
sedikit kurang sabar. 


“Tetapi tuan hanya bayar upah saya 10 sen sejam.” 


Sambil tersenyum nipis, Rich Dad bertanya, “Jadi, apa yang 
dapat kamu pelajari?” 


“Tuan seorang yang kedekut, jawab saya sambil tersengih 


nakal. 
“Lihat, kamu tetap mengatakan saya adalah masalahnya. 
“Memang pun tuan adalah masalahnya.” 


“Baiklah, teruskan bersikap begitu dan kamu tidak akan belajar 
apa-apa. Kamu boleh terus mengatakan saya adalah masalah dan 
kita sama-sama lihat apa pilihan lain yang kamu ada.” 


“Sekiranya tuan tidak membayar saya upah yang lebih tinggi 
ataupun menunjukkan rasa hormat dan mengajar saya, saya akan 
berhenti kerja. 


“Pandai sungguh kamu bercakap, kata Rich Dad. “Itu jugalah 
tindakan yang diambil oleh kebanyakan orang. Mereka berhenti dan 
mencari kerja baru. Mereka mengharapkan peluang yang lebih baik 
dan upah yang lebih tinggi. Mereka menyangka tindakan itu akan 
menyelesaikan masalah mereka. Namun, sangkaan mereka selalunya 
meleset. 


“Jadi, apa yang patut saya lakukan? Terima sahaja upah 10 sen 
sejam yang tidak berbaloi ini dengan senyuman lebar?” tanya saya. 


Rich Dad tersenyum lagi. “Itu pula tindakan sebahagian 
orang lain. Mereka meneruskan hidup sambil menunggu kenaikan 
gaji. Mereka fikir wang yang banyak dapat menyelesaikan masalah 
mereka. Banyak antara mereka pasrah, dan ada juga yang membuat 
kerja sampingan. Sayangnya, kerja sampingan juga tidak memberi 


pulangan yang banyak.” 

Saya tunduk merenung lantai, mula memahami apa yang sedang 
diajar oleh Rich Dad. Saya juga mula merasakan erti hidup yang 
beliau katakan sebelum ini. Akhirnya, saya mengangkat kepala dan 
bertanya, “Jadi, apakah yang dapat menyelesaikan masalah kita?” 


“Ini” jawab Rich Dad sambil bangun sedikit dari kerusinya 
dan menyentuh dahi saya perlahan. “Benda yang ada di antara dua 
telinga kamu." 


Lalu, Rich Dad berkongsi satu sudut pandang penting yang 
membezakan beliau daripada semua pekerjanya dan Poor Dad. 
Sudut pandang ini yang akhirnya menjadikan Rich Dad sebagai 
seorang daripada orang yang terkaya di Hawaii. Manakala, Poor 
Dad, ayah kandung saya yang berpelajaran tinggi pula bergelut 
dengan masalah kewangan sepanjang hayatnya. Sudut pandang yang 
dikongsi oleh Rich Dad ini juga yang membawa perubahan dalam 
hidup seseorang. 


Rich Dad menyebut perkara ini berulang kali, dan saya 
namakan ia sebagai pelajaran pertama, iaitu, “Orang miskin dan 
kelas menengah bekerja untuk wang. Orang kaya mempunyai wang 
yang bekerja untuk mereka." 


Pada pagi Sabtu yang cerah itu, saya belajar satu perkara yang 
benar-benar berbeza daripada apa yang pernah diajar oleh Poor 
Dad. Pada usia sembilan tahun, saya memahami yang kedua-dua 
ayah mahu saya belajar. Mereka menggalakkan saya belajar, tetapi 
bukan perkara yang sama. 


Poor Dad yang berpelajaran tinggi menggalakkan saya 
melakukan perkara yang sama seperti yang beliau lakukan dahulu. 
"Ayah mahu kamu belajar bersungguh-sungguh dan berjaya dalam 
pelajaran, supaya kamu dapat pekerjaan yang bagus di syarikat 
besar. Pastikan juga syarikat itu menyediakan pakej istimewa yang 
bermanfaat untuk pekerjanya.” 


Rich Dad pula menggalakkan saya belajar cara wang bekerja 
supaya saya dapat mengaplikasikannya dalam hidup. Tidak seperti 

belajar di dalam bilik darjah, Rich Dad akan mengajar saya melalui 
pengalaman hidup beliau sendiri. 


Apabila melihat saya sudah bersedia, Rich Dad berkata, “Saya 
suka akan kenyataan yang kamu marah dibayar upah 10 sen sejam. 
Sekiranya kamu tidak marah dan menerima sahaja tanpa merungut, 
saya terpaksa beritahu yang saya tidak dapat mengajar kamu. 
Sekarang kamu tahu yang proses pembelajaran sebenar memerlukan 
tenaga, kesungguhan, dan kemahuan yang tinggi. Marah adalah 
bahagian terbesar daripada formula ini, kerana kesungguhan adalah 
gabungan perasaan marah dan cinta. Apabila bercakap perihal wang, 
ramai orang memilih jalan selamat dan tidak mahu mengambil 
risiko. Semangat mereka tidak didorong oleh kesungguhan. Perasaan 
takut mendominasi diri mereka.” 


“Sebab itukah mereka terima sahaja tawaran kerja, meskipun 
dibayar gaji rendah?” saya bertanya lagi. 


“Betul” jawab Rich Dad. “Ada orang mengatakan saya 
mempergunakan orang lain kerana saya tidak membayar gaji sebanyak 
bayaran yang diberikan oleh syarikat ladang tebu ataupun kerajaan. 
Saya berpendapat, orang itu yang mempergunakan diri mereka 
sendiri. Mereka yang pilih begitu, bukan saya yang paksa. 


“Tidakkah tuan rasa yang tuan patut membayar upah yang 
lebih kepada mereka?” 


“Saya tidak perlu buat begitu. Lagipun, wang yang lebih tidak 
akan menyelesaikan masalah mereka. Lihat sahaja ayah kamu. Beliau 
bekerja dan dapat gaji yang banyak, namun masih ada bil yang tidak 
dapat dilunaskan secara penuh. Ramai orang yang apabila diberi 
lebih banyak wang, mereka akan lebih banyak berhutang.” 


“Sebab itulah saya hanya dibayar upah 10 sen sejam. Saya 
semakin mengerti. “Ini sebahagian daripada pembelajaran kita, kata 
saya sambil tersenyum. 


“Tepat sekali. Rich Dad tersenyum mendengar kesimpulan 
yang baru saya temukan. “Cuba kita fikirkan semula. Ayah kamu 

belajar bersungguh-sungguh supaya beliau berjaya dalam pelajaran, 
demi mendapatkan pekerjaan dengan bayaran gaji yang tinggi. 
Namun, beliau masih juga bergelut dengan masalah kewangan 
kerana beliau tidak belajar apa-apa ilmu berkaitan wang di sekolah. 
Selain itu, beliau berpegang pada prinsip bekerja demi wang.” 


“Tuan sendiri tidak bekerja demi wang?” 


“Tidak sepenuhnya begitu,” jawab Rich Dad. “Sekiranya kamu 
mahu belajar bekerja demi wang, teruskan pengajian kamu di 
sekolah ataupun universiti. Tetapi, sekiranya kamu mahu belajar 
bagaimana wang bekerja untuk kamu, saya sedia mengajar. Syaratnya 
kamu perlu ada kemahuan untuk belajar." 


“Bukankah semua orang mahu belajar perkara ini?” 


“Tidak, jawab Rich Dad menyangkal pendapat saya. 
“Sebenarnya lebih mudah belajar bagaimana bekerja demi wang. 
Terutama sekali apabila kamu berasa takut ketika berbicara soal 


” 


wang. 
“Saya tidak faham,” ulas saya sambil mengerut dahi. 


“Tidak mengapa, kamu tidak perlu risau hal ini sekarang. 
Kamu hanya perlu faham yang ramai orang memilih untuk bertahan 
dengan kerja mereka kerana mereka sebenarnya takut. Mereka takut 
tidak dapat membayar bil, takut tidak mempunyai wang yang cukup, 
takut dipecat, dan takut sekiranya mereka perlu bermula dari bawah 
semula. Itu adalah harga yang perlu dibayar sekiranya kita belajar 
semata-mata bagi mendapat pekerjaan yang bagus. Kesudahannya, 
kita bekerja demi wang. Ramai orang menjadi hamba wang dan 
marah kepada majikan sendiri.” 


“Adakah belajar cara wang bekerja untuk kita itu jauh berbeza?” 
Rich Dad menjawab pertanyaan saya, “Sudah tentu.” 


Kami terdiam sebentar pada pagi Sabtu yang indah itu. 
Kawan-kawan saya sedang bermain dalam perlawanan besbol 

peringkat liga, tetapi atas beberapa sebab, kini saya lega kerana 
memilih untuk bekerja dengan upah 10 sen sejam. Saya dapat 
merasakan yang saya sedang mempelajari ilmu yang kawan-kawan 
saya tidak dapat belajar di sekolah. 


“Kamu sudah sedia belajar?” Rich Dad bertanya. 
“Tentu sekali,” jawab saya sambil tersenyum lebar. 


“Saya sudah mengotakan janji saya. Saya mengajar kamu secara 
tidak langsung,” kata Rich Dad lagi. “Pada usia sembilan tahun, 
kamu kini tahu bagaimana rasanya bekerja demi wang. Cuba kamu 
gandakan pengalaman hampir sebulan kamu itu dengan S0 tahun. 
Kamu pasti dapat membayangkan apa yang dilakukan oleh ramai 
orang sepanjang hayat mereka.” 


Saya tidak nampak apa yang cuba dikatakan oleh Rich Dad, 
lalu saya meluahkan, “Saya tidak faham.” 


“Apa perasaan kamu ketika menunggu giliran bagi bertemu 
dengan saya? Sekali untuk minta kerja dan sekali lagi untuk minta 
kenaikan gaji?” 


“Saya berasa seperti tidak dihiraukan, jawab saya. 


“Sekiranya kamu memilih bekerja demi wang, begitulah 
keadaan hidup kamu nanti” Rich Dad menerangkan maksud 
kata-katanya. 


Lalu beliau menyambung lagi, "Bagaimana pula rasanya apabila 
Puan Martin memberi tiga keping wang syiling selepas tiga jam 
bekerja?” 

“Saya berasa tidak cukup, seolah-olah tidak dibayar. Saya 


kecewa,” luah saya. 


“Begitulah yang dirasakan oleh ramai pekerja apabila melihat 
jumlah gaji yang dimasukkan ke akaun mereka setiap bulan. 
Terutama sekali selepas ditolak cukai dan lain-lain potongan. 
Sekurang-kurangnya upah kamu tidak dipotong walau satu sen.” 

Terperanjat dengan kenyataan itu, saya pun bertanya, "Maksud 
tuan, para pekerja tidak menerima bayaran penuh?” 


“Jangan harap!” jawab Rich Dad. “Kerajaan selalunya akan 
mengambil beberapa peratus bahagian mereka terlebih dahulu." 


“Bagaimana caranya?” tanya saya lagi. 


Rich Dad pun menerangkan, “Melalui potongan cukai. Kamu 
perlu membayar cukai pendapatan. Kamu juga perlu membayar 
cukai perkhidmatan. Ada juga cukai simpanan, dan boleh jadi kamu 
tetap dikenakan cukai apabila kamu meninggal dunia.” 


“Mengapa orang ramai membiarkan kerajaan berbuat begitu 
kepada mereka?” 


“Orang kaya tidak akan membiarkan itu berlaku ke atas diri 
mereka,” jawab Rich Dad sambil tersenyum. “Hanya orang miskin 
dan kelas menengah yang merelakannya. Saya agak pendapatan saya 
lebih banyak berbanding ayah kamu, tetapi beliau pasti dikenakan 
cukai lebih tinggi berbanding saya.” 


“Mengapa pula begitu? Mengapa ada orang yang sanggup 
diperlakukan sebegitu oleh kerajaan?” Pada usia sembilan tahun, 
bagi saya kenyataan ini tidak masuk akal. 


Rich Dad bersandar di kerusinya dan merenung saya. Lalu, 
beliau bertanya soalan yang sama lagi, “Kamu sedia belajar 
sekarang?” 


Saya mengangguk perlahan. 


“Seperti yang saya katakan tadi, ada banyak perkara yang 
perlu kamu belajar. Belajar cara menjadikan wang bekerja untuk 
kamu adalah pelajaran sepanjang hayat. Ramai orang menyambung 
pelajaran di kolej ataupun universiti selama empat tahun. Saya pula 
tahu yang pelajaran saya berkenaan wang akan berterusan sepanjang 
hayat saya. Sebabnya, setiap kali saya dapat tahu berkenaan satu 
perkara, saya semakin bersemangat mahu mengetahui lebih banyak 
perkara. Ramai orang tidak belajar dan tidak tahu berkenaan 

subjek kewangan. Mereka pergi kerja, dapat gaji, dan semak akaun. 
Itu sahaja. Sudahnya mereka hairan mengapa mereka terjebak 
dengan masalah kewangan. Mereka fikir wang yang banyak dapat 
menyelesaikan masalah, dan tidak sedar yang mereka sebenarnya 
kurang ilmu berkaitan kewangan. Itu masalahnya." 


“Jadi, ayah saya mempunyai masalah membayar cukai kerana 
beliau tidak faham urusan wang?” saya bertanya kerana masih keliru. 


“Begini” jawab Rich Dad, “Cukai hanya satu bahagian kecil 
dalam mempelajari bagaimana wang bekerja untuk kamu. Pada hari 
ini, saya hanya mahu tahu sama ada kamu masih berminat ataupun 
tidak untuk belajar berkenaan wang. Ramai orang tidak ada minat 
pada perkara ini. Mereka cuma mahu masuk universiti, bekerja, 
menghabiskan masa di tempat kerja, dan mendapat gaji yang tinggi. 
Pada suatu hari nanti, mereka berhadapan dengan masalah kewangan 
yang serius, dan mereka terpaksa bekerja secara berterusan tanpa 
henti. Itu yang perlu dihadapi apabila kamu memilih bekerja demi 
wang, berbanding belajar bagaimana wang bekerja untuk kamu. 
Jadi, adakah kamu masih berminat?” tanya Rich Dad buat ke sekian 
kalinya. 


Saya mengangguk. 


“Bagus, balas Rich Dad. “Sekarang, kembali ke tempat kerja 
kamu. Kali ini, saya tidak akan bayar kamu satu sen pun.” 


Dalam nada terperanjat, saya bertanya, “Apa?” 


“Kamu dengar apa yang saya kata, bukan? Tiada upah. Kamu 
akan bekerja selama tiga jam pada setiap hari Sabtu seperti biasa. 
Tetapi, kali ini tiada lagi upah 10 sen sejam untuk kamu. Kamu kata 
kamu hendak belajar bagaimana bekerja bukan demi wang. Oleh 
itu, saya langsung tidak akan bayar upah kepada kamu.” 


Saya tidak percaya dengan apa yang saya dengar. 


“Saya sudah membincangkan perkara ini bersama Mike dan 
dia sudah memulakan kerja membersihkan habuk dan menyusun 

makanan dalam tin tanpa menerima sebarang bayaran. Lebih baik 
kamu segera ke sana.” 


Tanpa dapat ditahan, saya menjerit, “Tetapi ini tidak adil! Tuan 
mesti bayar upahnya!” 


“Kamu kata kamu hendak belajar. Sekiranya kamu tidak belajar 
sekarang, kamu akan memiliki nasib yang sama seperti dua wanita 
dan seorang lelaki yang duduk di ruang tamu tadi. Mereka bekerja 
demi wang dan berharap saya tidak memecat mereka. Ataupun 
mungkin seperti ayah kamu, dibayar gaji tinggi, tetapi akhirnya 
mempunyai hutang keliling pinggang, sambil berharap wang yang 
banyak dapat menyelesaikan masalahnya. Sekiranya itu yang kamu 
mahu, saya tiada masalah untuk kembali pada persetujuan asal, iaitu 
membayar kamu upah 10 sen sejam. Ataupun, kamu boleh lakukan 
seperti kebanyakan orang lain. Mereka merungut tidak dibayar 
secukupnya, berhenti kerja, dan mencari peluang kerja lain. 


“Jadi, apa yang patut saya buat?” Suara saya mengendur, tidak 
lagi seperti tadi. 


Rich Dad menyentuh kepala saya. “Gunakan ini, katanya. 
“Sekiranya kamu menggunakan ini dengan baik, tidak lama lagi 
kamu akan berterima kasih kepada saya kerana memberi kamu 
peluang. Kamu akan meneruskan hidup menjadi lelaki kaya. 


Saya berdiri di situ, masih tidak percaya dengan persetujuan 
baru ini. Saya datang kerana mahu minta kenaikan gaji, namun 
sebaliknya saya keluar dengan persetujuan baru. Bekerja tanpa gaji. 


Sekali lagi, Rich Dad menyentuh kepala saya dan berkata, 
“Gunakan ini. Sekarang, keluar dari sini dan kembali ke tempat kerja 
kamu. 

Pelajaran 1: Orang Kaya Tidak Bekerja 
untuk Wang 


Saya tidak memberitahu Poor Dad yang sekarang saya bekerja 
tanpa gaji. Beliau tidak akan faham, dan saya juga tidak mahu 
menerangkan perkara yang saya sendiri tidak faham. 


Tiga minggu berikutnya, saya dan Mike bekerja selama tiga 
jam pada setiap hari Sabtu tanpa sebarang upah. Kerja ini tidak 
lagi membebankan saya, sementelah rutin kerja kami juga semakin 
mudah. Saya hanya rindukan permainan besbol dan kecewa kerana 
tidak dapat membeli komik lagi. 


Pada suatu tengah hari minggu ketiga, trak milik Rich Dad 
memasuki ruang parkir. Beliau turun dari traknya dan berjalan 
masuk ke dalam kedai, lalu bertanya khabar Puan Martin. Selepas 
mendapat laporan perjalanan bisnes kedai ini, beliau menghala 
ke arah peti aiskrim. Rich Dad mengambil dua aiskrim, membuat 
bayaran, lalu menggamit saya dan Mike. 


“Mari kita pergi jalan-jalan,” ajak Rich Dad. 


Kami melintas jalan, mengelak beberapa kereta, dan berjalan 
merentasi padang hijau yang luas. Di padang itu, ada beberapa orang 
dewasa sedang bermain besbol. Sebaik sahaja kami duduk di kerusi 
yang ada, Rich Dad menyerahkan dua aiskrim tadi kepada kami. 


“Bagaimana dengan kerja kamu berdua?” 
Mike menjawab, “Okey: 
Saya mengangguk tanda setuju. 


Rich Dad bertanya lagi, “Apakah yang kamu belajar setakat 
ini?” 


Saya dan Mike saling berpandangan, mengangkat bahu, dan 
serentak menggeleng. 

Mengelak Perangkap Terbesar dalam Hidup 


“Ada baiknya kamu berdua mula berfikir sekarang. Kamu sedang 
berhadapan dengan satu pengajaran terbesar dalam hidup. Sekiranya 
kamu berjaya mempelajarinya, kamu dapat menikmati hidup yang 
stabil dan bebas. Sekiranya tidak, kamu akan menjadi seperti Puan 
Martin dan kebanyakan orang yang sedang bermain besbol di padang 
ini. Mereka bekerja keras demi bayaran yang sedikit, menyimpan 
impian bekerja tanpa risiko, dan sentiasa menunggu percutian tiga 
minggu setiap tahun. Tidak mustahil ada juga yang berharap kepada 
wang pencen yang sedikit selepas berkhidmat selama 45 tahun. 
Sekiranya kamu tertarik pada kehidupan begitu, saya tiada masalah 
membayar upah 25 sen sejam kepada kamu sekarang.” 


Saya membalas, “Tetapi mereka semua adalah orang baik dan 
rajin bekerja. Adakah tuan sedang mentertawakan mereka?” 


Rich Dad tersenyum mendengar kata-kata saya. 


“Puan Martin sudah seperti ibu saya, jadi saya tidak mungkin 
bersikap sekejam itu kepadanya. Mungkin kata-kata saya kedengaran 
kejam, namun saya sedang berusaha membuka mata kamu berdua. 
Saya mahu kamu berdua meluaskan sudut pandang, supaya kamu 
dapat lihat apa yang selama ini tidak dapat dilihat oleh sebahagian 
orang disebabkan sempitnya fikiran mereka. Ramai orang tidak 
sedar ada perangkap sedang menjerat mereka. 


Saya dan Mike terdiam sebentar kerana mesej yang cuba 
disampaikan oleh Rich Dad kurang jelas. Bunyinya kejam, namun 
kami yakin beliau sedang menerangkan perkara penting kepada kami. 


Sambil tersenyum, Rich Dad berkata lagi, “Tidakkah tawaran 
25 sen sejam itu menarik? Adakah jantung kamu terasa lebih pantas 
berdegup apabila mendengar tawaran ini?” 


Saya menggeleng tanda tidak, walaupun hakikatnya tawaran 
baru itu memang menarik. Upah 25 sen sejam begitu bermakna 
bagi saya. 

“Baiklah, saya bayar kamu satu dolar sejam. Rich Dad 
membuat tawaran baru sambil tersenyum memancing. 


Hati saya mula meronta-ronta. Seperti ada suara dari dalam kepala 
saya yang menjerit, “Terima tawaran itu. Terima tawaran itu. Saya tidak 
percaya apa yang saya dengar. Walau bagaimanapun, saya hanya diam. 


“Baiklah, dua dolar sejam.” 


Otak kecil saya dan jantung saya hampir meledak. Saya akan 
menjadi budak terkaya pada tahun 1956 apabila dibayar upah dua 
dolar sejam. Tidak pernah saya bayangkan menerima jumlah upah 
setinggi itu. Saya mahu berkata ya. Saya mahu menerima tawaran 
itu. Saya membayangkan basikal baru, set besbol baru, dan wajah 
kagum rakan-rakan apabila saya menayang wang yang saya ada. 
Selain itu, Jimmy dan rakan-rakannya pasti tidak memanggil saya 
dengan gelaran budak miskin lagi. Namun entah mengapa, mulut 
saya bagaikan terkunci. 


Aiskrim di tangan saya mula mencair. Rich Dad memandang 
dua kanak-kanak yang sedang membalas pandangannya dengan 
mata yang luas dan fikiran yang kosong. Beliau sedang menguji 
kami, dan beliau tahu ada bahagian dalam emosi kami yang mahu 
menerima tawaran itu. Beliau arif yang setiap manusia memiliki 
kelemahan, ada bahagian dalam jiwa manusia yang dapat dibeli dan 
ada yang tidak dapat dibeli dengan wang. Persoalannya, bahagian 
mana yang lebih kuat. 


“Baiklah, lima dolar sejam.” 


Tiba-tiba saya terkesima. Saya mula memikirkan yang tawaran 
itu terlalu besar dan tidak masuk akal. Tidak ramai orang dewasa 
pada masa itu yang berpendapatan lebih daripada lima dolar sejam. 
Namun, saya cepat tersedar dan kembali tenang. Saya berpaling 
memandang Mike dan dia memandang saya kembali. Sebahagian 
diri saya yang lemah dan tamak berjaya dijinakkan, manakala 
sebahagian diri saya yang tidak dapat dibeli mula menguasai diri. 
Saya pasti Mike juga berperasaan yang sama. 

“Bagus, kata Rich Dad dengan lembut. “Ramai orang 
meletakkan harga pada diri mereka. Mereka berbuat demikian 
kerana dua jenis emosi yang ada dalam diri manusia, iaitu takut dan 
tamak. Mula-mula, perasaan takut tidak memiliki wang mendorong 
kita bekerja keras. Apabila mendapat gaji, perasaan tamak pula yang 
menyebabkan kita mula memikirkan pelbagai perkara menarik yang 
dapat dibeli dengan wang itu. Satu corak kehidupan mula terbentuk.” 


Saya bertanya, “Corak kehidupan yang bagaimana?” 


“Corak kehidupan yang bermula dengan bangun pagi, pergi 
kerja, bayar bil. Bangun pagi, pergi kerja, bayar bil, dan begitulah 
seterusnya. Hidup manusia selamanya 

dikawal oleh dua emosi, iaitu takut 


naa dan tamak. Apabila periuk nasi 


selamanya dikawal semakin besar, keraknya juga 
oleh dua emosi, iaitu bertambah. Ini yang saya sebut sebagai 
takut dan tamak. Rat Race” 

Be Kali ini, Mike pula bertanya, “Ada 


cara lain supaya kita tidak terjerat sama?” 


Perlahan, Rich Dad menjawab, 
"Ada. Namun, hanya segelintir orang yang menemukan caranya.” 


“Apakah caranya?” tanya Mike lagi. 


“Itulah yang saya harap kamu berdua dapat pelajari sepanjang 
bekerja sambil belajar dengan saya. Sebab itu saya langsung tidak 
membayar upah kepada kamu berdua.” 


“Ada sebarang klu?” Mike terus bersuara. “Kami sebenarnya 
sudah penat bekerja keras, lebih-lebih lagi tanpa sebarang bayaran.” 


Jawab Rich Dad, “Langkah pertama, bercakap benar.” 
Dengan pantas saya membalas, "Kami tidak pernah berbohong.” 


“Saya tidak mengatakan yang kamu berbohong. Saya hanya 
kata kamu perlu bercakap benar, tambah Rich Dad lagi. 

“Bercakap benar berkenaan apa?” Saya tidak faham. 


“Berkenaan perasaan kamu, jelas Rich Dad. “Kamu tidak 
perlu beritahu kepada orang lain, cukuplah sekadar kamu mengaku 
kepada diri sendiri.” 


“Maksud tuan, orang yang berada di padang ini, para pekerja 
tuan, dan Puan Martin tidak berbuat begitu?” Saya semakin 
memerlukan penjelasan dalam hal ini. 


“Saya tidak fikir mereka bercakap benar. Sebaliknya, mereka 
lebih takut sekiranya tidak memiliki wang. Mereka tidak mahu 
berfikir secara waras bagi menghapuskan ketakutan itu dan 
mereka memilih bertindak mengikut emosi. Apabila mereka ada 
wang di tangan, perasaan tamak pula yang menguasai. Sekali lagi, 
mereka membiarkan emosi yang mengawal, bukannya berfikir cara 
melenyapkan perasaan tamak itu.” 


“Maknanya, emosi mereka yang menguasai fikiran mereka," 
kata Mike pula. 


“Tepat sekali,” balas Rich Dad. “Mereka tidak mahu mengaku 
secara jujur apa yang mereka rasa. Sebaliknya, mereka bertindak 
mengikut perasaan dan gagal berfikir. Mereka berasa takut, lalu 
keluar bekerja dengan harapan wang akan melenyapkan ketakutan 
itu. Malangnya, harapan mereka tidak menjadi nyata. Mereka 
terus dihantui ketakutan yang sama dan mereka keluar bekerja 
semula dengan harapan yang sama. Sekali lagi, wang tidak dapat 
melenyapkan ketakutan yang ada dalam diri mereka. Perasaan takut 
ini yang menjerat mereka dengan rutin yang sama setiap hari, iaitu 
bekerja demi wang. Setiap pagi mereka bangun tidur, ketakutan 
yang sama pun menjalar dalam urat nadi. Ada jutaan orang yang 
berjaga malam disebabkan ketakutan ini, selain jiwa mereka yang 
tidak tenang. Mereka bangun pagi dan keluar bekerja, sambil 
berharap wang dapat menguburkan ketakutan yang menular dalam 
jiwa mereka. Wang sedang mengawal hidup mereka, tetapi mereka 
enggan mengakui kenyataan ini. Wang mengawal emosi dan jiwa 


mereka” 

Rich Dad diam seketika, membiarkan kami mengunyah satu 
per satu kata-katanya. Saya dan Mike dapat mendengar dengan jelas 
apa yang diperkatakan oleh Rich Dad, namun kami tidak memahami 
maksud beliau sepenuhnya. Saya teringat yang saya selalu berasa 
hairan mengapa orang dewasa berkejar ke tempat kerja setiap hari, 
walhal kerja mereka tidak kelihatan menyeronokkan. Wajah mereka 
juga tidak menunjukkan yang mereka gembira. Akan tetapi, seperti 
ada sesuatu yang mendorong mereka berterusan begitu. 


Apabila mendapati kami seolah-olah semakin faham akan 
mesejnya, Rich Dad menambah, “Saya mahu kamu berdua elakkan 
diri daripada perangkap ini. Ini yang sebenarnya saya mahu ajar 
kamu. Bukan sekadar menjadi kaya, kerana kaya tidak menjamin 
masalah kamu selesai.” 


“Bukankah sepatutnya begitu?” Saya terkejut mendengar ayat 
Rich Dad yang terakhir itu. 


“Tidak, ia tidak begitu. Biar saya terangkan satu lagi jenis 
emosi manusia, iaitu kemahuan. Sebahagian orang menyebutnya 
sebagai tamak, namun saya memilih menyebutnya kemahuan. 
Apabila kita mahukan sesuatu yang lebih baik, lebih cantik, lebih 
menyeronokkan, itu adalah perkara normal. Manusia juga bekerja 
demi wang atas sebab memenuhi kemahuan. Mereka mahukan wang 
bagi meraih bahagia yang mereka sangka dapat dijual beli. Namun 
bahagia yang datang kerana wang selalunya tidak bertahan lama, 
dan ini menyebabkan mereka mahukan lebih banyak wang. Bagi 
mereka, lebih banyak wang bermakna lebih bahagia, lebih selesa, 
dan lebih selamat. Sebab itu, mereka bekerja tanpa henti kerana 
menyangka wang dapat meredakan jiwa mereka yang kusut akibat 
takut dan kemahuan yang memuncak itu tadi. Tetapi, wang tidak 
dapat mengubah semua itu. 


Mike mencelah, “Orang kaya pun lakukan hal yang sama?” 


Rich Dad menjawab, "Termasuklah orang kaya. Malah, ramai 
orang kaya berjaya menjadi kaya bukan disebabkan kemahuan 
mereka, tetapi disebabkan mereka takut. Mereka percaya wang 

dapat melenyapkan rasa takut pada kemiskinan yang ada dalam 
diri mereka. Namun, apabila wang bertambah ketakutan mereka 
juga bertambah. Rasa takut yang lain pula muncul, iaitu takut 
kehilangan wang yang ada. Saya mempunyai banyak kawan yang 
sudah kaya, namun masih bekerja tanpa henti. Saya juga mengenali 
beberapa orang jutawan yang memiliki rasa takut yang lebih tinggi 
sekarang, berbanding ketika mereka miskin dahulu. Mereka takut 
betul sekiranya semua harta mereka hilang. Ketakutan mereka 
bertambah hari demi hari. Mereka tidak mahu kehilangan rumah 
serta kereta-kereta besar, dan gaya hidup mewah yang mereka dapat 
dengan wang. Mereka bimbang apa yang akan kawan-kawan mereka 
kata sekiranya semua wang itu lesap. Meskipun luaran mereka 
kelihatan hebat dengan wang dan harta yang melimpah, namun 
dalaman mereka sebenarnya bermasalah.” 


“Jadi, adakah lelaki miskin hidup lebih bahagia?” saya pula 
bertanya selepas mendengar penjelasan panjang oleh Rich Dad. 


Rich Dad menjawab, “Tidak juga. Menghindari wang sama 
sahaja gilanya dengan bekerja demi wang.” 


Tiba-tiba seorang gelandangan berjalan melepasi tempat kami 
duduk. Dia berhenti sebentar di tong sampah berhampiran dan 
menyelongkar isinya. Kami bertiga memerhatikan lelaki itu dengan 
penuh minat, padahal mungkin sebelum ini kami tidak pernah 
peduli akan kehadirannya. 


Rich Dad mengeluarkan not satu dolar dari dompetnya dan 
memanggil gelandangan itu. Apabila melihat wang yang ada di 
tangan Rich Dad, dia berjalan pantas ke arah kami. Sebaik sahaja 
mengambil wang itu, dia mengucapkan terima kasih tanpa henti 
sambil berlalu dengan gembira kerana bernasib baik hari itu. 


“Lelaki itu sebenarnya tidak banyak bezanya dengan 
pekerja-pekerja saya, kata Rich Dad. “Saya pernah bertemu dengan 
ramai orang yang berkata, Oh, saya tidak berminat dengan wang. 
Ironinya, mereka bekerja selama lapan jam sehari. Itu namanya 
menafikan kebenaran. Sekiranya mereka tidak berminat dengan 

wang, mengapa pula mereka bekerja? Mereka yang berfikiran 
sebegini sebenarnya lebih bermasalah berbanding mereka yang 
terang-terang gilakan wang.” 


Sambil mendengar kata-kata Rich Dad, ingatan saya melayang 
kepada kata-kata Poor Dad yang diulang banyak kali. Kata 
beliau, “Saya tidak berminat dengan 

wang. Selalu benar Poor Dad 

Ramai orang berkata, berkata begitu. Beliau juga selalu 
“Oh, saya tidak menafikan dengan berkata, “Saya 
berminat dengan bekerja sebab saya suka pada 


wang.” Ironinya, 3 
: ekerjaan saya. 
mereka bekerja selama P ) »A 


lapan jam sehari. Terus sahaja saya bertanya 

Be kepada Rich Dad, “Jadi, apa yang 
patut kita lakukan? Bekerja bukan 
demi wang sehingga perasaan takut 
dan tamak itu hilang?” 


“Bukan, itu hanya membuang masa,” jawab Rich Dad. “Emosi 
yang membentuk kita sebagai manusia. Emosi adalah tenaga 
yang mengalir dalam tubuh kita. Jujur pada emosi kita. Gunakan 
akal dan emosi sebagai alat yang menyokong diri kita, bukan 
menentang.” 


“Wah!” sahut Mike. 


"Jangan bimbang dengan apa yang baru saya katakan. Ia 
mungkin kedengaran tidak bermakna sekarang, tunggu sahaja 
waktunya tiba nanti. Kita perlu mengawal emosi, bukannya bertindak 
balas. Ramai orang tidak tahu mereka berfikir dengan emosi. Emosi 
adalah emosi. Kita perlu belajar berfikir tanpa dipengaruhi emosi." 


Saya pun bertanya, “Contohnya?” 


“Apabila seseorang berkata, “Saya perlu cari kerja, ada 
kebarangkalian yang dia berfikir menggunakan emosi. Perasaan 
takut tidak memiliki wang yang menyebabkan dia berfikir begitu.” 

“Tetapi bukankah kita memerlukan wang bagi membayar bil-bil 
yang ada?” tanya saya lagi. 


“Betul. Rich Dad tersenyum. “Saya hanya mengatakan yang 
perasaan takut yang berlebihan itulah yang mengambil alih tugas 
berfikir.” 


Mike pula berkata, “Saya tidak faham.” 


“Contohnya, apabila perasaan takut tidak memiliki cukup wang 
mula bertambah, daripada berkejar ke luar mencari kerja, ada baiknya 
kita bertanya dahulu soalan ini kepada diri sendiri. Adakah wang dapat 
melenyapkan perasaan takut bagi jangka masa panjang? Pada pendapat 
saya, jawapannya tidak. Pekerjaan hanya memberi penyelesaian jangka 
pendek bagi masalah yang jangka masanya panjang. 


“Ayah saya selalu kata, “Teruskan belajar di universiti dan 
dapatkan gred yang bagus, supaya nanti kamu dapat kerja yang 


,” 


selamat dan stabil.” Saya menyampuk kerana masih keliru. 


Rich Dad membalas sambil tersenyum, “Saya faham kenapa 
beliau kata begitu. Ramai orang memilih jalan selamat yang sama, 
dan ini adalah pilihan yang baik untuk mereka. Sebab utamanya 
adalah perasaan takut yang ada dalam diri mereka." 


“Maksud tuan, ayah saya berkata begitu kerana beliau berasa 
takut?” soal saya lagi. 


“Ya, jawab Rich Dad. “Beliau takut sekiranya kamu tidak 
cukup wang sehingga tidak layak bergaul dengan masyarakat. Jangan 
salah faham dengan kata-kata saya. Ayah kamu sayang kepada kamu 
dan mahukan yang terbaik untuk kamu. Saya juga percaya yang 
pelajaran di universiti dan pekerjaan adalah penting, tetapi dua 
perkara ini tidak dapat menutup perasaan takut. Ayah kamu bangun 
awal pagi, kemudian keluar bekerja mencari wang dengan rasa 
takut. Perasaan takut yang sama ini juga yang menyebabkan beliau 
bersungguh-sungguh mahukan kamu belajar sehingga ke peringkat 


universiti. 

“Apa pula cadangan tuan?” tanya saya. 


“Saya mahu mengajar kamu mahir menguasai wang, bukannya 
takut kepada wang. Pelajaran ini tidak diajar di universiti, dan 
sekiranya kamu melepaskan peluang ini, kamu akan jadi hamba 
wang. 

Akhirnya kami faham juga. Rich Dad mahu kami membuka 
mata luas-luas, serta melihat perkara yang tidak dapat dilihat oleh 
Puan Martin dan ramai orang lain. Beliau memberikan contoh 
yang kedengaran kejam, dan saya tidak akan lupa itu semua. 
Bermula hari itu, sudut pandang saya semakin meluas dan saya 
dapat melihat perangkap yang menanti untuk menjerat mangsanya. 


“Pada hakikatnya, kita semua adalah pekerja. Bezanya adalah 
kita bekerja pada tahap yang berlainan” sambung Rich Dad. 
“Saya mahu kamu berdua belajar cara mengelakkan diri daripada 
perangkap yang disebabkan oleh dua emosi ini, iaitu takut dan 
tamak. Gunakan emosi bagi memperoleh kebaikan, bukannya 
mudarat. Ini sebenarnya yang saya mahu ajar kepada kamu. Saya 
tidak berminat pun hendak mengajar cara buat wang yang banyak. 
Wang tidak akan mengurangkan perasaan takut dan tamak. 
Sekiranya kamu tidak tahu mengawal perasaan takut dan tamak, 
akhirnya nanti kamu hanya menjadi seorang hamba yang dibayar 
dengan lumayan meskipun kamu orang kaya.” 


“Jadi, apa yang dapat kami lakukan bagi mengelak perangkap 


ini2” 


“Punca utama kemiskinan dan masalah kewangan adalah 
ketakutan dan kejahilan yang wujud dalam diri seseorang, bukannya 
keadaan ekonomi semasa, ataupun kerajaan, ataupun orang kaya. 
Sifat takut dan jahil ini yang memerangkap ramai orang. Jadi, kamu 
berdua teruskan belajar sehingga masuk universiti dan dapatkan 
ijazah. Manakala, saya akan ajar kamu cara mengelakkan diri 
daripada perangkap ketakutan dan kejahilan ini." 

Satu per satu teka-teki mulai terjawab. Poor Dad berkelulusan 
tinggi dan berkerjaya hebat, namun beliau tidak pernah belajar cara 
mengurus wang dan mengawal rasa takutnya. Semakin jelas yang 
saya kini dapat belajar perkara-perkara yang berbeza dan penting 
daripada dua orang ayah. 


“Ayah ada menyebut perihal rasa takut tidak memiliki 
wang. Bagaimana pula kemahuan yang tinggi pada wang dapat 
mempengaruhi fikiran kita?” tanya Mike. 

“Apa perasaan kamu berdua ketika saya memujuk kamu dengan 
gaji yang lebih tinggi? Adakah kamu menyedari kemahuan yang ada 
dalam diri kamu itu turut meningkat?” 


Kami mengangguk serentak. 

PELAJARAN 2: 


Kenapa Perlu Belajar 
Pendidikan Kewangan? 





Persoalannya bukan berapa banyak wang yang kita dapat. 
Persoalannya adalah berapa banyak wang yang kita simpan. 





Rich Dad. Malah dia menjalankan tugas lebih baik 

berbanding ayahnya. Kami bertemu sekali ataupun dua kali 
setahun di padang golf. Mike dan isterinya sangat kaya. Rich Dad 
meninggalkan empayarnya kepada orang yang paling tepat. Kini, 
Mike sedang mendidik anaknya pula seperti Rich Dad mendidik 
kami dahulu. Mike berhasrat mewariskan empayar bisnesnya 
kepada anak lelaki mereka. 


P ada tahun 1990, Mike mengambil alih empayar bisnes 


Pada tahun 1994, saya bersara ketika berusia 47 tahun, 
manakala Kim berusia 37 tahun. Bersara bukan bermaksud tidak 
bekerja. Bagi kami, maksudnya kami boleh memilih hendak 
bekerja ataupun tidak, manakala kekayaan kami bertambah 
secara automatik, mendahului inflasi. Aset kami yang banyak 
memungkinkan ia berkembang sendiri. Seolah-olah kita menanam 
pokok. Kita menyiram pokok itu beberapa tahun lamanya, sehingga 
pada suatu hari pokok itu tidak memerlukan kita lagi. Akarnya 
sudah mencengkam kukuh di dalam tanah. Kemudian, ia bertukar 
menjadi tempat berteduh kepada kita. 

Mike memilih menguruskan empayar bisnes ayahnya, manakala 
saya memilih untuk bersara. 


Apabila saya menyampaikan ceramah, para peserta selalu 
meminta pendapat saya berkenaan apa yang patut mereka lakukan. 
“Bagaimanakah hendak bermula?”, “Bolehkah tuan mencadangkan 
sebarang judul buku yang bagus?', “Apakah yang patut saya ajar 
kepada anak saya?”, “Apakah rahsia kejayaan tuan?” “Bagaimanakah 
cara hendak menjadi kaya?” 


Setiap kali mendengar soalan-soalan sebegini, saya teringat 
satu kisah. 


Pada tahun 1923, sekumpulan pemimpin hebat dan ahli 
perniagaan terkaya mengadakan mesyuarat di sebuah 
hotel di Chicago. Antara yang hadir adalah Charles 
Schwab, ketua syarikat besi persendirian terbesar, Samuel 
Insull, presiden syarikat utiliti terbesar dunia: Howard 
Hopson, ketua syarikat gas terbesar, Ivar Kreuger, presiden 
International Match Co., sebuah syarikat terbesar di dunia 
ketika itu: Leon Frazier, presiden Bank of International 
Settlements: Richard Whitney, presiden Bursa Saham New 
York, Arthur Cotton dan Jesse Livermore, peramal pasaran 
saham terhebat: dan Albert Fall, exco dalam kabinet 
Presiden Harding. 


Selepas 25 tahun kemudian, 9 daripada 10 nama besar 
ini menghabiskan detik akhir hidup mereka begini: Schwab 
mati tanpa sebarang harta selepas lima tahun berhutang. 
Insull muflis pada akhir hayatnya di bumi asing, manakala 
Kreuger dan Cotton juga muflis. Hopson menjadi kurang 
siuman. Whitney dan Albert Fall dibebaskan dari penjara, 
manakala Fraser dan Livermore membunuh diri. 

Saya fikir tidak ada sesiapa yang dapat memberitahu apa sebenarnya 
terjadi kepada lelaki-lelaki ini. Sekiranya kita melihat tahun kejadian, 
jaitu 1923, waktu itu sudah hampir dengan peristiwa The Great 
Depression pada tahun 1929. Pada tahun berkenaan, seluruh dunia 
mengalami kemelesetan ekonomi yang teruk. Ada kebarangkalian 
yang peristiwa ini memberi kesan yang dahsyat kepada lelaki-lelaki 
ini dan kehidupan mereka. 


Pada hari ini, kita hidup dalam zaman yang lebih mencabar dan 
pantas berbanding zaman yang dilalui lelaki-lelaki malang tadi. Saya 
menjangka akan ada lebih banyak naik dan turun dalam beberapa 
tahun mendatang yang selari dengan pasang surut yang dialami 
oleh mereka. Saya bimbang pada masa kini ramai orang lebih fokus 
kepada wang dan bukan kekayaan sebenarnya, iaitu pendidikan. 
Sekiranya kita lebih bersedia dan mahu bersikap fleksibel, sedia 
buka minda dan sedia belajar, kita dapat menjadi lebih kaya 
meskipun keadaan kelihatan sukar. Sekiranya kita menyangka wang 
dapat menyelesaikan masalah, kita akan melalui perjalanan yang 
sukar. Kepintaran dapat membantu menyelesaikan masalah dan 
menghasilkan wang. Memiliki wang tanpa ilmu berkaitan kewangan 
dapat menyebabkan wang lenyap sekelip mata. 


Ramai orang gagal memahami yang penting bukan berapa 
banyak wang yang kita dapat, tetapi berapa banyak wang yang 
kita simpan. Kita banyak kali mendengar kisah orang miskin yang 
mendapat durian runtuh, kemudian miskin semula. Ataupun kisah 
atlet profesional yang mendapat bayaran lumayan pada umur 24 
tahun, namun 10 tahun kemudian dia tidur di bawah jambatan. 


Saya teringat kisah seorang pemain bola keranjang yang masih 
muda, dan menerima bayaran yang lumayan daripada pasukannya. 
Kini, dalam usianya 29 tahun, dia mendakwa rakan-rakan, peguam, 
dan akauntan mengambil wangnya, dan dia terpaksa bekerja di pusat 
cuci kereta dengan gaji yang rendah. Dia dipecat oleh majikannya 
di pusat cuci kereta itu kerana dia tidak mahu menanggalkan cincin 
kejuaraannya ketika mencuci kereta pelanggan. Kisah anak muda 
ini menjadi tajuk muka hadapan akhbar dan dia merayu supaya 


» 


Rich Dad Poor Dad 





tidak diberhentikan kerana hidupnya susah. Katanya, cincin itu 
satu-satunya yang dia ada dan sekiranya ditanggalkan, dia hilang 
semangat untuk meneruskan hidupnya. 


Saya kenal dengan banyak jutawan segera. Saya gembira apabila 
melihat kehidupan mereka bertambah baik dari segi kewangan dari 
sehari ke sehari. Namun, saya mengingatkan mereka yang untuk jangka 
masa panjang, berapa banyak wang yang kita dapat tidak penting. Akan 
tetapi, yang penting adalah berapa banyak wang yang kita simpan dan 
berapa generasi yang dapat menikmati kekayaan kita itu. 


Oleh itu, setiap kali orang bertanya kepada saya, “Dari mana saya 
patut bermula?” ataupun “Tolong beritahu saya cara-cara jadi kaya 
dengan cepat,” mereka akan mendengar jawapan yang mengecewakan 
daripada saya. Saya beritahu kepada mereka yang semasa kecil, Rich 
Dad berpesan kepada saya, “Sekiranya kamu hendak menjadi kaya, 
kamu perlu ada ilmu berkaitan wang dan kewangan.” 


Rich Dad tidak putus-putus mengulangi pesanan yang sama 
setiap kali kami duduk bersama. Seperti yang saya katakan sebelum 
ini, Poor Dad menekankan kepentingan membaca buku, manakala 
Rich Dad pula menegaskan kepentingan memiliki ilmu dalam 
bidang kewangan. 


Sekiranya kita hendak membina bangunan tinggi, perkara 
pertama yang kita perlu buat adalah menggali lubang yang dalam 
bagi menyediakan tapak asas yang kukuh. Sekiranya kita mahu bina 
rumah di pinggir bandar, tapak yang perlu kita sediakan adalah 
konkrit setebal enam inci. Gara-gara hendak cepat kaya, ada orang 
yang menyediakan tapak konkrit yang tebalnya hanya enam inci 
ketika membina bangunan yang tinggi. 


Sistem pendidikan kita yang dicipta pada zaman dahulu kala, 
masih percaya rumah dapat dibina tanpa sebarang tapak asas. 
Hasilnya, anak-anak tamat pengajian tanpa sebarang asas ilmu 
kewangan. Dan suatu hari, selepas menyedari hidup sudah dikelilingi 
hutang, mereka mencari cara menjadi jutawan segera kerana 
menyangka dengan cara itu masalah kewangan dapat diselesaikan. 

Pembinaan bangunan tinggi pun bermula. Segala-galanya 
berlaku dengan pantas, dan akhirnya yang terhasil bukan bangunan 
pencakar langit, tetapi menara condong yang dijangka dapat 
tumbang pada bila-bila masa sahaja. Cita-cita menjadi jutawan hanya 
tinggal cita-cita, gara-gara tiada ilmu yang betul. Tiada pilihan, tidur 
malam mereka kembali dihantui mimpi dikejar pemungut hutang. 


Bagi saya dan Mike, kami tidak memiliki masalah membuat 
pilihan ketika dewasa, kerana sejak kecil kami diajar asas kewangan 
yang kukuh oleh Rich Dad. 


Subjek perakaunan barangkali adalah subjek yang paling 
mengelirukan dan membosankan di dunia. Namun, sekiranya kita 
mahu jadi kaya bagi jangka masa panjang, subjek ini adalah subjek 
yang terpenting. Bagi Rich Dad, persoalan yang beliau hadapi adalah 
bagaimana menarik minat kanak-kanak mempelajari subjek yang 
mengelirukan dan membosankan ini. Jawapan yang beliau temui 
adalah mengajar kanak-kanak menerusi gambar. 


Rich Dad sudah mengajar asas 
kewangan yang kukuh kepada saya dan 
Mike. Sejak kami kecil, beliau mencipta Orang kaya 


cara paling mudah bagi mengajar kami. mengumpul aset. 
Orang miskin dan 
Selama beberapa tahun, beliau kelas menengah 
hanya melukis gambar-gambar dan mengumpul liabiliti 
menggunakan sedikit sahaja perkataan. yang mereka 


sangka adalah aset. 


Pada peringkat awal, saya dan Mike 
memahami  lukisan-lukisan — ringkas 
oleh Rich Dad, istilah kewangan, dan 
pergerakan wang. Seiring dengan usia 
kami yang bertambah, Rich Dad mula menggunakan nombor pula. 
Kini, Mike seorang yang pakar dalam bidang perakaunan. Beliau 
dapat mengendalikan analisis perakaunan kompleks dan sofistikated 
kerana kepakaran dalam bidang ini penting bagi pewaris empayar 
besar sepertinya. Saya tidak mencapai tahap itu kerana empayar saya 
lebih kecil, meskipun kami diajar asas kewangan yang sama. 


) 


Rich Dad Poor Dad 





Dalam beberapa muka surat selepas ini, saya kongsikan 
lukisan dan garisan yang ringkas oleh ayah Mike ketika mengajar 
kami. Meskipun ia hanya gambaran asas, suatu masa dahulu 
lukisan-lukisan itu membantu dua kanak-kanak memahami asas 
kewangan yang kukuh sehingga dapat membina kekayaan sendiri 
seiring dengan pertambahan usia. 


Peraturan 1: Kita Mesti Tahu Perbezaan antara 
Aset dan Liabiliti, dan Membeli Aset 


Sekiranya kamu mahu menjadi kaya, hanya ini yang perlu kamu 
ketahui. Hal ini adalah peraturan nombor satu dan satu-satunya 
peraturan yang ada. Mungkin bagi kita ia kedengaran begitu senang, 
namun ramai orang tidak tahu betapa pentingnya peraturan ini. 
Ramai orang menghadapi masalah kewangan kerana mereka tidak 
tahu membezakan antara aset dan liabiliti. 


Kata Rich Dad, “Orang kaya mengumpul aset. Orang miskin 
dan kelas menengah mengumpul liabiliti yang mereka sangka adalah 
aset." 


Ketika Rich Dad menjelaskan hal ini kepada saya dan Mike, 
kami sangka beliau bergurau. Pada masa itu, kami yang masih remaja 
berkobar-kobar hendak mengorek rahsia bagaimana menjadi kaya 
daripada beliau. Namun, jawapan yang kami peroleh begitu sahaja. 
Terlalu mudah sehingga kami termenung panjang memikirkan 
kebenarannya. 


“Apakah maksud aset?” tanya Mike. 


“Kamu tidak perlu risaukan perkara itu sekarang,” jawab Rich 
Dad. “Kamu hanya perlu ingat betul-betul idea itu. Apabila kamu 
dapat memahami betapa mudah sebenarnya hendak jadi kaya, 
kamu dapat merancang hidup kamu dan urusan kewangan semakin 
mudah. Idea ini mungkin terlalu senang, sehingga orang terlepas 


pandang. 

Saya bertanya kepada Rich Dad, “Maksud tuan, kami hanya 
perlu tahu apa maksud aset, kumpulkan ia, dan kami akan jadi 
kaya?” 


Rich Dad mengangguk. “Mudah, bukan?” 


Saya berasa hairan. “Sekiranya peraturan menjadi kaya begini 
mudah, mengapakah semua orang tidak kaya?” 


Sambil tersenyum, Rich Dad menjawab, “Sebab mereka tidak 
tahu perbezaan antara aset dan liabiliti.” 


Saya bertanya lagi, “Mengapa orang dewasa pun tidak dapat 
bezakan dua perkara penting ini? Sekiranya peraturan yang perlu 
diketahui semudah ini, sekiranya mengetahui perbezaan antara aset 
dan liabiliti sebenarnya penting, mengapa semua orang tidak mahu 
ambil tahu?” 


Rich Dad tidak memerlukan masa yang lama bagi menerangkan 
kepada kami apakah aset dan liabiliti. 


Sebagai orang dewasa, saya berasa sukar hendak menjelaskan 
hal ini kepada orang dewasa lain. Mereka tidak tahu peraturan yang 
mudah ini kerana apa yang mereka belajar selama ini lain daripada 
apa yang kami belajar. Sumber maklumat berkaitan kewangan 
mereka datang daripada pegawai bank, akauntan, ejen hartanah, 
perancang kewangan, dan sebagainya. Bahagian paling sukar adalah 
meminta orang dewasa memadamkan maklumat yang mereka 
pegang selama ini dan bermula semula dari bawah. Orang dewasa 
yang bijak selalu merasakan mereka seolah-olah merendahkan taraf 
diri apabila perlu mengambil tahu perkara-perkara yang mudah. 


Rich Dad berpegang pada prinsip yang disebut sebagai KISS 
(Keep it Simple, Stupid atau Keep It Super Simple). Oleh itu, beliau 
hanya mahu kami memahami perkara ini dengan cara yang paling 
mudah. Dan cara paling mudah ini yang membentuk asas kewangan 
yang kukuh bagi saya dan Mike. 

Jadi, apakah sebenarnya yang menyebabkan timbul kekeliruan 
selama ini? Bagaimana pula perkara yang begitu mudah dapat 
bertukar menjadi begitu berserabut? Mengapa orang mengumpul 
aset yang sebenarnya liabiliti untuk mereka? Jawapan bagi semua 
persoalan ini dapat kita temui apabila kita mempelajari ilmu asas 
kewangan. 


Kita fokus hanya pada perkataan “pendidikan, bukan 
"pendidikan kewangan. Definisi sebenar bagi aset dan liabiliti tidak 
terletak pada perkataan. Malah, sekiranya kita berhasrat menambah 
kekeliruan yang ada, cari maksud aset dan maksud liabiliti dalam 
kamus. Saya tahu, definisi dua perkataan itu kedengaran gah bagi 
seorang akauntan terlatih, namun bagi orang biasa, ia sebenarnya 
tidak masuk akal. Namun, kita sebagai orang dewasa selalunya malu 
hendak mengakui ada perkara yang tidak masuk akal. Terutamanya 
apabila kita sudah lama berpegang pada satu-satu prinsip, dan 
tiba-tiba suatu hari, kita diberitahu prinsip itu tidak benar. 


Rich Dad berpesan kepada kami, “Aset didefinisikan oleh 
nombor, bukan perkataan. Sekiranya kita tidak dapat memahami 
nombor, kita tidak akan dapat mengenal pasti aset sejak awal lagi.” 


Tambah Rich Dad lagi, “Dalam perakaunan, kita bukan sekadar 
perlu tahu nombor sahaja, tetapi kita juga perlu tahu maksud di 
sebalik nombor yang tertera, sama 
| seperti perkataan. Bukan semata-mata 
Aset menambah perkataan yang kita nampak, tetapi 


wang ke dalam apa yang cuba disampaikan oleh 


poket kita. Liabiliti perkataan itu? 
mengambil wang 


dari poket kita. Ada satu ayat yang saya dengar 
bukan sekali, malah berkali-kali 

daripada Rich Dad. “Sekiranya 

kamu hendak jadi kaya, kamu perlu 

membaca dan memahami nombor. 

Juga, “Orang kaya mengumpul aset, orang miskin dan kelas 


menengah mengumpuil liabiliti.” 
y 

Saya sertakan di sini perbezaan antara aset dan liabiliti. Banyak 
akauntan dan profesional dalam bidang kewangan tidak bersetuju 
dengan definisi yang saya kongsikan ini, namun menerusi lukisan 
ringkas ini, saya dan Mike mempelajari asas kewangan yang kukuh. 


Ini adalah bentuk aliran tunai bagi aset: 


Penyata Pendapatan 


Perbelanjaan 


Kunci Kira-Kira 
Liabiliti 





Diagram yang atas adalah Penyata Pendapatan atau disebut juga 
Penyata Untung Rugi. Dalam penyata ini dicatat pendapatan 
dan perbelanjaan, atau wang masuk dan wang keluar. Diagram 
berikutnya pula adalah Penyata Kunci Kira-Kira. Dalam penyata 
ini kita dapat melihat keseimbangan antara aset dan liabiliti. Ramai 
orang yang baru dalam bidang kewangan tidak memahami kaitan 
antara Penyata Pendapatan dengan Penyata Kunci Kira-Kira, 
sedangkan hal ini sangat penting. 


Seperti yang saya katakan sebelum ini, pesanan Rich Dad 
kepada dua kanak-kanak lelaki yang sedang belajar daripada beliau 

berbunyi mudah sahaja, “Aset menambah wang ke dalam poket 
kita.” 


Ini adalah bentuk aliran tunai bagi liabiliti: 


Penyata Pendapatan 


Pendapatan 











Perbelanjaan 


Kunci Kira-Kira 





Liabiliti 


Selepas kita melihat definisi aset dan liabiliti menerusi lukisan di 
atas, mungkin lebih mudah sekarang untuk kita memahami definisi 
aset dan liabiliti menerusi perkataan. Aset menambah wang ke 
dalam poket kita, manakala liabiliti mengambil wang dari poket kita. 
Hanya ini yang perlu kita tahu dan faham. Sekiranya kamu hendak 
jadi orang kaya, kamu hanya perlu melabur wang sepanjang hidup 
dengan membeli aset sahaja. Sekiranya kamu hendak jadi orang 
miskin ataupun kelas menengah, laburkan wang dengan mengumpul 
liabiliti sepanjang hayat. 


Masalah kewangan berpunca daripada tiadanya ilmu berkaitan 
wang dan kewangan. Bagi mereka yang mengalami masalah 
kewangan, pasti ada perkara yang mereka masih tidak faham, sama 

ada dari segi perkataan ataupun nombor. Orang kaya menjadi kaya 
kerana mereka memahami konsep membaca nombor. Oleh itu, 
sekiranya kamu hendak jadi orang kaya dan mengekalkan kekayaan, 
penting bagi kamu memahami aspek kewangan, sama ada dari segi 
perkataan ataupun nombor. 


Anak panah dalam diagram menunjukkan aliran wang tunai. 
Nombor sahaja tidak menggambarkan banyak, sama seperti perkataan 
yang tidak berkaitan, juga tidak menggambarkan banyak. Apa yang 
penting adalah ceritanya. Dalam laporan kewangan, membaca nombor 
adalah melihat kepada plot, kisah ke mana wang tunai mengalir. Bagi 
kebanyakan keluarga, 80 peratus kisah menggambarkan mereka perlu 
bekerja keras untuk meneruskan hidup pada masa hadapan. Walau 
bagaimanapun, usaha ini sia-sia sahaja kerana mereka menghabiskan 
hidup mengumpul liabiliti, bukannya aset. 


Ini adalah aliran tunai bagi orang miskin: 


Penyata Pendapatan 


Pendapatan 


Perbelanjaan 
Cukai 

Sewa 
Makanan 
Pengangkutan 
Pakaian 





Kunci Kira-Kira 
Liabiliti 

Ini adalah aliran tunai bagi orang kelas menengah: 


Penyata Pendapatan 


Pendapatan 
Kh 


Perbelanjaan 
Cukai 

Pinjaman Rumah 
Kenderaan 
Makanan 
Pakaian 


Kunci Kira-Kira 


Liabiliti 

Kad Kredit 
Wang Pinjaman 
Pinjaman Rumah 





Ini adalah aliran tunai bagi orang kaya: 


Penyata Pendapatan 













Pendapatan 
Duit Sewa 
Dividen 
Faedah Bank 
Royalti 


Perbelanjaan 
Cukai 
Pinjaman Rumah 


Kunci Kira-Kira 
Aset Liabiliti 


Hartanah Pinjaman Rumah 
Saham Wang Pinjaman 


Bon Kad Kredit 
Sijil Simpanan 
Harta Intelek 

) 

Kesemua diagram ini sememangnya kelihatan mudah. Semua orang 
ada perbelanjaan harian, keperluan membeli makanan serta pakaian, 
dan membayar kos tempat tinggal. Diagram ini menunjukkan aliran 
wang tunai dalam hidup orang miskin, orang kelas menengah, dan 
orang kaya. Aliran tunai ini yang menceritakan bagaimana seseorang 
menguruskan kewangannya. 


Tujuan saya menceritakan kisah lelaki-lelaki terkaya di Amerika 
pada permulaan bab ini adalah bagi menyedarkan kesilapan orang 
yang menganggap wang dapat menyelesaikan masalah. Sebab itu, 
saya berasa kurang senang apabila ada orang bertanya cara-cara 
cepat kaya ataupun dari mana mereka patut bermula. Saya juga 
selalu mendengar orang berkata, “Saya banyak hutang. Oleh itu, 
saya perlu mencari lebih banyak wang.” 


Akan tetapi, wang yang banyak selalunya tidak juga 
menyelesaikan masalah hutang yang ada. Malah, wang yang 
banyak kadangkala lebih menambah masalah. Wang selalu dapat 
menyerlahkan kelemahan sebenar seseorang. Sebab itu, acap kali 
berlaku, seseorang yang mendapat durian runtuh, contohnya 
mewarisi harta pusaka, menerima kenaikan gaji, ataupun mendapat 
bonus, akhirnya kembali ke keadaan kewangan sebelumnya. 
Malah, ada juga yang lebih teruk keadaannya berbanding sebelum 
mendapat durian runtuh. Wang dapat menyerlahkan apa yang 
tersirat dalam fikiran kita berkenaan aliran wang tunai. Sekiranya 
kita sentiasa fikir hendak membelanjakan kesemua wang yang kita 
ada, kemungkinan besar semakin banyak wang yang kita dapat, 
semakin bertambah juga perbelanjaan 
kita. Sikap ini disebut dalam pepatah, | 


Besar periuk, besar pula keraknya. Aliran wang tunai 


Berkali-kali — saya — sebutkan — Menceritakan 
aan : bagaimana seseorang 
sebelum ini yang kita pergi ke sekolah mana 
dan wuniversiti bagi mendapatkan kewangannya. 


kemahiran dalam bentuk akademik 
dan profesional. Kita belajar membuat 
wang menerusi kemahiran profesional 

yang kita ada. Pada tahun 1960-an, ketika saya masih di sekolah 
menengah, apabila ada pelajar mendapat keputusan cemerlang 
dalam peperiksaan, ramai orang menganggap pelajar yang bijak 
itu akan menjadi doktor, kerana kerjaya doktor menjanjikan 
pendapatan lumayan. 


Pada hari ini, para doktor berhadapan dengan cabaran 
kewangan daripada musuh nombor satu saya, iaitu syarikat insurans. 
Pihak insurans mengawal dunia perubatan, menguruskan hal ehwal 
kesihatan, campur tangan kerajaan, dan penyelewengan guaman. 
Pada masa kini juga, anak-anak bercita-cita menjadi atlet terkenal, 
bintang filem, penyanyi, ratu cantik, ataupun CEO kerana mereka 
mula memahami ini semua adalah kerjaya yang menjanjikan 
kemasyhuran, wang, dan prestij. Sebab ini juga, semakin sukar kita 
memotivasikan anak-anak di sekolah zaman sekarang. Mereka tahu 
yang kejayaan dalam kerjaya tidak lagi hanya berkaitan dengan 
kejayaan akademik, seperti suatu masa dahulu. 


Disebabkan para pelajar menamatkan pengajian mereka tanpa 
mempelajari kemahiran kewangan, jutaan orang berpendidikan 
yang berjaya dalam kerjaya mendapati mereka akhirnya terjerat 
dengan masalah kewangan. Mereka bekerja lebih kuat namun 
tidak ada sebarang kemajuan. Perkara yang mereka tidak pelajari 
di sekolah dan universiti bukan cara membuat wang, tetapi cara 
menguruskan wang. Hanya orang yang berkebolehan tahu apa yang 
patut dibuat dengan wang yang mereka dapat, bagaimana mengelak 
daripada orang lain yang cuba mengambil wang mereka, bagaimana 
menyimpan wang lebih lama, dan bagaimana membuatkan wang 
bekerja keras untuk mereka. 


Ramai orang tidak tahu mereka mengalami masalah kewangan 
kerana mereka tidak memahami aliran tunai. Seseorang yang 
berpendidikan tinggi dan hebat dalam kerjayanya juga ada yang tidak 
pandai dalam bidang kewangan. Orang ini selalunya bekerja lebih 
keras berbanding sepatutnya kerana mereka diajar bekerja keras demi 
wang, bukan berusaha membuatkan wang bekerja untuk mereka. 

Kisah Sebuah Perjalanan Meraih Impian yang 
Bertukar Menjadi Perjalanan Nseri 


Kisah berkenaan orang rajin memang klasik dan tersendiri. Sepasang 
pengantin baru yang muda, bahagia, dan berpendidikan tinggi 
menyewa di sebuah apartmen sempit. Tiba-tiba mereka menyedari 
yang mereka sedang berjimat kerana meskipun hidup berdua, 
perbelanjaan mereka seolah-olah untuk satu orang sahaja. 


Masalah mereka adalah apartmen itu sempit. Mereka membuat 
keputusan hendak menabung kerana mahu membeli rumah sendiri 
supaya mereka dapat memiliki anak-anak. Mereka kini mempunyai 
dua sumber pendapatan dan mula memberi tumpuan kepada kerjaya 
masing-masing. Pendapatan mereka semakin bertambah. 


Apabila pendapatan mereka bertambah, perbelanjaan mereka 


juga bertambah. 


Penyata Pendapatan 


Pendapatan 1 


Perbelanjaan ' 


Kunci Kira-Kira 
Liabiliti 

Perbelanjaan nombor satu bagi kebanyakan orang adalah cukai. 
Ramai orang fikir ia adalah cukai pendapatan, namun bagi orang 
Amerika, cukai tertinggi adalah bayaran kepada badan keselamatan 
sosial (Social Security). Di pihak pekerja, potongan cukai ini 
digabung dengan cukai perubatan yang secara kasar berjumlah 7.5 
peratus. Jumlah sebenar adalah 15 peratus kerana ada tambahan 
7.5 peratus lagi daripada pihak majikan. Sebenarnya, amaun yang 
dilihat sebagai tambahan daripada majikan adalah amaun yang 
tidak mampu dibayar oleh majikan kepada pekerja. Selain cukai 
ini, pekerja di Amerika juga terpaksa membayar cukai pendapatan 
ke atas amaun yang sudah ditolak daripada gaji bagi membayar 
Social Security. Amaun yang ditolak daripada awal ini tidak pernah 
diterima oleh pekerja kerana dibayar terus kepada Social Security. 


Berbalik kepada pasangan muda tadi. Apabila pendapatan 
mereka bertambah, mereka membuat keputusan membeli rumah 
impian. Sebaik sahaja memiliki rumah, mereka dikenakan cukai pintu. 
Selepas itu, mereka membeli kereta baru, perabot baru, dan perkakas 
baru bagi melengkapkan rumah yang baru mereka diami itu. Dengan 
tiba-tiba sahaja, mereka dapati kolum liabiliti mereka dipenuhi angka 
gadai janji dan hutang kad kredit. Liabiliti mereka bertambah. 


Penyata Pendapatan 


Pendapatan f 





Perbelanjaan ' 


Kunci Kira-Kira 
Liabiliti 


! 

Mereka kini terperangkap dalam lingkungan serba kekurangan. 
Selepas itu, mereka dikurniakan anak pula dan mereka perlu bekerja 
lebih keras. Proses ini dijangka berulang lagi. Pendapatan lebih 
tinggi menyebabkan cukai lebih tinggi. Pihak bank pula menawarkan 
kad kredit baru. Mereka menggunakan kad itu sampai had maksima 
yang diberi. Pada suatu hari, pegawai dari sebuah bank menelefon 
dan memberitahu nilai aset mereka, iaitu rumah, sudah meningkat. 


Disebabkan rekod kredit mereka baik, bank berkenaan 
menawarkan skim pembayaran hutang dan pembiayaan semula 
kad kredit. Pegawai itu juga menyatakan perkara paling bijak yang 
dapat pasangan ini lakukan adalah membayar sepenuhnya hutang 
kad kredit yang mengenakan kadar faedah yang tertinggi. Selain 
itu, kadar faedah pinjaman perumahan pasangan ini juga ditolak 
daripada cukai. Pasangan muda ini pun menerima tawaran dari 
bank berkenaan, lalu menarik nafas lega. Hutang kad kredit mereka 
sudah langsai. Semua hutang mereka kini disatukan dalam satu fail, 
jaitu fail gadai janji. Jumlah bayaran bulanan yang perlu dikeluarkan 
oleh pasangan ini berkurangan kerana mereka memanjangkan 
tempoh bayar balik hutang sehingga melebihi 30 tahun. Nampaknya 
pasangan ini sudah membuat pilihan bijak. 


Jiran-jiran mengajak mereka pergi membeli-belah. Mereka 
berjanji kepada diri sendiri tidak akan membeli apa-apa, namun 
tetap membawa kad kredit sebagai langkah berjaga-jaga. 


Saya bertemu dengan banyak pasangan muda yang mengalami 
perkara yang sama. Pasangan yang berbeza, namun situasi kewangan 
yang sama. Mereka hadir ke sesi ceramah yang saya sampaikan bagi 
mendengar pendapat saya. Mereka pasti bertanya, “Bolehkah tuan 
mengajar kami bagaimana mendapatkan wang lebih banyak?” 


Mereka tidak faham yang masalah mereka sebenarnya adalah 
bagaimana cara mereka menggunakan wang yang mereka dapat. 
Punca masalah mereka adalah kerana mereka tidak memiliki 
pengetahuan dalam kewangan dan tidak memahami perbezaan 
antara aset dan liabiliti. 

Masalah tidak selalunya dapat diselesaikan dengan wang yang 
banyak. Masalah diselesaikan dengan akal, ilmu, dan kepintaran. 
Seorang rakan saya kerap mengingatkan orang yang hidupnya 
banyak hutang, “Sekiranya kamu sedar kamu sedang menggali 
lubang untuk diri sendiri, berhenti menggali." 


Ketika kecil, ayah selalu berkata kepada kami ada tiga kuasa 
yang disedari oleh orang Jepun, iaitu, kuasa pedang, kuasa permata, 
dan kuasa cermin. 


Pedang menjadi simbol kuasa bagi senjata. Amerika 
membelanjakan berbilion-bilion dolar bagi membeli senjata, oleh 
itu Amerika menjadi kuasa besar dalam ketenteraan. 


Permata pula menjadi simbol kuasa wang. Mungkin pepatah ini 
ada benarnya, ingat peraturan emas. Sesiapa yang memiliki emas, 
dia memegang kuasa. 


Manakala cermin adalah simbol kuasa mengenali diri sendiri. 
Menurut orang Jepun, mengenali diri sendiri adalah kuasa paling 
berharga antara ketiga-tiga kuasa. 


Dalam banyak situasi, orang miskin dan kelas menengah 
membiarkan kuasa wang mengawal hidup mereka. Mereka bangun 
seperti biasa setiap pagi dan bekerja lebih keras berbanding hari 
sebelumnya. Mereka gagal bertanya kepada diri sendiri sama ada apa 
yang mereka lakukan berbaloi ataupun tidak. Mereka sebenarnya 
sedang mencederakan diri sendiri pada setiap kali mereka keluar pada 
waktu pagi. Dengan tidak memahami prinsip kewangan sepenuhnya, 
ramai orang membiarkan kuasa wang mengawal mereka. 


Sekiranya mereka menggunakan kuasa cermin, mereka 
pasti bertanya kepada diri sendiri, “Adakah ini semua berbaloi?” 
Sayangnya, ramai orang lebih memilih mengikut suara majoriti 
berbanding mempercayai suara hati berbanding bertanya dahulu. 
Apabila ditanya, mereka menjawab seolah-olah burung kakak tua 
yang mengulangi cakap orang. “Kami mempelbagaikan pelaburan.”, 
“Rumah kami adalah aset., “Rumah kami adalah pelaburan terbesar 

kami., “Kami dapat pengecualian cukai yang tinggi apabila hutang 


kami banyak., “Cari pekerjaan yang terjamin., “Jangan buat silap.”, 
ataupun “Jangan ambil risiko.. 


Dikatakan ramai orang lebih 
takut berucap di hadapan orang ramai 
berbanding mati. Menurut kajian Seseorang yang 
pakar psikiatri, hal ini disebabkan oleh Ph saka ungs' 

- an hebat dalam 

rasa takut dipulaukan, takut berdiri kerjaya juga ada 
di khalayak, takut dikritik, takut yang tidak pandai 
dipersendakan, dan takut menjadi dalam bidang 
orang buangan. Rasa takut menjadi kewangan. 
seseorang yang lain daripada yang lain, 
menghalang ramai orang mencari jalan 
baru menyelesaikan masalah mereka. 


Sebab itu ayah kandung saya menyatakan orang Jepun lebih 
menghargai kuasa mengenali diri sendiri berbanding kuasa-kuasa 
lain, kerana hanya dengan mencerminkan diri, kita dapat mengenal 
pasti kekurangan yang ada. Rasa takut adalah punca utama ramai 
orang memilih jalan selamat. Dan pemilihan begini berlaku dalam 
semua bidang, sama ada bidang sukan, perhubungan, kerjaya, 
ataupun kewangan. 


Oleh sebab orang takut dipulaukan, mereka lebih memilih 
mengikut trend dan majoriti berbanding bertanya lanjut. “Rumah 
kamu adalah aset., “Satukan kesemua hutang dalam satu bil supaya 

hutang berkurang., “Kerja lebih kuat., “Ini adalah promosi., “Suatu 
hari nanti saya akan jadi naib presiden syarikat., “Simpan wang., 
“Saya akan beli rumah lebih besar apabila naik gaji., ataupun "Saham 


amanah adalah pelaburan yang selamat.. 


Ramai orang terlibat dalam masalah kewangan kerana sikap 
suka berlumba-lumba dan tidak mahu kalah. Ada masa-masanya 
kita perlu berhenti sejenak bagi merenung diri sendiri di hadapan 
cermin, dan bersikap jujur kepada suara hati. 

Semasa saya dan Mike berusia 16 tahun, kami mula menghadapi 
masalah di sekolah. Walau bagaimanapun, kami bukannya pelajar 
yang nakal. Kami hanya mengasingkan diri daripada orang ramai. 
Kami bekerja dengan ayah Mike selepas waktu sekolah dan pada 
hujung minggu. Selepas waktu kerja, kami duduk berjam-jam 
lamanya di meja ketika ayah Mike bermesyuarat dengan pegawai 
bank, peguam, akauntan, broker, pelabur, pengurus, dan pekerjanya. 
Di hadapan kami ada seorang lelaki yang berhenti sekolah pada usia 
13 tahun sedang memberi arahan, menyelia, dan bertanya soalan 
kepada orang lain yang berpendidikan lebih tinggi berbanding 
dirinya. Mereka datang dan pergi atas arahan Rich Dad, dan mereka 
risau sekiranya kerja mereka tidak memuaskan hati beliau. 


Rich Dad juga adalah seorang yang tidak mengikut majoriti. 
Beliau memiliki pendirian sendiri dan tidak suka kepada ayat, “Kita 
mesti buat begini sebab orang lain semuanya buat begini. Beliau 
juga tidak menerima kata, “Tidak boleh. Sekiranya kita mahu 
mencabar beliau melakukan sesuatu, hanya katakan kepada, “Saya 
tidak fikir tuan dapat lakukannya.” 


Saya dan Mike belajar lebih banyak ketika duduk bersama Rich 
Dad berbanding ketika kami belajar di sekolah dan kolej. Rich Dad 
bukan pelajar pintar, tetapi beliau memiliki kelebihan dalam bidang 
kewangan dan berjaya membuktikan dirinya hebat. Beliau tidak 
henti-henti menasihatkan kami, “Orang yang bijak menggajikan 
pekerja yang lebih bijak berbanding dirinya. Oleh itu, saya dan 
Mike mendapat manfaat menghabiskan masa mendengar dan belajar 
daripada orang bijak yang berurusan dengan Rich Dad. 


Namun disebabkan hal ini, saya dan Mike menghadapi masalah 
akibat sukar menerima dogma standard yang diajar oleh guru dan 
pensyarah kami. Setiap kali guru menyebut, “Sekiranya kamu 
tidak mendapat gred yang bagus, kamu tidak akan berjaya di luar 
sana,” saya dan Mike akan berkerut dahi. Apabila kami diminta 
mengikuti prosedur tertentu dan tidak melanggar peraturan, kami 
dapat merasakan sekolah tidak menggalakkan kreativiti. Kami 
mula memahami kata-kata Rich Dad, sekolah diwujudkan bagi 

menghasilkan pekerja, bukan majikan. Kadang-kadang, saya dan 
Mike bertanya kepada guru kami sama ada apa yang kami pelajari 
dapat diguna pakai di lapangan sebenar, ataupun mengapa kami 
tidak diajar berkenaan wang dan bagaimana cara wang bekerja. 
Bagi soalan kedua, kami selalu mendapat jawapan yang wang tidak 
penting dan sekiranya kami cemerlang dalam pelajaran, wang akan 
menyusul. Semakin kami mengenali kuasa wang, kami semakin jauh 
daripada guru dan rakan-rakan sekolah. 


Ayah kandung saya tidak memberi tekanan berkenaan gred di 
sekolah, namun kami mula berselisih pendapat berkenaan wang. 
Pada usia 16 tahun, saya mungkin memiliki asas kewangan yang jauh 
lebih baik berbanding ibu bapa saya. Saya tahu membuat kira-kira, 
saya mendengar perbincangan akauntan, peguam, pegawai bank, 
broker hartanah, pelabur, dan sebagainya. Ayah saya pula hanya 
berbual-bual dengan sesama guru. 


Pada suatu hari, ayah saya berkata yang rumah kami adalah 
asetnya yang terbaik. Apabila saya menerangkan kepada beliau yang 
saya berpendapat rumah bukanlah pelaburan yang baik, perbalahan 
yang tidak menyenangkan tercetus antara kami. 





Penyata Pendapatan 
Liabiliti 
RICH DAD 
Kunci Kira-Kira 
Liabiliti 
POOR DAD 

Diagram sebelum ini menggambarkan perbezaan antara persepsi 
Rich Dad dan Poor Dad berkenaan rumah mereka. Seorang ayah 
mengatakan rumah adalah aset beliau, manakala seorang lagi ayah 
mengatakan rumah adalah liabiliti. 


Saya pernah melukiskan diagram di bawah untuk ayah kandung 
saya bagi menunjukkan kepada beliau arah tuju aliran tunai. 
Saya juga menunjukkan kepada beliau perbelanjaan sampingan 
yang wujud apabila memiliki rumah. Rumah besar bermakna 
perbelanjaan besar, dan aliran tunai tidak berhenti-henti keluar 
melalui kolum belanja. 


Penyata Pendapatan 


Pendapatan 


Perbelanjaan 

Bayaran Pinjaman Rumah 
Cukai Pendapatan 
Insurans 

Bayaran Penyelenggaraan 
Utiliti 


Kunci Kira-Kira 


Liabiliti 


Pinjaman Rumah 





Hari ini, kebanyakan orang masih mencabar pendapat saya, iaitu 
rumah bukanlah aset kita. Saya tahu bagi kebanyakan orang, 
memiliki rumah sendiri adalah impian mereka dan pelaburan 
mereka yang terbesar. Memiliki rumah sendiri adalah lebih baik 
berbanding tidak memiliki apa-apa. Selalunya, saya memberi cara 
pandang alternatif bagi dogma popular ini. Sekiranya saya dan isteri 
hendak membeli rumah yang lebih besar, kami sedar ia bukan aset 

kami. Rumah besar itu akan menjadi liabiliti kerana ia menyebabkan 


wang keluar dari poket kami. 


Ini adalah hujah-hujah yang saya hendak kongsikan. Saya tidak 
mengharapkan semua orang bersetuju dengan apa yang tertulis di 
bawah, kerana rumah kita dapat menjadi perkara yang menyentuh 
emosi. Dan apabila menyebut perihal wang, emosi selalunya 
menyebabkan manusia memandang remeh kepintaran berkaitan 
wang. Daripada pengalaman peribadi, saya faham yang secara emosi 


wang dapat mempengaruhi keputusan yang kita buat. 


p— 


Apabila bercakap perihal rumah, ramai orang bekerja 
sepanjang hayat bagi membayar hutang rumah yang 
tidak pernah mereka miliki. Dalam kata lain, ramai 
orang membeli rumah baru setiap tahun, dan setiap 
pembelian menambah hutang mereka selama 30 tahun. 


Meskipun pembeli rumah mendapat pengecualian cukai 
atas faedah bayaran gadai janji, mereka tetap membayar 
cukai bagi lain-lain perbelanjaan, termasuklah ketika 
mereka sudah melunaskan hutang rumah. 


Ibu bapa mentua saya terkejut apabila cukai pintu 
rumah mereka bertambah 1,000 dolar sebulan. Hal 
ini berlaku selepas mereka bersara. Kenaikan ini 
menjejaskan bajet persaraan mereka. Oleh itu, mereka 
terpaksa mencari rumah lain. 


Nilai rumah tidak selalunya naik. Saya ada rakan-rakan 
yang berhutang jutaan dolar bagi sebuah rumah yang 
harganya jauh lebih rendah sekiranya dijual sekarang. 


Kerugian — terbesar — adalah — apabila — terlepas 
peluang-peluang besar yang lain. Sekiranya kesemua 
wang kita digunakan bagi membayar hutang rumah, 
kita terpaksa bekerja lebih keras kerana wang terus 
mengalir keluar dari kolum belanja, berbanding 
bertambah di kolum aset. Beginilah aliran tunai bagi 
orang kelas menengah. 

Sekiranya pasangan muda menyimpan lebih banyak wang 
dalam kolum aset mereka sejak awal, hidup mereka lebih 
senang pada masa hadapan. Aset mereka bertambah 
dan dapat menampung perbelanjaan lain. Selalunya, 
rumah hanya berfungsi sebagai cagaran bagi membuat 
pinjaman baru dan membayar perbelanjaan yang semakin 
meningkat. 













































































Kesimpulannya, hasil akhir semasa membuat keputusan memiliki 
rumah yang mahal dalam rangka memulakan portfolio pelaburan 
memberi kesan kepada seseorang, pada sekurang-kurangnya tiga 
cara di bawah: 


Kehilangan masa. Masa yang ada sepatutnya dapat 
meningkatkan nilai aset. 


Kehilangan modal tambahan. Modal tambahan ini 
sebenarnya dapat dilaburkan, bukan bagi membayar 
kos penyelenggaraan rumah yang tinggi. 


Kehilangan pendidikan. Selalunya orang mengira 
rumah, simpanan, dan pelan persaraan sebagai 
aset mereka. Disebabkan mereka tidak mempunyai 
wang untuk dilaburkan, mereka tidak melabur. Hal 
ini menyebabkan mereka rugi kerana tidak memiliki 
pengalaman dalam  pelaburan. Mereka tidak 
berpeluang menjadi pelabur sofistikated. Padahal, 
pelaburan terbaik selalunya dijual kepada pelabur 
sofistikated dahulu, yang kemudiannya menjual 
semula dengan harga lebih tinggi kepada orang 
yang memilih jalan selamat. 

Saya tidak kata yang saya tidak membeli rumah. Apa yang saya 
maksudkan, kita perlu memahami perbezaan antara aset dan liabiliti. 
Apabila saya mahu membeli rumah lebih besar, saya beli aset dahulu 
bagi menjana wang yang dapat saya gunakan bagi membayar rumah 
baru itu nanti. 


Penyata kewangan peribadi Poor Dad adalah contoh terbaik 
bagi seseorang yang terperangkap dengan lingkungan hidup serba 
kekurangan. Perbelanjaan beliau sama banyak dengan pendapatan, 
menyebabkan beliau tidak memiliki wang lebih bagi membeli aset. 
Akhirnya, liabiliti beliau lebih banyak berbanding aset. 


Diagram di bawah menunjukkan penyata pendapatan Poor 
Dad. Saya tidak perlu menerangkan dengan kata-kata, kerana kita 
dapat memahami diagram ini dengan mudah. Jumlah pendapatan 
beliau sama banyak dengan perbelanjaan, manakala liabiliti beliau 
lebih banyak berbanding aset. 


Manakala penyata kewangan peribadi Rich Dad pula 
menunjukkan hasil yang diperoleh oleh seseorang yang tekun 
melabur dan berusaha mengurangkan liabiliti. 


Penyata Kewangan Penyata Kewangan 
Poor Da Rich Dad 


Pendapatan Pendapatan 


Perbelanjaan 


Perbelanjaan 

Mengapa Orang Kaya Semakin Kaya 


Penyata kewangan Rich Dad menjelaskan mengapa orang kaya 
semakin kaya. Kolum aset menjana lebih daripada cukup bagi 
menampung perbelanjaan, dengan bakinya dapat dilaburkan semula 
di kolum aset. Nilai dalam kolum aset terus bertambah dan akhirnya 
pendapatan daripada pelaburan turut bertambah. Hasilnya, orang 
kaya semakin kaya! 


Penyata Pendapatan 


Pendapatan 


Perbelanjaan Jl 


Kunci Kira-Kira 





Mengapa Urang Kelas Menengah Perlu 
Bekerja Keras 


Orang kelas menengah tahu yang mereka sentiasa mengalami 
masalah kewangan. Pendapatan utama mereka datang daripada gaji 
bulanan. Apabila gaji meningkat, potongan cukai juga meningkat. 
Perbelanjaan mereka bertambah setiap kali pendapatan bertambah. 
Hal ini menyebabkan mereka terperangkap dalam lingkungan hidup 
serba kekurangan. Mereka menganggap rumah mereka adalah aset 
dan tidak melaburkan wang bagi menjana aset sebenar. 

Penyata Pendapatan 


Pendapatan ' 


Perbelanjaan ' 


Kunci Kira-Kira 








Pemikiran yang menganggap rumah adalah satu bentuk pelaburan, dan 
falsafah yang kenaikan gaji bermakna kita dapat membeli rumah lebih 
besar ataupun berbelanja lebih banyak adalah asas bagi masyarakat 
yang dibelenggu hutang. Perbelanjaan yang bertambah menyebabkan 
banyak keluarga menghadapi masalah hutang lebih dahsyat, meskipun 
ada peningkatan dalam kerjaya mereka dan mendapat kenaikan gaji 
secara berkala. Cara hidup yang terdedah kepada risiko tinggi ini 
disebabkan oleh pendidikan kewangan yang lemah. 


Pembuangan pekerja beramai-ramai baru-baru ini menjadi 
bukti betapa goyahnya kedudukan kewangan golongan kelas 
menengah ini. Pelan persaraan syarikat ditukar menjadi pelan 401 
(k). Social Security pula kelihatan bermasalah dan sudah tentu tidak 
dapat diharapkan bagi menjadi sumber persaraan. 


Pada masa kini, saham amanah (mutual fund) begitu popular 
kerana diperkenalkan sebagai pelaburan selamat. Pembeli saham 
amanah biasa selalunya terlalu sibuk bekerja bagi membayar cukai 
dan gadai janji, sibuk menabung bagi pendidikan anak-anak, dan 
sibuk melunaskan hutang kad kredit. Mereka juga tidak mempunyai 

masa hendak belajar selok-belok pelaburan, oleh itu mereka 
berharap pada kepakaran pengurus saham amanah berkenaan. 
Disebabkan saham amanah melibatkan pelbagai jenis pelaburan, 
mereka merasakan wang mereka lebih selamat kerana 'dipelbagaikan. 
Orang kelas menengah yang berpelajaran ini menerima dogma yang 
disuarakan oleh broker saham amanah dan perancang kewangan, 
iaitu, “Pilih jalan selamat. Elakkan risiko." 


Tragedi sebenar bagi golongan ini adalah mereka kekurangan 
pendidikan awal kewangan sehingga menyebabkan mereka berhadapan 
dengan risiko pelaburan. Sebab itu, mereka memilih dan dinasihatkan 
supaya mengambil jalan selamat. Penyata kunci kira-kira mereka tidak 
seimbang. Jumlah liabiliti lebih banyak dan mereka tidak memiliki aset 
yang dapat menjana pendapatan sampingan. Sumber kewangan utama 
mereka adalah gaji bulanan dan mereka bergantung sepenuhnya pada 
majikan. Oleh itu, apabila ada tawaran terbaik datang, mereka tidak 
dapat memanfaatkan tawaran itu kerana mereka sibuk bekerja keras 
demi membayar cukai yang tinggi dan dibelenggu hutang. 


Seperti yang saya katakan pada awal bab ini, peraturan 
terpenting adalah mengetahui perbezaan antara aset dan liabiliti. 
Apabila kamu sudah memahami perbezaannya, beri tumpuan 
kepada pembelian aset yang menjana pendapatan. Ini cara terbaik 
bagi memulakan perjalanan menjadi kaya. Teruskan cara yang 
sama, dan lihat pertambahan nilai dalam kolum aset. Kurangkan 
penggunaan wang bagi liabiliti dan perbelanjaan biasa supaya kamu 
mempunyai wang bagi membeli aset. Apabila asas bagi aset sudah 
kukuh, kita dapat mengorak langkah lebih berani dengan mencuba 
pelaburan spekulatif. Maksudnya, pelaburan yang dijangka memberi 
pulangan 100 peratus sehingga infiniti, contohnya pelaburan 5,000 
dolar yang kemudiannya memberi keuntungan sebanyak satu juta 
dolar ataupun lebih. Pelaburan jenis ini dianggap terlalu berisiko 
bagi orang kelas menengah. Bagi orang yang memahami dunia 
kewangan, pelaburan sebegini tidak memiliki risikonya. 


Sekiranya kita mengikut sahaja apa yang dibuat oleh orang 
ramai, begini keadaan kita: 

Pendapatan 


Bekerja untuk syarikat 
(Gaji) 


Perbelanjaan 
Bekerja untuk kerajaan 
(Cukai) 





Kunci Kira-Kira 





3 





Sebagai pekerja yang juga pemilik rumah, hasil usaha kerja keras 
kita dapat digambarkan begini: 








Kita bekerja untuk syarikat. Pekerja menjadikan 
pemilik bisnes dan pemegang saham kaya, bukan 
diri mereka sendiri. Usaha dan kejayaan kita 
sebenarnya membantu majikan mencapai kejayaan 
dan membuat persediaan hari tuanya. 


Kita bekerja untuk kerajaan. Pihak kerajaan 
mengambil bahagian mereka dahulu daripada gaji 
kita sebelum kita menyedari hal itu. Dengan bekerja 
keras, kita sebenarnya membiarkan pihak kerajaan 
memotong lebih banyak wang cukai daripada 
penyata gaji kita. Ramai orang bekerja untuk 
kerajaan dari bulan Januari sehingga bulan Mei. 


Kita bekerja untuk bank. Selepas cukai, pengeluaran 
terbesar daripada pendapatan kita adalah kepada 
pihak bank. Kita gunakan sebahagian besar wang 
yang kita dapat bagi membayar hutang rumah, 
kereta, dan kad kredit. 

Situasi yang tidak menggembirakan adalah, semakin kita berusaha 
lebih kuat, semakin tinggi juga bayaran yang perlu kita keluarkan 
untuk satu daripada tiga 'majikan di atas. Kita perlu belajar 
bagaimana usaha kita yang bertambah itu dapat memberi manfaat 
kepada diri sendiri dan keluarga. 


Apabila kita sudah membuat keputusan hendak menumpukan 
perhatian menjaga bisnes sendiri, iaitu fokus dalam mengumpul aset 
berbanding gaji lebih tinggi, tanya kepada diri sendiri bagaimanakah 
kita menetapkan matlamat kita? Ramai orang perlu terus bekerja 
dan menggunakan gaji bulanan bagi mengumpul aset. 


Bagaimanakah kita mengukur sama ada kita sudah berjaya 
ataupun belum? Bilakah seseorang dapat dengan yakin mengakui 
yang dia sudah mencapai kekayaan sebenar dan mempunyai harta? 


Selain memiliki definisi tersendiri bagi aset dan liabiliti, saya 
juga memiliki definisi tersendiri bagi harta. Sebenarnya, saya 
meminjam daripada seorang lelaki bernama R. Buckminster Fuller. 
Ada orang menggelar beliau bomoh, ada juga yang menggelarnya 
si bijak. Beberapa tahun dahulu, beliau menyebabkan para 
arkitek bising kerana beliau memohon paten bagi sesuatu yang 
disebut kubah geodesi. Dalam permohonannya, Fuller turut 
menyebut perihal harta. Pada awalnya, kata-kata beliau kedengaran 
mengelirukan, namun selepas membaca semula, ia masuk akal. Kata 
Fuller, “Harta adalah kebolehan seseorang bertahan hidup dengan 
lebih lama. Ataupun, sekiranya saya berhenti bekerja pada hari ini, 
berapa lamakah saya dapat bertahan?” 


Berbeza dengan nilai bersih kekayaan, definisi ini 
memungkinkan kita mengukur kekayaan dengan lebih tepat. 
Nilai bersih ialah perbezaan antara aset dan liabiliti. Kini, dengan 
menggunakan definisi kekayaan Fuller, saya dapat mengukur sendiri 
dan mengetahui kedudukan saya dalam usaha saya mencapai 
matlamat sebagai seorang yang bebas masalah kewangan. 


Walaupun nilai bersih termasuk aset yang tidak menjana wang, 
contohnya barang-barang yang dibeli namun tersimpan sahaja di 

stor, harta mengukur berapa banyak wang kita bertambah dan sekali 
gus keupayaan kita bertahan dari segi kewangan. 


Harta adalah ukuran aliran tunai dari kolum aset berbanding 
kolum perbelanjaan. 


Mari kita lihat satu contoh. Katakan saya memiliki aliran tunai 
1,000 dolar sebulan dari kolum aset. Dan perbelanjaan saya sebulan 
berjumlah 2,000 dolar. Apakah harta saya? 


Berbalik kepada definisi kekayaan oleh Buckminster Fuller. 
Dengan menggunakan definisinya, berapa hari lagi saya dapat 
bertahan? Kita ambil contoh 30 hari sebulan, saya ada wang tunai 
yang mencukupi sehingga setengah bulan. 


Apabila saya berjaya mendapat tunai 2,000 dolar sebulan 
daripada aset, saya akan jadi orang yang berharta. 


Jadi, walaupun saya belum kaya, tetapi saya sudah memiliki 
harta. Kini saya mempunyai pendapatan hasil daripada aset 
pada setiap bulan yang menampung perbelanjaan bulanan saya 
sepenuhnya. Sekiranya saya mahu menambah jumlah perbelanjaan, 
pertama sekali saya mesti menambah aliran tunai bagi mengekalkan 
tahap kekayaan yang sama. Perlu diberi perhatian juga, pada 
peringkat ini saya tidak lagi bergantung pada gaji bulanan. Saya 
fokus kepada, dan sudah pun berjaya, mengembangkan kolum aset 
dan membolehkan diri saya bebas daripada masalah kewangan. 
Sekiranya saya berhenti kerja hari ini, saya dapat menampung 
perbelanjaan bulanan dengan wang daripada kolum aset. 


Matlamat saya seterusnya adalah melaburkan semula wang 
lebihan daripada kolum aset dalam bentuk aset juga. Lebih banyak 
wang yang masuk ke dalam kolum aset, lebih bernilai kolum itu. 
Apabila aset bertambah, aliran tunai juga bertambah. Selagi saya 
berbelanja kurang daripada jumlah tunai daripada aset, saya menjadi 
bertambah kaya dengan pendapatan selain gaji bulanan. 

Proses pelaburan semula berterusan, dan saya terus berusaha 
menjadi orang kaya. Ingat beberapa perkara ini: 


» Orang kaya membeli aset. 
» Orang miskin hanya belanja sahaja. 


» Orang kelas menengah mengumpul liabiliti yang mereka 
sangka adalah aset. 


Jadi, bagaimanakah saya mula menjaga bisnes sendiri? Apakah 
jawapannya? Baca kisah McDonalds dalam bab seterusnya. 

Orang kaya fokus kepada aset. 
Orang miskin dan kelas menengah fokus kepada pendapatan. 





berucap di hadapan pelajar kelas MBA di Universiti Texas, 

di Austin. Seorang rakan saya adalah pelajar di kelas itu. 
Selepas sesi ucapan yang memberangsangkan itu, kelas bersurai dan 
pelajar-pelajar bertanya sama ada Ray mahu pergi minum bersama 
di tempat kegemaran mereka. Ray berbesar hati menerima pelawaan 
mereka. 


P ada tahun 1974, Ray Kroc, pengasas McDonalds diminta 


“Apakah bisnes yang saya miliki?” tanya Ray, apabila semua 
orang sudah duduk berkumpul. 


“Semua yang ada di situ ketawa, kata rakan saya. “Mereka 
menyangka Ray sedang bergurau apabila dia bertanya begitu. 


Namun, tiada siapa yang menjawab. Ray pun bertanya semula, 
“Pada pendapat kamu semua, apakah bisnes yang saya jalankan 
sekarang?” 

Pelajar-pelajar itu ketawa lagi, dan akhirnya ada suara menjawab 
dengan sedikit kuat, “Siapakah gerangannya di dunia ini yang tidak 
tahu tuan menjalankan bisnes menjual burger?” 


Ray tertawa kecil. “Saya sudah menjangkakan itu jawapan 
yang akan saya dengar.” Dia diam seketika dan kemudiannya 
menyambung, “Saudara saudari sekalian, saya bukan berniaga 
burger. Saya sedang menjalankan bisnes hartanah.” 


Rakan saya meneruskan ceritanya berkenaan Ray yang 
berkongsi banyak pendapat menarik. Dalam pelan bisnesnya, Ray 
sedia maklum yang bisnes utamanya adalah francais burger. Akan 
tetapi, perkara lain yang menjadi tumpuan utama beliau adalah 
lokasi setiap bisnes francais itu dijalankan. Pada pendapat Ray, 
lokasi memainkan peranan yang signifikan bagi kejayaan setiap 
francais. Pada asasnya, setiap orang yang membeli francaisnya turut 
melabur dalam bidang hartanah bagi pihak organisasi Ray Kroc. 


Pada hari ini, McDonalds adalah syarikat francais terbesar 
yang dimiliki oleh seorang pemilik dari segi hartanah. Bilangannya 
bahkan lebih banyak berbanding rumah ibadat di seluruh dunia. 
McDonalds berdiri megah di lokasi-lokasi paling strategik di 
Amerika Syarikat dan di semua negara. 


Rakan saya merasakan pendapat Ray ini antara pelajaran 
terpenting dalam hidupnya. Pada hari ini, rakan saya ini mempunyai 
bisnes cuci kereta, tetapi sebenarnya beliau menjalankan bisnes 
hartanah di bawah label cuci kereta. 


Pada bab sebelum ini, kita mempelajari diagram yang 
memberitahu, ramai orang bekerja untuk semua orang kecuali 
dirinya sendiri. Pertama, mereka bekerja untuk pemilik syarikat. 
Kedua, mereka bekerja untuk kerajaan melalui pembayaran 
cukai-cukai. Terakhir sekali, mereka bekerja untuk setiap bank 
tempat mereka berhutang. 


Semasa usia muda, tidak ada McDonalds yang berdekatan 
dengan kawasan tempat tinggal kami. Walau bagaimanapun, Rich 

Dad mengajar saya dan Mike perkara yang sama seperti yang 
diajar oleh Ray Kroc di Universiti Texas. Pelajaran ini adalah rahsia 
nombor tiga orang kaya. Rahsianya, Jaga Bisnes Sendiri. Masalah 
kewangan selalu menjadi punca mengapa ramai orang bekerja untuk 
orang lain sepanjang hidup mereka. Pada penghujungnya, mereka 
tidak mempunyai apa-apa pun yang dapat ditunjukkan sebagai bukti 
kerja keras mereka selama ini. 


Sistem pembelajaran kita yang ada sekarang lebih fokus kepada 
melahirkan tenaga kerja muda melalui peningkatan kemahiran 
akademik. Fikiran mereka diasak dengan gaji, ataupun seperti 
yang diterangkan sebelum ini, kolum pendapatan. Ramai anak 
muda menyambung pengajian tinggi bagi menjadi jurutera, saintis, 
tukang masak, pegawai polis, pelukis, penulis, dan sebagainya. Skil 
profesional ini semua penting bagi memastikan mereka mendapat 
tempat dalam bidang pekerjaan yang diinginkan dan mereka bekerja 
demi wang. 


Namun, ada perbezaan besar antara kerjaya kita dengan bisnes 
kita. Selalunya saya suka bertanya, “Apakah bisnes yang tuan 
jalankan?” Mereka menjawab, “Oh, saya pegawai bank. Kemudian, 
saya terus bertanya adakah mereka empunya bank berkenaan. 
Jawapan yang selalu saya dapat, “Tidak, saya bekerja di situ." Melalui 
jawapan mereka, kita dapat lihat dengan jelas yang mereka keliru 
antara kerjaya mereka dengan bisnes mereka. Mereka mungkin 
pegawai bank, tetapi pada masa yang sama, mereka perlu memiliki 
bisnes sendiri. 


Situasi biasa dalam sistem pengajian tinggi adalah kita keluar 
bekerja mengikut bidang yang kita belajar. Sekiranya kita belajar 
bidang masakan, kita memohon kerja sebagai chef. Sekiranya kita 
belajar bidang undang-undang, kita berusaha memastikan kita 
menjadi peguam, dan sekiranya kita belajar bidang automobil, kita 
bekerja sebagai mekanik. Satu kesilapan yang berlaku dalam konteks 
bekerja mengikut bidang pengajian adalah kita terlupa menjaga 
bisnes kita sendiri. Kita sibuk menghabiskan masa seumur hidup 
menjalankan bisnes orang lain dan menjadikan mereka orang kaya. 

Bagi memastikan kita mempunyai kewangan yang stabil, 
kita perlu menjaga bisnes kita sendiri. Bisnes kita tertumpu pada 
kolum aset, bukan kolum pendapatan. Sebagaimana yang dijelaskan 
sebelum ini, peraturan pertama adalah mengenal pasti perbezaan 
antara aset dan liabiliti, juga mempelajari cara-cara membeli aset. 
Orang kaya fokus kepada kolum aset, manakala orang miskin dan 


kelas menengah fokus kepada kolum pendapatan. 

Sebab itu, kita selalu mendengar keluhan-keluhan sebegini, “Saya 
mahu kenaikan gaji., “Saya harap dinaikkan pangkat tahun ini., “Saya 
hendak menyambung pengajian dan menyertai lebih banyak latihan 


»” 


supaya dapat memohon jawatan lebih baik., “Saya perlu bekerja lebih 


» 


masa., “Mungkinkah saya perlu cari pekerjaan sambilan?” 


Bagi sesetengah golongan, idea-idea di atas mungkin kedengaran 
bagus. Akan tetapi, kita tetap tidak menjaga bisnes sendiri. Kesemua 
idea yang diluahkan masih fokus 

kepada kolum pendapatan. Wang 

tambahan itu hanya dapat membantu 

Masalah kewangan  $ apabila digunakan bagi melabur dalam 


selalu menjadi aset yang menjana pendapatan lain. 
punca ramal Orang 


bekerja untuk orang Sebab utama mengapa majoriti 
lain sepanjang 


hidup mereka, orang miskin dan kelas menengah 


agak konservatif dan tidak berani 
mengambil risiko adalah mereka tidak 
mempunyai asas kewangan. Mereka 
hanya berharap pada pekerjaan sedia 
ada dan memilih jalan selamat. 


Apabila sistem pengecilan jumlah pekerja menjadi trend, 
berjuta-juta pekerja mendapati harta yang mereka anggap aset 
terbesar selama ini, seperti rumah dan kereta, menjerat mereka. 
Aset mereka menjadikan mereka rugi saban bulan. Tanpa jaminan 
pekerjaan, mereka tiada tempat lain yang dapat diharapkan. Harta 
yang mereka anggap sebagai aset tidak dapat membantu mereka 
mengharungi krisis kewangan. 

p 


Jaga Bisnes Sendiri 





» 


Saya kira banyak daripada kita teruja menghantar permohonan 
hutang bagi membeli rumah dan kereta. Kita selalu tertarik pada 
bahagian nilai kekayaan bersih (net-worth) kerana menjadi amalan 
perbankan dan perakaunan membenarkan klien menganggap rumah 
dan kereta yang dibeli dengan hutang itu sebagai aset. 


Pada suatu hari, saya hendak membuat pinjaman kerana 
keadaan kewangan saya kurang baik. Bagi memberi nilai tambah 
kepada kolum aset, saya menambah keahlian kelab golf serta 
melabur dalam koleksi seni, buku, barangan elektronik, sut Armani, 
jam tangan, kasut, dan barangan peribadi lain. 


Namun, permohonan pinjaman saya ditolak kerana saya 
mempunyai banyak pelaburan dalam bidang hartanah. Pihak 
pinjaman tidak begitu menyukai kenyataan yang kebanyakan 
hasil pendapatan saya datang daripada rumah-rumah sewa. 
Mereka hendak tahu mengapa saya tidak mempunyai kerja yang 
berpendapatan tetap. Mereka langsung tidak ambil peduli dengan 
sut Armani, keahlian kelab golf, ataupun koleksi seni yang saya ada. 
Kadangkala hidup ini sukar apabila kita seolah-olah tidak memenuhi 
standard yang ditetapkan oleh segolongan manusia. 


Saya kurang gemar apabila mendengar orang lain bercerita 
kepada saya yang nilai bersih aset atau harta mereka adalah beberapa 
juta dolar ataupun 100 ribu dolar ataupun beberapa dolar sekalipun. 
Satu daripada sebab utama mengapa nilai bersih yang diumumkan 
itu tidak tepat adalah kerana setiap kali kita menjual aset, kita akan 
dikenakan cukai bagi hasil jualan itu. 


Ada ramai orang berisiko menghadapi masalah kewangan yang 
teruk apabila pendapatan mereka berkurang. Bagi mendapatkan 
wang tunai, mereka menjual aset yang ada. Namun, mereka tidak 
sedar yang aset peribadi mereka hanya dapat dijual pada nilai lebih 
rendah berbanding nilai yang tertera pada kunci kira-kira. Ataupun, 
sekiranya mereka mendapat untung daripada penjualan aset itu, 
mereka akan dikenakan cukai atas keuntungan yang diraih. Sekali 
lagi, pihak kerajaan tidak lupa mengambil bahagiannya, sekali 

gus mengurangkan jumlah yang ada bagi membantu seseorang 
membayar hutang. Sebab itu saya katakan nilai bersih harta 
seseorang selalunya kurang daripada yang mereka sangkakan. 


Mula dan uruskan bisnes sendiri. Teruskan dengan kerja makan 
gaji sepenuh masa, tetapi mulakan membeli ataupun melabur 
dalam aset sebenar, bukan liabiliti ataupun barangan peribadi yang 
jatuh nilainya sebaik sahaja kita bawa ia pulang ke rumah. Nilai 
sebuah kereta baru jatuh hampir 25 peratus daripada harga yang 
kita bayar sebaik sahaja kita memandu kereta itu keluar dari ruang 
pameran. Kereta itu bukanlah aset sebenar meskipun pegawai bank 
menyatakan ia termasuk dalam senarai aset. Nilai kayu golf baru 
saya yang berharga 400 dolar menjadi 150 dolar sebaik sahaja saya 
mengayunkannya di padang golf. 


Pastikan jumlah perbelanjaan kita rendah, kurangkan liabiliti, 
dan perlahan-lahan kumpul aset yang bernilai kukuh. Adalah 
penting bagi ibu bapa mengajar perbezaan antara aset dan liabiliti 
kepada anak-anak sebelum mereka keluar dari rumah dan tinggal 
sendiri. Ajarkan anak supaya mula membina asas kukuh di kolum 
aset sebelum mereka tinggal sendiri, berkahwin, membeli rumah, 
mempunyai anak-anak, terperangkap dengan situasi kewangan 
berisiko, terlalu bergantung pada satu-satu pekerjaan, dan membeli 
segala-galanya secara hutang. Saya menyaksikan banyak pasangan 
muda berkahwin dan terjerat dengan gaya hidup yang menyebabkan 
mereka dibelenggu hutang sepanjang karier mereka. 


Pada masa yang sama, apabila anak keluar untuk tinggal 
sendiri, ibu bapa akhirnya menyedari yang mereka tidak mempunyai 
persediaan yang cukup bagi meneruskan hidup sebagai pesara. 
Ketika itulah mereka bertungkus lumus mencari wang dan 
menyimpan. Kesihatan ibu bapa juga mula terganggu dan anak-anak 
kini mempunyai tanggungjawab baru. 


Pada pendapat saya, ada beberapa jenis aset yang bagus untuk 
kita dapatkan atau kumpulkan. Aset sebenar yang saya maksudkan 


adalah: 

1. Bisnes yang tidak memerlukan saya berada di 
lokasinya. Saya mulakan bisnes itu dan melantik 
orang lain menguruskannya. Sekiranya saya perlu 
bekerja di situ, ia bukanlah bisnes. Ia menjadi 
pekerjaan saya. 





2. Saham. 

3. Bon. 

4. Pelaburan hartanah yang menjana pendapatan. 

5. Nota pembayaran hutang (IOU Notes). 

6. Royalti daripada harta intelek seperti muzik, skrip, 
dan paten. 


7. Apa-apa sahaja yang bernilai, menjana pendapatan 
ataupun menambah nilainya, dan mempunyai 
pasaran sedia ada. 





Semasa kecil, ayah saya yang berpendidikan tinggi menggalakkan 
saya mencari pekerjaan yang terjamin. Namun, Rich Dad pula 
menggalakkan saya mula mengumpul aset yang saya suka. Kata 
Rich Dad, “Sekiranya kamu tidak menyukai apa yang kamu kumpul, 
kamu tidak akan menjaganya. Saya mengumpul aset dalam bidang 
hartanah kerana saya menyukai bangunan dan tanah. Saya suka 
melabur dalam kedua-duanya dan dapat menghabiskan sepanjang 
hari bagi dua perkara itu. Apabila masalah timbul, ia tidaklah 
sesukar mana dan tidak membuatkan saya hilang minat pada bidang 
hartanah. Bagi orang yang tidak menyukai bidang hartanah, saya 
tidak galakkan mereka melabur dalam bidang ini. 


Saya juga suka melabur dalam syarikat-syarikat kecil, 
terutamanya syarikat yang baru dibangunkan. Saya adalah usahawan, 
bukannya tokoh korporat. Semasa muda, saya pernah bekerja dengan 
organisasi besar seperti Standard Oil of California, The U.S. Marine 
Corps, dan Xerox Corp. Saya suka bekerja di organisasi-organisasi 
besar itu dan menyimpan banyak kenangan manis, namun jauh di 
sudut hati, saya tahu saya bukan lelaki korporat. 

Saya suka memulakan bisnes, namun bukan menguruskannya. 
Oleh itu, saya banyak melabur dalam saham syarikat-syarikat kecil. 
Kadangkala saya memulakan bisnes dan menyenaraikannya di 
bursa saham. Kekayaan saya banyak dijana melalui penjualan unit 
saham-saham baru dan saya suka dengan cara ini. 


Ramai orang takut mengambil risiko melabur dalam syarikat 
bermodal kecil. Namun, mereka tidak tahu yang risiko itu 
berkurangan apabila kita memahami dan menyukai pelaburan 
yang dibuat, serta mengetahui selok-belok pelaburan dalam 
syarikat-syarikat kecil ini. Apabila melabur dalam syarikat kecil, 
strategi pelaburan saya adalah melepaskan pegangan saham dalam 
masa setahun. Dalam pelaburan hartanah pula, saya bermula dengan 
modal kecil dan menaikkan taraf hartanah itu kepada nilai yang 
tinggi. Hal ini dapat melengahkan masa untuk saya membayar cukai 
hasil daripada keuntungan pelaburan. Seterusnya, nilai hartanah 
yang saya miliki itu naik mencanak. Pelaburan saya dalam satu-satu 
hartanah tidak akan melebihi tujuh tahun. 


Selama beberapa tahun, malah ketika saya masih bekerja 
dengan Marine Corps dan Xerox, saya lakukan seperti yang diajar 
oleh Rich Dad. Saya terus bekerja makan gaji, dan pada masa yang 
sama, saya menjaga bisnes sendiri. Kolum aset saya aktif dengan 
pelaburan hartanah dan saham-saham kecil. Rich Dad selalu 
mengingatkan kepada kami betapa pentingnya memahami urusan 
kewangan. Semakin saya memahami perakaunan dan pengurusan 
wang, semakin baik juga pemahaman saya dalam menganalisis 
pelaburan, sehingga akhirnya saya dapat memulakan syarikat sendiri. 


Saya tidak menggalakkan sesiapa memulakan bisnes sendiri 
melainkan mereka benar-benar mahu. Saya tidak berharap semua 
orang melalui apa yang saya lalui dalam mendirikan sesebuah 
syarikat. Ada masa-masanya ketika seseorang tidak berjaya 
mendapat pekerjaan makan gaji, dia memulakan bisnes yang 
difikirkan sebagai penyelesaian terbaik. Namun, peluang berjaya 
adalah tipis. Sembilan daripada sepuluh bisnes gagal dalam tempoh 
lima tahun penubuhannya. Manakala daripada baki yang berjaya 


) 


Jaga Bisnes Sendiri 





» 


bertahan selama lima tahun itu, hanya satu yang mampu terus 
berdiri lebih lama. Sembilan per sepuluh bisnes yang lain gagal juga 
akhirnya. Oleh itu, saya menggalakkan sesiapa yang serius dalam 
bidang bisnes sahaja yang memulakannya. Sekiranya tidak, lebih 
baik kekal bekerja makan gaji dan uruskan bisnes sendiri. 


Apabila saya kata uruskan bisnes sendiri, maksud saya, pastikan 
kolum aset kita dimulakan dan dipenuhi dengan nilai-nilai yang 
kukuh. Sebaik sahaja satu dolar tercatat di situ, pastikan ia tidak 
ditarik keluar. Fikirkan begini, sebaik sahaja satu dolar tercatat di 
kolum aset, ia mula menjadi pekerja kita. Perkara terbaik berkenaan 
wang adalah ia bekerja selama 24 jam sehari dan dapat bekerja 
untuk generasi akan datang. Terus bekerja makan gaji, jadi pekerja 
yang rajin, dan pada masa yang sama, tambah nilai pada kolum aset. 


Apabila aliran tunai bertambah, kita dapat memanjakan diri 
dengan barangan mewah. Satu perkara penting yang dapat kita lihat 
adalah, ketika berbelanja orang kaya membeli barangan mewah 
akhir sekali, manakala orang miskin dan kelas menengah selalunya 
membeli barangan mewah terlebih dahulu. Orang miskin dan kelas 
menengah selalunya membeli rumah besar, berlian, barang kemas 
ataupun kenderaan mewah kerana mahu dilihat sebagai orang yang 
kaya. Mereka mungkin kelihatan kaya, namun realitinya mereka 
sedang menjerat diri sendiri dengan hutang keliling pinggang. 
Orang kaya pula suka menambah dahulu nilai di kolum aset 
mereka. Hanya selepas aset yang dikumpulkan menjana pendapatan, 
barulah mereka membeli barangan mewah. Orang miskin dan 
kelas menengah membeli barangan mewah dengan bersusah payah 
mengeluarkan peluh dan darah, dan kadangkala menggunakan wang 
simpanan anak-anak. 


Kemewahan yang sebenar adalah ganjaran daripada pelaburan 
aset yang sebenar. Sebagai contoh, apabila saya dan isteri saya, Kim, 
mendapat wang tambahan hasil daripada rumah sewa kami, Kim 
menggunakan wang itu untuk membeli kereta Mercedes. Dia tidak 
perlu bekerja lebih daripada biasa ataupun mengambil risiko yang 

lebih tinggi kerana wang yang dia gunakan adalah daripada kutipan 
rumah sewa. Walau bagaimanapun, dia perlu menunggu sehingga 
empat tahun sebelum pelaburan kami dalam bidang hartanah 
menghasilkan pulangan yang lumayan. Jadi, kereta Mercedes yang 
dia beli itu adalah sebagai ganjaran untuk dirinya, kerana Kim 
berjaya membuktikan dia tahu bagaimana menambah nilai di 
kolum asetnya. Kereta Mercedes ini menjadi kereta kegemaran Kim 
meskipun dia mempunyai kereta lain yang boleh dikatakan mewah 
juga. Maksudnya, Kim menggunakan kepakarannya dalam bidang 
kewangan bagi mendapat ganjaran sedemikian. 


Namun selalunya, kita melihat orang dengan senang hatinya 
pergi membeli kereta baru ataupun barangan mewah secara hutang. 
Mereka mungkin sudah bosan dengan kereta lama dan merasakan 
mereka perlu menggantikannya dengan kereta baru. Sikap membeli 
barangan mewah secara hutang selalunya menyebabkan kita 
menderita pada hari kemudian. Sebab, hutang yang bertambah akan 
menjadi beban yang menyulitkan kehidupan kita. 


Selepas kita mengambil masa belajar melabur dan memulakan 
bisnes sendiri, sekarang kita perlu bersedia pula mempelajari rahsia 
terbesar orang kaya. Rahsia inilah yang meletakkan orang kaya jauh 
ke hadapan berbanding orang lain. Rahsianya akan dibongkar dalam 
bab seterusnya. 

Strategi bijak dan rahsia terbesar orang kaya adalah 
perbadanan syarikat. 

kisah Robin Hood dan Merry Men. Guru saya berkata, kisah 

Robin Hood adalah kisah yang menakjubkan kerana tindakan 
heronya yang dirasakan romantik, apabila merompak orang kaya 
lalu hasilnya diberikan kepada orang miskin. Bagi Rich Dad pula, 
Robin Hood adalah penjahat, bukannya hero. 


S aya masih ingat ketika di sekolah, guru suka menceritakan 


Robin Hood sudah tidak ada lagi sekarang, namun pengikutnya 
masih wujud. Saya selalu terdengar orang berkata, “Mengapa bukan 
orang kaya yang membayarnya?” ataupun “Orang kaya sepatutnya 
membayar cukai lebih tinggi dan beri kepada orang miskin. 


Fantasi daripada Robin Hood inilah, iaitu idea mengambil 
daripada orang kaya untuk diberikan kepada orang miskin, yang 
menjadi punca kesusahan orang miskin dan kelas menengah. Idea 
yang sama menyebabkan orang kelas menengah perlu membayar 
cukai yang tinggi. Realitinya, orang kaya tidak dikenakan cukai. 
Hidup orang miskin dibiayai oleh orang kelas menengah, 

terutamanya yang berpendidikan dan berpendapatan tinggi, 
menerusi pembayaran cukai. 


Bagi memastikan kita faham apa yang sedang berlaku dan 
bagaimana ia berlaku, kita perlu mempelajari sejarah permulaan 
cukai. Ayah kandung saya yang berpendidikan tinggi itu pakar 
dalam sejarah pendidikan, Rich Dad pula membentuk dirinya 
menjadi pakar dalam sejarah percukaian. 


Rich Dad menjelaskan kepada saya dan Mike yang pada asalnya, 
tidak ada sebarang cukai di England dan Amerika Syarikat. Namun, 
kadangkala cukai sementara dikenakan bagi membiayai peperangan. 
Pihak pemerintah menyeru kepada rakyat supaya memberikan 
sumbangan. Mengikut sejarah, cukai dikenakan di Britain ketika 
mereka berperang menentang Napoleon pada tahun 1799 hingga 
1816. Manakala di Amerika Syarikat pula, cukai dikenakan pada 
tahun 1861 hingga 1865 bagi membiayai perang saudara. 


Pada tahun 1874, kerajaan England mula mewajibkan 
rakyatnya membayar cukai. Rakyat Amerika Syarikat pula mula 
wajib membayar cukai pada tahun 1913 apabila pihak pemerintah 
mengguna pakai Pindaan 16 dalam Perlembagaan U.S. Pada suatu 
masa dahulu, rakyat Amerika anti cukai. Cukai teh menjadi punca 
peristiwa terkenal suatu ketika dahulu, iaitu Boston Tea Party, yang 
kemudiannya mencetuskan perang Revolusi. Pihak pemerintah 
England dan Amerika Syarikat memerlukan hampir S0 tahun bagi 
pelaksanaan penuh cukai pendapatan. 


Apa yang gagal dikemukakan menerusi kisah-kisah bersejarah 
ini adalah pada asalnya, cukai hanya dikenakan kepada orang kaya. 
Hal ini yang Rich Dad mahu saya dan Mike fahami. Kata Rich Dad, 
bagi memastikan idea pelaksanaan cukai ini diterima oleh segenap 
lapisan masyarakat, pihak pemerintah memberitahu kepada orang 
miskin dan orang kelas menengah yang cukai hanya dikenakan ke 
atas orang kaya. Kata-kata ini berjaya meyakinkan orang ramai pada 
pelaksanaan cukai yang kemudiannya sah dari segi undang-undang. 
Sistem cukai yang pada asalnya bertujuan mengambil wang daripada 

orang kaya tidak lagi menepati tujuan asalnya. Hal ini kerana, pada 
masa kini orang miskin dan kelas menengah yang lebih banyak 
membayar cukai. 


“Apabila pihak kerajaan mula mendapat wang yang banyak, 
mereka dikuasai nafsu tamak,” kata Rich Dad. “Ayah kamu dan 
saya jauh berbeza. Beliau adalah birokrat kerajaan, manakala saya 
adalah kapitalis. Kami sama-sama dibayar, tetapi kejayaan kami 
diukur berdasarkan kayu ukur yang berbeza. Ayah kamu dibayar 
bagi menggajikan orang dan berbelanja. Semakin banyak beliau 
berbelanja dan mengambil orang lain bekerja, semakin besarlah 
organisasi beliau. Dalam kerajaan, organisasi yang besar adalah 
organisasi yang paling dihormati. Sebaliknya dalam organisasi saya, 
jumlah pekerja dan perbelanjaan yang sedikit akan lebih dipandang 
oleh para pelabur. Sebab itu saya tidak suka kepada pekerja kerajaan. 
Mereka mempunyai objektif yang berbeza dengan orang bisnes. 
Apabila saiz kerajaan bertambah, lebih banyak cukai dikenakan bagi 
membiayai pentadbirannya.” 


Ayah kandung saya percaya yang kerajaan perlu membantu 
rakyatnya. Beliau mengagumi John F. Kennedy dan idea berkenaan 
Peace Corps. Disebabkan rasa kagum itu, ayah dan emak saya 
bekerja dengan Peace Corps, yang melatih sukarelawan untuk 
pergi ke Malaysia, Thailand, dan Filipina. Ayah saya selalu berusaha 
mendapatkan tajaan dan bajet tambahan supaya beliau dapat 
melatih lebih ramai orang untuk bekerja di Jabatan Pendidikan dan 
Peace Corps. 


Seawal usia 10 tahun, saya sudah mendengar rungutan Rich 
Dad yang mengatakan kakitangan kerajaan adalah sekumpulan 
pencuri yang pemalas, manakala ayah kandung saya pula mendakwa 
orang kaya adalah penjahat yang perlu dikenakan kadar cukai yang 
tinggi. Kedua-dua pihak mempunyai hujah masing-masing. Agak 
sukar sebenarnya menjalani hidup sehari-hari dan belajar daripada 
dua lelaki berbeza. Seorang adalah kapitalis terbesar di tempat 
kami, dan seorang lagi pemimpin terkemuka kerajaan yang saya 

panggil sebagai ayah. Sukar bagi saya mengenal pasti siapa yang 
patut saya percaya. 


Walau bagaimanapun, apabila kita mempelajari sejarah 
percukaian, kita akan menemui perspektif menarik. Seperti yang 
saya kongsikan sebelum ini, pihak pemerintah akhirnya berjaya 
meyakinkan masyarakat berkenaan pelaksanaan cukai kerana kisah 

Robin Hood. Ambil wang orang 
kaya dan berikan kepada orang lain 


Bagi Rich Dad, di luar sana. Situasi mula berubah 
Robin Hood adalah apabila kerajaan menampakkan sifat 
penjahat, bukannya tamaknya. Mata mereka yang kelabu 


hero. dengan wang menyebabkan mereka 


mengenakan pula cukai kepada orang 
kelas menengah, dan akhirnya orang 
miskin juga tidak terkecuali. 


Namun, seperti dalam banyak keadaan, orang kaya nampak 
peluang lain kerana tidak mudah bagi mereka untuk terikat pada 
peraturan yang sama seperti orang miskin dan kelas menengah. 
Peluang ini dapat membantu mereka mengelak daripada membayar 
cukai. Orang kaya mendapat tahu perihal perbadanan syarikat, 
ketika industri perkapalan dan pelayaran mula wujud dan popular. 
Mereka memulakan syarikat perkapalan sendiri bagi mengehadkan 
risiko setiap pelayaran. Mereka melabur wang dalam syarikat bagi 
membiayai pelayaran. Syarikat itu kemudiannya melantik kru 
yang membawa kapal berkenaan berlayar mencari harta karun. 
Sekiranya kapal itu karam, kru yang terlibat mungkin kehilangan 
nyawa. Namun, kerugian yang ditanggung oleh orang kaya hanya 
terhad kepada jumlah wang yang mereka laburkan pada satu-satu 
pelayaran. 


Diagram berikut menunjukkan struktur korporat berada di luar 
penyata pendapatan dan kunci kira-kira peribadi kita. 

Penyata Pendapatan 
Syarikat 







Pendapatan 


Penyata Kewangan 
Peribadi 


Perbelanjaan 


Perbelanjaan 


Kunci Kira-Kira Peribadi 





Liabiliti 


Orang kaya mempunyai kelebihan besar berbanding orang miskin 
dan kelas menengah kerana orang kaya memiliki pengetahuan 
berkenaan struktur syarikat yang sah di sisi undang-undang. Saya 
membesar dan belajar dengan dua orang ayah, seorang sosialis dan 
seorang lagi kapitalis. Namun, saya mendapati falsafah kewangan 
yang dipegang oleh kapitalis adalah lebih logik dan menguntungkan. 
Pada hemat saya, para sosialis hanya mempunyai diri mereka sendiri 
untuk disalahkan kerana tidak mempunyai pengetahuan mendalam 
berkenaan kewangan. 


Tidak kira apa jua cadangan yang dikemukakan oleh golongan 
pengagum Robin Hood ini, lawan mereka, iaitu orang kaya, selalu 
sahaja punya cara mengatasi idea mereka. Hal ini yang menyebabkan 
cukai akhirnya dikenakan kepada orang kelas menengah. Hanya ada 
satu sebab utama mengapa orang kaya berjaya mengatasi golongan 
berpendidikan tinggi. Orang kaya memahami kuasa wang. Ia adalah 
ilmu yang tidak diajar di sekolah mahupun universiti. 

Bagaimanakah orang kaya dapat mengatasi golongan intelek 
ini? 

Apabila penetapan cukai ke atas orang kaya diluluskan dan 
dilaksanakan, banyak wang tunai mulai masuk ke dalam kantung 
kerajaan. Pada awalnya, ramai orang gembira. Wang cukai berkenaan 
diagih-agihkan kepada pekerja kerajaan dan orang kaya. Para pekerja 
kerajaan menerima wang itu dalam bentuk gaji bulanan dan bayaran 
pencen, manakala orang kaya menerima agihan wang itu menerusi 
kilang-kilang mereka yang mendapat kontrak kerajaan. 


Kerajaan menerima jumlah wang cukai yang banyak, namun 
bermasalah apabila hendak menguruskannya. Mereka tidak 
dibenarkan mempunyai lebihan wang. Sekiranya mereka gagal 
menggunakan sepenuhnya peruntukan yang diberi dalam tempoh 
tertentu, mereka berkemungkinan tidak mendapat peruntukan lain 
pada bajet tahunan yang baru. Mereka dianggap tidak efisien dalam 
pengurusan kewangan. 


Bagi ahli perniagaan pula, mereka diiktiraf apabila mempunyai 
lebihan wang dalam rekod dan dijulang kerana cekap mengurus 
kewangan. Disebabkan kitaran perbelanjaan kerajaan yang semakin 
meningkat dari semasa ke semasa, mereka memerlukan lebih 
banyak wang. Hal ini menyebabkan idea asal mengenakan cukai ke 
atas orang kaya sahaja berubah. Semua orang termasuk orang kelas 
menengah dan orang miskin turut terpaksa membayar cukai. 


Golongan kapitalis mengaplikasikan pengetahuan mereka 
dalam bidang kewangan bagi mencari jalan keluar supaya tidak perlu 
membayar cukai. Mereka menggunakan perlindungan daripada 
syarikat yang ditubuhkan. Ramai orang tidak tahu yang syarikat 
tidak semestinya mempunyai kilang ataupun bangunan besar 
dengan bilangan kakitangan yang ramai. Sebuah syarikat cukup 
dengan satu fail yang mengandungi beberapa dokumen berkaitan. 
Fail itu disimpan di pejabat peguam dan berdaftar dengan agensi 
kerajaan. Sebuah syarikat adalah satu dokumen sah yang mencipta 

satu entiti tanpa roh. Melalui syarikat, orang kaya dapat melindungi 
kekayaannya, sebab kadar cukai yang dikenakan ke atas syarikat 
adalah kurang berbanding kadar cukai ke atas individu. Sebagai 
tambahan, sesetengah perbelanjaan syarikat dapat dibayar dengan 
wang yang belum dikenakan cukai. Individu biasa pula hanya dapat 
berbelanja dengan wang gaji mereka yang sudah dipotong cukai 
terlebih dahulu. 


Pertikaian berkenaan cukai antara orang mampu dan orang 
tidak mampu sudah pun berlangsung selama beberapa ratus tahun. 
Setiap kali ada kesempatan, terutamanya ketika proses penggubalan 
undang-undang dilakukan, sudah tentu isu ini timbul. Kita dapat 
menjangkakan hal ini akan berterusan buat selama-lamanya. 
Masalahnya, orang yang rugi adalah orang yang tidak tahu. Mereka 
tidak mempunyai pengetahuan dalam hal ini. Mereka bangun 
pada setiap pagi, berulang-alik dari rumah ke tempat kerja bagi 
membayar cukai. Sekiranya orang ini semua tahu bagaimana orang 
kaya mengendalikan kewangan, sudah tentu mereka juga dapat 
melakukan perkara yang sama. Akhirnya, semua orang dapat 
membebaskan diri daripada belenggu masalah kewangan. Sebab itu, 
saya kurang gemar apabila mendengar ibu bapa berpesan kepada 
anak-anak supaya belajar tinggi-tinggi bagi mendapat pekerjaan yang 
menjamin masa hadapan. Seorang yang berpelajaran tinggi, namun 
tidak mempunyai ilmu kewangan yang kukuh juga tidak dapat lari 
daripada perangkap masalah kewangan. 


Purata orang Amerika hari ini bekerja selama lima hingga enam 
bulan untuk kerajaan, hanya bagi membayar cukai. Pada pendapat 
saya, itu adalah jangka masa yang lama. Lebih keras kita bekerja, 
lebih banyak kita bayar kepada kerajaan. Sebab itu, saya percaya idea 
mengambil wang orang kaya atas nama cukai sebenarnya memakan 
diri orang miskin dan orang kelas menengah. 


Usaha sesetengah golongan yang hendak menghukum orang 
kaya selalu tidak berjaya. Sebabnya, orang kaya bertindak balas dan 
tidak sekadar duduk diam lalu dengan sukacita membayar cukai 
yang dikenakan. Orang kaya menggunakan wang dan kuasa mereka 

bagi mencipta perubahan. Mereka mencari jalan supaya kadar 
cukai yang perlu mereka bayar tidak begitu tinggi. Mereka melantik 
peguam serta akauntan, dan mendekati ahli politik yang terlibat 
dengan penggubalan undang-undang. Orang kaya memanfaatkan 
semua sumber yang ada bagi melakukan perubahan. 


Undang-undang Percukaian Amerika Syarikat membenarkan 
beberapa cara bagi mengurangkan cukai. Kebanyakan cara ini dapat 
digunakan oleh semua orang, namun hanya orang kaya yang dapat 
melakukannya kerana mereka menjaga bisnes sendiri. Sebagai 
contoh, 1031 adalah kod bagi seksyen 1031 Undang-undang Hasil 
yang membenarkan penjual hartanah menangguhkan pembayaran 
cukai keuntungan jualan hartanah, dengan syarat keuntungan 
itu digunakan bagi membeli hartanah yang lebih mahal. Bidang 
hartanah adalah instrumen pelaburan yang mendapat keistimewaan 
dalam percukaian. Selagi kita berurus niaga dengan hartanah yang 
bernilai lebih tinggi, selagi itu kita tidak dikenakan cukai sehinggalah 
keuntungan itu kita cairkan. Sesiapa yang tidak mengambil manfaat 
daripada penjimatan cukai secara sah ini, sebenarnya mereka 
terlepas peluang besar bagi menambah aset. 


Orang miskin dan orang kelas menengah tidak mempunyai 
pengetahuan yang sama dengan orang kaya. Mereka membiarkan 
kerajaan melakukan apa sahaja kepada wang mereka. Saya selalu 
terkejut apabila mendapati ada orang rela membayar cukai yang 
tinggi dan tidak memanfaatkan sebarang pelepasan cukai yang 
ada, atas alasan takutkan kerajaan. Saya mempunyai rakan-rakan 
yang terpaksa menutup bisnes mereka disebabkan kesilapan yang 
dilakukan oleh pihak kerajaan. Saya sedar itu semua berlaku. Namun, 
kerja keras dari bulan Januari hingga Mei tidak ternilai berbanding 
gertakan yang diterima. Poor Dad tidak pernah melawan tindakan 
kerajaan. Rich Dad juga tidak melawan, namun beliau mempunyai 
strategi tersendiri. Strateginya bijak dan dilakukan oleh ramai orang 
kaya, iaitu penubuhan syarikat. 


» 


Sejarah Cukai dan Kuasa Syarikat 





$ 


Kita semua pasti ingat lagi pelajaran pertama yang saya dapat 
daripada Rich Dad. Ketika itu, saya adalah budak berusia sembilan 
tahun yang sabar menunggu di luar pejabatnya sebelum dipanggil 
masuk. Beliau sebenarnya sengaja membuat saya tertunggu-tunggu. 
Beliau mahu saya menyedari kuasa yang ada pada dirinya dan beliau 
mahu saya turut mempunyai keinginan pada kuasa yang sama 
suatu hari nanti. Sepanjang belajar daripada Rich Dad, beliau selalu 
mengingatkan kami yang ilmu pengetahuan begitu penting. Selain 
itu, kita juga perlu mempunyai ilmu bagaimana mengendalikan 
wang dan menggandakan jumlah yang ada. Tanpa sebarang ilmu 
berkaitan, dunia akan menolak kita ke sana dan ke sini. 


Rich Dad turut mengingatkan 
yang pembuli terbesar bukanlah | 


majikan ataupun penyelia, tetapi Apabila kita bekerja 


pengutip cukai. Pengutip cukai akan 
mengambil lebih daripada sepatutnya 
sekiranya kita hanya berdiam diri. 
Kuasa pendidikan kewangan yang 
akan menentukan sama ada wang 
bekerja untuk kita ataupun kita yang 
bekerja demi wang. Itu pelajaran 
pertama yang saya dapat. Apabila kita 
bekerja demi wang, kita memberi 
peluang kepada majikan menguasai 
kita. Apabila kita mempunyai wang 
yang bekerja untuk kita, kita yang 
mengawal dan menguasai diri sendiri. 


demi wang, kita 
memberi peluang 
kepada majikan 
menguasai kita. 
Apabila kita 
mempunyai wang 
yang bekerja untuk 
kita, kita yang 
mengawal dan 
menguasai diri 
sendiri. 





Apabila kami menguasai cara mengendalikan wang dan mampu 
menjadikan wang bekerja untuk kami, Rich Dad berpesan supaya 
kami tidak membiarkan diri dibuli oleh orang lain. Sekiranya kita 
tidak mempunyai ilmu yang berkaitan, kita mudah dibuli. Sekiranya 
kita tahu apa yang kita cakapkan, kita berpeluang melawan semula. 
Sebab itulah, Rich Dad membayar gaji yang tinggi kepada akauntan 

dan peguamnya. Jumlah yang beliau keluarkan itu pun sebenarnya 
lebih rendah berbanding membayar cukai kepada kerajaan. 


Perkara terbaik yang saya belajar daripada Rich Dad adalah, 
“Jadi orang bijak supaya kamu tidak mudah dipermainkan oleh 
orang lain.” Beliau tahu selok-belok undang-undang kerana beliau 
adalah warganegara yang mematuhi undang-undang. Bagi Rich Dad, 
kita perlu membayar harga yang mahal sekiranya tidak memahami 
undang-undang. “Sekiranya kamu tahu yang kamu betul, kamu tidak 
akan takut melawan semula. Meskipun kamu berhadapan dengan 
Robin Hood dan segerombolan rakan-rakannya, Merry Men.” 


Ayah kandung saya selalu berpesan supaya saya mencari 
pekerjaan yang bagus di syarikat yang kukuh. Beliau membayangkan 
kepada saya bagaimana manisnya perjalanan mendaki tangga 
korporat. Namun, beliau tidak faham yang sikap bergantung 
sepenuhnya kepada penyata gaji bulanan semata-mata daripada 
majikan korporat menjadikan saya seolah-olah lembu jinak yang 
menanti diambil susunya. 


Apabila saya menceritakan harapan ayah kandung kepada Rich 
Dad, beliau tertawa lalu bertanya, “Mengapa tidak kamu sendiri 
yang memiliki tangga itu?” 


Sebagai anak muda ketika itu, saya tidak faham apa yang 
dimaksudkan oleh Rich Dad apabila menyebut saya perlu memiliki 
syarikat sendiri. Idea sebegitu seolah-olah mustahil untuk saya 
realisasikan. Kadangkala juga berbunyi seperti ejekan. Walaupun 
saya teruja mendengar kata-kata beliau, namun saya sedar yang saya 
kurang pengalaman bagi membayangkan kebarangkalian mempunyai 
pekerja bawahan di syarikat sendiri. 


Sekiranya tidak kerana kata-kata Rich Dad, sudah tentu saya 
mengikuti saranan ayah kandung saya. Namun, pesanan Rich 
Dad yang kadang-kadang terngiang-ngiang di telinga itulah yang 
menyebabkan saya memilih jalan berbeza dengan rakan-rakan lain. 
Saya berazam memiliki syarikat sendiri. Meskipun pada ketika itu 

dalam usia 15 ataupun 16 tahun, saya masih tidak tahu apakah 
yang patut saya lakukan bagi merealisasikan impian itu, saya tekad 
mengikuti nasihat Rich Dad. 


Ketika berusia pertengahan 20-an, barulah nasihat Rich Dad 
kedengaran mudah dipenuhi. Saya baru sahaja berhenti kerja di 
Marine Corps dan kemudiannya menyertai Xerox. Saya membuat 
banyak jualan dengan kerja baru itu, namun setiap kali melihat 
penyata gaji, saya kecewa. Tinggi betul jumlah potongan yang 
tertera. Semakin kuat saya bekerja, semakin banyak jumlah yang 
dipotong. Apabila prestasi kerja saya bertambah baik, penyelia 
menyatakan hasratnya menaikkan pangkat dan gaji saya. Sukanya 
saya mendengar berita itu, namun saya seolah-olah terdengar pula 
suara Rich Dad berbisik di telinga, “Kamu bekerja untuk siapa? 
Siapa yang cuba kamu jadikan kaya?” 


Pada tahun 1974, ketika masih bergelar pekerja di Xerox, 
saya menubuhkan syarikat saya yang pertama dan mula menjaga 
bisnes sendiri. Saya sudah mempunyai beberapa aset di kolum aset, 
dan saya bertekad menambah bilangannya. Saya mula mengakui 
kebenaran kata-kata Rich Dad selama ini, apabila membaca 
penyata gaji yang dipenuhi potongan. Saya seakan-akan dapat 
menggambarkan bagaimana cerahnya masa hadapan saya sekiranya 
mengikut nasihat Poor Dad. 


Banyak majikan berpendapat yang menasihati pekerja mereka 
supaya mengurus bisnes sendiri adalah tidak baik untuk bisnes yang 
sedang mereka jalankan. Namun bagi saya, fokus yang saya berikan 
kepada bisnes sendiri dan menambah aset menjadikan saya pekerja 
yang lebih baik kerana saya sudah mempunyai arah tuju. Saya datang 
kerja awal dan bekerja dengan tekun, mengumpul sebanyak mungkin 
wang supaya saya dapat melabur dalam bidang hartanah. Pada masa 
itu, ada ramalan mengatakan Hawaii dalam proses membangun dan 
ada peluang menjana kekayaan di situ. Saya menggandakan jualan 
mesin Xerox apabila menyedari masanya semakin hampir. Semakin 
banyak jualan yang saya buat, semakin banyak komisen yang saya 

dapat, dan sudah tentu semakin besar potongan yang tertera di 
penyata gaji saya. Hal ini membangkitkan inspirasi dalam diri saya. 
Disebabkan saya bersungguh-sungguh hendak berhenti kerja makan 
gaji, saya bekerja lebih keras berbanding biasa supaya saya dapat 
melabur lebih banyak. Pada tahun 1978, nama saya berterusan 
tersenarai sebagai lima jurujual terbaik di Xerox. Saya benar-benar 
hendak menarik diri daripada kesibukan yang tiada hentinya ini. 


Dalam masa kurang daripada tiga tahun, pendapatan saya dalam 
bidang hartanah lebih banyak berbanding pendapatan saya bekerja 
di Xerox. Apa yang menggembirakan saya adalah saya mempunyai 
wang yang bekerja untuk saya di kolum aset. Saya tidak mengumpul 
sebegitu banyak wang daripada penjualan mesin fotokopi dari 
pintu ke pintu. Nasihat Rich Dad ternyata benar-benar membantu. 
Tidak lama kemudian, aliran tunai daripada bidang hartanah yang 
saya miliki bertambah kukuh. Syarikat yang saya tubuhkan mampu 
membelikan saya sebuah kereta Porsche. Rakan-rakan di Xerox 
menyangka yang saya membeli kereta itu menggunakan wang 
komisen. Sangkaan mereka tidak benar kerana wang komisen yang 
saya dapat, saya laburkan sebagai aset. 


Wang saya bekerja keras bagi menghasilkan lebih banyak 
wang. Setiap dolar dalam kolum aset saya adalah pekerja cemerlang 
kerana mereka bekerja keras bagi menambah bilangan pekerja dan 
membelikan majikan mereka sebuah kereta Porsche dengan wang 
sebelum potongan cukai. Saya semakin bekerja keras di Xerox. 
Rancangan saya sudah berjaya dan kereta Porsche saya adalah 
buktinya. Dengan menggunakan pelajaran yang saya dapat daripada 
Rich Dad, saya berjaya bersara pada usia muda. Cita-cita saya 
menjadi kenyataan kerana ilmu berkaitan kewangan yang kukuh 
yang saya belajar daripada Rich Dad. 


Tanpa ilmu dalam bidang kewangan, yang saya sebut sebagai 
financial intelligence atau financial IO, pasti sukar untuk saya mencapai 
tahap kebebasan kewangan. Apabila kita mencapai tahap kebebasan 

kewangan, kita tidak perlu bersusah payah berfikir kali kedua apabila 
hendak berbelanja, dan bukan semua orang beruntung dapat berada 
dalam keadaan ini. 


Sekarang, giliran saya pula berkongsi ilmu ini kepada orang 
ramai. Suka saya ingatkan kepada para pembaca yang financial IO 
adalah gabungan pengetahuan dalam empat cabang kepakaran: 


1. 


3. 


Perakaunan 


Perakaunan adalah bidang untuk orang intelek dan pintar 
membaca nombor-nombor. Kemahiran dalam bidang 
perakaunan penting sekiranya kita mahu membina 
empayar. Lebih banyak jumlah wang yang perlu kita 
uruskan, lebih besar kadar ketepatan yang diperlukan. 
Sekiranya kita tidak menguasai bidang ini, empayar yang 
kita bina mudah runtuh. Bidang perakaunan fungsinya 
adalah di otak kiri. Sekiranya kita bijak membaca dan 
memahami penyata kewangan, kita dapat mengenal pasti 
kekuatan dan kelemahan sesebuah bisnes. 


Pelaburan 


Pelaburan adalah sains “wang buat wang. Sesebuah 
pelaburan melibatkan strategi dan formula yang 
menggunakan kreativiti otak kanan. 


Memahami pasaran 


Memahami pasaran bermaksud memahami jumlah bekalan 
dan permintaan. Kita perlu tahu aspek teknikal pasaran 
yang mahu diceburi, selain asas ataupun aspek ekonomi 
sesebuah pelaburan. Adakah pelaburan yang akan kita buat 
itu menguntungkan ataupun tidak berpandukan keadaan 
pasaran semasa? 


Undang-undang 


Sebuah bisnes yang dibina dengan kemahiran teknikal 
dalam bidang perakaunan, pelaburan, dan pasaran 

dapat menyumbang kepada pembangunan yang pesat. 
Sekiranya kita pandai memanfaatkan pelepasan cukai dan 
perlindungan yang disediakan bagi sesebuah syarikat, 
kita dapat menjadi kaya lebih cepat berbanding orang 
yang bekerja makan gaji ataupun pemilik bisnes kecil. 
Perbezaannya seperti antara orang yang berjalan dengan 
orang yang terbang. Perbezaan ini semakin ketara apabila 
melibatkan kekayaan dalam jangka masa panjang. 


» Pelepasan cukai 


Sebuah syarikat dapat melakukan banyak perkara 
yang tidak dapat dilakukan seorang pekerja biasa, 
contohnya berbelanja dengan wang yang belum 
dikenakan cukai. Hal ini adalah hal yang paling 
digemari. Pekerja biasa mendapat gaji, dikenakan 
potongan cukai, dan terpaksa meneruskan hidup 
dengan baki wang yang ada. Perkara sebaliknya 
pula berlaku bagi sebuah syarikat. Syarikat boleh 
membelanjakan dahulu wang yang diperoleh dan 
cukai dikenakan pada baki yang tinggal sahaja. 
Orang kaya bijak menggunakan kelebihan yang 
ada ini bagi menjana wang. Penubuhan syarikat 
bukanlah perkara sukar dan tidak memerlukan 
modal yang banyak sekiranya kita memiliki 
pelaburan yang menjana aliran tunai yang baik. 
Sebagai contoh, apabila kita memiliki syarikat 
sendiri, kita dapat melancong sambil mengadakan 
mesyuarat lembaga pengarah di mana-mana 
kawasan percutian. Hutang kereta, insurans, dan 
keahlian kelab tersenarai di bawah perbelanjaan 
syarikat. Manakala belanja makan dibahagi dua 
antara wang sendiri dan syarikat. Semua ini dapat 
dilakukan secara sah dengan menggunakan wang 
syarikat yang belum dikenakan cukai. 

» Perlindungan saman 


Kita hidup dalam zaman saman-menyaman. 
Masyarakat semakin cerdik mengambil tindakan ke 
atas orang lain. Orang kaya melindungi kekayaan 
dan aset mereka daripada pemiutang dengan 
cara menubuhkan syarikat dan yayasan. Apabila 
ada orang mahu menyaman orang kaya, mereka 
selalunya perlu berhadapan dengan satu demi 
satu perlindungan undang-undang dan akhirnya 
mendapati orang kaya tadi tidak memiliki apa-apa. 
Mereka menguasai semuanya, tetapi tidak memiliki 
apa-apa. Orang miskin dan kelas menengah pula 
berusaha memiliki semuanya dan membiarkan 
sahaja kerajaan mengambil semula daripada mereka. 
Mereka berpegang pada pengajaran kisah Robin 
Hood, iaitu ambil daripada orang kaya dan berikan 
kepada orang miskin. 


Tujuan buku ini ditulis bukan bagi mengajar secara spesifik kaedah 
menubuhkan syarikat sendiri. Namun, sekiranya kamu memiliki 
aset bernilai, saya mungkin dapat membantu mencari lebih 
banyak maklumat berkaitan faedah dan perlindungan yang dapat 
kamu peroleh apabila menubuhkan syarikat. Ada banyak buku 
yang menyenaraikan faedah-faedah berkenaan dan ada juga yang 
mengajar secara terperinci kaedah menubuhkan syarikat. Buku yang 
ditulis oleh Garret Sutton memaparkan maklumat terbaik berkenaan 
kelebihan syarikat peribadi. 


Financial IO sebenarnya melibatkan sinergi kemahiran yang 
pelbagai dan bakat. Saya berpendapat, gabungan empat kemahiran 
teknikal yang tersenarai sebelum ini dapat melahirkan individu yang 
mempunyai kepintaran dalam bidang kewangan. 

Secara ringkasnya: 
Pemilik Syarikat Pekerja Syarikat 
1. Dapat wang 1. Dapat wang 
2. Belanja 2. Bayar cukai 


3. Bayar cukai 3. Belanja 





Sebagai sebahagian daripada strategi kewangan, saya mencadangkan 
supaya kamu mengambil tahu bentuk perlindungan yang diperlukan 
oleh bisnes dan aset. 

Dalam dunia sebenar, bukan orang pandai yang tampil ke 
hadapan, tetapi mereka yang berani. 





alam semalam, saya berehat daripada menulis dan 
N 1 menonton rancangan televisyen berkenaan sejarah 

pemuda bernama Alexander Graham Bell. Bell sudah 
mempatenkan telefonnya dan menghadapi cabaran kerana 
permintaan bagi ciptaannya sangat tinggi. Beliau memerlukan 
syarikat yang lebih besar bagi membantunya. Beliau pergi berjumpa 
dengan syarikat gergasi pada masa itu, iaitu Western Union dan 
menawarkan syarikat serta patennya pada harga 100,000 dolar. 
Presiden Western Union memandang tawaran itu sebelah mata 
dan menolaknya. Dia mengatakan harga yang ditawarkan oleh 
Bell adalah mengarut. Seterusnya, sejarah terlakar apabila industri 
berbilion-bilion dolar tercipta. AT&T pula lahir. 


Kemudian siaran berita ke udara sebaik sahaja dokumentari 
Alexander Graham Bell tamat. Antara kisah yang ditayangkan adalah 
pemberhentian pekerja di sebuah syarikat tempatan. Para pekerja 
sangat marah dan mengatakan pemilik syarikat tidak adil. Seorang 
pengurus berumur sekitar 45 tahun yang dipecat datang bersama 

isteri dan dua bayinya ke kilang. Dia merayu kepada pengawal 
keselamatan supaya membenarkannya bercakap dengan pemilik 
kilang bagi menimbang semula pemberhentiannya. Dia baru sahaja 
membeli rumah dan takut kehilangan rumah itu. Kamera memberi 
fokus kepada rayuannya untuk dilihat oleh seluruh dunia. Kisah itu 
menarik perhatian saya. 


Saya mengajar secara profesional sejak tahun 1984 dan hal 
ini menjadi satu pengalaman hebat serta penuh makna. Mengajar 
juga satu profesion yang mengganggu fikiran. Saya sudah mengajar 
beribu-ribu orang dan saya melihat satu perkara yang sama dalam 
semua orang termasuk diri saya sendiri. Kita semua mempunyai 
potensi yang hebat dan bakat yang besar. Namun, yang menghalang 
kejayaan kita semua adalah tahap keraguan dalam diri kita. 
Bukannya kekurangan maklumat teknikal yang menghalang kita, 
tetapi lebih kepada kurangnya keyakinan diri. Ada yang teruk tahap 
keraguannya, ada yang tidak. 


Apabila kita menamatkan pengajian, kebanyakan kita sudah 
maklum yang ijazah atau gred yang bagus tidak begitu bermakna. 
Dalam dunia sebenar di luar sekolah, kita memerlukan satu 
faktor kejayaan yang lebih penting berbanding gred pelajaran. 
Macam-macam gelaran diberikan kepada faktor ini. Antaranya adalah 
keberanian, kelantangan, kelicikan, keteguhan, dan kepintaran. 
Faktor ini, tidak kiralah apa gelarannya, akhirnya menentukan masa 
hadapan seseorang lebih daripada gred di sekolah. 


Dalam diri kita, ada watak yang berani, pintar, dan tangkas. 
Namun, ada juga yang sebaliknya. Ada watak yang akan melutut 
dan merayu apabila perlu. Selepas setahun di Vietnam sebagai 
juruterbang Marine Corps, saya dapat mengenali kedua-dua sisi 
watak ini dalam diri saya dengan lebih dekat. Setiap satunya adalah 
lawan yang sepadan, tidak ada yang lebih kuat berbanding yang lain. 


Sebagai guru, saya menyedari yang ketakutan dan keraguan diri 
yang berlebihan adalah halangan terbesar bagi seseorang menyerlahkan 
kepintaran dalam diri mereka. Sangat memedihkan hati saya apabila 
melihat pelajar yang tahu jawapannya, namun tidak berani menjawab 

ataupun bertindak. Selalunya dalam dunia sebenar, bukan orang pandai 
yang tampil ke hadapan, tetapi mereka yang berani. 


Mengikut pengalaman peribadi saya, kepintaran kewangan kita 
memerlukan maklumat teknikal dan keberanian. Apabila ketakutan 
terlalu kuat, kepintaran dalam diri kita akan terhalang. Di dalam 
kelas saya, saya selalu menyarankan pelajar supaya mengambil risiko, 
menjadi berani, dan biarkan kepintaran dalam diri mereka menukar 
ketakutan menjadi kuasa dan kepintaran. Cara ini berkesan bagi 
sesetengah orang dan hanya menambah ketakutan kepada orang 
lain. Saya menyedari, apabila tiba sahaja bab kewangan, kebanyakan 
orang hanya mahu mengambil jalan selamat. Saya terpaksa 
melontarkan soalan-soalan seperti, “Mengapa perlu ambil risiko?” 
“Mengapa saya perlu ambil kisah berkenaan dengan kepintaran 
kewangan?”, ataupun “Mengapa saya perlu celik wang?” Saya jawab, 
“Sekadar memberikan lebih banyak pilihan.” 


Banyak perubahan menanti pada masa hadapan. Dalam 
tahun-tahun mendatang, akan ada lebih ramai orang seperti 
Alexander Graham Bell. Akan ada beratus-ratus orang seperti Bill 
Gates dan syarikat berjaya seperti Microsoft dicipta setiap tahun. 
Juga akan ada banyak yang muflis, mengalami masalah kewangan, 
dan diberhentikan kerja. 


Jadi, mengapa sibuk membina kepintaran kewangan kamu? 
Tiada siapa dapat menjawabnya kecuali diri kamu sendiri. Namun, 
saya dapat beritahu kamu sebab kenapa saya melakukannya. 
Saya melakukannya kerana, ini adalah antara masa yang paling 
menyeronokkan untuk hidup. Lebih baik saya meraikan perubahan 
berbanding takut kepada perubahan. Saya lebih teruja membuat 
wang berjuta-juta daripada takut tidak mendapat kenaikan gaji. Era 
kita sekarang adalah era yang paling mengujakan, yang tidak pernah 
dilihat dalam sejarah dunia selama ini. Beberapa generasi akan 
datang, mereka akan melihat kembali ke era ini dan mengatakan, 
betapa hebatnya era kita ini. Era ini penuh dengan kematian perkara 
lama dan kelahiran inovasi baru. Era ini penuh pergolakan dan juga 


penuh keterujaan. 

Jadi, mengapa sibuk membina kepintaran kewangan kamu? 
Kerana sekiranya kamu berbuat demikian, kamu akan menjadi 
kaya-raya. Sekiranya tidak, era ini akan menjadi era yang 
menakutkan. Ini adalah era kita melihat orang yang berani mara ke 
hadapan dan orang yang penakut terperangkap dalam kitaran hidup 
yang membinasakan mereka. 


Tanah adalah simbol kekayaan bagi 300 tahun yang lalu. Orang 
yang mempunyai tanah memiliki kekayaan. Kemudian, kekayaan 
beralih kepada pengeluaran kilang. Amerika mula menonjol di 
persada dunia. Golongan industrialis pula yang memiliki kekayaan. 
Hari ini, maklumat adalah simbol kekayaan. Orang yang mempunyai 
maklumat tepat pada masanya adalah orang yang memiliki kekayaan. 
Masalahnya sekarang, maklumat bergerak di sekeliling dunia sepantas 
cahaya. Kekayaan baru ini tidak dapat dikekang oleh sempadan seperti 
tanah dan kilang. Perubahan akan menjadi lebih pantas dan dramatik. 
Akan ada pertambahan dramatik pada jumlah jutawan mega. Pada 
masa yang sama, ramai juga orang yang akan ketinggalan. 


Saya lihat begitu ramai orang masih berhempas-pulas dalam hidup 
mereka. Selalunya, mereka terpaksa bekerja lebih keras kerana mereka 
masih berpaut pada idea yang kolot. Mereka mahu keadaan kekal 
seperti sediakala dan mereka menolak perubahan. Saya kenal beberapa 
orang yang kehilangan kerja ataupun rumah, lalu mereka menyalahkan 
teknologi, ekonomi, ataupun bos mereka. Malangnya, mereka gagal 
menyedari yang mereka sendiri mungkin adalah puncanya. Idea kolot 
adalah liabiliti terbesar. Mereka tidak sedar, idea ataupun kaedah yang 
menjadi aset semalam, tidak semestinya masih kekal sebagai aset pada 
hari ini. Oleh itu, idea kolot dan lama adalah liabiliti terbesar. 


Pada suatu petang, saya sedang mengajar cara melabur 
menggunakan permainan yang saya cipta, iaitu CASHFLOW, sebagai 
alat bantuan mengajar. Seorang rakan saya membawa seorang lagi 
rakannya bermain bersama. Rakan kepada rakan saya ini baru sahaja 
bercerai, menerima keputusan buruk dalam perbicaraan mahkamah, 
dan sekarang mencari jawapan dalam hidupnya. Rakannya terfikir, 
kelas ini mungkin ada jawapan untuknya. 

Permainan CASHFLOW direka bagi membantu orang ramai 
belajar cara wang bekerja. Apabila bermain, mereka memahami 
interaksi antara penyata pendapatan dengan kunci kira-kira. Mereka 
belajar bagaimana wang mengalir di antara kedua-duanya. Mereka 
juga belajar, jalan kekayaan adalah dengan berusaha meningkatkan 
aliran tunai dari bahagian aset sehingga melangkaui perbelanjaan 
bulanan. Apabila mereka berjaya meningkatkan aliran tunai, mereka 
boleh keluar daripada kitaran sia-sia Rat Race dan masuk ke laluan 
pantas, Fast Track. 


Seperti yang saya katakan, sesetengah orang suka kepada 
permainan ini, ada yang benci, dan ada yang langsung tidak 
faham. Wanita ini terlepas peluang belajar sesuatu. Pada pusingan 
permulaan, dia mendapat kad yang tertera gambar bot. Pada awalnya 
dia gembira, “Oh, saya dapat bot!” Kemudian, apabila rakannya 
cuba menerangkan bagaimana angka-angka itu mempengaruhi 
penyata pendapatan dan kunci kira-kira, dia menjadi geram kerana 
dia tidak pernah sukakan matematik. Orang lain menunggu 
sementara rakannya menerangkan perhubungan antara penyata 
pendapatan, kunci kira-kira, dan aliran tunai bulanan. Akhirnya dia 
dapat memahami angka-angka itu dan sedar yang bot itu sebenarnya 
memakan dirinya. Pada akhir permainan, dia mendapat anak dan 
diberhentikan kerja. Permainan itu sangat teruk baginya. 


Selepas kelas tamat, rakannya datang berjumpa saya dan 
memberitahu yang dia sangat sedih. Dia datang ke kelas untuk 
belajar cara melabur dan dia tidak suka idea permainan kerana 
mengambil masa yang lama untuk bermain. 


Rakannya cuba memberitahu supaya dia bermuhasabah. 
Mungkin permainan ini mencerminkan dirinya. Wanita itu terus 
melenting dan meminta wangnya dikembalikan. Dia mengatakan, 
idea yang permainan ini mencerminkan dirinya adalah mengarut. 
Saya pulangkan duitnya serta-merta dan dia terus beredar. 


Sejak tahun 1984, saya berjaya buat duit berjuta-juta 
semata-mata dengan melakukan apa yang tidak dilakukan oleh 

sistem pendidikan. Di sekolah, banyak guru hanya berceramah. Saya 
tidak suka mendengar ceramah semasa belajar. Saya cepat bosan dan 
fikiran melayang entah ke mana. 


Pada tahun 1984, saya mula mengajar pendidikan kewangan 
melalui permainan dan simulasi. Saya masih melakukannya 
sehingga hari ini. Saya sentiasa menggalakkan pelajar dewasa 
melihat permainan ini sebagai cara bagi merenung kembali apa 
yang mereka tahu dan apa yang mereka perlu belajar. Lebih penting 
lagi, permainan CASHFLOW ini mencerminkan peribadi mereka. 
Permainan ini adalah sistem maklum balas yang segera. Tanpa ada 
guru yang membebel dan berceramah kepada mereka, permainan 
ini sebenarnya memberi tutorial peribadi yang istimewa. 


Rakan wanita tadi menghubungi saya dan memberitahu 
perkembangannya. Dia mengatakan yang rakannya sudah 
bertenang. Sesudah bertenang, dia dapat melihat sedikit 

perhubungan antara permainan ini 

dengan hidupnya. Walaupun dia dan 
| suaminya tidak memiliki bot, mereka 
memiliki banyak benda lain. Dia marah 


Permainan 
CASHFLOW adalah 


| kerana selepas bercerai, suaminya lari 
sistem maklum balas 


dengan perempuan yang lebih muda. 
yang segera. ah 

Dia juga marah kerana selepas 20 
tahun berkahwin, mereka hanya ada 
sedikit aset. Tiada harta yang dapat 
dibahagikan antara mereka berdua. Dua 
puluh tahun berkahwin memang menyeronokkan, namun apa yang 


mereka kumpulkan hanyalah sampah. 


Dia sedar, kemarahan yang wujud semasa melihat angka pada 
penyata pendapatan dan kunci kira-kira, datang daripada perasaan 
malu kerana dia tidak memahami angka-angka itu. Dia percaya 
yang mengurus kewangan adalah kerja lelaki. Dia menguruskan 
rumah, menghiburkan suami, dan suaminya menguruskan hal ehwal 
kewangan. Sekarang dia pasti, pada lima tahun terakhir perkahwinan 

mereka, suaminya menyorokkan wang daripadanya. Dia marahkan 


dirinya sendiri kerana dia tidak tahu ke mana wang itu pergi. Dia 
juga marah kerana langsung tidak tahu perihal perempuan lain 
dalam hidup suaminya. 


Sama seperti permainan CASHFLOW, dunia sebenar sentiasa 
memberikan kita maklum balas segera. Kita dapat belajar banyak 
perkara sekiranya kita sedar dan cakna pada maklum balas itu. 
Saya pernah mengadu kepada isteri saya yang pihak dobi sudah 
menyebabkan seluar saya menjadi kecut. Isteri saya hanya tersenyum 
dan mencucuk perut saya. Maklum balas daripada isteri saya itu 
memberitahu yang seluar saya tidak mengecut, tetapi ada benda lain 
yang mengembang. Yang mengembang itu adalah perut saya sendiri. 


Permainan CASHFLOW direka bagi memberi setiap pemain 
maklum balas peribadi. Tujuannya adalah bagi memberi kamu 
pilihan dalam hidup. Sekiranya kamu mendapat kad bot dan hal 
ini memberi kamu hutang, persoalannya adalah, “Apa yang perlu 
kamu lakukan sekarang? Berapa banyak pilihan kamu?” Itulah 
tujuan permainan ini, mengajar pemain berfikir dan mencipta 
pelbagai cara lain. Beribu-ribu orang di seluruh dunia bermain 
permainan ini. Pemain yang keluar daripada lingkungan hidup serba 
kekurangan ataupun Rat Race dengan pantas adalah orang yang 
faham angka dan mempunyai minda kewangan yang kreatif. Mereka 
mempunyai pelbagai pilihan kewangan. Orang kaya selalunya kreatif 
dan mengambil risiko yang munasabah. Orang yang lambat keluar 
selalunya tidak biasa dengan angka dan tidak faham kuasa pelaburan. 


Sesetengah orang yang bermain CASHFLOW mendapat wang 
yang banyak dalam permainan, tetapi tidak tahu apa yang patut 
dilakukan. Walaupun mereka ada wang, semua orang mendahului 
mereka. Begitu juga dalam dunia sebenar. Ada orang yang ada 
banyak wang, namun tidak mendahului dari segi kewangan. 


Mengehadkan pilihan kamu adalah sama seperti berpaut pada 
idea lama. Saya ada rakan sekolah menengah yang kini melakukan 
tiga pekerjaan. Beberapa tahun lepas, dia adalah orang yang paling 

kaya antara kami semua. Apabila ladang tebu ditutup, syarikat 
majikannya juga lingkup. Dalam fikirannya hanya ada satu pilihan 
jaitu pilihan lama, kerja keras. Masalahnya dia tidak dapat mencari 
pekerjaan yang setaraf dengan senioritinya di tempat kerja lama. 
Akibatnya, dia terlebih kelayakan untuk pekerjaan sekarang, oleh itu 
gajinya lebih rendah. Bagi memastikan wang sara hidupnya cukup, 
dia kini melakukan tiga kerja serentak. 


Saya pernah melihat orang bermain CASHFLOW mengadu 
yang kad peluang yang betul tidak datang kepada mereka. Jadi 
mereka duduk sahaja. Saya tahu orang yang buat begitu dalam dunia 
sebenar. Mereka menunggu peluang yang tepat. 


Saya selalu melihat orang mendapat kad peluang yang betul, 
namun tidak mempunyai wang yang cukup. Mereka mengadu yang 
mereka sebenarnya boleh keluar daripada Rat Race sekiranya mereka 
mempunyai lebih banyak wang. Mereka duduk sahaja di situ. Saya 
tahu mereka melakukan perkara yang sama dalam hidup sebenar. 
Mereka semua dapat melihat peluang hebat, tetapi mereka tiada wang. 


Ada juga orang yang mendapat kad peluang yang hebat, 
membacanya, tetapi tidak tahu yang itu adalah peluang yang hebat. 
Mereka ada wang, masanya tepat, mereka ada kad, tetapi mereka 
tidak dapat melihat peluang di hadapan mata. Mereka gagal melihat 
peluang itu sesuai bagi membantu mereka melepaskan diri daripada 
Rat Race. Dan saya tahu orang jenis ini lebih ramai berbanding orang 
lain. Kebanyakan orang mendapat peluang sekali seumur hidup di 
hadapan mereka, namun mereka gagal melihatnya. Setahun kemudian 
barulah mereka tahu, sedangkan orang lain sudah menjadi kaya. 


Kepintaran kewangan (financial intelligence) sebenarnya 
memberikan kita lebih banyak pilihan. Apabila peluang datang ke 
arah kamu, apa lagi yang akan kamu dapat lakukan bagi membaiki 
kedudukan kewangan kamu? Apabila gerak hati kamu salah dan apa 
yang kamu jangkakan tidak berlaku, bagaimana kamu menukarkan 
kegagalan menjadi kejayaan? Itulah kepintaran kewangan. 

Bukannya mementingkan sangat apa yang tidak akan berlaku, tetapi 
memikirkan bagaimana menukar kegagalan menjadi kejayaan. Itulah 
kreativiti dalam menyelesaikan masalah kewangan. 


Kebanyakan orang hanya tahu satu penyelesaian, iaitu kerja 
keras, simpan, dan pinjam. Jadi mengapa kamu mahu meningkatkan 
kepintaran kewangan? Ini kerana kamu mahu menjadi seseorang yang 
mencipta peluang sendiri. Kamu terima sahaja apa yang berlaku dan 
jadikannya lebih baik. Sedikit sahaja orang yang menyedari peluang 
dapat dicipta, sama seperti wang. Sekiranya kamu mahu lebih banyak 
peluang dan mencipta lebih banyak wang, dan bukannya bekerja 
keras, maka kepintaran kewangan adalah penting. Sekiranya kamu 
adalah jenis orang yang menunggu peluang yang betul, maka kamu 
akan menunggu dalam masa yang lama. Ia seperti menunggu lampu 
hijau di sepanjang jalan sebelum memulakan pemanduan. 


Semasa kecil, saya dan Mike 
sentiasa diingatkan oleh Rich Dad 
yang “wang tidak wujud. Rich Dad 
sekali-sekala ' mengingatkan — kami Aset paling berkuasa 
betapa hampirnya kami dengan rahsia yang kita miliki 
wang pada hari pertama kami mula Hen an Un oa 


aa Ta Sekiranya dilatih 
membuat duit. “Orang miskin dan Mama min 


kelas menengah bekerja demi wang, kita dapat mencipta 
katanya. “Orang kaya membuat kekayaan yang 
wang. Semakin kamu fikir wang itu berganda, 


betul, semakin kuat kamu berusaha 
mendapatkannya. Sekiranya kamu 
mendapat idea yang wang tidak wujud, 
kamu akan menjadi kaya dengan lebih 
cepat." 


“Apa dia?” Itu soalan yang saya dan Mike selalu soal kembali. 
“Jadi, apa makna wang sekiranya ia hanya ilusi?” 


“Apa yang kita persetujui sebagai betul. Itu sahaja yang Rich 
Dad katakan. 

Aset paling berkuasa yang kita miliki adalah minda. Sekiranya 
dilatih dengan baik, minda kita dapat mencipta kekayaan yang 
berganda. Minda yang tidak terlatih dapat mencipta kemiskinan 
yang dahsyat, yang memberi kesan kepada keluarga selama 
bergenerasi lamanya. 


Pada era informasi, wang berkembang secara eksponensial. 
Beberapa orang individu menjadi kaya-raya daripada kosong, 
hanya idea dan perjanjian. Sekiranya kamu tanya mereka yang 
memperdagangkan saham ataupun pelaburan saya, mereka melihat 
perkara itu semuanya dilakukan sepanjang masa. Selalunya, 
berjuta-juta wang dapat dicipta daripada kosong. Maksud kosong 
adalah tiada wang bertukar tangan. Semuanya melalui perjanjian 
sahaja, isyarat di lantai dagang, isyarat di skrin saham di Lisbon 
sampai ke Toronto lalu kembali ke Lisbon, panggilan kepada 
broker saya supaya membelinya, dan panggilan yang seterusnya 
untuk menjual. Wang tidak bertukar tangan. Perjanjian sahaja yang 
bertukar. 


Jadi mengapa perlu membangunkan kemahiran kewangan? 
Hanya kamu yang dapat memberitahu saya mengapa perlunya 
kita membangunkan bidang kemahiran ini. Saya melakukannya 
kerana saya membuat wang dengan cepat. Bukan kerana saya perlu, 
tetapi kerana saya mahu. Ini adalah proses pembelajaran yang 
menakjubkan. Saya membangunkan kepintaran kewangan kerana 
saya mahu terlibat sama dalam permainan terpantas dan terhebat 
di dunia. Dalam cara saya yang tersendiri, saya mahu terlibat dalam 
evolusi terhebat manusia, era manusia bekerja semata-mata dengan 
minda mereka dan bukannya dengan tulang empat kerat mereka. 
Namun, di situlah keseronokannya. Ini yang berlaku, ini hebat, ini 
menakutkan, dan mengujakan. 


Sebab itu, saya melabur dalam kepintaran kewangan, 
membangunkan aset paling berharga yang saya ada, iaitu minda. 
Saya mahu bersama mereka yang berani ke hadapan. Saya tidak 
mahu bersama mereka yang ketinggalan. 

Saya akan beri kamu contoh yang mudah bagi membuat wang. 
Pada awal tahun 1980-an, keadaan ekonomi di Phoenix, Arizona 
sangat buruk. Di kaca televisyen, seorang perancang kewangan 
muncul mengulas keadaan kewangan yang akan datang. Nasihatnya 
adalah supaya menyimpan wang. “Simpan 100 dolar setiap bulan, 
dalam masa 40 tahun kamu akan menjadi jutawan.” 


Benar, simpan wang setiap bulan adalah idea yang bagus. Itu 
adalah satu pilihan yang diikuti oleh kebanyakan orang. Masalahnya, 
pilihan ini membuatkan orang menjadi buta dengan apa yang 
sebenarnya berlaku. Pilihan ini membuatkan mereka terlepas 
peluang keemasan yang akan memberi perkembangan lebih hebat 
kepada wang mereka. Dunia berputar begitu sahaja bagi mereka. 


Seperti yang saya katakan, keadaan ekonomi memang teruk 
waktu itu. Bagi pelabur, itulah keadaan pasaran yang paling hebat. 
Sebahagian daripada wang saya adalah dalam pasaran saham dan 
apartmen. Saya kekurangan wang tunai. Oleh sebab ramai yang 
menjual hartanah, saya membelinya. Saya tidak simpan wang, saya 
melabur. Saya dan Kim ada lebih sejuta dolar tunai yang bekerja dalam 
masyarakat yang berkembang pantas. Itu adalah peluang terbaik bagi 
melabur. Keadaan ekonomi amat teruk, saya tidak dapat melepaskan 
peluang. 


Rumah yang pada asalnya 100,000 dolar sekarang hanya 
75,000 dolar. Saya tidak membeli rumah dengan ejen hartanah, 
sebaliknya saya pergi terus ke pejabat peguam bankrupsi ataupun ke 
mahkamah. Di tempat-tempat ini, rumah yang bernilai 75,000 dolar 
menjadi 20,000 dolar ataupun kurang. Dengan 2,000 dolar yang 
dipinjamkan oleh kawan saya untuk tempoh 90 hari, saya bayar 
wang pendahuluan kepada peguam. Sementara proses pembelian 
berlangsung, saya terus mengiklankan rumah berharga 75,000 
dolar pada harga 60,000 dolar. Saya menerima banyak panggilan 
telefon. Apabila rumah itu secara rasmi menjadi milik saya, semua 
pembeli dibenarkan melihat-lihatnya. Hartanah itu memang laku. 
Saya minta wang pemprosesan sebanyak 2,500 dolar dan mereka 

memberinya dengan senang hati. Kemudian syarikat pengurusan 
yang menguruskan proses seterusnya. Saya memulangkan 2,000 
dolar kepada rakan saya dengan bonus 200 dolar. Dia gembira, 
pembeli rumah gembira, peguam gembira, dan saya sendiri gembira. 
Saya menjual rumah pada harga 60,000 dolar sedangkan kosnya 
hanyalah 20,000 dolar. Wang 40,000 dolar, saya peroleh daripada 
wang dalam bahagian aset saya yang asalnya adalah pinjaman oleh 
pembeli. Masa bekerja hanya lima jam. 


Sekarang kamu dalam perjalanan menjadi lebih celik kewangan 
dan mahir membaca wang. Saya akan menunjukkan mengapa ini 
adalah contoh wang yang dilaburkan. 


Penyata Pendapatan 








Pendapatan 


Sebanyak 40,000 dolar 
dicipta di bahagian 
aset. Wang dicipta 
tanpa dikenakan cukai. Perbelanjaan 

Pada kadar faedah 10 Cukai 

peratus setahun, aliran Bayaran Pinjaman Rumah 
tunai sebanyak 4,000 
dolar setahun menjadi 
pendapatan kita. 


Kunci Kira-Kira 





Aset Liabiliti 
$40,000 $20,000 
Sijil Pinjaman Pinjaman Rumah 

Dalam keadaan pasaran yang teruk, saya dan Kim berjaya 
melakukan enam transaksi mudah ini pada masa lapang kami. 
Walaupun kebanyakan wang kami datang daripada hartanah yang 
lebih besar dan pasaran saham, kami mampu mencipta aset bernilai 
lebih 190,000 dolar (dengan pinjaman pada kadar faedah 10 peratus 
setahun). Wang itu datang menerusi enam transaksi beli, cipta, dan 
jual. Enam transaksi itu kemudian menjana pendapatan tahunan 
sebanyak 19,000 dolar setahun yang dilindungi melalui syarikat 
peribadi kami. Sebahagian besar daripada wang 19,000 dolar ini 
digunakan untuk membayar kereta syarikat, minyak, perjalanan, 
insurans, makan bersama klien, dan lain-lain. Apabila tiba masa 
kerajaan mengenakan cukai, sebahagian besar sudah dihabiskan 
untuk perbelanjaan yang dibenarkan. Ini adalah contoh mudah 
bagaimana wang direka, dicipta, dan dilindungi melalui kepintaran 
kewangan. 


Penyata Pendapatan 


Pendapatan 
Kerja @ 






Berapa banyak yang mesti 
kamu peroleh sekiranya 
kerajaan mengenakan 


cukai 50 peratus? Perbelanjaan 


Liabiliti 
Berapa lama yang SEmpanan 
diperlukan untuk 
menyimpan 40,000 dolar? 

Tanya diri sendiri, berapa lama masa yang diperlukan bagi 
menyimpan 190,000 dolar? Adakah bank akan membayar dividen 
10 peratus setahun? Pinjaman itu pula sah untuk 30 tahun. Saya 
harap mereka tidak akan berikan saya 190,000 dolar itu. Saya perlu 
membayar cukai sekiranya mereka berikan saya wang itu. Tambahan 
pula, cukai sebanyak 19,000 dolar yang perlu dibayar selama 30 
tahun dapat menghasilkan pendapatan sebanyak 500,000 dolar. 


Ada orang yang bertanya apa terjadi sekiranya pembeli tidak 
membayar. Hal ini pernah berlaku dan bagi saya ia adalah berita 
baik. Rumah berharga 60,000 dolar itu akan ditarik balik dan dijual 
pada harga 70,000 dolar. Tambah lagi dengan 2,500 dolar sebagai 
yuran pemprosesan pinjaman. Itu masih lagi dianggap sebagai 
pembelian yang tidak memerlukan wang pendahuluan bagi pembeli 
baru. Proses ini akan berlanjutan. 


Kali pertama saya menjual rumah, saya dapat membayar semula 
pinjaman sebanyak 2,000 dolar daripada kawan saya menggunakan 
duit orang lain, maka secara teknikalnya saya tidak meletakkan 
wang dalam transaksi itu. ROI saya adalah infiniti. Ini adalah contoh 
bagaimana mencipta wang daripada kosong. 


Dalam transaksi kedua, apabila rumah dijual semula, saya dapat 
menyimpan 2,000 dolar dalam poket dan memanjangkan tempoh 
pinjaman kepada 30 tahun. Berapa pula ROI saya sekiranya saya 
dibayar bagi membuat wang? Saya tidak tahu, tetapi apa yang pasti 
cara ini jauh lebih baik berbanding menyimpan 100 dolar sebulan, 
yang sepatutnya adalah 150 dolar kerana ia adalah pendapatan 
selepas cukai selama 40 tahun menerima dividen yang rendah. 
Sekali lagi, kamu akan dicukai atas dividen yang diterima. Ini tidak 
begitu bijak. Cara ini mungkin selamat, tetapi tidak bijak. 


Beberapa tahun kemudian, pasaran hartanah di Phoenix pulih, 
rumah yang dijual pada harga 60,000 dolar kini berharga 110,000 
dolar. Lelongan rumah masih ada, tetapi agak jarang. Terlalu banyak 
aset berharga saya, iaitu masa, diperlukan bagi mencari rumah yang 
sesuai. Beribu-ribu pembeli mencari tawaran yang sedikit. Pasaran 

sudah berubah. Sudah tiba masanya meninggalkan pasaran itu dan 
mencari peluang lain bagi membina aset. 


“Kamu tidak boleh buat begitu di sini”, “Tindakan kamu 
menyalahi undang-undang., ataupun “Kamu menipu. Saya 
mendengar komen-komen ini lebih banyak berbanding, “Boleh 
kamu tunjukkan bagaimana saya dapat melakukannya?” Kira-kiranya 
mudah sahaja. Kamu tidak memerlukan algebra ataupun kalkulus. 
Syarikat pengurusan yang mengendalikan transaksi undang-undang 
dan menguruskan pembayaran bagi pihak kita. Saya tidak ada 
bumbung ataupun bilik air untuk dibaiki kerana para pemilik yang 
melakukannya. Itu rumah mereka sekarang. Kadangkala, ada juga 
yang tidak membayar. Namun, itu sebenarnya bagus kerana ada 
penalti, ataupun mereka keluar dan hartanah itu dijual semula. 
Sistem undang-undang menguruskan semua itu. 


Hal ini mungkin tidak praktikal di tempat kamu. Keadaan 
pasaran mungkin berbeza. Namun, contoh ini menunjukkan 
bagaimana proses kewangan yang ringkas dapat mencipta 
beratus-ratus ribu dolar, dengan sedikit modal dan risiko. Ini adalah 
contoh yang wang hanyalah perjanjian. Sesiapa sahaja yang lulus 
sekolah menengah dapat melakukannya. 


Namun kebanyakan orang tidak akan melakukannya. Mereka 
hanya mendengar nasihat standard “kerja keras dan simpan wang. 


Dengan bekerja selama 30 jam sahaja, 190,000 dolar dicipta 
sebagai aset dan tiada cukai yang dibayar. 

Situasi mana kedengaran lebih sukar? 


1. Kerja keras. Bayar cukai 50 peratus. Simpan apa 
yang tinggal. Simpanan kamu mendapat dividen 5 
peratus dan dikenakan cukai juga. 


ATAUPUN 


2. Ambil masa membina kepintaran kewangan kamu. 
Gunakan kuasa otak dan aset kamu. 





Sekiranya kamu memilih pilihan pertama, pastikan kamu mengira 
berapa banyak masa yang diperlukan bagi menyimpan 190,000 
dolar. Masa adalah aset kamu yang paling berharga. 


Sekarang kamu mungkin faham kenapa saya hanya 
menggelengkan kepala apabila mendengar ibu bapa berkata, “Anak 
saya cemerlang di sekolah dan menerima pendidikan yang baik.” Itu 
mungkin baik, tetapi adakah mencukupi? 


Saya tahu strategi pelaburan yang saya tunjukkan kecil sahaja. 
Ini sekadar contoh menunjukkan bagaimana perkara kecil dapat 
berkembang. Sekali lagi, kejayaan saya mencerminkan kepentingan 
asas kewangan yang kukuh, yang bermula dengan pendidikan 
kewangan yang kukuh. 


Saya sudah katakan sebelum ini, tetapi berbaloi diulang 
kembali. Kepintaran kewangan terdiri daripada empat kemahiran 
teknikal utama: 

1. Perakaunan 


Perakaunan adalah celik wang, ataupun kemampuan 
membaca angka. Ini adalah kemahiran penting 
sekiranya kamu mahu membina syarikat ataupun 
pelaburan. 


2. Pelaburan 


Pelaburan adalah sains wang mencipta wang. 


3. Memahami pasaran 


Memahami pasaran adalah sains bekalan dan 
permintaan. Alexander Graham Bell memberikan 
apa yang dimahukan oleh pasaran. Begitu juga Bill 
Gates. Rumah 75,000 dolar ditawarkan pada harga 
60,000 dolar dengan kos 20,000 dolar juga adalah 
hasil merebut peluang yang dicipta oleh pasaran. 
Ada pihak membeli, ada pihak menjual. 


4. Undang-undang 


Undang-undang adalah kesedaran berkenaan 
undang-undang perakaunan, korporat serta peraturan 
persekutuan dan negeri. Saya mengesyorkan supaya 
kamu mengikut peraturan. 


Asas ini atau gabungan kemahiran-kemahiran ini yang diperlukan 
bagi mencapai kejayaan membina kekayaan sama ada melalui 
pembelian rumah, apartmen, syarikat, saham, bon, komoditi, dan 
sebagainya. 


Beberapa tahun kemudian, pasaran hartanah pulih dan semua 
orang sibuk mahu menceburi bidang ini. Pasaran saham melonjak 
dan semua menyerbu pasaran ini. Ekonomi Amerika kembali 
teguh. Saya mula menjual dan pergi ke Peru, Norway, Malaysia, 
dan Filipina. Landskap pelaburan sudah berubah. Tidak ada lagi 

pembelian hartanah. Sekarang saya hanya melihat peningkatan 
nilai aset dan mungkin mula menjual. Saya jangkakan enam rumah 
itu akan dijual dan pinjaman 40,000 dolar akan ditukar menjadi 
wang tunai. Saya perlu menghubungi akauntan saya bagi bersedia 
menerima wang tunai dan mencari cara melindunginya. 


Apa yang saya mahu tekankan di sini adalah, pelaburan datang 
dan pergi. Pasaran sentiasa naik dan turun. Ekonomi naik dan 
merudum. Dunia sentiasa memberikan kita peluang sekali seumur 
hidup setiap hari, tetapi kita selalu gagal melihatnya. Namun, 
peluang-peluang itu tetap ada di situ. Lebih banyak dunia berubah 
dan teknologi berubah, lebih banyak peluang untuk kita dan keluarga 
mencapai keteguhan kewangan untuk beberapa generasi seterusnya. 


Jadi, mengapa ambil masa membina kepintaran kewangan 
kamu? Sekali lagi, hanya kamu sendiri dapat menjawabnya. Saya tahu 
mengapa saya terus belajar dan berkembang. Saya melakukannya 
kerana tahu perubahan akan terus datang. Lebih baik saya meraikan 
perubahan berbanding mempertahankan perkara yang lalu. Saya 
tahu akan ada durian runtuh dan kerugian yang teruk. Saya mahu 
terus membina kemahiran kewangan saya kerana, pada setiap 
kejatuhan pasaran akan ada orang yang merayu hendak mengekalkan 
pekerjaan mereka. Orang lain pula mengambil pengajaran daripada 
kegagalan dan menjadikannya wang berjuta-juta. Itulah kepintaran 
kewangan. 


Saya selalu ditanya berkenaan dengan kegagalan yang saya 
berjaya tukar menjadi wang berjuta-juta. Saya kurang gemar 
menggunakan contoh pelaburan peribadi kerana saya khuatir dilihat 
sebagai membangga diri atau masuk bakul angkat sendiri. Bukan itu 
niat saya. Saya gunakan contoh ini hanya sebagai gambaran angka 
dan masa bagi kes yang sebenar dan ringkas. Saya gunakan contoh 
ini supaya kamu tahu yang perkara ini mudah. Semakin kamu serasi 
dengan empat asas kepintaran kewangan ini, semakin mudah jadinya. 


Secara peribadi, saya menggunakan dua instrumen utama 
bagi mencapai pembangunan kewangan, iaitu hartanah dan saham 
syarikat kecil. Saya menggunakan hartanah sebagai asas. Setiap 

hari, hartanah saya memberikan aliran tunai dan sekali-sekala 
memberikan peningkatan nilai. Saham syarikat kecil digunakan 
untuk perkembangan pesat. 


Saya tidak mengesyorkan semua perkara yang saya lakukan. Itu 
cuma sekadar contoh. Sekiranya peluang itu terlalu kompleks dan 
saya tidak memahaminya, saya tidak akan melakukannya. Matematik 
mudah dan akal logik sahaja yang diperlukan bagi mencapai 
kejayaan kewangan. 


Ada lima sebab kenapa contoh digunakan: 


1. Memberi inspirasi kepada orang ramai belajar 


lebih banyak. 


2.  Memberitahu orang ramai perkara ini mudah 
sekiranya ada asas yang kukuh. 


3. Menunjukkan yang sesiapa sahaja dapat mencapai 


kekayaan yang hebat. 
4. Menunjukkan berjuta-juta cara mencapai sasaran. 


5. Menunjukkan yang kita tidak memerlukan ilmu 
yang kompleks untuk mencapai kekayaan. 





Pada tahun 1989, saya selalu berjoging di kawasan kejiranan 
yang cantik di Portland, Oregon. Kawasan itu penuh dengan 
rumah-rumah yang kecil molek. 


Papan tanda “Untuk Dijual dipacak di merata-rata tempat. 
Pasaran balak sangat teruk, pasaran saham juga merudum, dan 
ekonomi juga jatuh. Di satu jalan, saya perasan papan tanda "Untuk 
Dijual yang nampaknya lebih lama berbanding yang lain. Pada 
suatu hari, semasa berjoging saya terserempak dengan pemiliknya 
yang kelihatan gusar. 


“Berapa harga jualan tuan?” saya bertanya. 

Pemilik itu berpaling dan tersenyum tawar, “Letak sahaja 
berapa harga kamu. Saya sudah cuba menjualnya selama setahun. 
Tiada seorang pun yang datang melihat rumah ini." 


“Saya akan lihat dahulu. Setengah jam kemudian saya beli 
rumah itu dengan diskaun 20,000 dolar daripada harga yang beliau 
mahu. 


Rumah itu hanya mempunyai dua bilik tidur dengan hiasan 
antik. Warnanya biru muda dengan jalur kelabu. Rumah itu dibina 
pada tahun 1930. Di dalamnya ada pendiang api batu. Ternyata ini 
adalah rumah sewa yang sesuai. 


Saya beri pemilik rumah itu 
pendahuluan 5,000 dolar bagi rumah 
berharga 45,000 dolar yang sebenarnya 


| lab 
su pelaburan bernilai 65,000 dolar, tetapi tiada siapa 


selamat adalah 


pelaburan yang 8  mahu membelinya. Pemiliknya keluar 
tidak cukup dalam masa seminggu dan gembira 
berani sehingga kerana tidak lagi terbeban dengan rumah 


menyebabkan 
keuntungannya 
jatuh. 


itu. Penyewa pertama saya, adalah seorang 
profesor di kolej yang berhampiran. 
Tolak pinjaman, perbelanjaan, dan yuran 
pengurusan, saya mendapat 40 dolar 
sahaja setiap bulan. Tidak mengujakan 
sangat. 


Setahun kemudian, pasaran hartanah Oregon mula pulih. 
Pelabur dari California dengan wang berlambak-lambak hasil 
peningkatan pasaran hartanah mereka datang ke utara bagi membeli 
hartanah di Oregon dan Washington. Saya menjual rumah kecil itu 
kepada pasangan muda dari California pada harga 95,000 dolar yang 
menyangka itu adalah tawaran yang baik. Keuntungan saya sebanyak 
40,000 dolar diletakkan dalam akaun penangguhan cukai 1031, dan 
saya mencari tempat untuk saya menyimpan wang saya. 


Dalam masa sebulan, saya menjumpai blok apartmen 12 unit 
yang terletak bersebelahan kilang Intel di Beaverton, Oregon. 

Pemiliknya tinggal di Jerman dan tidak tahu apa nilai sebenar dan 
hanya mahu menjualnya. Saya menawarkan 275,000 dolar bagi 
bangunan bernilai 450,000 dolar. Mereka setuju pada harga 300,000 
dolar. Saya membelinya dan menyimpan bangunan itu selama dua 
tahun. Menggunakan akaun penangguhan cukai 1031 yang sama, 
kami menjual bangunan itu pada harga 495,000 dolar dan membeli 
blok apartmen 30 unit di Phoenix, Arizona. Sama seperti di Oregon 
sebelum ini, pasaran hartanah di Phoenix jatuh teruk. Harga 
blok apartmen 30 unit di Phoenix hanya 875,000 dolar dengan 
pendahuluan sebanyak 275,000 dolar. Aliran tunai daripada 30 unit 
berkenaan hanya 5,000 dolar sebulan. 


Pasaran di Arizona mula pulih dan beberapa tahun kemudian 
pelabur dari Colorado menawarkan kami 1.2 juta dolar bagi 
hartanah berkenaan. 


Sekali lagi tujuan contoh ini adalah bagi menunjukkan 
bagaimana amaun kecil berubah menjadi amaun besar. Sekali lagi, 
kamu hanya perlu memahami penyata kewangan, strategi pelaburan, 
memahami pasaran, dan undang-undang. 


Sekiranya individu itu tidak mahir dalam semua urusan ini, 
sudah tentu mereka ikut sahaja dogma masyarakat, iaitu pilih jalan 
selamat, pelbagaikan pelaburan, dan hanya melabur pada pelaburan 
selamat. Isu pelaburan selamat adalah pelaburan yang tidak cukup 
berani sehingga menyebabkan keuntungannya jatuh. 


Kebanyakan institusi pelaburan besar tidak akan menyentuh 
transaksi spekulatif bagi melindungi diri mereka dan klien. Itu 
adalah polisi yang baik. Tawaran terhebat selalunya tidak ditawarkan 
kepada amatur. Selalunya, tawaran terbaik yang menjadikan orang 
kaya semakin kaya dikhaskan untuk mereka yang memahami 
permainan ini. 


Secara teknikalnya, menawarkan tawaran spekulatif kepada 
seseorang yang tidak mahir adalah satu kesalahan. Namun, sudah 
tentu kesalahan ini tetap berlaku. Lebih mahir saya dalam pelaburan, 
lebih banyak peluang datang kepada saya. 

Satu lagi sebab bagi membina kepintaran kewangan sepanjang 
hidup adalah semata-mata supaya lebih banyak peluang datang 
kepada kamu. Lebih tinggi kepintaran kewangan kamu, lebih mudah 
mengetahui sama ada tawaran berkenaan baik ataupun buruk. 
Kepintaran kewangan kamu yang dapat mengesan tawaran buruk, 

ataupun menukar tawaran buruk 
menjadi peluang baik. Lebih banyak 
saya belajar, lebih banyak wang yang 


Ini bukan perjudian saya dapat. Ini semata-mata kerana 
Nan kamu saya memperoleh pengalaman dan 
anu apa yang ag : 

ak kebijaksanaan tahun demi tahun. Saya 
Perjudian berlaku mempunyai rakan-rakan yang memilih 
apabila kamu hanya jalan selamat, bekerja keras demi 


meletakkan duit dan 
berharap mendapat 
keuntungan. 


karier mereka, dan gagal membina 
kepintaran  kewangan.  Kepintaran 
kewangan adalah perkara yang 
memerlukan masa untuk dibina. 


Falsafah umum saya adalah 
menanam benih dalam bahagian aset 
saya. Inilah formula saya. Saya bermula 

secara kecil-kecilan dan menanam benih. Ada yang tumbuh, ada yang 
tidak. Dalam syarikat hartanah kami, kami mempunyai hartanah 
bernilai berjuta-juta dolar. Ini adalah REIT kami sendiri ataupun Real 
Estate Investment Trust. 


Apa yang saya hendak sampaikan adalah harta berjuta-juta ini 
bermula daripada pelaburan 5,000 dolar hingga 10,000 dolar. Kami 
mendapat semula wang pendahuluan kerana perkembangan pesat 
pasaran dan pengecualian cukai. Kami berjual beli hartanah selama 
beberapa tahun. 


Kami juga mempunyai portfolio saham yang diletakkan 
di bawah syarikat yang saya dan Kim namakan sebagai 'saham 
amanah peribadi. Kami mempunyai rakan-rakan yang secara khusus 
berurusan dengan pelabur seperti kami, yang mempunyai wang 
lebih setiap bulan bagi melabur. Kami membeli syarikat sendirian 

berhad yang berisiko tinggi dan spekulatif yang baru sahaja hendak 
disenaraikan di bursa saham Amerika Syarikat ataupun Kanada. 
Contoh keuntungan pesat adalah 100,000 saham yang dibeli pada 
harga 25 sen seunit sebelum penyenaraian di bursa saham. Enam 
bulan kemudian, syarikat berkenaan disenaraikan dan 100,000 
saham itu kini bernilai 2 dolar seunit. Sekiranya syarikat berkenaan 
diuruskan dengan baik, harga saham akan terus meningkat dan harga 
seunit dapat mencecah 20 dolar. Kami pernah mendapat pulangan 
sebanyak sejuta dolar hasil daripada pelaburan 25,000 dolar sahaja. 


Ini bukan perjudian sekiranya kamu tahu apa yang kamu 
lakukan. Perjudian berlaku apabila kamu hanya meletakkan duit 
dan berharap mendapat keuntungan. Ideanya adalah menggunakan 
pengetahuan teknikal, kebijaksanaan, dan kecintaan pada permainan 
berkenaan bagi mengawal risiko. Sudah tentu, risiko tetap ada. 
Kepintaran kewangan yang menaikkan peluang kamu. Oleh itu, 
apa yang berisiko untuk seseorang, kurang berisiko bagi orang lain. 
Sebab itu saya selalu menggalakkan orang ramai melabur dalam 
pendidikan kewangan mereka berbanding saham, hartanah, ataupun 
pasaran lain. Apabila kamu semakin pintar, lebih tinggi peluang 
kamu mencapai kejayaan. 


Permainan saham yang saya lakukan secara peribadi sangat 
berisiko tinggi dan dapat dikatakan sebagai ekstrem. Saya 
melakukannya sejak tahun 1979 dan banyak kali juga saya mengalami 
kerugian. Namun, sekiranya kamu rasa pelaburan sebegini berisiko 
tinggi seperti kebanyakan orang, kamu sebenarnya mampu menukar 
25,000 dolar menjadi satu juta dolar dalam masa setahun sahaja. 


Seperti yang dinyatakan sebelum ini, apa yang saya tuliskan 
bukannya cadangan yang mutlak. Ini semua hanya contoh apa yang 
mudah dan senang untuk dilakukan. Apa yang saya lakukan ini 
kecil sahaja dalam sistem yang besar ini. Namun bagi kebanyakan 
individu, pendapatan pasif 100,000 dolar setahun adalah bagus dan 
mudah untuk dicapai. Bergantung pada keadaan pasaran dan sebijak 
mana kamu, sasaran ini dapat dicapai dalam masa S hingga 10 tahun. 
Sekiranya kamu kekal hidup sederhana, pendapatan tambahan 

100,000 dolar adalah begitu menyeronokkan, tidak kira sama ada 
kamu bekerja ataupun tidak. Kamu boleh bekerja sekiranya mahu, 
ataupun cuti sahaja dan menggunakan sistem cukai kerajaan bagi 
kelebihan kamu dan bukannya menekan kamu. 


Asas peribadi saya adalah hartanah. Saya suka hartanah 
kerana pasaran ini stabil dan bergerak perlahan. Saya pastikan 
asas saya kukuh. Aliran tunai hartanah dapat dikatakan konsisten 
dan apabila diuruskan dengan betul, nilainya berpeluang untuk 
meningkat. Kelebihan asas kukuh dalam hartanah membolehkan 
saya mengambil risiko lebih tinggi seperti saham spekulatif. 


Apabila saya mendapat keuntungan dalam pasaran saham, saya 
membayar cukai keuntungan. Lebihan duit itu saya gunakan sebaiknya 
bagi membeli hartanah untuk terus mengukuhkan asas aset saya. 


Kata-kata akhir saya berkenaan hartanah adalah saya sudah 
pergi ke serata dunia dan mengajar pelaburan. Di setiap kota, 
saya mendengar orang berkata yang 

kita tidak dapat membeli hartanah 

Peluang hebat tidak dengan harga yang murah. Namun, 
pengalaman saya adalah sebaliknya. 
Walaupun di New York dan Tokyo, 
ataupun betul-betul di pinggir kota, 
tawaran hebat selalu terlepas daripada 
pandangan kebanyakan orang. Di 
Singapura yang serba mahal pun masih 
ada tawaran hebat yang berhampiran 
dengan kamu. Jadi, apabila saya dengar seseorang berkata, “Kamu 
tidak boleh buat begitu di sini., saya mengingatkan kembali 
kenyataan sebenar, “Saya belum tahu bagaimana melakukannya di 


dilihat melalui mata, 
tetapi sebaliknya 
melalui minda. 


sini. 

Peluang hebat tidak dilihat melalui mata, tetapi sebaliknya 
melalui minda. Kebanyakan orang tidak menjadi kaya semata-mata 
kerana mereka tidak dilatih dalam aspek kewangan bagi mengenal 
pasti peluang yang betul-betul ada di hadapan mereka. 

Saya selalu ditanya, “Bagaimana saya dapat bermula?” 


Dalam bab terakhir buku ini, saya menawarkan 10 langkah 
yang saya ikuti dalam mencapai kebebasan kewangan. Namun, 
jangan lupa untuk berseronok juga. Apabila kamu belajar peraturan 
dan istilah-istilah pelaburan serta membina aset, saya fikir hal ini 
akan menjadi permainan paling seronok yang pernah kamu lalui. 
Kadangkala kamu menang dan kadangkala kamu belajar, tetapi 
jangan lupa untuk berseronok. 


Kebanyakan orang tidak pernah menang kerana mereka lebih 
takut kepada kekalahan. Sebab itu saya merasakan sekolah adalah 
tempat yang kelakar. Di sekolah, kita belajar yang kesalahan adalah 
buruk dan kita dihukum kerana melakukan kesalahan. Namun, 
sekiranya kamu melihat bagaimana manusia dicipta, kita belajar 
dengan melakukan kesalahan. Kita belajar berjalan dengan terjatuh. 
Sekiranya kita tidak pernah jatuh, kita tidak akan dapat berjalan. 
Begitu juga dengan berbasikal. Saya masih ada parut di lutut, 
tetapi hari ini saya dapat berbasikal tanpa berfikir. Begitu juga 
dengan mencapai kekayaan. Sebab utama kebanyakan orang tidak 
kaya adalah kerana mereka takut rugi. Para juara tidak takut kalah, 
tetapi mereka yang corot sangat takut. Kegagalan adalah sebahagian 
daripada proses kejayaan. Mereka yang mengelak daripada 
kegagalan, juga mengelak daripada kejayaan. 


Saya melihat wang seperti bermain tenis. Saya bermain 
bersungguh-sungguh, melakukan  kesilapan, — membetulkan, 
melakukan kesilapan, membetulkan, dan menjadi lebih baik. Apabila 
saya kalah, saya bersalaman dengan lawan saya, saya senyum dan 
berkata, “Jumpa lagi Ahad depan.” 


Ada dua jenis pelabur: 


1. Jenis pertama dan paling biasa adalah orang yang membeli 
pelaburan berpakej. Mereka pergi ke “kedai, seperti 
syarikat hartanah, broker saham, ataupun perancang 
kewangan dan mereka membeli sesuatu. Mungkin mereka 
beli saham amanah, REIT, saham, ataupun bon. Ini adalah 

cara pelaburan yang mudah dan kemas. Ibaratnya seperti 
seseorang yang pergi ke kedai dan membeli komputer yang 
sudah siap dipasang. 


Jenis kedua adalah pelabur yang mencipta pelaburan. 
Pelabur sebegini membina pelaburan sama seperti seorang 
yang membeli komponen, lalu memasang komputer. Saya 
tidak tahu memasang komponen komputer, tetapi saya 
tahu bagaimana menyusun peluang menjadi pelaburan. 
Saya juga tahu siapa yang tahu memanfaatkan peluang. 


Pelabur jenis kedua adalah pelabur yang lebih profesional. 
Kadangkala, bertahun-tahun diperlukan bagi mengumpul semua 
aspek yang diperlukan. Kadangkala, mereka gagal melakukannya. 
Rich Dad menggalakkan saya menjadi pelabur jenis kedua. Penting 
untuk kita belajar membina pelaburan sendiri kerana di situlah 
keuntungan paling besar tercipta dan juga kerugian terbesar apabila 
pasaran bertukar sebaliknya. 


Sekiranya kamu mahu menjadi pelabur jenis kedua, kamu perlu 
membina tiga kemahiran utama. Kemahiran-kemahiran ini adalah 
tambahan kepada kepintaran kewangan: 


1. 


Cari peluang yang orang lain terlepas pandang 


Kamu lihat dengan minda kamu apa yang orang lain 
terlepas daripada pandangan mata mereka. Sebagai contoh, 
seorang rakan membeli sebuah rumah buruk yang nampak 
berhantu. Semua orang pelik kenapa dia membelinya. 
Apa yang dia dapat lihat dan kita tidak dapat lihat adalah 
rumah itu mempunyai tambahan empat lot kosong. Dia 
tahu perkara berkenaan apabila pergi ke syarikat hartanah. 
Selepas membeli rumah itu, dia meruntuhkannya dan 
menjual lima lot kepada seorang pemaju dengan harga 
tiga kali ganda. Dia mendapat 75,000 dolar dalam masa 
dua bulan. Wang yang diperolehnya tidaklah banyak tetapi 
lebih baik berbanding kerja bergaji minima. Tambahan 
pula, perkara ini tidak sukar dari segi teknikalnya. 

2. Kumpul modal 


Orang biasa hanya tahu pergi ke bank. Pelabur jenis 
kedua perlu tahu bagaimana mengumpul modal dan 
ada banyak cara yang tidak memerlukan pinjaman bank. 
Sebagai permulaan, saya belajar cara membeli rumah tanpa 
pinjaman bank. Saya belajar kemahiran mengumpul modal. 
Nilai kemahiran ini lebih tinggi daripada nilai rumah yang 
saya beli. 


Saya selalu mendengar orang berkata, “Bank tidak mahu 
memberi pinjaman wang kepada saya. ataupun “Saya tiada 
wang bagi membelinya.. Sekiranya kamu mahu menjadi 
pelabur jenis kedua, kamu perlu belajar melakukan perkara 
yang menghalang keinginan orang lain. Dalam erti kata 
lain, kebanyakan orang membiarkan kekurangan wang 
menghalang mereka mengambil peluang. Sekiranya kamu 
belajar mengelak halangan itu, kamu akan berada berjuta-juta 
batu di hadapan orang lain. Banyak kali saya membeli 
rumah, saham, ataupun blok apartmen tanpa sesen pun duit 
di dalam bank. Pernah sekali saya membeli apartmen dengan 
harga 1.2 juta dolar. Saya hanya membuat satu 'ikatan iaitu 
kontrak bertulis antara penjual dan pembeli. 


Kemudian saya kumpulkan deposit 100,000 dolar yang 
memberikan saya masa 90 hari bagi mengumpul wang 
selebihnya. Mengapa saya melakukannya? Saya tahu apartmen 
itu bernilai 2 juta dolar. Saya tidak mengumpul modal. 
Sebaliknya, orang yang meminjamkan saya 100,000 dolar 
itu memberi saya 50,000 dolar kerana berjaya mendapatkan 
peluang berkenaan. Dia mengambil alih posisi saya dan saya 
berlalu pergi. Masa bekerja hanya tiga hari. Sekali lagi, apa 
yang kamu tahu lebih penting berbanding apa yang kamu beli. 
Pelaburan bukan membeli, tetapi mengetahui. 


3. Mengurus orang bijak 


Orang yang bijak adalah mereka yang bekerja dengan 
ataupun menggaji orang yang lebih bijak berbanding diri 

mereka. Apabila kamu perlukan nasihat, pastikan kamu 
memilih penasihat dengan bijaksana. 


Ada banyak perkara untuk dipelajari, tetapi ganjarannya menjadi 
berlipat kali ganda. Sekiranya kamu tidak mahu belajar semua 
kemahiran berkenaan, lebih baik kamu menjadi pelabur jenis 
pertama sahaja. Apa yang kamu tahu adalah kekayaan kamu dan 
apa yang kamu tidak tahu adalah risiko terbesar. Risiko sentiasa ada, 
oleh itu belajar mengurus risiko dan bukan mengelakkannya. 


Bah€Cnam 
potato“ add 

Jaminan pekerjaan adalah segala-galanya bagi Poor Dad. 
Belajar adalah segala-galanya bagi Rich Dad. 


dari Singapura. Wartawan wanita yang bertugas tiba tepat 

pada masanya, lalu tanpa membuang masa temu ramah 
pun berlangsung. Sambil menikmati kopi di lobi sebuah hotel 
mewah, kami berbicara tujuan kehadiran saya ke kota singa itu. 
Saya dijadualkan memberi ucapan di pentas yang sama dengan 
Zig Ziglar. Beliau menyampaikan ucapan motivasi, manakala saya 
membicarakan topik berkenaan rahsia orang kaya. 


B eberapa tahun lalu, saya ditemu ramah oleh wakil akhbar 


“Saya berharap dapat menjadi penulis bestseller seperti tuan, 
pada suatu hari nanti, kata wartawan muda itu. Sebelum temu 
ramah, saya sudah membaca artikel yang ditulis olehnya. Dia 
mempunyai gaya penulisan tersendiri dan mampu menyampaikan 
idea dengan baik. 

“Gaya penulisan puan sungguh baik,” saya membalas. “Apa 
yang menghalang puan daripada mengejar cita-cita menjadi penulis 
bestseller?” 

Perlahan dia membalas, “Karya saya nampaknya sukar dijual. 
Ramai orang kata novel tulisan saya bagus, tetapi tidak ada apa-apa 
yang berlaku. Sebab itu, saya memilih kekal bekerja dengan akhbar. 
Sekurang-kurangnya dapat juga saya membayar bil dengan gaji yang 
saya terima. Tuan ada cadangan untuk saya?” 


“Sudah tentu, jawab saya. “Seorang rakan saya di sini 
mempunyai pusat latihan jualan. Beliau melatih sesiapa yang 
berminat dalam bidang jualan. Klien beliau termasuklah 
organisasi-organisasi besar di Singapura. Pada pendapat saya, ada 
baiknya puan hadiri latihan di situ bagi meningkatkan kerjaya puan.” 


Dia kaget. “Maksud tuan, saya perlu belajar cara-cara menjual?” 
Saya mengangguk. 
“Tuan bergurau sahaja, bukan?” 


Sekali lagi saya mengangguk. “Apa salahnya?” Pada ketika itu 
saya berharap saya tidak mencadangkan apa-apa pun dari awal, 
sebab nampaknya dia tersinggung dengan cadangan saya. Niat saya 
hendak menolong, namun akhirnya saya terpaksa mempertahankan 
cadangan yang bagi dia satu gurauan. 


“Saya adalah lulusan sarjana bahasa Inggeris. Mengapa pula 
saya perlu pergi ke pusat latihan bagi menjadi jurujual? Saya seorang 
yang berkerjaya. Saya melanjutkan pelajaran ke peringkat tinggi 
supaya saya tidak perlu bekerja sebagai jurujual. Saya benci jurujual. 
Mereka memikirkan urusan wang sahaja. Sekarang tuan beritahu 
saya, mengapa saya patut menyertai latihan itu?” Wartawan wanita 
itu berkemas-kemas mahu beredar. 


Ada sebuah buku tulisan saya yang mendapat penghargaan 
bestseller di atas meja di hadapan kami. Saya mengambil buku itu 
sekali dengan buku nota kecil milik wartawan. 


“Puan nampak ini?” tanya saya sambil menunjuk ke arah buku 
nota kecil itu. 

Dia merenung catatannya sendiri pada buku nota yang saya 
pegang. “Apa dia?” dia bertanya kerana keliru. Saya pun menunjuk 
ke arah catatannya semula. Dia menulis, “Robert T. Kiyosaki, penulis 
bestseller. 


“Tulisan puan berbunyi penulis bestseller, bukan penulis 
terhebat, jawab saya perlahan. Dia membuntangkan matanya. 


“Saya tidak pandai menulis," kata saya lagi. “Puan adalah penulis 
yang hebat. Saya belajar di kolej perniagaan. Puan ada ijazah sarjana. 
Satukan kedua-duanya, puan dapat menjadi penulis bestseller dan 
penulis terhebat. 


Dia kelihatan marah. “Saya tidak akan merendahkan diri belajar 
menjadi jurujual. Orang seperti tuan tidak mempunyai kelulusan 
dalam bidang penulisan. Saya dilatih secara profesional bagi menjadi 
penulis dan tuan adalah penjual. Hal ini tidak adil." 


Dia mengemas barang-barangnya dan bergegas keluar dari hotel. 
Sekurang-kurangnya keesokan harinya dia bersikap adil dengan 
menulis perkara yang baik berkenaan temu ramah kami. Hidup kita 
ini dikelilingi ramai orang bijak, berbakat, dan berpendidikan. Kita 
bertemu dengan mereka ini saban hari. 


Beberapa hari lalu, kereta saya rosak. Seorang mekanik 
membaiki kerosakan itu dalam beberapa minit sahaja. Dia tahu 
apa masalahnya hanya dengan mendengar bunyi enjin. Saya kagum 
dengan kelebihannya. 


Namun, saya selalu terkejut apabila mendapat tahu ramai orang 
berbakat mendapat gaji yang kecil. Saya pernah bertemu dengan 
seseorang yang bijak dan berpendidikan tinggi yang menerima gaji 
kurang daripada 20,000 dolar setahun. Seorang konsultan dalam 
bidang perubatan memberitahu saya ada banyak doktor perubatan 
dan doktor gigi menghadapi masalah kewangan. Selama ini saya fikir 
apabila graduan bidang perubatan ini lulus, mereka akan menerima 
bayaran gaji paling tinggi. Kata konsultan ini lagi, “Para doktor ini 
perlu belajar satu lagi kemahiran bagi menjadi kaya: 

Maksud kata-kata konsultan ini adalah, ramai orang perlu belajar 
dan menguasai satu lagi kemahiran bagi menggandakan pendapatan 
mereka. Sebelum ini saya sudah tekankan yang pengurusan wang 
yang bijak (financial intelligence) adalah penguasaan empat bidang, 
jaitu perakaunan, pelaburan, pemasaran, dan undang-undang. 
Aktiviti buat wang dengan wang menjadi bertambah mudah apabila 
kita gabungkan kemahiran teknikal bagi keempat-empat bidang 
ini. Ramai orang beranggapan, apabila bercakap perihal wang, 
satu-satunya kemahiran yang mereka tahu adalah bekerja keras. 


Contoh klasik adalah wartawan muda tadi. Sekiranya dia 
tekun mempelajari kemahiran menjual dan memasarkan buku, 
pendapatannya dapat bertambah secara dramatik. Sekiranya saya 
menjadi dia, saya juga akan mendaftarkan diri menyertai kursus 
copywriting pengiklanan. Selepas itu, daripada terus bekerja sebagai 
wartawan akhbar, saya akan mencari kerja di agensi pengiklanan 
pula. Meskipun mungkin ada pengurangan dari segi bayaran gaji, 
dia dapat belajar berkomunikasi dengan ramai orang dalam bidang 
pengiklanan. Pada masa yang sama, dia dapat belajar satu lagi 
kemahiran penting, iaitu perhubungan awam. Dia dapat belajar 
bagaimana menjana wang secara percuma. Pada waktu malam dan 
hujung minggu, dia dapat menulis novel. Tamat menulis, dia sudah 
tahu bagaimana hendak menjual hasil karyanya dengan lebih baik. 
Kemudian, dalam masa singkat, dia akan bergelar "penulis bestseller. 


Ketika saya menghantar manuskrip buku pertama saya yang 
berjudul If You Want to Be Rich and Happy, Don't Go to School, 
penerbit menyarankan supaya saya menukar judul buku itu 
menjadi The Economics of Education. Saya beritahu kepada penerbit 
itu, dengan judul demikian, saya hanya dapat menjual dua buah 
buku sahaja. Satu kepada keluarga dan satu lagi kepada sahabat 
saya. Masalahnya, sudah tentu mereka mahukan buku itu secara 
percuma daripada saya. Saya memilih judul If You Want to Be Rich 
and Happy, Don't Go to School kerana saya yakin judul itu menarik 
banyak publisiti. Saya seorang pro-pendidikan dan saya percaya 
kepada reformasi dalam pendidikan. Sekiranya saya bukan seorang 

pro-pendidikan, mengapa pula saya tidak henti-henti berkempen 
supaya sistem pendidikan yang lama ini ditukar? Sebab itu, saya 
memilih judul yang dapat meraih publisiti dan kontroversi pihak 
televisyen dan radio. Ramai orang fikir saya mengarut, namun buku 
itu laku keras di pasaran. 


Apabila saya lulus pengajian di U.S. Merchant Marine Academy 
pada tahun 1969, ayah saya begitu gembira. Saya diambil bekerja 
oleh Standard Oil of California sebagai krunya. Saya mendapat gaji 
yang rendah berbanding rakan-rakan sekelas yang lain, namun ia 
masih dikira berbaloi bagi pekerjaan pertama. Bayaran permulaan 
saya adalah 42,000 dolar setahun, termasuk kerja lebih masa, dan 
saya hanya perlu bekerja selama tujuh bulan. Baki selama lima bulan 
adalah hari cuti. Sekiranya saya mahu, boleh sahaja saya melarikan 
diri sebentar ke Vietnam dan bekerja sementara selama tempoh cuti 
itu bagi mendapat wang tambahan. 


Kerjaya saya berjalan lancar di situ, namun selepas enam bulan, 
saya berhenti dan menyertai Marine Corps kerana hendak belajar 
mengendalikan pesawat penerbangan. Ayah kandung saya, Poor 
Dad kecewa dengan keputusan ini, namun Rich Dad mengucapkan 


tahniah. 


Di sekolah dan di tempat kerja, ada satu pendapat popular yang 
dipegang oleh ramai orang, iaitu kepakaran. Kepakaran dikatakan 
dapat memastikan kita mendapat kenaikan gaji dan pangkat. Sebab 
itu, banyak doktor perubatan yang cenderung memilih bidang 
kepakaran tertentu, seperti ortopedik ataupun pediatrik dan 
sebagainya. Pendapat yang sama juga 
berlegar dalam bidang pekerjaan lain | | 
seperti akauntan, arkitek, peguam, Kata Rich Dad, 


“Kamu perlu tahu 
juruterbang, dan sebagainya. sedikit sahaja 


berkenaan banyak 
perkara.” 


Ayah kandung saya yang 
berpendidikan tinggi itu percaya pada 
dogma yang sama. Sebab itu, beliau 
begitu teruja apabila akhirnya beliau 

berjaya lulus peringkat Ph.D. Beliau selalu berkata yang sekolah dan 
universiti memberi lebih ganjaran kepada mereka yang memberi 
tumpuan penuh pada sedikit cabang ilmu. 


Rich Dad pula menggalakkan saya melakukan sebaliknya. 
Kata Rich Dad, “Kamu perlu tahu sedikit sahaja berkenaan banyak 
perkara. Sebab itu, selama beberapa tahun saya bekerja di pelbagai 
unit di syarikat-syarikat miliknya. Saya pernah ditempatkan di 
jabatan perakaunan di syarikat milik Rich Dad. Walaupun saya tidak 
mungkin menjadi akauntan, beliau mahu saya mengenali bidang itu 
supaya saya mempunyai ilmu yang seimbang. Rich Dad tahu yang 
saya dapat mempelajari banyak istilah di situ selain mengenal pasti 
perkara-perkara penting dan kurang penting dalam sesebuah bisnes. 


Saya juga pernah menjadi pekerja biasa dan buruh di 
tapak pembinaan, selain didedahkan kepada jabatan jualan dan 
pemasaran. Rich Dad bertanggungjawab membentuk saya dan 
Mike. Sebab itu juga, beliau mengajak kami duduk bersama ketika 
beliau bermesyuarat dengan pegawai bank, peguam, akauntan, dan 
brokernya. Beliau mahu kami tahu serba sedikit berkenaan setiap 
aspek dalam empayarnya. 


Apabila saya meletak jawatan di Standard Oil yang membayar 
gaji tinggi, ayah kandung saya mengajak kami bercakap dari hati 
ke hati. Beliau tidak menyangka saya akan mengambil tindakan 
sebegitu. Beliau tidak faham mengapa saya sanggup melepaskan 
jawatan yang menawarkan gaji lumayan, faedah yang banyak, cuti 
yang panjang, dan peluang naik pangkat. Apabila beliau bertanya, 
“Mengapa kamu berhenti?, saya tidak tahu bagaimana hendak 
menjelaskan kepadanya, meskipun saya sudah mencuba sedaya 
upaya. Logik saya tidak bertemu dengan logik ayah saya. Masalah 
utamanya adalah logik yang ada pada saya adalah logik yang 
dipegang oleh Rich Dad. 


Jaminan pekerjaan adalah segala-galanya bagi ayah kandung 
saya, manakala belajar adalah segala-galanya bagi Rich Dad. 

Ayah kandung saya menyangka yang saya melanjutkan 
pelajaran bagi menjadi pegawai kapal. Rich Dad pula tahu yang 
saya melanjutkan pelajaran kerana mahu mempelajari bidang 
perdagangan antarabangsa. Sebagai pelajar, saya mengendalikan 
penghantaran kargo, memandu arah kapal kontena besar, kapal 
minyak, dan kapal penumpang yang menghala ke timur dan lautan 
Pasifik. Rich Dad menekankan yang saya perlu memberi fokus 
pada rantau Pasifik kerana negara-negara membangun adalah di 
rantau Asia, bukan Eropah. Saya bertungkus lumus belajar ketika 
rakan-rakan sekelas, termasuk Mike, menghabiskan masa dengan 
bergembira. Saya mengkaji bidang perdagangan, masyarakat, stail 
bisnes, dan budaya negara-negara seperti Jepun, Thailand, Taiwan, 
Filipina, Singapura, Hong Kong, Vietnam, Korea, Tahiti, dan Samoa. 
Saya juga sebenarnya sedang bergembira, namun dengan cara saya 
sendiri. Kecenderungan saya ini menyebabkan saya matang lebih 
cepat berbanding rakan seusia. 


Ayah kandung saya tidak faham mengapa saya membuat 
keputusan berhenti dari tempat lama dan menyertai Marine Corps. 
Saya katakan kepadanya yang saya hendak belajar mengendalikan 
penerbangan, tetapi saya sebenarnya berharap dapat belajar 
mengetuai sebuah pasukan. Rich Dad pernah berkata yang perkara 
paling sukar dalam mengendalikan bisnes adalah menguruskan 
pekerja. Beliau menghabiskan masa selama tiga tahun menyertai 
latihan ketenteraan, namun ayah kandung saya dikecualikan. Rich 
Dad menghargai pengalamannya belajar mengetuai pasukan dalam 
keadaan berbahaya. “Perkara seterusnya yang perlu kamu belajar 
adalah kepemimpinan, kata Rich Dad. “Sekiranya kamu tidak 
menjadi pemimpin yang bagus, kamu akan ditikam dari belakang. 
Itu yang selalu berlaku dalam bisnes.” 


Sebaik sahaja pulang dari Vietnam pada tahun 1973, saya 
berhenti dari Marine Corps meskipun saya suka pada kerjaya dalam 
bidang penerbangan. Saya mendapat kerja baru di Xerox Corp. Saya 
menyertai syarikat itu bukan kerana faedah yang ditawarkan, namun 
kerana satu sikap dalam diri yang perlu saya atasi. Saya seorang yang 

pemalu. Jurujual adalah pekerjaan yang ramai orang di dunia ini 
mahu hindarinya. Xerox adalah syarikat yang mempunyai program 
latihan jualan terbaik di Amerika. 


Rich Dad bangga dengan komitmen baru saya. Ayah kandung 
saya pula kecewa tidak terkata. Sebagai seorang yang berpendidikan 
tinggi, ayah kandung saya merasakan taraf jurujual adalah rendah. 
Saya bekerja di Xerox selama empat tahun sehinggalah saya berjaya 
mengatasi sikap malu dan takut ditolak. Apabila saya berjaya 
menempatkan diri dalam kalangan lima jurujual terbaik syarikat, 
saya meletak jawatan sekali lagi dan melangkah ke peringkat 
seterusnya. Saya bangga kerana saya meninggalkan rekod cemerlang 
di Xerox. 


Pada tahun 1977, saya menubuhkan syarikat saya yang 
pertama. Rich Dad 'membentuk' saya dan Mike sebagai persediaan 
mengambil alih beberapa buah syarikat. Saya belajar membangunkan 
syarikat-syarikat yang ada dan menggabungkan kesemuanya. Produk 

pertama saya, iaitu dompet daripada 

bahan nilon dan velcro, dikilangkan di 

Men ka adalh negara Asia, lalu dihantar ke gudang di 

kependekan bagi New York, berdekatan dengan sekolah 

Just Over Broke.” lama saya. Saya berjaya menyempurnakan 

pendidikan formal, dan kini masanya 

untuk saya membuktikan di lapangan 

sebenar. Sekiranya saya gagal, saya akan 

kehilangan segala-galanya. Rich Dad 

berpendapat tidak mengapa saya gagal sebelum usia 30 tahun kerana 

saya masih punya masa untuk bangkit semula. Pada malam ulang 

tahun saya yang ke-30, penghantaran pertama produk saya berlepas 
dari Korea ke New York. 


Sehingga hari ini, saya masih menjalankan perdagangan 
antarabangsa. Seperti tip yang diberikan oleh Rich Dad, saya 
selalu mencari peluang baru di negara-negara membangun. Pada 
hari ini, saya mempunyai syarikat pelaburan di negara-negara di 
selatan Amerika dan di Asia, selain di Norway dan Rusia. 

Ada satu perumpamaan klise yang berbunyi, “Job (kerja) 
adalah kependekan bagi Just Over Broke. Sayangnya, saya 
dapat katakan itu yang sedang berlaku kepada kebanyakan 
orang sekarang. Sebabnya, sekolah dan pusat pengajian tinggi 
memandang remeh kepada bidang kewangan dan merasakan 
bidang itu tidak menggambarkan satu daripada bentuk kepintaran. 
Ramai orang meneruskan hidup dengan wang gaji sahaja. Mereka 
bekerja kerana hendak membayar bil. 


Satu lagi teori pengurusan yang teruk mengatakan, “Pekerja 
bekerja keras bagi memastikan mereka tidak dipecat, manakala 
majikan membayar gaji cukup-cukup sahaja supaya pekerja tidak 
berhenti. Apabila kita melihat kepada skala pembayaran gaji oleh 
kebanyakan syarikat yang ada sekarang, teori ini ada benarnya. 


Hasilnya, ramai pekerja tidak dapat mengembangkan kerjaya 
mereka. Mereka lakukan apa yang diajar selama ini, iaitu dapatkan 
pekerjaan yang terjamin. Ramai pekerja hanya fokus kepada gaji dan 
faedah yang ditawarkan dalam jangka masa pendek, namun tidak 
membantu mereka pada jangka masa panjang. 


Saya mencadangkan supaya anak muda mencari pekerjaan yang 
membolehkan mereka terus belajar, bukan sekadar mendapat gaji 
bulanan. Kaji bentuk kemahiran tambahan yang perlu diperoleh 
sebelum memilih pekerjaan tertentu dan akhirnya terperangkap 
dengan gaya hidup yang sia-sia. 


Sebaik sahaja kita terperangkap dengan kehidupan 
dikelilingi hutang, kita tidak ubah seperti hamster yang berlari 
bersungguh-sungguh di dalam roda besi kecilnya. Kaki mereka yang 
kecil itu bergerak pantas, roda juga berputar laju, namun keesokan 
paginya ia masih berada di dalam sangkar yang sama. Bagus, bukan? 


Dalam filem Jerry Maguire, ada banyak dialog yang hebat. 
Antara dialog yang paling diingati mungkin, “Show me the money.” 
Namun, ada satu lagi dialog yang pada pendapat saya sungguh 
jujur bunyinya. Dialog itu diungkapkan ketika babak Tom Cruise 

hendak meninggalkan tempat kerjanya. Dia yang baru dipecat 
bertanya kepada semua orang yang ada di situ, “Siapa yang mahu 
pergi bersama saya?” Semua orang terdiam. Hanya seorang yang 
menjawab, “Saya berminat, namun saya akan naik pangkat dalam 
masa tiga bulan.” 


Ayat itu mungkin ayat yang paling jujur dalam filem berkenaan. 
Ayat yang ramai orang gunakan bagi memastikan mereka sibuk 
bekerja demi membayar hutang. Saya tahu ayah kandung saya selalu 
berharap supaya beliau mendapat kenaikan gaji saban tahun, namun 
saban tahun itu juga beliau kecewa. Sebab itu beliau sibuk hendak 
melanjutkan pengajian ke peringkat lebih tinggi dengan harapan 
kelulusan itu dapat memberi beliau gaji lebih tinggi. Dan pada 
akhirnya, beliau tetap kecewa. 


Satu soalan yang selalu saya tanya kepada orang ramai adalah, 
“Ke mana rutin harian membawa kamu?” Sama seperti hamster, 
saya tertanya-tanya sama ada mereka melihat ke mana kerja keras 
itu semua membawa mereka. Apa yang mereka harapkan berlaku 
pada masa hadapan? 


Dalam bukunya berjudul The Retirement Myth, Craig S. Karpel 
menulis, “Saya berkunjung ke pejabat firma perundingan pencen 
nasional dan bertemu dengan pengarah urusannya yang mahir 
dalam menghasilkan pelan persaraan elit bagi pesara kelas atasan. 
Apabila saya bertanya kepada beliau apa yang pekerja biasa dapat 
harapkan selepas bersara, beliau menjawab dengan senyuman yakin, 


,” 


“Peluru Perak. 


Craig menyambung, “Saya bertanya lagi, Apa maksud Peluru 
Perak? Wanita itu mengangkat bahu lalu menjawab, “Apabila 
mereka mendapati mereka tidak mempunyai wang yang cukup bagi 


29 


meneruskan hidup selepas bersara, mereka boleh membunuh diri. 


Craig terus menjelaskan perbezaan antara pelan persaraan lama 
dengan pelan anuiti baru yang lebih berisiko. Berdasarkan pelan baru 
ini, ramai orang dijangka menghadapi kesusahan apabila bersara 
kelak. Dan itu hanya pelan persaraan, belum lagi ditambah dengan 

bayaran perubatan dan rawatan penjagaan di rumah. Ternyata 
gambaran hidup masa hadapan adalah menakutkan sekiranya kita 
tidak membuat persediaan awal. 


Sekarang ini, banyak hospital di negara-negara membangun 
terpaksa berhadapan dengan keputusan sukar seperti, “Siapa yang 
patut hidup, dan siapa yang perlu dikorbankan?” Keputusan dibuat 
berdasarkan jumlah wang yang dimiliki oleh pesakit dan usia 
mereka. Pada kebiasaannya di Amerika, pihak hospital berkenaan 
mengutamakan pesakit yang lebih muda, manakala pesakit yang 
sudah berusia diminta menunggu. Keadaan ini sama sahaja dengan 
situasi yang mana orang kaya mampu mendapat pendidikan lebih 
baik dan dapat meneruskan hidup, sedangkan orang yang tidak 
berkemampuan dibiarkan menunggu detik kematian mereka. 


Sebab itu saya tertanya-tanya, adakah pekerja-pekerja itu 
memikirkan masa hadapan mereka, ataupun sekadar menanti hari 
gaji tanpa mempedulikan ke mana hidup membawa mereka? 


Apabila saya berkesempatan bercakap dengan orang dewasa 
yang mahu menjana wang dengan lebih banyak, saya selalu 
menyarankan perkara yang sama. Saya nasihatkan mereka merenung 
masa hadapan. Selain sekadar bekerja demi wang dan keselesaan 
hidup, yang bagi saya penting juga sebenarnya, saya galakkan supaya 
mereka mencari kerja sambilan yang akan melatih mereka dengan 
kemahiran tambahan. Selalunya, saya cadangkan mereka menyertai 
syarikat pemasaran multi-level, sekiranya mereka mahu belajar 
kemahiran menjual. Ada beberapa syarikat yang menyediakan 
program latihan terbaik yang dapat membantu pesertanya mengatasi 
rasa takut gagal dan ditolak. Rasa takut gagal dan ditolak adalah 
sebab mengapa ramai orang tidak berjaya. Pendidikan lebih bernilai 
dalam jangka masa panjang berbanding wang. 


Apabila saya menyebut cadangan ini, jawapan yang saya terima 
selalunya adalah, “Lecehlah buat begitu., ataupun “Saya mahu buat 
perkara yang saya minat sahaja.. 

Apabila mereka menjawab, “Lecehlah buat begitu., saya 
membalas, “Jadi, kamu rela bekerja sepanjang hidup dan membiarkan 
kerajaan mengambil 50 peratus daripada keseluruhan gaji kamu?” 
Dan apabila mereka menjawab, “Saya mahu buat perkara yang saya 
minat sahaja., saya membalas, “Saya tidak berminat bersenam di 
gimnasium, namun saya tetap pergi kerana saya mahu badan yang 
lebih sihat dan dapat hidup lebih lama.. 


Sayangnya, ada benar juga kata pepatah lama ini, "Kamu tidak 
akan dapat mengajar teknik baru kepada kuda tua. Orang yang 
positif dan hendak berubah sahaja yang dapat berubah. 


Bagi sesiapa yang masih ragu-ragu dalam konteks bekerja 
untuk belajar perkara baru dalam hidup, ini nasihat saya, “Hidup 
ini umpama pergi ke gimnasium. Saat paling sukar adalah saat 
membuat keputusan untuk pergi. Sebaik sahaja kita melepasi saat 
sukar ini, selebihnya akan menjadi mudah. Banyak kali juga saya 
sendiri berasa malas hendak pergi ke gimnasium, namun sebaik 
sahaja tiba di sana dan memulakan senaman, saya menikmatinya. 
Apabila tamat sesi, saya bersyukur kerana berjaya memujuk diri 
supaya datang ke situ.” 


Sekiranya kamu tidak mahu bekerja bagi mempelajari sesuatu 
yang baru, dan berkeras hendak menjadi pakar dalam bidang 
pekerjaan yang kamu ceburi, pastikan syarikat tempat kerja itu 
mempunyai persatuan pekerja. Persatuan pekerja dicipta bagi 
melindungi pakar. Selepas bertelagah dengan gabenor, ayah saya 
memegang jawatan sebagai ketua persatuan guru-guru di Hawaii. 
Menurut beliau, ini adalah tugas yang paling berat pernah beliau 
pikul. Sebaliknya, sepanjang hidup, Rich Dad berusaha sedaya upaya 
mengelakkan penubuhan persatuan pekerja di syarikatnya. Setakat 
ini beliau berjaya. Asal sahaja ada percubaan hendak mewujudkan 
persatuan itu, Rich Dad selalu mempunyai cara melawan semula. 


Secara peribadi, saya tidak menyebelahi mana-mana pihak 
dalam hal ini. Sebabnya, saya dapat melihat adanya keperluan 
untuk menubuhkan persatuan pekerja dalam sektor-sektor tertentu, 

selain faedah yang diperoleh oleh kedua-dua pihak. Sekiranya 
kita memilih mengikut saranan sekolah ataupun universiti, iaitu 
mendapatkan pekerjaan yang terjamin, ada baiknya kita menjadi 
pakar dan seterusnya menyertai persatuan pekerja. Sebagai contoh, 
sekiranya saya meneruskan karier sebagai juruterbang, saya akan 
menyertai syarikat penerbangan yang mempunyai persatuan 
pekerja yang kukuh. Mengapa? Sebab, seluruh hidup saya sudah 
saya habiskan dengan mempelajari kemahiran yang hanya diguna 
pakai oleh satu industri. Sekiranya saya dipecat ataupun tidak layak 
berada dalam industri penerbangan lagi, kemahiran yang saya ada 
tidak bermanfaat kepada industri lain. Seorang juruterbang senior 
dengan jumlah 100,000 jam terbang dan gaji sebanyak 150,000 
dolar setahun tidak mungkin mendapat bayaran yang setara apabila 
bertukar kerja menjadi guru ataupun pensyarah. Kemahiran bukan 
sesuatu yang mudah dipindahkan daripada satu industri ke satu 
industri yang lain. Kemahiran seorang juruterbang relevan dalam 
industri penerbangan sahaja, tidak dalam sistem pendidikan. 


Situasi sama juga berlaku kepada para doktor hari ini. Dengan 
perubahan-perubahan yang rancak berlaku dalam dunia perubatan, 
banyak pakar perubatan memilih berdaftar dengan organisasi seperti 
HMO di Amerika Syarikat dan MMA di Malaysia. Guru sekolah 
digalakkan berdaftar dengan persatuan. Pada hari ini di Amerika 
Syarikat, persatuan guru adalah persatuan pekerja yang terbesar 
dan terkaya. The National Education Association (NEA) mempunyai 
pengaruh politik yang kuat. Persatuan ini memerlukan perlindungan 
kerana ahlinya, iaitu para guru, mempunyai kemahiran yang 
terhad nilainya. Mereka hanya mempunyai kemahiran dalam dunia 
pendidikan. Kesimpulannya, ambil langkah bijak, “Sertai persatuan 
sekiranya kita mempunyai kepakaran yang khusus.” 


Apabila saya bertanya kepada pelajar-pelajar saya, “Berapa 
orang di sini yang fikir dia dapat membuat burger lebih sedap 


berbanding McDonald's?” hampir kesemuanya mengangkat tangan. 
Saya pun menyambung pertanyaan, “Sekiranya kebanyakan kamu 

dapat membuat burger yang lebih sedap, mengapa pula McDonald's 
lebih kaya berbanding kamu?” 


Jawapannya mudah sahaja. McDonalds mempunyai sistem 
bisnes terbaik. Punca ramai orang berbakat hidup miskin adalah 
kerana mereka terlalu fokus kepada cara-cara menyediakan burger 
yang lebih sedap. Mereka tidak mempunyai pengetahuan berkenaan 
sistem bisnes. 


Seorang rakan saya di Hawaii adalah pelukis hebat. 
Pendapatannya agak lumayan. Pada suatu hari, peguam ibunya 
memberitahu yang dia mendapat wang pusaka sebanyak 35,000 
dolar. Itu jumlah yang tinggal selepas peguam dan kerajaan 
mengambil bahagian masing-masing. Serta-merta, rakan saya ini 
melihat ada peluang untuk dia mengembangkan bisnesnya. Dengan 
menggunakan sebahagian wang pusaka itu, dia menempah ruang 
iklan satu halaman penuh dan berwarna dalam majalah elit. Sudah 
tentu sasaran pelanggannya adalah orang kaya. Iklan itu dicetak 
dalam majalah berkenaan selama tiga bulan. Selepas tiga bulan, dia 
langsung tidak mendapat sebarang respons daripada iklannya dan 
wang pusaka juga habis digunakan. Selepas itu, dia memutuskan 
hendak menyaman majalah berkenaan dengan dakwaan iklan yang 
diletakkan mengelirukan pembaca. 


Kes rakan saya itu adalah contoh kes biasa bagi seseorang 
yang pandai memasak burger, namun hanya tahu sedikit berkenaan 
bisnes. Apabila saya bertanya kepadanya apa pengajaran yang 
dia dapat, dia menjawab, “Jurujual pengiklanan adalah penipu." 
Kemudian, saya cadangkan pula supaya dia menyertai latihan dalam 
bidang jualan dan pemasaran. Dia beri alasan, “Saya tidak ada masa 
untuk itu semua dan saya tidak mahu membazir wang.” 


Dunia ini dipenuhi dengan orang miskin yang berbakat. 
Kebiasaannya, kita bertemu dengan orang miskin ataupun yang 
mempunyai masalah kewangan ataupun yang dibayar kurang 
daripada sepatutnya, bukan kerana apa yang mereka tahu, tetapi 
kerana apa yang mereka tidak tahu. Fokus mereka hanya kepada 

memperbaiki kemahiran memasak burger, bukan kemahiran 
menjual dan menghantar burger itu. Mungkin sahaja burger yang 
dijual di McDonalds tidak sesedap yang kita masak sendiri, namun 
mereka mempunyai strategi penjualan dan penghantaran burger 
yang terbaik. 


Ayah kandung mahu saya memiliki kepakaran dalam satu 
bidang. Pada pendapat beliau, dengan cara itu saya akan dibayar lebih. 
Meskipun pihak gabenor memberitahu yang beliau tidak lagi boleh 
bekerja dengan kerajaan, beliau tidak putus-putus menggalakkan 
saya menjadi seorang pakar. Beliau memulakan kempen bagi pihak 
persatuan guru-guru bagi mendapatkan perlindungan tambahan dan 
faedah-faedah untuk ahli persatuan. Kami selalu berbalah, namun 
saya sedar yang beliau tidak akan setuju apabila saya mengatakan 
pengkhususan yang berlebihan adalah punca seseorang memerlukan 
perlindungan persatuan. Ayah saya tidak akan faham yang semakin 
kita cenderung kepada satu bidang tertentu, kita semakin terhimpit 
dan bergantung pada bidang kepakaran itu sahaja. 


Rich Dad menasihatkan supaya saya dan Mike melatih diri 
sendiri. Banyak syarikat besar melakukan perkara yang sama. Mereka 
mencari graduan muda yang pintar dalam jurusan bisnes dan melatih 
anak-anak muda ini supaya ada yang dapat mengambil alih bisnes 
mereka kelak. Semua pekerja muda ini tidak fokus kepada satu 
bidang sahaja. Mereka dipindahkan dari satu jabatan ke jabatan yang 
lain bagi mempelajari setiap aspek dalam sistem bisnes. Orang kaya 
selalunya melatih anak sendiri ataupun anak orang lain. Dengan cara 
ini, anak-anak mereka dapat mengetahui bagaimana sesebuah bisnes 
dikendalikan secara keseluruhannya. Mereka juga faham akan bentuk 
kaitan antara jabatan dalam sesebuah organisasi. 


Bagi generasi Perang Dunia Kedua, melompat dari satu 
tempat kerja ke satu tempat kerja lain adalah tidak bagus. Namun 
pada hari ini, tindakan ini dianggap bijak. Memandangkan 
orang memilih melompat dari satu syarikat ke syarikat yang lain 
berbanding mengkhusus kepada satu bidang sahaja, mengapa tidak 
menumpukan kepada pembelajaran di setiap tempat berbanding 

pendapatan yang ditawarkan? Dalam jangka masa pendek, kita 
mungkin rugi dari segi pendapatan, namun faedahnya tersimpan 
untuk kita bagi jangka masa panjang. 


Kemahiran pengurusan utama bagi berjaya adalah: 


1. Pengurusan aliran tunai 
2. Pengurusan sistem 


3. Pengurusan manusia 





Kemahiran paling utama dan penting adalah jualan dan pemasaran. 
Kebolehan menjual dan pada masa yang sama berkomunikasi sesama 
manusia, adalah kemahiran asas bagi kejayaan peribadi. Kemahiran 
komunikasi seperti menulis, bercakap, dan berunding adalah penting 
dalam hidup seseorang yang berjaya. Kemahiran-kemahiran ini yang 
saya selalu gilap pada diri sendiri dengan menghadiri kursus dan 
latihan, ataupun membeli bahan bacaan berkaitan bagi menambah 
ilmu pengetahuan. 


Seperti yang saya katakan sebelum ini, ayah kandung saya 
menjadi lebih cekap apabila beliau bekerja lebih kuat berbanding 
sebelumnya. Semakin beliau fokus pada satu-satu bidang, semakin 
beliau terperangkap. Meskipun pendapatan beliau bertambah, 
namun pilihan untuk beliau berkurang. Sebaik sahaja beliau tidak 
lagi bekerja dengan kerajaan, beliau mendapati susahnya mencari 
kerjaya baru yang setaraf. Keadaannya seolah-olah atlet profesional 
yang tiba-tiba mendapat kecederaan ataupun terlalu tua bagi 
menyertai aktiviti sukan. Kedudukan yang memberikan mereka gaji 
tinggi tiada lagi, dan kemahiran mereka yang terhad tidak membantu 
mereka mendapat pekerjaan lain. Saya fikir ini antara sebab mengapa 
ayah kandung saya beria-ia mempertahankan persatuan pekerja 
selepas itu. Beliau sedar yang persatuan itu menyediakan banyak 

Rich Dad menggalakkan saya dan Mike tahu sedikit berkenaan 
banyak perkara. Beliau turut menggalakkan kami bekerja dengan 
orang yang lebih bijak berbanding kami dan melantik orang yang 
bijak untuk bekerja dalam satu pasukan. Pada hari ini, cara ini 
dikenali sebagai sinergi kepakaran profesional. 


Kini, saya menemui banyak bekas rakan sekolah saya yang 
berpendapatan beratus-ratus ribu dolar setahun. Mereka adalah 
contoh orang yang pakar dalam bidang mereka dan mempunyai 
kemahiran dalam bidang tertentu. Mereka dapat mengajar, di 
samping menjual dan memasarkan produk. Saya tidak tahu 
kemahiran lain yang lebih penting berbanding jualan dan pemasaran. 
Ramai orang berpendapat kemahiran jualan dan pemasaran adalah 
sukar kerana mereka mempunyai sifat takut ditolak. Hidup akan 
semakin mudah apabila kita mahir berkomunikasi, berunding, dan 
menangani sifat takut ditolak. Sebagaimana saya pernah menasihati 
wartawan yang bercita-cita menjadi penulis bestseller sebelum ini, 
kini saya juga menasihati orang lain berkenaan perkara yang sama. 


Menjadi seorang yang pakar secara teknikal dalam satu-satu 
bidang ada kekuatan dan kelemahannya. Saya mempunyai banyak 
kawan yang bijak, namun mereka tidak pandai berkomunikasi 
secara efektif dengan orang lain. Hasilnya, jumlah pendapatan 
mereka memang menyedihkan. Saya menasihati mereka supaya 
menghabiskan masa setahun bagi belajar cara-cara menjual. 
Meskipun mereka tidak semestinya mendapat kenaikan gaji, 
sekurang-kurangnya ada peningkatan dari segi komunikasi. Ini 
adalah ilmu yang tidak ternilai harganya. 


Selain menjadi pengkaji, penjual, dan pegawai pemasaran 
yang baik, kita juga perlu menjadi guru dan pelajar yang baik. Bagi 
menjadi orang yang benar-benar kaya, kita perlu mampu memberi 
dan menerima. Golongan yang mempunyai masalah kewangan 
dan kerjaya selalunya terdiri daripada mereka yang jarang memberi 
dan menerima. Saya kenal dengan ramai orang miskin yang terdiri 
daripada guru dan pelajar yang bermasalah. 

Kedua-dua ayah saya adalah lelaki pemurah. Kedua-duanya 
mengamalkan sikap mendahului orang lain apabila memberi. Satu 
daripada cara mereka memberi adalah dengan mengajar. Lebih 
banyak mereka memberi, lebih banyak yang mereka dapat. Namun, 
ada satu perbezaan ketara antara Poor Dad dengan Rich Dad, iaitu 
pemberian dalam bentuk wang. Rich Dad seorang yang tidak kedekut 
bersedekah wang. Beliau memberi sumbangan kepada pusat-pusat 
kebajikan, yayasan, dan rumah ibadat. Beliau tahu yang apabila kita 
berharap mendapat lebih banyak wang, kita perlu memberi lebih 
banyak wang. Memberi sumbangan dalam bentuk wang adalah 
rahsia kebanyakan keluarga kaya. Sebab itu kita dapat lihat ada 
banyak yayasan kebajikan yang ditubuhkan oleh syarikat-syarikat 
besar, seperti Yayasan Rockefeller dan Yayasan Ford. Penubuhan 
organisasi kebajikan seperti ini adalah sebagai tempat untuk orang 
kaya menyalurkan kekayaan mereka bagi mendapat pulangan 
berganda, selain sebagai amal dan khidmat masyarakat. 


Ayah kandung saya selalu berkata, “Saya akan bersedekah 
apabila saya mempunyai wang lebih.” Masalahnya adalah, beliau 
tidak pernah ada wang lebih. Oleh itu, beliau bekerja lebih kuat 
dengan harapan mendapat lebih banyak wang, bukannya fokus 
kepada cara utama menarik wang, iaitu “Beri dan kamu akan dapat 
semula.” Beliau hanya percaya, “Terima dahulu, selepas itu barulah 
kamu memberi. 


Kesimpulannya, saya menjadi seperti mereka berdua. 
Sebahagian daripada diri saya adalah kapitalis tegar yang gemar 
kepada permainan wang buat wang. Sebahagian lagi adalah guru 
yang bertanggungjawab menjaga kebajikan sosial dan mengambil 
berat berkenaan jurang perbezaan antara golongan mampu dan 
golongan tidak mampu. Secara peribadi, saya berpendapat sistem 
pendidikan kuno yang menjadi punca utama jurang ini semakin 
membesar saban hari. 

Perbezaan utama antara orang kaya dengan orang miskin 
adalah bagaimana mereka menangani ketakutan. 


alaupun kita sudah memahami semua perkara berkaitan 
Ws wang dan kewangan, masih ada kebarangkalian 
kita berhadapan dengan halangan bagi menjadi orang 
yang bebas daripada masalah kewangan. Ada lima sebab utama 
mengapa orang yang memahami wang dan kewangan masih tidak 


berjaya menambah nilai di kolum asetnya, sekali gus melancarkan 
aliran tunainya. Lima sebab utama itu adalah: 


1. Takut 

2. Bersikap sinis 
3. Malas 

4. 'Tabiat buruk 
5 


Ego 


Mengatasi Ketakutan 


Saya tidak pernah bertemu dengan orang yang suka wangnya hilang 
ataupun rugi. Sepanjang hidup ini, saya juga tidak pernah bertemu 

dengan orang kaya yang tidak pernah rugi ataupun kehilangan 
wang. Akan tetapi, saya selalu bertemu dengan ramai orang miskin 
yang tidak pernah mengalami sebarang kerugian dalam pelaburan. 
Ya, mereka tidak pernah rugi kerana mereka tidak pernah melabur. 
Mereka takut mengambil risiko. 


Rasa takut kehilangan wang adalah perasaan yang munasabah. 
Semua orang merasakannya, termasuk orang kaya. Namun, 
persoalannya bukan sama ada kita takut ataupun tidak, tetapi 
bagaimana kita menangani ketakutan itu dan bagaimana kita 
menangani kerugian. Cara kita menangani kegagalan akan mengubah 
hidup kita. Perbezaan utama antara orang kaya dengan orang miskin 
adalah bagaimana mereka mengendalikan rasa takut. 


Tidak salah mempunyai rasa takut. Kita dimaafkan bersikap 
penakut apabila bercakap perihal wang. Kita masih boleh jadi kaya. 
Kita semua adalah hero dalam satu bidang, dan penakut dalam 
bidang lain. Isteri rakan saya adalah jururawat di unit kecemasan 
hospital. Apabila dia nampak darah, dia mula beraksi. Namun, 
apabila saya menyebut perihal pelaburan, dia lari. Saya tidak lari 
apabila ternampak darah. Saya terus pengsan. 


Rich Dad memahami fobia dalam urusan kewangan. “Ada orang 
takut ular. Ada orang lain pula takut kehilangan wang. Kedua-duanya 
fobia, kata beliau. Solusi beliau kepada mereka yang fobia kehilangan 
wang adalah kata-kata ini, “Sekiranya kamu benci risiko dan perasaan 
bimbang, mulakan pelaburan secepat mungkin. 


Sebab itu, pihak bank menggalakkan kita menabung dari usia 
muda. Sekiranya kita mula menabung lebih awal, lebih mudah 
kita menjadi kaya. Saya tidak berhasrat menjelaskan lebih lanjut, 
namun perlu disedari ada perbezaan bagi orang yang menabung 
sejak usia 20 tahun berbanding mula menabung pada usia 30 
tahun. Satu daripada keajaiban dunia ini adalah dividen berganda. 
Pembelian pulau Manhattan dikatakan antara pembelian paling 
menguntungkan sepanjang zaman. Bandar New York dibeli dengan 
nilai 24 dolar menggunakan perhiasan dan manik. Namun, sekiranya 

24 dolar itu dilaburkan dengan faedah lapan peratus setahun, jumlah 
kecil itu akan berganda menjadi 28 trilion dolar pada tahun 1995. 
Wang ini dapat digunakan bagi membeli pulau Manhattan sekali 
lagi, manakala bakinya bagi membeli sebahagian besar Los Angeles. 


Namun, bagaimana pula sekiranya kita tidak mempunyai 
banyak masa lagi ataupun berhasrat bersara awal? Apa yang patut 
kita buat bagi menangani fobia kehilangan wang? 


Ayah kandung saya tidak berbuat apa-apa. Beliau hanya 
berusaha mengelak daripada berbincang subjek ini. 


Sebaliknya, Rich Dad mengajar saya supaya berfikir seperti 
orang Texas berfikir. “Saya suka Texas dan orangnya, kata Rich Dad. 
“Di Texas, semuanya besar. Apabila orang Texas menang, mereka 
menang besar. Dan apabila kalah, mereka kalah teruk.”" 


“Maksud tuan, mereka suka pada kekalahan?” tanya saya. 


“Bukan begitu maksud saya. Tidak ada sesiapa pun yang suka 
rugi ataupun kalah. Tunjukkan saya orang kalah yang gembira, 
dan saya tunjukkan kamu orang yang benar-benar kalah,” jawab 
Rich Dad. “Saya bercakap berkenaan sikap orang Texas apabila 
berhadapan dengan risiko, ganjaran, dan kegagalan. Bagaimana 
mereka menangani kehidupan. Mereka menikmati hidup ini dengan 
sepenuhnya. Bukan seperti kebanyakan orang di sini yang hidup 
seperti lipas. Apabila ada orang yang bercakap perihal wang, mereka 
berlari bukan main laju seolah-olah ada cahaya yang menyuluh ke 
arah mereka. Orang seperti ini juga hanya berdiam diri sekiranya 
pekedai memberi baki wang yang kurang kepada mereka." 


Sambung beliau lagi, “Saya paling suka dengan sikap orang 
Texas. Mereka bangga apabila menang, dan mereka tetap bercakap 
besar apabila kalah. Ada pepatah popular orang Texas yang 
berbunyi, sekiranya kamu hendak jatuh muflis, lebih baik hilang 
segala-galanya. Mereka membuatkan kita berasa malu hendak 
mengaku gagal hanya kerana kehilangan sebuah rumah. 

Rich Dad kerap kali mengingatkan saya dan Mike yang alasan 
terbesar mengapa ramai orang gagal memiliki banyak wang adalah 
kerana mereka memilih jalan yang selamat. “Kita gagal sebab kita 
sangat takut dengan kegagalan.” Begitu kata beliau. 


Fran Tarkenton, bekas pemain ragbi terkenal, mempunyai 
kata-katanya sendiri. “Menang bermaksud tidak takut gagal." 


Sepanjang hidup saya, saya perasan yang kemenangan pasti 
menyusul selepas kekalahan. Sebelum saya dapat menunggang 
basikal sendiri, saya jatuh banyak 

kali ketika belajar. Saya tidak pernah 


Bagi kebanyakan bertemu dengan pemain golf yang 


orang, sebab tidak ada pengalaman hilang bola 
mengapa mereka golfnya. Hampir semua orang bahagia 
tidak kaya adalah yang saya temui pernah kecewa dan 


kerana rasa takut 
kehilangan wang patah hati. Dan setiap orang kaya yang 


yang ada dalam diri saya kenal pula pernah kehilangan 
mereka lebih besar wang ataupun mengalami kerugian. 


berbanding nikmat 


menjadi kaya. Bagi kebanyakan orang, punca 


mereka tidak kaya adalah sebab rasa 
takut kehilangan wang yang ada dalam 
diri mereka lebih besar berbanding 
nikmat menjadi kaya. 


Satu lagi pepatah Texas mengatakan, semua orang mahu masuk 
syurga, tetapi tidak ada seorang pun yang mahu mati. Ramai orang 
bermimpi menjadi kaya, namun takut mengalami kerugian. Oleh 
itu, mimpi mereka hanya tinggal mimpi. 


Rich Dad selalu bercerita kepada saya dan Mike kisah 
lawatannya ke Texas. “Sekiranya kamu berdua hendak belajar 
sikap yang sepatutnya ketika menghadapi risiko, kegagalan, dan 
kerugian, pergi ke San Antonio dan singgah di The Alamo. Ada 
kisah hebat pernah berlaku di The Alamo. Kisah penduduk yang 
berani bertarung meskipun sedar mereka tiada peluang untuk 
menang. Mereka memilih mati berbanding menyerah diri. Kisah ini 

penuh inspirasi dan bagus dipelajari. Walau bagaimanapun, kisah 
ini tetap menjadi contoh kekalahan tragik pihak tentera. Mereka 
dibelasah teruk. Orang Texas mengambil iktibar daripada kisah ini 
dengan cara melaungkan “Remember The Alamo!” apabila mereka 
menghadapi kegagalan.” 


Saya dan Mike banyak kali mendengar kisah ini. Setiap kali 
Rich Dad hendak membuat pelaburan besar dan berasa gementar, 
beliau menceritakan kisah ini kepada kami. Apabila beliau sudah 
melakukan perkara yang sepatutnya sebelum melabur dan tiba 
masa hendak membuat keputusan, beliau bercerita semula kisah 
ini. Setiap kali beliau berasa takut seandainya melakukan kesilapan 
ataupun berkemungkinan rugi, beliau 
ceritakan lagi kisah ini. Kisah ini 


seolah-olah memberi kekuatan kepada | 
Rich Dad, kerana mengingatkan beliau Bagi pemenang, | 
yang kerugian akan selalu disusuli kekalahan memberi 


dengan keuntungan mereka inspirasi. 


Rich Dad tahu benar yang setiap Bagi orang yang 

kegagalan yang beliau hadapi hanya Ss al 

518 yang | P y menghancurkan 
akan membuatkan beliau semakin marala. 
bijak dan kuat. Namun, hal ini 
tidak bermakna beliau suka kepada 
kegagalan. Beliau kenal dirinya sendiri 
dan bagaimana beliau menghadapi 
kegagalan. Beliau memastikan kegagalan yang beliau hadapi akan 
menjadi platform untuk beliau berjaya selepas itu. Sikap yang beliau 
miliki ini menjadikan beliau berbeza dengan orang lain. Ketika 
orang lain berundur, beliau tambah bersemangat melangkah ke 
hadapan. “Sebab itu saya suka betul dengan orang Texas, kata Rich 
Dad. “Mereka menjadikan kegagalan besar sebagai inspirasi kepada 
orang lain. Mereka juga bijak memanfaatkan tempat bersejarah 
mereka di The Alamo menjadi tumpuan pelancong sehingga mereka 
bergelar jutawan.” 

Namun, daripada sekian banyak petikan kata-kata berkaitan 
orang Texas yang disebutkan oleh Rich Dad, ada satu yang begitu 
bermakna pada saya. “Orang Texas tidak malu dengan kegagalan 
mereka. Kegagalan itu menjadi inspirasi kepada mereka. Mereka 
melaungkan kegagalan itu sebagai slogan perang. Kegagalan 
membangkitkan inspirasi dalam diri orang Texas bagi menjadi 
pemenang. Formula ini bukan hanya untuk orang Texas. Ia formula 
untuk semua pemenang.” 


Saya pernah katakan sebelum ini yang pengalaman jatuh dari 
basikal adalah sebahagian daripada proses belajar menunggang. 
Saya ingat lagi yang setiap kali jatuh dari basikal, saya semakin 
bersemangat mahu belajar menunggang. Saya juga pernah katakan 
yang saya tidak pernah bertemu dengan pemain golf yang tidak 
pernah kehilangan bola. Bagi pemain golf profesional, hilang bola 
ataupun kalah dalam pertandingan menjadi inspirasi supaya mereka 
lebih bersungguh-sungguh dalam latihan. Kekalahan menjadikan 
mereka pemain yang lebih baik. Bagi pemenang, kekalahan 
memberi mereka inspirasi. Bagi orang yang pengecut, kekalahan 
menghancurkan mereka. 


Suka saya berkongsi di sini kata-kata John D. Rockefeller, “Saya 
selalu berusaha menukar musibah menjadi peluang” 


Sebagai seorang yang berdarah Jepun-Amerika, saya berani 
menulis kenyataan berikut. Ramai orang mengatakan tragedi Pearl 
Harbor disebabkan oleh kesilapan pihak Amerika. Saya berpendapat 
ia kesilapan pihak Jepun. Dalam filem Tora, Tora, Tora, seorang 
laksamana Jepun berkata kepada pegawai bawahannya, “Saya 
bimbang kita telah mengejutkan gergasi yang sudah lama tidur." 
Remember Pearl Harbor menjadi slogan perang. Slogan ini menjadi 
penguat semangat bagi pihak Amerika yang kalah teruk sehingga 
mereka akhirnya mendapat kemenangan dan menjadi antara kuasa 
besar dunia. 


Kegagalan memberi inspirasi kepada pemenang. Namun, 
kegagalan menghancurkan orang yang pengecut. Ini adalah rahsia 

pemenang dan rahsia yang tidak diketahui oleh orang yang gagal. 
Rahsia terhebat pemenang adalah kegagalan menyuntik inspirasi 
kepada mereka, sebab itu mereka tidak takut gagal. Kita ulang 
semula kata-kata Fran Tarkenton, “Menang bermaksud tidak takut 
gagal” Orang seperti Fran Tarkenton tidak takut gagal kerana 
mereka kenal diri mereka siapa. Mereka benci kegagalan, namun 
mereka menjadikan kegagalan sebagai inspirasi supaya mereka 
menjadi lebih baik. 


Ada perbezaan besar antara benci kegagalan dengan takut 
gagal. Ramai orang gagal disebabkan ketakutan kepada kegagalan 
yang begitu besar dalam diri mereka. Mereka muflis hanya kerana 
kehilangan rumah. Dalam konteks kewangan, mereka memilih jalan 
selamat dan tidak berani mengambil risiko. Mereka membeli rumah 
besar dan kereta mewah, namun tidak mahu membuat pelaburan 
besar. Sebab utama kenapa lebih daripada 90 peratus rakyat Amerika 
menghadapi masalah kewangan adalah kerana mereka lebih banyak 
memikirkan kerugian berbanding keuntungan. 


Mereka berjumpa dengan perancang kewangan, akauntan, 
ataupun broker saham, lalu membeli portfolio yang seimbang. 
Mereka mempunyai simpanan yang banyak dalam akaun semasa, 
bon berkadar rendah, saham amanah yang dapat diperdagangkan 
dalam kumpulan dana yang sama, dan beberapa saham individu. 
Portfolio ini adalah portfolio selamat, namun bukan portfolio yang 
menguntungkan. Ia adalah portfolio bagi seseorang yang takut rugi. 


Jangan salah anggap pada saya. Mungkin juga portfolio selamat 
ini lebih baik berbanding portfolio lain yang dimiliki oleh lebih 70 
peratus masyarakat di luar sana. Dan kenyataan ini menakutkan. 
Portfolio seimbang begini adalah pelaburan yang terbaik bagi 
seseorang yang memilih jalan selamat. Sayangnya, ia bukan cara yang 
diamalkan oleh pelabur berjaya. Apabila kita ada wang sedikit dan 
mahu jadi kaya, kita perlu fokus terlebih dahulu, bukan seimbang. 
Sekiranya kita perhatikan orang yang berjaya pada hari ini, mereka 
tidak mempunyai permulaan yang seimbang. Orang seimbang 
tidak akan ke mana-mana. Mereka kekal di satu tempat sahaja. Bagi 

melihat kemajuan, kita perlu memastikan permulaan kita tidak 
seimbang. Selepas itu, lihat sahaja kemajuan yang kita lalui. 


Thomas Edison tidak seimbang. Beliau fokus. Bill Gates 
tidak seimbang. Beliau fokus. Donald Trump seorang yang fokus. 
Begitu juga George Soros. George Patton tidak membiarkan kereta 
kebal batalionnya berselerak ke mana-mana. Beliau menyatukan 
kesemuanya dan fokus kepada titik kelemahan Jerman. Orang 
Perancis pula menebarkan kuasa ke merata tempat dengan Maginot 
Line, dan kita semua tahu apa yang berlaku kepada mereka. 


Sekiranya kita bercita-cita menjadi kaya, kita perlu fokus. Jangan 
buat seperti orang miskin dan orang kelas menengah yang meletak 
sedikit telur dalam banyak bakul. Letak banyak telur dalam sedikit 
bakul dan fokus. Belajar satu-satu perkara sehingga kita berjaya. 


Sekiranya kamu tidak suka kalah, pilih jalan selamat. Sekiranya 
kekalahan menyebabkan kamu lemah, pilih jalan selamat dengan 
melabur dalam portfolio seimbang. Sekiranya kamu berusia 25 
tahun ke atas dan takut mengambil risiko, jangan berubah. Pilih 
jalan selamat dan bermula lebih awal. Mula kumpulkan simpanan 
lebih awal kerana lebih banyak masa yang diperlukan bagi mencapai 
sasaran. 


Namun, sekiranya kamu mempunyai impian mahu bebas, atau 
keluar daripada lingkungan hidup serba sibuk, soalan pertama yang 
patut kamu tanya kepada diri sendiri adalah, “Apakah tindakan saya 
ketika berhadapan dengan kegagalan?” Sekiranya kegagalan dapat 
memberi kamu inspirasi untuk berjaya, mungkin juga ada baiknya 
sekali-sekala kamu gagal. Mungkin sahaja. Sekiranya kegagalan 
menyebabkan kamu lemah ataupun melepaskan geram seperti 
anak manja yang asyik mahu menyaman orang lain, maka pilih 
jalan selamat. Kerja makan gaji seperti biasa. Ataupun beli saham 
bon ataupun saham amanah. Namun, kamu perlu ingat, semua 
instrumen pelaburan mempunyai risiko tersendiri, meskipun ia 
kelihatan selamat. 

Saya memberi contoh berkaitan Texas dan Fran Tarkenton 
kerana mengumpul aset memang mudah. Aktiviti mengumpul 
aset tidak memerlukan kemahiran tinggi ataupun kelulusan tinggi. 
Seorang murid darjah lima pun dapat melakukan aktiviti ini. Namun, 
menambah nilai kolum aset adalah aktiviti yang mengutamakan 
sikap. Seseorang yang terlibat perlu berani, sabar, dan bersedia 
menghadapi kegagalan. Orang yang kalah selalu mengelak daripada 
gagal, namun kegagalan juga dapat menjadi punca mereka menjadi 
pemenang. Ingat satu perkara, “The Alamo”. 


Menghadapi Sikap Sinis 


“Langit hendak runtuh! Langit hendak runtuh!” Banyak daripada 
kita pernah menonton filem Chicken Little. Si ayam berlari keliling 
reban sambil heboh memberi amaran berkenaan malapetaka yang 
dijangka berlaku. Kita juga kenal dengan orang sebegini dalam 
hidup kita. Setiap daripada kita mempunyai sifat “Chicken Little 
dalam diri. 


Seperti yang saya katakan sebelum ini, orang sinis sebenarnya 
adalah seekor anak ayam. Kita semua bersikap seperti anak ayam 
apabila rasa takut dan ragu-ragu menyelubungi fikiran. 


Kita semua ada keraguan sendiri. “Saya tidak bijak.” “Saya tidak 
sebagus mana., “Si fulan dan si fulan lebih bagus berbanding saya.. 
Sikap ragu-ragu ini melemahkan semangat kita. Kita suka bertanya, 
“Bagaimana sekiranya...., “Bagaimana sekiranya ekonomi merudum 
selepas saya melabur?', “Bagaimana kalau saya hilang kawalan dan 
tidak dapat membayar wang itu semula?” “Bagaimana kalau semua 
tidak berlaku seperti yang dirancang?. Ataupun, kita dikelilingi 
orang yang rajin mengingatkan kita pada kelemahan diri. Mereka 
selalu berkata, "Apa yang menyebabkan kamu fikir kamu dapat buat 
begitu? “Seandainya ia adalah idea yang bagus, mengapa tidak ada 
orang lain yang lakukan terlebih dahulu?”, ataupun “Hal itu tidak 
mungkin berlaku. Kamu tidak tahu apa yang kamu cakap.. 

Bisikan-bisikan keraguan ini selalu kedengaran kuat di telinga 
sehingga kita tidak berupaya bertindak. Kita rasa kecut perut. 
Kadangkala kita sukar tidur. Kita gagal melangkah ke hadapan. Oleh 
itu, kita duduk diam dengan apa yang selamat, dan membiarkan 
peluang berlalu begitu sahaja. Kita hanya mampu melihat kehidupan 
kita berlalu tanpa melakukan sesuatu untuk diri kita sendiri. Kita 
semua pernah merasakan situasi ini dalam hidup sekurang-kurangnya 
sekali, dan ada orang merasakan lebih daripada sekali. 


Peter Lynch, pakar bidang pelaburan di syarikat Fidelity 
Magellan mengatakan amaran langit akan runtuh adalah “kebisingan 
dan kita semua dapat mendengarnya. 


Kebisingan ini tercipta sama ada dari dalam kepala 
ataupun datang dari luar. Sumber luar kebisingan selalunya 
adalah rakan-rakan, keluarga, kawan sekerja, dan media. Lynch 
menceritakan keadaan pada tahun 1950-an ketika media sibuk 
menghebahkan berita berkenaan perang nuklear. Orang ramai pun 
mula menyiapkan tempat perlindungan tambahan serta menyimpan 
stok makanan dan minuman. Sekiranya mereka bersikap bijak 
melabur wang yang mereka gunakan untuk membina tempat 
perlindungan itu, mereka mungkin hidup kaya-raya sekarang. 


Apabila aktiviti keganasan bertambah teruk di sesebuah 
kawasan, jualan senjata di negara terbabit meningkat. Ketika 
seorang pelanggan restoran meninggal dunia disebabkan daging 
burger, Jabatan Kesihatan Arizona terus mengarahkan supaya semua 
pemilik restoran memastikan daging burger yang mereka hidangkan 
dimasak dengan sempurna. Syarikat farmaseutikal menyiarkan iklan 
berkenaan selesema di televisyen pada bulan Februari. Selepas iklan 
ini disiarkan, kes demam selesema terus meningkat berserta jualan 
ubat demam selesema. 


Ramai orang tidak kaya kerana apabila bercakap perihal 
pelaburan, hidup kita dikelilingi Chicken Little yang berlari ke 
sana ke mari sambil menjerit, “Langit hendak runtuh! Langit 

hendak runtuh!” Suara Chicken Little begitu efektif kerana kita 
semua mempunyai sifat anak ayam dalam diri masing-masing. Kita 
memerlukan semangat juang yang tinggi supaya tidak terpengaruh 
dengan khabar angin ataupun kata-kata sinis yang menimbulkan 
rasa ragu-ragu dan takut. Namun, pelabur bijak tahu, masa yang 
dikatakan paling berbahaya melabur adalah masa terbaik bagi 
membuat wang. Ketika semua orang takut bertindak, mereka 
melangkah dengan yakin dan mendapat pulangan hebat. 


Tidak lama dahulu, rakan saya bernama Richard datang dari 
Boston melawat saya dan Kim. Ketika itu, kami menetap di Phoenix. 
Richard kagum dengan kehidupan kami dan kekayaan yang kami 
kumpul daripada pelaburan saham dan hartanah. Harga hartanah 
di Phoenix pada masa itu tidak berapa baik. Kami mengambil masa 
selama dua hari bagi menunjukkan kepada Richard apa yang kami 
lihat sebagai peluang keemasan dalam pelaburan dan menjana aliran 
tunai. 


Saya dan Kim bukan ejen hartanah. Kami adalah pelabur 
semata-mata. Selepas mengenal pasti sebuah unit rumah di 
kawasan resort, kami menelefon ejen yang bertanggungjawab dan 
kemudiannya dia berjaya menjual kepada Richard. Richard dapat 
membeli rumah dua bilik itu dengan harga hanya 42,000 dolar. 
Walhal harga bagi unit rumah yang sama mencecah 65,000 dolar. 
Dia untung besar. Selepas pertemuan yang menggembirakan itu, 
Richard pulang semula ke Boston. 


Dua minggu kemudian, ejen yang sama menelefon saya kerana 
mahu memberitahu Richard membatalkan pembeliannya. Tanpa 
berlengah, saya menelefon Richard bagi bertanya alasannya. Kata 
Richard, dia menceritakan pembelian rumah berkenaan kepada 
jirannya di Boston, dan jirannya mengatakan yang dia membuat 
keputusan yang salah. Katanya, Richard tidak sepatutnya membayar 
harga tawaran sebanyak itu. Saya bertanya kepada Richard sama ada 
jirannya itu seorang pelabur ataupun bukan. Jawab Richard, bukan. 
Apabila saya bertanya mengapa dia mendengar cakap jirannya itu, 

Richard sedaya upaya membela diri dengan mengatakan dia mahu 
terus mencari rumah yang sesuai. 


Harga hartanah di Phoenix pulih beberapa tahun kemudian. 
Rumah kecil yang sepatutnya dibeli oleh Richard disewakan dengan 
kadar 1,000 dolar sebulan dan 2,500 dolar sebulan pada musim sejuk. 
Nilai rumah itu mencecah 95,000 dolar. Apa yang perlu Richard 
lakukan dahulu hanya membayar wang pendahuluan sebanyak 5,000 
dolar dan dia dapat melepaskan diri daripada kegawatan hidup. 
Sehingga hari ini, dia langsung tidak berbuat apa-apa. 


Saya tidak terperanjat dengan tindakan Richard membatalkan 
pembeliannya. Tindakan itu kita sebut sebagai penyesalan oleh 
pembeli, dan ia memberi kesan kepada kita semua. Si anak ayam 
sudah menang, dan kita masih tersepit. 


Satu lagi contoh, saya mempunyai sebahagian kecil aset yang 
disimpan dalam bentuk bon kerajaan. Saya tidak menyimpan dalam 
akaun simpanan semasa. Saya mendapat pulangan sebanyak 16 
peratus setahun daripada pelaburan ini, iaitu jumlah yang tinggi 
berbanding faedah akaun semasa di mana-mana bank. Bon ini 
bercagarkan hartanah dan dilindungi oleh undang-undang, yang 
juga menjadi kelebihan berbanding mana-mana bank. Pelaburan ini 
mempunyai formula selamat, namun kurang dari segi kecairan. Oleh 
itu, saya menganggap pelaburan ini sebagai simpanan semasa selama 
dua hingga tujuh tahun. Setiap kali saya memberitahu kepada orang 
lain cara ini, terutamanya kepada mereka yang menyimpan dalam 
akaun semasa, mereka membalas yang cara saya berisiko. Mereka 
sibuk menjelaskan mengapa saya tidak patut berbuat begitu. Apabila 
saya bertanya daripada mana mereka mendapat maklumat, mereka 
jawab daripada kawan ataupun majalah pelaburan. Mereka langsung 
tidak pernah mencuba, tetapi ada hati menasihati orang lain supaya 
tidak melakukannya. Pulangan paling rendah yang pernah saya 
dapat adalah 16 peratus, tetapi orang yang diselubungi keraguan 
rupa-rupanya lebih rela mendapat pulangan yang lebih rendah. 
Harga keraguan memang mahal! 

Apa yang mahu saya tekankan, ramai orang tidak kaya dan 
memilih jalan selamat kerana rasa ragu-ragu dan sikap sinis yang 
wujud dalam diri sendiri dan juga orang lain. Dunia sebenar 
mahukan kita semua menjadi kaya. Namun, hanya dengan satu 
perasaan, iaitu ragu-ragu, kita kekal sebagai orang miskin. Seperti 
yang saya katakan sebelum ini, keluar daripada lingkungan hidup 
yang serba kekurangan memang mudah secara teknikal. Kita tidak 
memerlukan kelulusan tinggi. Namun, sikap ragu-ragu menjadi batu 
penghalang bagi kebanyakan orang. 


“Orang sinis tidak pernah menang,” kata Rich Dad. “Perasaan 
ragu-ragu dan takut yang tidak terkawal menyebabkan seseorang 
bersikap sinis. Satu lagi ayat kegemaran Rich Dad adalah, “Orang 
sinis mengkritik, pemenang menganalisis.” Rich Dad menjelaskan, 
kritikan menggelapkan pemandangan, manakala analisis membuka 
mata. Analisis menjadikan pemenang melihat pengkritik sebagai 
orang buta, lalu pemenang dapat melihat peluang yang tidak dapat 
dilihat oleh orang lain. Melihat perkara yang tidak dapat dilihat oleh 
orang lain adalah kunci kejayaan. 


Bidang hartanah adalah bentuk pelaburan terbaik bagi 
sesiapa yang mahu bebas daripada masalah kewangan. Pelaburan 
dalam bidang hartanah sebenarnya unik. Namun, setiap kali saya 
menyebut hal ini, saya selalu menerima maklum balas, “Saya tidak 
mahu membaiki tandas.” Ayat ini yang Peter Lynch sebut sebagai 
kebisingan. Rich Dad pula menyebutnya sebagai kata-kata orang 
sinis yang hanya tahu mengkritik, tidak menganalisis. Orang sinis 
membiarkan dirinya dibelenggu keraguan dan ketakutan sehingga 
mindanya tertutup. 


Jadi, apabila ada orang berkata, “Saya tidak mahu membaiki 
tandas,” saya membalas semula, “Kamu fikir saya mahu?” Mereka 
sebenarnya memberitahu yang isu tandas lebih penting berbanding 
impian mereka. Saya bercakap berkenaan kebebasan daripada hidup 
serba sibuk, dan mereka fokus kepada tandas! Ini adalah bentuk 
pemikiran yang menyebabkan ramai orang tidak menjadi kaya. 
Mereka mengkritik, bukan menganalisis. 

Mengatakan, “Saya tidak mahu.... adalah penghalang kejayaan 
kita. Begitu pesanan Rich Dad. Seperti mereka, saya juga tidak 
mahu membaiki tandas. Sebab itu, saya mencari pengurus hartanah 
yang menyediakan khidmat membaiki tandas. Dengan mencari 
pengurus hartanah yang hebat dalam mengendalikan pelaburan, 
aliran tunai saya bertambah baik. Namun, apa yang lebih penting 
adalah pengurus hartanah yang hebat dapat membuka peluang 
untuk saya melabur lebih banyak kerana saya tidak perlu membaiki 
tandas. Pengurus hartanah yang hebat adalah kunci kejayaan 
dalam bidang hartanah. Mendapatkan pengurus yang bagus adalah 
lebih penting bagi saya berbanding hartanah itu sendiri. Pengurus 
hartanah yang hebat selalunya dapat mengenal pasti tawaran hebat 
lebih awal berbanding ejen hartanah. Sebab itu, pengurus hartanah 
memainkan peranan penting dalam pelaburan. 


Itu yang dimaksudkan oleh Rich Dad apabila beliau berkata, 
“Mengatakan “Saya tidak mahu... adalah penghalang kejayaan kita.” 
Disebabkan saya tidak mahu membaiki tandas, saya mencari cara 
membeli lebih banyak hartanah dan mempercepatkan langkah 
untuk keluar daripada kehidupan yang serba kekurangan. Orang 
yang berterusan mengatakan, “Saya tidak mahu membaiki tandas., 
sebenarnya menghalang diri mereka sendiri menggunakan 
peluang pelaburan yang ada. Isu tandas lebih penting bagi mereka 
berbanding kebebasan mereka sendiri. 


Dalam pelaburan pasaran saham, saya selalu dengar orang 
menyebut, “Saya tidak mahu rugi. Adakah mereka fikir saya dan 
orang lain yang melabur suka rugi? Mereka tidak dapat menambah 
wang kerana mereka memilih untuk tidak melaburkan wang. Mereka 
bukan sahaja tidak menganalisis, tetapi mereka terus menutup 
minda daripada satu lagi instrumen pelaburan hebat, iaitu pasaran 
saham. 


Pada suatu hari, saya bersiar-siar menaiki kereta dengan seorang 
rakan. Ketika melalui stesen minyak, dia terlihat papan tanda yang 
menunjukkan harga gas dan minyak akan naik. Kawan saya ini 
dapat dikategorikan sebagai kembar Chicken Little. Bagi dia, langit 


156) 


Mengatasi Halangan 





» 


selalu hendak runtuh, dan memang pun perkara itu selalu terjadi 
kepadanya. 


Apabila kami tiba di rumah, dia menunjukkan kepada saya 
semua statistik yang menyatakan sebab harga minyak akan terus 
naik pada tahun-tahun berikutnya. Saya belum pernah membaca 
statistik yang dia tunjukkan itu, meskipun saya sudah memiliki 
saham dalam syarikat minyak pada ketika itu. Dengan maklumat 
yang saya dapat, saya segera mencari-cari dan akhirnya terjumpa 
dengan sebuah syarikat minyak baru yang sedang mencari pelabur. 
Broker saya teruja dengan penemuan ini dan saya membeli sebanyak 
15,000 unit saham pada harga 65 sen satu unit. 


Tiga bulan kemudian, saya bersama rakan tadi bersiar-siar 
dan melalui stesen minyak yang sama. Tidak disangkal lagi, harga 
minyak benar-benar naik mencecah 15 peratus satu gelen. Sama 
sahaja reaksi daripada si kembar Chicken Little ini. Dia melahirkan 
rasa bimbang dan mula mengkritik. Saya hanya tersenyum kerana 
sebulan sebelum itu, syarikat minyak baru tempat saya melabur 
menemui telaga minyak, dan saham 15,000 unit saya meningkat 
harganya melebihi tiga dolar satu unit. Sekiranya sumber kawan saya 
sebelum ini sahih, harga minyak akan terus naik selepas ini. 


Sekiranya lebih ramai orang faham berkenaan fungsi 'stop 
dalam pelaburan pasaran saham, tentu ada lebih ramai orang 
melabur untuk untung berbanding melabur untuk tidak rugi. “Stop 
adalah arahan komputer yang menjual saham kita secara automatik 
apabila harganya mula jatuh. Ia membantu kita meminimumkan 
kerugian dan memaksimumkan keuntungan. Ini adalah alat yang 
hebat bagi sesiapa yang takut rugi. 


Setiap kali saya terdengar orang lebih fokus kepada 'saya tidak 
mahu, berbanding apa yang mereka mahu, saya tahu bunyi bising 
dalam kepala mereka pasti kuat. Chicken Little sudah menguasai 
fikiran mereka dan berterusan melaungkan, “Langit hendak runtuh! 
Tandas hampir roboh!” Hal ini menyebabkan mereka mengelak 
daripada apa yang mereka tidak mahu, tetapi mereka tetap terpaksa 

membayar harga yang mahal. Mereka mungkin tidak akan mendapat 
apa yang mereka inginkan dalam hidup. Mereka tidak menganalisis 
dan mereka membiarkan sahaja Chicken Little menutup minda 
mereka. 


Rich Dad mengajar saya bagaimana berhadapan dengan 
Chicken Little. “Lakukan seperti Colonel Sanders.” Pada usia 66 
tahun, bisnes beliau mengalami kerugian dan beliau mula hidup 
dengan bayaran Socso. Jumlah yang beliau terima tidak mencukupi. 
Beliau pun berjalan ke seluruh negara bagi menjual resipi ayam 
gorengnya. Jualan beliau ditolak sebanyak 1,009 kali sebelum 
seseorang bersetuju membeli resipi berkenaan. Akhirnya beliau 
bergelar jutawan ketika rakan seusia mula bersara. “Colonel Sanders 
memang lelaki berani dan gigih," kata Rich Dad. 


Oleh itu, apabila kamu berasa ragu-ragu dan takut, buat apa 
yang dibuat oleh Colonel Sanders kepada “Chicken Little-nya. 
Beliau goreng "Chicken Little itu. 


Mengatasi Sikap Malas 


Orang yang sibuk selalunya adalah orang yang paling malas. Kita 
semua pernah mendengar kisah ahli perniagaan yang bekerja keras 
mencari rezeki untuk isteri dan anak-anaknya. Dia menghabiskan 
banyak masa di tempat kerja dan membawa pulang kerja ke rumah 
pada hujung minggu. Pada suatu hari ketika pulang ke rumah, dia 
mendapati isteri dan anak-anaknya tiada. Dia sedar hubungan 
mereka suami isteri bermasalah, namun dia memilih menyibukkan 
diri di pejabat berbanding bertindak mencari jalan keluar bagi 
masalah mereka. Disebabkan kecewa, prestasinya di tempat kerja 
jatuh menjunam dan dia dipecat. 


Pada hari ini, saya selalu bertemu dengan orang yang terlalu 
sibuk sehingga tidak mempunyai masa bagi menjaga harta mereka. 
Ada juga orang yang terlalu sibuk sehingga tidak mempunyai masa 
bagi menjaga kesihatan mereka. Puncanya sama. Mereka sibuk dan 


158) 


Mengatasi Halangan 





3 


terus menyibukkan diri bagi mengelak daripada sesuatu yang mereka 
tidak mahu hadapi. Tiada sesiapa pun yang perlu mengingatkan 
mereka. Jauh di sudut hati, mereka sedar itu semua. Malah, apabila 
kita mahu menegur dan mengingatkan, mereka akan marah kepada 
kita semula. 


Sekiranya mereka tidak sibuk dengan kerja ataupun 
menghabiskan masa dengan anak-anak, mereka sibuk menonton 
televisyen, memancing, bermain golf, ataupun membeli-belah. 
Mereka sedar sebenarnya yang mereka sedang mengelak daripada 
perkara yang penting. Ini adalah bentuk sikap malas yang biasa. 
Malas dengan cara menyibukkan diri. 


Jadi, apa penawar sikap malas? 
Jawapannya, sikap tamak. 


Kita dibesarkan dengan pemikiran Pa Lengan 
yang ayat, “Saya 


yang tamak adalah sikap yang tidak tidak mampu” 
baik. “Orang tamak selalu rugi,” kata dapat menghentikan 
ibu saya selalu. Namun, kita tahu fungsi otak. 


hasrat hati kita selalu menginginkan Ayat, “Bagaimana 


benda-benda yang cantik, baru, dan caranya supaya 
menarik. saya mampu?” pula 
dapat membuka 
Bagi memastikan sikap tamak kita peluang menggapai 
terkawal, ibu bapa selalu menyebut impian. 


kata-kata yang membuatkan kita rasa 

bersalah. “Kamu terlalu pentingkan 

diri sendiri. Kamu sedarkah yang kamu 

masih ada adik-beradik lain?” Ini ayat kegemaran ibu saya. Manakala, 
ayat kegemaran ayah saya pula, “Kamu mahu ayah belikan kamu 
apa? Kamu fikir ayah kerja cop wang? Ataupun kamu fikir wang 
turun dari langit? Kita bukan orang kaya, tahu?” 


Saya tidak terasa apa-apa pun dengan kata-kata itu sebenarnya. 
Hanya rasa marah dan bersalah sahaja yang berbekas di hati. 

Ataupun rasa bersalah itu timbul apabila ibu bapa berkata 
begini, “Ayah berkorban demi membelikan kamu permainan ini. 
Semasa kecil, ayah tidak pernah ada permainan begini.” 


Saya ada seorang jiran yang miskin dan dia tidak dapat 
meletakkan keretanya di dalam garaj. Sebabnya, garaj mereka 
dipenuhi dengan permainan. Anak-anak jiran saya ini mendapat apa 
sahaja yang mereka minta. Setiap hari, jiran saya ini akan berkata, 
“Saya tidak sampai hati mahu mengecewakan anak-anak.” Dia 
langsung tidak mengasingkan wang simpanan untuk pendidikan 
anak-anaknya ataupun persaraannya. Dan anak-anaknya ada hampir 
kesemua jenis permainan yang dijual di pasaran. Baru-baru ini, dia 
mendapat kad kredit baru. Dengan kad baru itu, dia mengangkut 
anak-anaknya ke Las Vegas. Kata lelaki malang ini, “Saya lakukan ini 
semua demi anak-anak.” 


Rich Dad melarang kami menyebut, “Saya tidak mampu.” 
Namun di rumah kami, ayat itu sahaja yang saya dengar setiap hari. 
Sebaliknya, Rich Dad mengajar kami berkata, “Bagaimana caranya 
supaya kami mampu?” Beliau percaya ayat “Saya tidak mampu., 
dapat menutup otak kita. Ia tidak perlu berfikir lagi. Apabila 
menyebut, “Bagaimana caranya supaya kami mampu?” otak kita 
terbuka dan terpaksa berfikir bagi mencari jawapan. 


Namun, yang paling penting, Rich Dad merasakan ayat, “Saya 
tidak mampu, adalah satu bentuk penipuan. Jiwa seseorang tahu 
kenyataan ini. “Jiwa manusia begitu hebat, kata Rich Dad. “Ia 
tahu ia dapat buat macam-macam perkara. Apabila minda yang 
malas berkata, “Saya tidak mampu, tercetus peperangan dalam 
diri kita. Jiwa kita marah, namun minda yang malas itu tetap 
mempertahankan penipuannya. Jiwa kita menjerit, “Mari kita 
pergi ke gimnasium dan bersenam. Minda yang malas membalas, 
“Saya penat. Saya kerja teruk sepanjang hari ini. Ataupun jiwa kita 
berkata, “Saya tidak mahu lagi jadi orang miskin. Saya perlu lakukan 
sesuatu supaya jadi kaya. Jawab minda yang malas, “Orang kaya 
selalu tamak. Lagipun, pasti menyusahkan sahaja nanti, dan keadaan 

di luar tidak selamat. Saya mungkin rugi. Cukuplah saya bekerja 
keras selama ini. Sekarang ini pun, saya ada banyak perkara yang 
mahu saya lakukan. Malam ini saya masih perlu siapkan laporan 
kerana bos mahu saya hantar esok pagi." 


Ayat “Saya tidak mampu” menyebabkan kesedihan, rasa tidak 
berdaya, dan menjadi punca tekanan. Ayat “Bagaimana caranya 
supaya kami mampu?” pula membuka pintu peluang dan jalan bagi 
menggapai impian. Oleh itu, Rich Dad tidak kisah apa pun yang 
kami mahu beli asalkan kami faham yang ayat, “Bagaimana caranya 
supaya kami mampu?” dapat melahirkan minda yang kuat dan 
semangat yang hebat. 


Rich Dad juga jarang membelikan sesuatu untuk Mike dan 
saya. Sebaliknya, beliau akan bertanya, “Bagaimana caranya untuk 
kamu dapatkan benda itu?” Hal ini termasuk yuran kolej yang kami 
cari sendiri. Rich Dad mahu kami belajar dan fokus kepada proses 
menggapai impian, bukannya impian itu sendiri. 


Situasi yang berlaku pada hari ini adalah ramai orang yang 
rasa bersalah dengan rasa tamak yang ada dalam diri mereka. Ia 
adalah perasaan yang disemai sejak kecil. Apabila mereka berhasrat 
memiliki perkara terbaik yang mereka jumpa dalam hidup, 
seakan-akan ada suara di luar sedar yang berbisik kepada mereka, 
“Saya tidak boleh memiliki itu,” ataupun “Saya tidak mungkin 
mampu mendapatkan benda itu. 


Ketika saya membuat keputusan keluar daripada lingkungan 
hidup serba kekurangan, satu soalan menjelma dalam fikiran saya, 
“Apa yang dapat saya buat supaya saya tidak perlu bekerja lagi?” 
Serta-merta, otak saya bekerja mencari jawapan dan jalan keluar. 
Bahagian paling sukar adalah melawan dogma ayah dan ibu kandung 
saya, iaitu, “Kita tidak mampu., “Berhenti mementingkan diri 
sendiri., ataupun "Kenapa kamu tidak memikirkan perasaan orang 
lain? Juga banyak lagi sentimen yang sama dengan tujuan membuat 
saya rasa bersalah lalu menguburkan sikap tamak saya. 

Jadi, apa yang dapat kita lakukan bagi membuang sikap malas? 
Sekali lagi, jawapannya adalah jadi sedikit tamak. Di sebuah stesen 
radio yang dikenali sebagai WII-FM, ada satu program. WII-FM 
adalah kependekan bagi Whats In It For Me? Seseorang perlu duduk 
dan bertanya, “Bagaimana keadaan hidup saya seandainya saya tidak 
perlu bekerja lagi?” ataupun “Apa yang dapat saya lakukan sekiranya 
saya ada banyak wang?” Tanpa sebarang kemahuan ataupun sedikit 
rasa tamak dalam diri, kita tidak dapat melihat sebarang kemajuan 
dalam hidup ini. Ciptaan baru diperkenalkan saban hari kerana 
kita selalu mahukan sesuatu yang lebih baik. Kita pergi ke sekolah 
dan belajar dengan tekun kerana mengharapkan kehidupan yang 
lebih baik. Oleh itu, setiap kali kita dapati kita mengelak daripada 
perkara yang sepatutnya kita lakukan, ada satu soalan yang perlu 
kita tanya kepada diri sendiri. "Apa yang akan saya dapat?” Biarkan 
diri menjadi sedikit tamak kerana ia adalah penawar sikap malas. 


Walau bagaimanapun, sikap tamak yang berlebihan tidak baik 
untuk kita. Kita hanya perlu mengingati dialog yang diucapkan oleh 
Michael Douglas dalam filem Wall Street, “Greed is good.” Dialog 
Rich Dad pula, “Rasa bersalah lebih teruk berbanding tamak, kerana 
rasa bersalah menyebabkan jiwa dan badan terpisah. Namun, bagi 
saya, dialog terbaik adalah yang diucapkan oleh Eleanor Roosevelt. 
Kata beliau, “Lakukan apa yang hati kamu rasa betul, sebab sikap 
manusia memang suka mengkritik. Kamu dikritik apabila kamu 
buat, kamu dikritik juga sekiranya kamu tidak buat." 


Mengatasi Tabiat Buruk 


Hidup kita mencerminkan tabiat kita lebih daripada pendidikan 
kita. Selepas menonton filem Conan the Barbarian lakonan Arnold 
Schwarzenegger, seorang rakan berkata, “Saya mahu memiliki badan 
seperti Schwarzenegger. Rakan-rakan lain mengangguk tanda 
bersetuju. 


Seorang rakan lain menambah, “Saya dengar, dahulu dia 
berbadan kecil dan kurus. 

“Saya pun pernah mendengar perkara yang sama, jawab 
seorang lagi. “Selepas itu, saya mendapat tahu yang dia rajin 
melakukan senaman di gimnasium." 


“Saya percaya dia benar-benar ke gimnasium.”" 


“Pandai-pandai sahaja, balas seseorang dengan sinis. “Saya fikir 
dia memang dilahirkan begitu. Lagi pula, buat apa kita bercakap 
perihal Arnold. Lebih baik kita minum sahaja. 


Ini adalah contoh tabiat yang mengawal tingkah laku kita. Saya 
ingat lagi saya pernah bertanya kepada Rich Dad berkenaan dengan 
tabiat orang kaya. Seperti biasa, Rich Dad tidak terus menjawab 
soalan saya. Beliau mahu saya belajar daripada teladan. 


“Bila masanya ayah kamu membayar semua bil?” tanya Rich 
Dad. 


“Setiap satu hari bulan,” jawab saya. 


“Adakah beliau mempunyai wang lebih selepas itu?” tanya Rich 
Dad lagi. 


“Sangat sedikit.” 


“Itu punca utama beliau susah, sambung Rich Dad. “Beliau 
mempunyai tabiat buruk. Beliau bayar kepada orang lain dahulu. 
Diri sendiri jadi penerima terakhir, itu pun sekiranya ada wang yang 
lebih." 


“Perkara itu selalunya tidak berlaku, balas saya. “Tetapi, 
bukankah beliau perlu membayar kesemua bil itu? Adakah tuan 
mengatakan yang dia tidak perlu membayar bil dan hutang yang 
ada?” 


“Bukan begitu, jawab Rich Dad. “Saya sendiri mengamalkan 
sikap membayar bil pada masanya. Namun, saya bayar kepada 
diri sendiri dahulu sebelum saya bayar ke tempat-tempat lain, 
termasuklah kerajaan.” 

“Bagaimana pula sekiranya kita tidak cukup wang?” saya 
bertanya semula. "Apa yang tuan lakukan?” 


“Masih sama, jawab Rich Dad. “Saya tetap bayar kepada diri 
sendiri dahulu. Walaupun wang saya tidak cukup. Kolum aset saya 
jauh lebih penting berbanding kerajaan. 


“Tetapi, tidakkah mereka mengejar tuan?” 


“Sudah tentu, sekiranya kita tidak bayar. Rich Dad mula 
meyakinkan saya. “Dengar baik-baik. Saya tidak kata yang kita tidak 
perlu bayar. Saya hanya kata saya akan bayar kepada diri sendiri 
dahulu, walaupun wang saya tidak cukup." 


“Tetapi, balas saya, “bagaimana tuan melakukannya?” 


Rich Dad melihat saya sambil tersenyum, “Ini bukan soal 
bagaimana, tetapi mengapa.” 


“Baiklah. Mengapa?” soal saya yang mula teruja. 


“Motivasi,” kata Rich Dad. “Kamu fikir siapa yang akan 
kompelin paling kuat apabila saya tidak membayar hutang? Diri saya 
sendiri ataupun pemiutang saya?” 


“Sudah pasti pemiutang tuan bersuara lebih lantang. Ia soalan 
mudah. “Kita tidak akan cakap banyak sekiranya kita tidak bayar 
kepada diri sendiri.” 


“Jadi sekarang kamu dapat lihat, selepas membayar kepada diri 
sendiri, tekanan bagi membayar cukai dan hutang sungguh hebat 
sehinggakan saya perlu berusaha mencari sumber kewangan lain. 
Tekanan supaya membayar pihak lain menjadi motivasi kepada diri 
saya. Saya mencari kerja tambahan, memulakan syarikat, melabur 
dalam pasaran saham, dan berbuat apa sahaja bagi memastikan 
mereka tidak menjerit ke telinga saya untuk menagih wang. Tekanan 
yang ada menyebabkan saya bekerja keras, memaksa saya berfikir, 
dan akhirnya menjadikan saya lebih bijak dan aktif menguruskan 
kewangan. Sekiranya saya membiarkan diri sendiri menjadi 

penerima bayaran yang terakhir, saya mungkin tidak mengalami 
tekanan, tetapi saya akan pokai." 


“Jadi, rasa tidak mahu dikejar oleh pihak kerajaan dan 
pemiutang menjadi motivasi kepada tuan?” 


“Benar, jawab Rich Dad. “Buat pengetahuan kamu, pengutip 
cukai kerajaan adalah pembuli besar. Sama juga dengan semua 
pemungut bayaran bil. Ramai orang mengalah kepada semua 
pembuli ini. Mereka bayar kepada pembuli dan tidak bayar kepada 
diri sendiri. Kamu tahu kisah si lembik yang diterajang di mukanya?” 


Saya mengangguk. “Saya selalu baca iklan kelas bina badan 
dalam komik. 


“Ramai orang membiarkan pembuli berbuat sesuka hati kepada 
mereka. Saya membuat keputusan menggunakan rasa takut kepada 
pembuli bagi menguatkan semangat saya. Orang lain semakin 
lemah. Apabila saya memaksa diri memikirkan cara mendapat wang 
tambahan, saya seolah-olah mengunjungi gimnasium dan membuat 
senaman angkat berat. Semangat saya bertambah kuat setiap kali 
saya bekerja keras menggunakan akal untuk berfikir perihal wang. 
Hasilnya, sekarang saya tidak ada masalah berhadapan dengan 
pembuli itu semua.” 


Saya suka kata-kata Rich Dad. “Apabila saya bayar kepada diri 
sendiri dahulu, kewangan saya bertambah kukuh. Mental dan fizikal 
juga tidak rapuh.” 


Rich Dad menyambung, “Dan sekiranya saya bayar kepada 
diri sendiri terakhir sekali, ataupun tidak bayar langsung, saya 
jadi semakin lemah. Orang seperti majikan, pengurus, pemungut 
cukai, pengutip hutang, dan tuan rumah akan memberi tekanan 
kepada saya sepanjang hidup. Sebab, saya tidak mempunyai tabiat 
pengurusan wang yang baik. 

Mengatasi Eg0 


"Apa yang saya tahu, menyebabkan saya untung. Apa yang saya 
tidak tahu, menyebabkan saya rugi. Setiap kali saya menunjukkan 
ego, saya mengalami kerugian. Sebab, apabila saya ego, saya percaya 
apa yang saya tidak tahu adalah tidak penting. Begitu yang selalu 
diingatkan oleh Rich Dad. 


Saya mendapati ramai orang menggunakan keegoan bagi 
menyembunyikan sifat jahil mereka. Hal ini selalu berlaku ketika 
saya membincangkan berkenaan penyata kewangan dengan 
akauntan dan pelabur lain. 


Mereka mencuba sedaya upaya menunjukkan mereka bijak. 
Padahal sudah jelas di mata saya yang mereka tidak tahu apa yang 
mereka katakan. Mereka bukan berbohong, tetapi mereka tidak 
mengatakan perkara benar. 


Ada ramai orang dalam dunia kewangan dan pelaburan yang 
tidak tahu langsung apa yang mereka katakan. Kebanyakan daripada 
mereka hanya mengulang skrip yang sama, seperti yang dilakukan 
oleh jurujual kereta terpakai. Apabila kamu tahu yang kamu tidak 
ada ilmu berkenaan subjek yang diperkatakan, mulakan mencari 
maklumat dengan cara belajar daripada pakar dalam bidang 
berkenaan ataupun membeli buku-buku berkaitan. 


Bal Lapan 


PELAJARAN 8: 

Emas ada di mana-mana. 
Ramai orang tidak dilatih melihatnya. 


aya berharap saya dapat katakan mengumpul harta adalah kerja 
mudah buat saya, namun saya tidak dapat berkata begitu. 


Bagi menjawab pertanyaan, “Bagaimanakah saya patut 
bermula?” saya mencadangkan proses pemikiran yang saya lalui setiap 
hari. Proses ini menyebabkan saya mudah mengikat tawaran-tawaran 
hebat. Ini janji saya. Sama seperti menunggang basikal. Selepas 
berhempas-pulas, akhirnya kita pandai menunggang sendiri. Namun 
apabila melibatkan urusan wang, kita memerlukan tekad yang lebih 
kuat bagi berhempas-pulas. Ia pengalaman masing-masing. 


Bagi mencari tawaran keemasan seumur hidup, kita perlu 
menggunakan financial genius. Saya percaya setiap daripada kita 
memiliki financial genius dalam diri masing-masing. Masalahnya 
adalah financial genius itu nyenyak tidur dan perlu diaktifkan. Ia 
tertidur kerana budaya kita selama ini yang mengajar manusia 
percaya sikap sukakan wang adalah punca bagi semua masalah. 
Dengan itu, kita disuruh mempelajari jenis kerjaya tertentu supaya 
kita dapat bekerja demi wang, namun kita tidak diajar bagaimana 

memiliki wang yang dapat bekerja untuk kita. Budaya ini juga 
mengajar kita supaya tidak perlu risau akan masa hadapan kewangan 
kita kerana pihak majikan ataupun pihak kerajaan akan menjaga 
kebajikan kita selepas bersara. Walau bagaimanapun, akhirnya 
anak-anak kita, yang juga melalui sistem pendidikan yang sama 
menanggung kerugian tidak memiliki ilmu berkaitan kewangan. 
Mesej yang diterapkan dalam minda mereka masih sama, iaitu kerja 
keras, dapat gaji, belanja, dan sekiranya tidak cukup wang, kita 
masih dapat membuat pinjaman. 


Malangnya, 90 peratus daripada orang Barat masih berpegang 
pada dogma di atas. Sebabnya, lebih mudah mencari pekerjaan dan 
bekerja demi wang. Sekiranya kamu bukan seorang daripada mereka, 
saya mahu kongsikan 10 langkah bagi mengaktifkan financial genius 
kita. Saya hanya berkongsi langkah-langkah yang pernah saya 
sendiri ikuti. Sekiranya kamu mahu mengikut sebahagian daripada 
sepuluh yang saya kongsikan, baguslah. Sekiranya kamu tidak mahu 
mengikut apa yang saya kongsikan, kamu boleh memikirkannya 
sendiri. Kita masing-masing memiliki financial genius yang dapat 
menyenaraikan sendiri langkah-langkah yang difikirkan sesuai. 


Ketika berada di Peru, saya bertanya kepada seorang pelombong 
emas yang sudah melombong selama 45 tahun, bagaimana beliau 
begitu yakin sehingga dapat menemui lombong emas. Jawab beliau, 
“Emas ada di mana-mana. Ramai orang tidak dilatih melihatnya. 


Saya bersetuju dengan kata-kata beliau. Dalam bidang hartanah, 
saya dapat pergi ke beberapa tempat dalam sehari dan akhirnya 
pulang dengan empat ataupun lima potensi tawaran hebat, manakala 
orang biasa-biasa keluar mencari dan pulang tanpa sebarang hasil. 
Kadangkala mereka hanya berlegar-legar di kawasan perumahan 
yang sama. Sebabnya adalah mereka tidak mengambil masa bagi 
mengembangkan potensi financial genius dalam diri mereka. 


Saya kongsikan 10 langkah berikut sebagai proses 
membangunkan kuasa dalam diri kita sendiri. 

1. Cari Alasan yang Lebih Hebat Berbanding 
Realiti: Kekuatan Semangat 


Sekiranya kita bertanya kepada orang ramai adakah mereka mahu 
menjadi kaya dan bebas masalah kewangan, mereka akan menjawab 
ya. Dan tiba-tiba realiti akan menghalang mereka. Perjalanan 
nampaknya sangat panjang dengan begitu banyak gunung yang 
perlu didaki. Lebih mudah bekerja demi wang dan serahkan sahaja 
wang yang lebih kepada broker. 


Saya pernah bertemu dengan wanita muda yang bercita-cita 
mewakili negara dalam acara renang di sukan Olimpik. Realiti yang 
perlu beliau hadapi adalah, setiap pagi beliau perlu bangun pada jam 
4.00 pagi bagi menjalani latihan renang selama tiga jam sebelum 
pergi ke sekolah. Beliau tidak berhibur bersama rakan-rakannya 
pada malam minggu. Beliau juga perlu mengulang kaji pelajaran 
supaya pelajarannya tidak terjejas. 


Apabila saya bertanya apa sumber kekuatan beliau, jawapannya, 
“Saya lakukan ini untuk diri sendiri dan orang yang saya sayang. 
Kasih sayang adalah sumber kekuatan saya. 


Sebab ataupun matlamat adalah kombinasi antara 'mahu dan 
tidak mahu. Apabila orang bertanya sebab saya mahu jadi kaya, 
saya katakan sebabnya datang daripada kombinasi 'mahu dan 'tidak 
mahu yang sangat mendalam. 


Saya kongsikan beberapa sebab, pertama, berkaitan dengan 
tidak mahu' yang melahirkan 'mahu. Saya tidak mahu bekerja 
seumur hidup. Saya tidak mahu apa yang diharapkan oleh ibu bapa 
saya, iaitu pekerjaan terjamin dan rumah di pinggir bandar. Saya 
tidak suka menjadi pekerja bawahan. Saya tidak suka apabila ayah 
selalu terlepas menonton saya bermain bola kerana beliau terlalu 
sibuk dengan kerjayanya. Saya benci apabila mendapati hasil kerja 
keras ayah saya seumur hidupnya diambil oleh pihak kerajaan. 
Malah, ayah tidak dapat mewariskan hasil kerja kerasnya kepada 

kami sekeluarga. Orang kaya tidak begitu. Mereka bekerja keras dan 
mewariskannya kepada anak-anak. 


Saya mahu bebas melancong ke serata dunia dan hidup dengan 
cara yang saya sukai. Saya mahu lakukan semua ini ketika saya masih 
muda. Saya hanya mahu hidup bebas. Saya mahu mengawal sendiri 
masa dan kehidupan saya. Saya mahu wang bekerja untuk saya. 


Semua yang di atas lahir dari lubuk hati saya. Bagaimana pula 
dengan kamu? Sekiranya semangat kita tidak cukup kuat, kita 
mungkin melihat cabaran yang ada di sepanjang jalan lebih hebat 
berbanding matlamat yang kita kejar. Saya pernah mengalami 
kerugian dan terpaksa bermula semula dari bawah banyak kali, tetapi 
semangat dalam diri yang membara yang menyebabkan saya bangkit 
semula dan terus melangkah. Saya mahu bebas pada usia 40 tahun, 
namun hanya berjaya pada usia 47 tahun, dengan bermacam-macam 
pengajaran yang saya dapat sepanjang perjalanan itu. 


Seperti yang saya kata pada awal bab ini, saya berharap 
saya dapat katakan yang perjalanan menjadi kaya adalah mudah. 
Perjalanan sebenar memang tidak mudah, namun tidak juga terlalu 
susah. Pengajaran yang saya dapat, sekiranya kita tidak memiliki 
sebab yang kukuh ataupun matlamat yang jitu, semua perkara dalam 
hidup menjadi susah. 


Sekiranya kamu tidak mempunyai sebab kukuh, tidak ada 
maknanya meneruskan pembacaan! 


2. Buat Pilihan Setiap Hari: Kuasa Memilih 


Sebab utama orang mahu hidup di negara yang merdeka adalah 
pilihan. Kita mahu memiliki kuasa memilih. 


Dari segi kewangan, dengan setiap dolar yang ada di tangan, 
kita memiliki kuasa memilih masa hadapan, sama ada mahu menjadi 
orang kaya, miskin, ataupun kelas menengah. Tabiat berbelanja 
mencerminkan siapa kita. Orang miskin mempunyai tabiat 

berbelanja yang kurang terancang. Saya beruntung kerana sejak kecil 
saya sudah menyukai permainan Monopoly. Tiada sesiapa yang 
memberitahu saya permainan Monopoly hanya untuk kanak-kanak, 
oleh itu saya masih tetap bermain sehingga saya dewasa. Saya juga 
beruntung kerana mempunyai Rich Dad mengajar saya perbezaan 
antara aset dan liabiliti. Oleh itu, sejak kecil saya memilih menjadi 
orang kaya, dan saya tahu apa yang perlu saya buat adalah 
mengumpul aset. Aset sebenar. Sahabat saya, Mike, memiliki kolum 
aset yang diwariskan oleh bapanya. Namun, beliau masih perlu 
memilih untuk belajar menjaga warisan itu. Banyak keluarga kaya 
yang kehilangan aset mereka apabila diwariskan kepada generasi 
seterusnya. Sebabnya, tiada sesiapa yang dilatih menjadi pewaris 
aset yang baik. 


Ramai orang memilih untuk tidak menjadi kaya. Sebanyak 90 
peratus daripada populasi manusia mengatakan ada banyak masalah 
apabila menjadi orang kaya. Oleh itu, mereka mencipta kata-kata 

seperti, “Saya tidak berminat dengan wang., “Saya tidak mungkin 
jadi kaya., “Saya tidak perlu risau sebab saya masih muda., “Saya 
akan fikir berkenaan dengan masa hadapan apabila sudah ada wang 
nanti., ataupun “Suami/isteri saya yang menjaga urusan kewangan 
kami.. Kata-kata seperti ini sebenarnya merugikan mereka dari segi 
masa dan pelajaran. 


Masa adalah aset paling berharga. Kita tidak patut menjadikan 
ketiadaan wang sebagai alasan untuk kita tidak belajar. Ini adalah 
pilihan yang kita perlu buat setiap hari. Pilihan berkenaan dengan 
apa yang kita mahu lakukan dengan masa, wang, dan apa yang 
kita hendak pelajari. Kita semua ada kuasa memilih. Saya memilih 
menjadi orang kaya, dan ini pilihan saya setiap hari. 


Perkara pertama adalah melabur dalam pendidikan. Secara 
realiti, satu-satunya aset sebenar yang kita miliki adalah minda 
kita. Minda kita adalah alat penting kurniaan Tuhan kepada kita. 
Kita semua memiliki pilihan sendiri apa yang kita hendak pelajari 
apabila sudah dewasa. Kita boleh menonton televisyen, membaca 
majalah golf, pergi ke bengkel seramik, ataupun seminar merancang 

kewangan. Kita boleh pilih sendiri. Ramai orang membeli saham 
ataupun melabur tanpa ilmu berkaitan. Mereka tidak mahu 
melabur bagi mendapatkan ilmu pelaburan terlebih dahulu sebelum 
bertindak. 


Baru-baru ini, rumah seorang rakan saya dimasuki perompak. 
Perompak berkenaan mengambil barang-barang elektronik dan 
meninggalkan buku-buku milik rakan saya itu. Kita semua memiliki 
pilihan yang sama. Sebanyak 90 peratus daripada populasi manusia 
membeli set televisyen dan hanya 10 peratus membeli buku bisnes. 


Apa yang saya lakukan? Saya menghadiri seminar-seminar. Saya 
suka pergi ke seminar yang diadakan sekurang-kurangnya dua hari 
kerana saya suka mempelajari subjek yang dibentangkan. Pada tahun 
1973, saya menonton iklan seminar tiga hari yang ditayangkan di 
televisyen. Seminar itu berkenaan cara-cara membeli hartanah 
yang tidak akan turun nilainya. Saya hanya perlu membayar yuran 
seminar sebanyak 385 dolar dan kesannya kini, pendapatan saya 
mencecah dua juta dolar. Namun yang lebih penting adalah saya 
tidak perlu bekerja seumur hidup kerana saya mempraktikkan ilmu 
yang saya dapat daripada seminar itu. Setiap tahun, saya berusaha 
menghadiri sekurang-kurangnya dua seminar yang berkaitan. 


Saya suka mengumpul CD dan buku audio. Sebabnya, 
saya mudah mengulang kaji apa yang saya dengar. Saya pernah 
mendengar kata-kata daripada seorang pelabur yang tidak saya 
persetujui. Meskipun begitu, saya tetap mendengar rakaman lima 
minit itu sekurang-kurangnya 20 kali. Saya tidak mahu bersikap 
angkuh dan sekadar mengkritik. Akan tetapi, apabila saya memilih 
untuk berfikir dengan lebih terbuka, saya mula memahami maksud 
kata-katanya. Seolah-olah magis pula. Saya berasa seperti saya 
mempunyai laluan ke dalam fikiran seorang pelabur terhebat pada 
masa kini. Saya mendapat pemahaman yang lebih mendalam 
menerusi perkongsian ilmu dan pengalaman beliau. 


Hasilnya, saya kini mempunyai dua cara bagi memandang 
dan memikirkan sesebuah situasi dalam kehidupan seharian. 
Saya mempunyai dua cara bagi menganalisis masalah ataupun 

trend. Kini, saya selalu bertanya, “Bagaimana cara Donald Trump 
ataupun Warren Buffet ataupun George Soros menangani hal ini?” 
Satu-satunya cara bagi saya menyelami kuasa pemikiran mereka 
adalah dengan membaca ataupun mendengar apa yang mereka 
perkatakan. Orang yang angkuh dan suka mengkritik selalunya 
orang yang rendah semangatnya dan takut mengambil risiko. Hanya 
dengan mempelajari perkara baru, kita akan membuat kesilapan dan 
seterusnya memahami apa yang sudah kita pelajari. 


Sekiranya kamu masih membaca tulisan saya sehingga bahagian 
ini, maknanya kamu bukan seorang yang angkuh. Orang yang 
angkuh jarang sekali hendak mendengar ataupun membaca tulisan 
orang yang lebih pakar. Mengapa pula mereka perlu mendengar 
cakap orang lain, sedangkan mereka sudah menjadi tumpuan dunia? 


Ada ramai orang “bijak yang suka mempertikaikan idea 
baru yang bercanggah dengan cara mereka berfikir. Dalam kes ini, 
sifat mereka yang dikatakan bijak bergabung dengan angkuh, lalu 
memperlihatkan mereka seperti orang jahil. Kita semua mengenali 
orang yang berkelulusan tinggi, ataupun yang mengaku bijak, namun 
penyata kira-kira mereka memberikan gambaran berbeza. Orang 
bijak yang sebenar sentiasa mengalu-alukan idea baru kerana idea 
baru dapat menambah sinergi idea sedia ada. Mendengar adalah 
lebih penting berbanding bercakap. Sekiranya kenyataan ini tidak 
benar, pasti Tuhan tidak memberi kita dua telinga dan satu mulut. 
Ramai orang yang berfikir dengan mulut, bukannya mendengar 
bagi menyerap idea dan kebarangkalian baru. Mereka berdebat, 
bukannya bertanya soalan. 


Saya mengambil masa yang lama bagi melihat semula harta 
yang saya ada. Saya tidak suka mentaliti kebanyakan pembeli loteri 
dan pemain judi di kasino yang mahu cepat kaya. Saya mungkin 
mengalami untung dan rugi dalam pasaran saham, namun saya 
mengambil pengajaran daripada setiap satunya. Sekiranya kita 
hendak menerbangkan kapal terbang, saya nasihatkan supaya kita 
masuk kelas penerbangan dahulu. Saya selalu terperanjat apabila 
mengetahui ada orang yang membeli saham ataupun hartanah, 

tetapi tidak mahu melabur untuk aset terbaik mereka, iaitu minda. 
Membeli dua buah rumah tidak menjadikan kita pakar dalam 
bidang hartanah. 


3. Berhati-Hati Memilih Kawan: Kuasa Persatuan 


Pertama sekali, saya tidak memilih kawan berdasarkan penyata 
kewangan mereka. Saya mempunyai rakan yang miskin dan rakan 
yang mendapat jutaan dolar setiap tahun. Perkara yang penting 
adalah saya belajar sesuatu daripada mereka semua. 


Saya mengaku ada beberapa orang yang saya cari kerana mereka 
mempunyai wang. Akan tetapi, saya bukan mengejar wang mereka. 
Saya mahu belajar daripada mereka. Dalam beberapa kes, golongan 
yang mempunyai wang menjadi rakan paling baik. Saya mendapati 
rakan saya yang memiliki wang bercakap perihal wang. Namun, 
tujuan mereka bukan hendak menunjuk-nunjuk. Mereka memang 
berminat dengan topik kewangan. Oleh itu, saya belajar daripada 
mereka dan mereka juga belajar daripada saya. Rakan-rakan saya 
yang menghadapi masalah kewangan tidak suka bercakap berkaitan 
wang, bisnes, ataupun pelaburan. Mereka merasakan yang perbualan 
berkaitan wang adalah kurang sopan dan tidak intelek. Saya juga 
belajar daripada rakan-rakan yang mengalami masalah kewangan. 
Saya mencari jalan apa yang patut dielakkan. 


Saya ada beberapa rakan yang dapat menjana lebih daripada 
berbilion-bilion ringgit dalam jangka masa singkat. Ketiga-tiga 
mereka menyebutkan satu fenomena yang sama, iaitu rakan-rakan 
mereka yang tidak mempunyai wang langsung tidak datang 
bertemu mereka dan bertanya cara melakukannya. Namun, mereka 
hanya datang bagi bertanyakan satu ataupun dua perkara ataupun 
kedua-duanya, iaitu berkaitan pinjaman ataupun pekerjaan. 


PERINGATAN: Jangan dengar kata-kata orang miskin ataupun 
orang yang sedang takut. Saya mempunyai rakan-rakan sebegitu. Saya 
sayangkan mereka, namun dalam diri mereka ada Chicken Little. Bagi 

mereka, apabila bercakap berkaitan wang, terutamanya pelaburan, 
Chicken Little itu mula bersuara, “Langit hendak runtuh! Langit 
hendak runtuh!” Mereka selalu ada pendapat sendiri mengapa sesuatu 
perkara yang dilakukan akan menemui kegagalan. Masalahnya adalah, 
orang ramai mendengar kata-kata mereka. Orang yang menerima 
sahaja tanpa memeriksa maklumat yang mereka terima juga adalah 
Chicken Little. Ada pepatah lama berbunyi, enggang sama enggang, 
pipit sama pipit. 


Sekiranya kamu menonton saluran televisyen bisnes, mereka 
selalu ada barisan panel yang dikatakan pakar. Seorang daripada 
panel itu mengatakan pasaran akan jatuh, manakala seorang panel 
lagi mengatakan pasaran akan melonjak naik. Sekiranya kamu bijak, 
kamu pasti mendengar kata kedua-duanya. Buka minda kerana 
mereka berdua mempunyai hujah mereka sendiri. Sayangnya, ramai 
orang mendengar cakap Chicken Little. 


Saya ada banyak rakan baik yang cuba memberi nasihat kepada 
saya berkaitan pelaburan. Tidak lama dahulu, ada seorang rakan yang 
teruja memberitahu yang dia mengenal pasti sijil deposit dengan 
faedah enam peratus. Saya katakan kepadanya, saya mendapat 16 
peratus faedah daripada kerajaan negeri. Keesokan harinya dia 
menghantar artikel yang menyenaraikan mengapa pelaburan saya 
itu berbahaya. Selama beberapa tahun sehingga kini saya masih 
mendapat 16 peratus, manakala dia masih mendapat enam peratus. 


Satu daripada perkara paling sukar dalam membina kekayaan 
adalah bersikap jujur kepada diri sendiri dan rela tidak mengikuti 
orang ramai. Di pasar, selalunya golongan yang ramai inilah yang 
hadir lambat dan disembelih dengan harga yang tinggi. Apabila 
satu tawaran pelaburan sudah muncul di muka hadapan akhbar, kita 
sudah terlambat bagi meraih untung yang tertinggi. Cari tawaran 
baru. Seperti yang disebut oleh peluncur, “Selalu ada ombak yang 
lain.” 

Pelabur bijak tidak mengira waktu pasaran. Apabila mereka 
terselamat daripada ombak, mereka mencari pasaran lain dan 

mendapatkan tempat sendiri. Perkara ini sukar bagi banyak pelabur 
kerana membeli sesuatu yang tidak popular adalah menakutkan. 
Pelabur yang teragak-agak adalah seperti kambing biri-biri yang 
jalan berkumpulan. Ataupun sikap tamak menguasai mereka apabila 
pelabur bijak sudah pun mengambil keuntungan dan meneruskan 
hidup. Pelabur bijak melabur pada pelaburan yang tidak popular. 
Mereka tahu yang keuntungan dijana menerusi pembelian, bukan 
penjualan. Mereka menanti dengan sabar. Seperti yang saya kata 
sebelum ini, mereka tidak mengira waktu pasaran. Seperti peluncur, 
mereka selalu bersedia menghadapi pukulan ombak seterusnya. 


Semua ini adalah perdagangan dalaman (insider trading). Ada 
perdagangan dalaman yang menyalahi undang-undang, dan ada 
perdagangan dalaman yang mematuhi undang-undang. Apa pun, 
kedua-duanya tetap dipanggil perdagangan dalaman. Perbezaannya 
adalah, berapa jauhkah kita dari kedalaman itu? Sebab mengapa kita 
hendak mempunyai rakan-rakan yang kaya adalah kerana mereka 
juga sumber kewangan kita. Mereka adalah sumber kewangan dalam 
bentuk maklumat. Kita hendak mendengar maklumat berkenaan 
keadaan pasaran dan kewangan. Saya tidak katakan kita boleh 
melakukan perdagangan yang menyalahi undang-undang, namun 
lebih cepat kita tahu, lebih besar peluang kita mendapat keuntungan 
dan mengurangkan risiko. Ini adalah tujuan berkawan. Dan ini juga 
dinamakan kepintaran kewangan (financial intelligence). 


4. Kuasai Formula dan Belajar Perkara Baru: 
Kekuatan Belajar dengan Cepat 


Bagi membuat roti, seseorang perlu mengetahui resipinya, meskipun 
hanya tersimpan dalam ingatan. Syarat yang sama juga diperlukan 
apabila hendak membuat wang. 


Kita semua pernah mendengar ungkapan, “Kita adalah apa 
yang kita makan. Saya ada idea saya sendiri, “Kita menjadi apa 
yang kita pelajari. Dalam erti kata lain, berhati-hati dengan apa 

yang kita pelajari, kerana minda kita berkuasa dalam mempengaruhi 
keputusan siapa yang kita akan jadi. Sebagai contoh, sekiranya kita 
belajar memasak, kita cenderung menjadi tukang masak. Sekiranya 
kita tidak mahu menjadi tukang masak lagi, kita perlu belajar 
perkara yang berbeza pula. 


Apabila membicarakan perihal wang, orang ramai selalunya 
mempunyai satu formula asas yang mereka belajar di sekolah 
ataupun universiti, iaitu, bekerja demi wang. Formula utama yang 
saya perhatikan dalam kehidupan kita adalah setiap hari kita bangun 
tidur, pergi kerja, dapat gaji, bayar bil dan hutang, menyeimbangkan 
buku cek, melabur dalam amanah saham, dan pergi kerja semula. Ini 
adalah formula asas, atau resipinya. 


Sekiranya kita penat dengan apa yang sedang kita buat, ataupun 
kita tidak dibayar gaji atau upah yang setimpal, caranya mudah 
sahaja, iaitu dengan menukar formula sedia ada kepada formula 
yang dapat menjana wang. 


Ketika berusia 26 tahun, saya menghadiri bengkel hujung 
minggu yang diberi nama, “Bagaimana Membeli Hartanah Lelong: 
Saya belajar satu formula. Cabaran seterusnya adalah mendisiplinkan 
diri mempraktikkan apa yang saya pelajari. Ramai orang berhenti 
pada peringkat ini. Selama tiga tahun ketika masih bekerja di 
Xerox, saya menghabiskan masa lapang memahirkan diri dengan 
cara-cara membeli rumah lelong. Saya berjaya mengaut keuntungan 
berjuta-juta dolar dengan menggunakan formula itu. 


Selepas saya menguasai formula itu, saya mencari pula peluang 
mempelajari formula baru. Saya menghadiri lebih banyak bengkel 
atau seminar, dan meskipun saya tidak menggunakan semua 
maklumat yang saya peroleh secara langsung, saya selalu dapat 
belajar perkara-perkara baru. 


Saya menghadiri bengkel berkenaan dengan pedagang terbitan 
(derivative traders), pedagang komoditi pilihan (commodity option 
traders), dan perunding risiko (chaologist). Saya dapati diri saya 
seolah-olah makhluk asing apabila berada di dalam satu kelas dengan 

pakar dalam bidang sains angkasa dan fizik nuklear. Walaupun 
begitu, banyak yang saya pelajari sehingga pelaburan saham dan 
hartanah saya lebih bermakna dan menguntungkan. 


Hampir kesemua kolej menyediakan bengkel perancangan 
kewangan dan bengkel melabur di pasaran tradisional. Kolej-kolej 
itu adalah tempat yang baik untuk bermula, namun saya selalu 
mencari formula lebih pantas. Sebab itu, pada banyak masa, saya 
mendapat hasil yang lebih banyak dalam sehari berbanding orang 
lain yang berusaha sepanjang hayat mereka. 


Dari sudut lain, dalam dunia serba pantas pada hari ini, apa 
yang kita tahu tidak lagi diambil kira, kerana selalunya apa yang kita 
tahu adalah perkara lama. Yang diambil kira adalah berapa cepat 
kita belajar. Ia kemahiran yang tidak ternilai. Ia tidak ternilai dalam 
mencari formula baru sekiranya kita mahu. Contohnya mencari 
resipi baru membuat donat. Bekerja keras demi wang adalah formula 
lama yang lahir pada zaman batu. 


5. Bayar Diri Sendiri Dahulu: 
Kekuatan Mendisiplinkan Diri Sendiri 


Sekiranya kita tidak dapat mengawal diri sendiri, lebih baik tidak 
mencuba untuk menjadi orang kaya. Adalah tidak masuk akal 
sekiranya kita melabur dan mendapat untung, lalu akhirnya hilang 
kesemua wang yang kita ada. Ramai orang yang mendapat durian 
runtuh kembali miskin kerana mereka tidak mempunyai disiplin 
diri. Disebabkan tiada disiplin juga, orang yang baru dinaikkan gaji 
tidak menunggu lama bagi membeli kereta baru ataupun bercuti di 
atas kapal mewah. 


Sukar untuk kita menyatakan daripada 10 langkah ini, yang 
manakah paling penting. Namun, langkah kelima ini mungkin yang 
paling sukar dikuasai berbanding yang lain. Saya berani mengatakan 
yang disiplin diri adalah pemisah utama antara orang kaya, orang 
miskin, dan orang kelas menengah. 

Lebih mudah kita katakan, orang yang mempunyai tahap 


keyakinan diri yang rendah dan tidak mampu menangani tekanan 
kewangan, tidak akan menjadi kaya. Seperti yang saya belajar 
daripada Rich Dad, seluruh dunia akan menolak kita ke sana dan 
ke sini. Kita ditolak begitu bukan kerana orang lain adalah pembuli, 
tetapi kerana kita tidak pandai mengawal diri dan kurang berdisiplin. 
Orang yang kurang ketahanan dalaman selalu menjadi mangsa orang 
yang mempunyai disiplin diri. 


Dalam kelas usahawan yang saya ajar, saya selalu mengingatkan 
para pelajar supaya tidak hanya fokus kepada produk ataupun 
perkhidmatan, tetapi fokus juga kepada kemahiran pembangunan 
pengurusan. Tiga kemahiran pengurusan terpenting bagi memulakan 
bisnes adalah pengurusan: 


1. Aliran tunai 
2. Manusia 
3. Masa persendirian 


Pada pendapat saya, kemahiran mengurus ketiga-tiga perkara ini 
berkaitan dengan semua aspek, tidak terhad hanya kepada bidang 
keusahawanan. Ia juga penting dalam kehidupan peribadi kita 
sebagai individu, ataupun sebahagian daripada ahli keluarga, bisnes, 
pertubuhan amal, bandar, ataupun bangsa. 


Setiap satu kemahiran ini dapat dipertingkatkan dengan 


mendisiplinkan diri. Saya tidak memandang ringan pesanan, “Bayar 
diri sendiri dahulu.” 


Ayat, “Bayar diri sendiri dahulu. , ditemui dalam buku The Richest 
Man in Babylon oleh George Classen. Meskipun ramai orang dengan 
senang hati mengulangi kata-kata yang bermakna ini, hanya sedikit 
yang mempraktikkannya. Seperti yang saya kata, seseorang yang 
celik kewangan dapat membaca nombor, dan nombor menceritakan 
pelbagai perkara. Dengan melihat penyata pendapatan dan kunci 
kira-kira seseorang, saya dapat mengetahui sama ada orang itu 
mengikuti nasihat, “Bayar diri sendiri dahulu, ataupun tidak. 

Sekeping gambar dapat menyampaikan seribu kisah. Oleh itu 
mari kita semak penyata kewangan seseorang yang membayar kepada 
dirinya dahulu berbanding orang yang tidak melakukan demikian. 


Orang yang membayar diri sendiri dahulu 


Penyata Pendapatan 


Pendapatan 
Gaji 


Perbelanjaan 
Cukai 

Sewa 
Makanan 


Aset Liabiliti 
Simpanan 
Pelaburan 





Pelajari dua diagram ini dan lihat sama ada kamu temui sebarang 
perbezaan. Sekali lagi, kita hanya dapat memahami sekiranya kita 
memahami proses aliran tunai. Ramai orang melihat nombor-nombor 
tertera dan tidak dapat mengenal pasti kisah di sebaliknya. 


Dapatkah kamu melihat apa yang cuba saya terangkan? Diagram 
ini mencerminkan tindakan individu terbabit yang memilih membayar 
diri sendiri dahulu. Setiap bulan, mereka mengetepikan wang untuk 
kolum aset sebelum mereka membayar perbelanjaan bulanan lain. 
Walaupun ramai orang sudah membaca buku yang ditulis oleh 
Classen dan memahami pesanan beliau, “Bayar diri sendiri dahulu. 
realitinya mereka membayar diri sendiri akhir sekali. 

Sekarang saya seolah-olah dapat mendengar rungutan daripada 
orang yang membiasakan diri membayar hutang dan bil dahulu. Saya 
juga mendapat maklum balas daripada golongan bertanggungjawab 
yang membayar bil mereka tepat pada masanya. Saya tidak kata 
yang kita perlu menjadi orang tidak bertanggungjawab dan tidak 
membayar hutang dan bil. Maksud saya adalah lakukan seperti yang 
ditulis dalam buku itu, iaitu, “Bayar diri sendiri dahulu. Diagram 
pertama adalah cara betul bagi melakukannya. 


Orang yang membayar pihak lain dahulu 


Penyata Pendapatan 


Pendapatan 
Gaji 


Perbelanjaan 
Cukai 

Sewa 
Makanan 





Kunci Kira-Kira 
Liabiliti 





Sekiranya kita dapat memahami kepentingan aliran tunai, kita 
akan menyedari apa yang tidak kena dengan diagram sebelum ini, 
ataupun mengapa 90 peratus orang bekerja perlu kerja sepanjang 
hayat. Selain itu, mereka juga memerlukan sokongan kerajaan 
seperti Social Security apabila mereka bersara. 


Saya dan Kim mempunyai beberapa orang akauntan dan 
pegawai bank persendirian yang mempunyai masalah menerima 

pesanan, “Bayar diri sendiri dahulu. Sebab, mereka adalah tenaga 
profesional bidang kewangan yang melakukan apa yang dilakukan 
oleh ramai orang. Mereka membayar diri sendiri akhir sekali. 


Sudah banyak kali berlaku, atas sebab yang saya sendiri 
tidak pasti, saya tidak mempunyai wang tunai yang cukup untuk 
membayar bil dan hutang. Namun, saya tetap membayar diri 
sendiri dahulu. Akauntan saya panik dan mula mengeluarkan 
kata-kata seperti, “Mereka akan kejar tuan., “Pihak berkuasa akan 
memenjarakan tuan”, “Tuan akan merosakkan rating kredit tuan., 
ataupun “Mereka akan potong bekalan elektrik rumah tuan.” Saya 


tetap membayar diri sendiri dahulu. 


Kamu pasti bertanya, “Mengapa?” Sebabnya, ini yang diajar 
menerusi buku The Richest Man in Babylon. Kuasa disiplin diri 
dan ketahanan dalaman. Pada bulan pertama bekerja dengan Rich 
Dad, beliau memberitahu yang ramai orang membiarkan dunia 
menolak mereka ke sana dan ke sini. Pemungut hutang menelefon 
dan berkata, “Kamu bayar ataupun....” Kerani jualan pula berkata, 
“Bayar sahaja dengan kad debit.” Ejen hartanah memberitahu, 
“Teruskan sahaja. Kerajaan menetapkan pengecualian cukai untuk 
rumah. Buku yang saya sebut di atas mengajar kita lebih berani 
menentang arus dan menjadi kaya. Kita bukannya lemah, namun 
dalam urusan wang, banyak pula orang yang kelihatan lebih pandai. 


Saya tidak kata yang kita perlu menjadi orang yang tidak 
bertanggungjawab. Saya tidak memiliki hutang kad kredit 
yang banyak kerana saya membayar diri sendiri dahulu. Saya 
meminimumkan pendapatan saya kerana saya tidak mahu membayar 
kepada kerajaan. Sebab itu pendapatan saya datang dari kolum aset, 
menerusi Nevada Corporation. Sekiranya saya bekerja demi wang, 
pihak kerajaan akan mengambil wang saya. 


Walaupun saya membayar bil kemudian, saya tahu menguruskan 
kewangan sendiri bagi memastikan saya tidak menghadapi masalah 
kewangan yang teruk. Saya tidak suka berhutang. Sebenarnya saya 
memiliki liabiliti yang lebih tinggi berbanding 99 peratus orang lain, 

namun saya tidak membayar kesemuanya. Orang lain yang membayar 


liabiliti saya. Mereka adalah penyewa saya. Oleh itu, peraturan 
pertama membayar diri sendiri dahulu adalah, elakkan daripada 
berhutang. Walaupun saya membayar bil kemudian, saya memastikan 
hanya bil yang kurang penting dibayar pada tarikh akhirnya. 


Kadangkala pendapatan saya kurang daripada biasa, namun 
saya masih membayar diri sendiri dahulu. Saya biarkan pemiutang 
dan pihak kerajaan yang berkenaan membuat bising kepada saya. 
Saya suka apabila mereka bersikap keras kepada saya. Mengapa? 
Mereka sebenarnya menolong saya. Mereka memberi inspirasi 
kepada saya supaya keluar dan mencari lebih banyak wang. Oleh 
itu saya membayar diri sendiri dahulu, laburkan wang itu, dan 
membiarkan pemiutang membuat bising. Selalunya memang saya 
tidak bertangguh membayar. Saya dan Kim mempunyai rekod kredit 
yang cemerlang. Kami hanya memastikan tidak ada wang simpanan 
ataupun cairan saham kami digunakan bagi membayar hutang 
ataupun bil. Itu bukan cara yang bijak. 


Sekiranya mahu berjaya membayar diri sendiri dahulu, 
sentiasa ingat perkara-perkara berikut: 


1. Jangan terjebak dalam hutang yang kamu harus bayar. 
Pastikan perbelanjaan kamu rendah. Bina aset terlebih 
dahulu. Kemudian beli rumah ataupun kereta besar. 
Terus terperangkap dalam Rat Race adalah tindakan yang 
kurang bijak. 

2. Apabila kamu tidak cukup duit, biarkan tekanan 
menggunung dan jangan sentuh simpanan ataupun 
pelaburan kamu. Gunakan tekanan bagi memberi inspirasi 
kepada genius kewangan kamu, bagi mencari cara baru 
membuat lebih banyak duit, kemudian baru bayar bil 
kamu. Kamu akan meningkatkan keupayaan membuat 
lebih banyak duit serta meningkatkan kepintaran 
kewangan kamu. 

Banyak kali saya berhadapan dengan masalah kewangan dan 
menggunakan otak saya bagi menjana lebih banyak pendapatan 
sambil tegar mempertahankan aset saya. Akauntan saya menjerit 
dan berlindung, tetapi saya seperti askar yang baik mempertahankan 
kubu, iaitu kubu aset. 


Orang miskin mempunyai tabiat buruk. Tabiat buruk yang 
biasa adalah "menggunakan wang simpanan. Orang kaya tahu wang 
simpanan hanya digunakan bagi membuat lebih banyak wang, 
bukannya membayar bil. 


Saya tahu ini semua sukar, tetapi sekiranya kamu tidak kuat 
berpegang pada prinsip ini, dunia akan menolak kamu ke sana dan 
ke sini. 


Sekiranya kamu tidak suka tekanan kewangan, maka cari 
formula yang berkesan untuk kamu. Antara formula yang bagus 
adalah mengurangkan perbelanjaan, simpan wang dalam bank, 
bayar cukai pendapatan, beli amanah saham yang selamat, dan 
hidup sederhana. Namun ini menyalahi peraturan bayar diri sendiri 


dahulu. 


Peraturan ini tidak menggalakkan pengorbanan ataupun puasa. 
Peraturan ini tidak bermakna kamu bayar diri kamu dahulu dan 
kemudian apabila tidak cukup wang, kamu berlapar. Hidup adalah 
untuk dinikmati. Sekiranya kamu membangkitkan genius kewangan 
kamu, kamu dapat menikmati semua kenikmatan, jadi kaya dan 
bayar bil. Itulah kepintaran kewangan. 


6. Bayar Broker dengan Baik: Kuasa Nasihat 
yang Baik 


Kadangkala saya melihat orang meletakkan papan tanda di hadapan 
rumah mereka mengatakan "Rumah untuk dijual ataupun orang di 
televisyen yang mendakwa diri mereka adalah “Broker Diskaun: 

Rich Dad mengajar pendekatan berbeza. Dia percaya dan 
sanggup membayar golongan profesional dengan bayaran yang 
tinggi. Saya juga mengikuti polisi yang sama. Kini kami mempunyai 
peguam, akauntan, broker hartanah, dan broker saham yang tinggi 
bayarannya. Mengapa? Golongan profesional sebenar sepatutnya 
membantu kita membuat lebih banyak wang dengan perkhidmatan 
mereka. Lebih banyak wang yang mereka buat, lebih banyak wang 
yang saya peroleh. 


Kita hidup dalam era informasi. Maklumat menjadi tidak 
ternilai. Broker yang bagus seharusnya menyediakan maklumat 
untuk kamu di samping memberi pendidikan berkaitan. Saya 
mempunyai beberapa orang broker yang melakukan perkara 
berkenaan. Ada yang mengajar saya sewaktu saya hanya mempunyai 
sedikit wang dan sehingga kini mereka masih bersama saya. 


Apa yang saya bayar kepada broker saya sebenarnya kecil sahaja 
berbanding apa yang saya peroleh hasil daripada maklumat yang 
mereka bekalkan. Saya suka apabila broker saya memperoleh banyak 
wang kerana itu bermakna saya juga menjadi lebih kaya. 


Broker yang bagus menjimatkan masa, di samping 
membolehkan saya membuat lebih banyak duit seperti sewaktu saya 
membeli tanah kosong dengan harga 9,000 dolar sahaja. Kemudian 
saya menjualnya serta-merta pada harga 25,000 dolar supaya saya 
dapat membeli kereta Porsche dengan lebih cepat. 


Broker adalah mata dan telinga saya di pasaran. Mereka ada di 
situ setiap hari supaya saya tidak perlu berada di situ. Lebih baik 
saya bermain golf. 


Orang yang menjual sendiri rumah mereka tentunya tidak 
menghargai masa mereka. Mengapa pula saya harus menjimatkan 
entah berapa ringgit sahaja sedangkan saya boleh menggunakan 
masa itu bagi membuat lebih banyak wang ataupun menghabiskan 
masa bersama yang tersayang? Kadangkala saya berasa kelakar 
melihat orang miskin dan kelas menengah yang sanggup membayar 
tip 15 hingga 20 peratus walaupun servis yang mereka terima 

mengecewakan, namun berkira apabila mereka perlu membayar 7 
peratus kepada broker. Mereka seronok membayar tip di ruangan 
perbelanjaan dan kedekut di ruangan aset. Itu sudah pasti satu 
tindakan yang kurang bijak. 


Namun kita perlu ingat, bukan semua broker serupa. 
Malangnya, kebanyakan broker hanyalah jurujual. Mereka menjual 
tetapi mereka sendiri mempunyai sedikit sahaja ataupun langsung 
tiada hartanah sendiri. Ada perbezaan besar antara broker yang 
menjual rumah dan broker yang menjual pelaburan. Begitu juga 
bagi broker saham, bon, amanah saham, dan broker insurans, yang 
menggelar diri mereka sebagai perancang kewangan. 


Apabila saya menemu duga mana-mana broker profesional, 
pertama sekali saya tanya berapa banyak hartanah ataupun saham 
yang mereka miliki dan berapa peratus kadar cukai mereka. Begitu 
juga peguam cukai dan akauntan saya. Saya mempunyai akauntan 
yang menjaga bisnesnya sendiri. Kerjanya adalah akauntan, tetapi 
bisnesnya adalah hartanah. Saya pernah mempunyai akauntan yang 
terlibat dalam bisnes kecil, tetapi tiada hartanah. Saya mencari 
akauntan lain kerana kami tidak suka bisnes yang sama. 


Cari broker yang mengutamakan kepentingan kamu. 
Kebanyakan broker menghabiskan masa mendidik kamu dan 
mereka dapat menjadi aset terbaik kamu. Bertindak secara adil dan 
mereka akan adil kepada kamu. Sekiranya kamu asyik memotong 
komisen mereka, mengapa pula mereka perlu membantu kamu? 
Logiknya mudah sahaja. 


Seperti saya katakan sebelum ini, salah satu kemahiran 
pengurusan adalah pengurusan manusia. Kebanyakan orang hanya 
mengurus mereka yang lebih rendah tarafnya sama ada dari segi 
kepintaran ataupun pangkat. Kebanyakan pengurus bawahan kekal 
di situ kerana mereka hanya tahu menguruskan orang di bawah 
mereka dan bukannya orang di atas mereka. Kemahiran sebenar 
adalah mengurus dan memberi ganjaran kepada orang yang lebih 
bijak daripada kamu dalam sesetengah aspek teknikal. Sebab itu 

syarikat mempunyai lembaga pengarah. Kamu juga perlu ada 
lembaga pengarah sendiri. Itulah kepintaran kewangan. 


7. Jadi Bijak: Kuasa Mendapatkan Sesuatu Tanpa 
Membayar Apa-Apa 


Semasa orang Eropah pertama kali tiba di Amerika, mereka terkejut 
dengan budaya orang Asli Amerika. Sebagai contoh apabila seseorang 
itu kesejukan, orang Asli itu akan memberinya selimut. Mereka 
menyangka itu adalah hadiah dan marah apabila diminta kembali. 


Orang Asli Amerika juga marah apabila menyedari yang para 
pendatang ini tidak mahu memulangkannya semula. Dari sinilah 
istilah Indian Giver muncul, satu salah faham budaya yang asas. 


Dalam hal mengumpul aset, menjadi Indian Giver adalah 
penting. Soalan pertama pelabur sofistikated adalah, “Berapa cepat 
saya boleh dapat duit saya balik?” Mereka juga mahu tahu apa yang 
mereka boleh dapatkan secara percuma. Sebab itulah istilah ROI 
(Return on Investment), iaitu pulangan pelaburan sangat penting. 


Sebagai contoh, saya 
menjumpai kondominium kecil | 
yang dilelong tidak jauh dari Soalan pertama 
tempat saya tinggal. Pihak bank pelabur sofistikated 
mahu 60,000 dolar dan saya bida adalah, 2 
50,000 dolar. Mereka terus terima Fan 2 TT 
kerana saya bawa bersama cek semula?” 


50,000 dolar. Mereka sedar saya 
serius. Kebanyakan pelabur akan 
bertanya, “Bukankah kamu akan 
menyekat aliran tunai? Bukankah 
lebih baik dapatkan pinjaman?” Jawapan saya, “Kali ini, tidak. 
Syarikat pelaburan saya menggunakan kondominium sebagai sewaan 
musim cuti pada musim sejuk. Sewanya adalah 2,500 dolar sebulan 
bagi tempoh empat bulan dalam setahun. Di luar waktu puncak, 

kadarnya adalah 1,000 dolar sebulan. Saya dapat semula pulangan 
dalam masa lebih kurang tiga tahun. Sekarang saya memiliki aset ini 
yang memberikan saya wang setiap bulan. 


Cara yang sama juga saya lakukan dengan saham. Selalu terjadi 
broker saya menelefon dan menyarankan saya membeli saham 
syarikat yang akan meningkat nilainya, seperti sebelum pelancaran 
produk baru. Saya letakkan wang saya dalam masa seminggu hingga 
sebulan sementara harga saham berkenaan naik. Kemudian saya 
keluarkan wang asal saya dan tidak kisah lagi dengan perubahan 
pasaran. Jadi, apabila duit saya masuk dan kemudian keluar, lantas 
saya secara teknikalnya mendapat sejumlah saham secara percuma. 


Benar, banyak kali saya kehilangan duit, tetapi saya hanya 
bermain dengan wang yang saya sanggup leburkannya. Boleh 
dikatakan dalam 10 pelaburan, saya akan untung dalam dua ataupun 
tiga, lima ataupun enam pula tiada apa-apa, dan rugi dua ataupun 
tiga lagi pelaburan yang lain. Namun saya mengehadkan kerugian 
saya hanya pada wang yang saya ada pada masa itu. 


Orang yang tidak suka kepada risiko meletakkan wang mereka 
di dalam bank. Dalam jangka masa panjang, pinjaman selamat 
lebih baik berbanding tiada simpanan langsung. Namun, kamu 
memerlukan masa yang lama bagi mendapat wang semula dan kamu 
tidak dapat apa-apa secara percuma. 


Bagi setiap pelaburan saya, pastinya ada bonus, seperti 
kondominium, gudang kecil, tanah, rumah, saham, ataupun 
bangunan pejabat. Harus ada risiko terhad ataupun rendah. Ada 
buku yang fokus kepada perkara ini, maka saya tidak akan berbicara 
panjang di sini. Ray Kroc daripada McDonalds menjual francais 
burger bukan kerana dia suka burger, tetapi dia mahu hartanah 
francais secara percuma. 


Oleh itu, pelabur bijak perlu lihat melangkaui ROI. Mereka 
melihat pada aset yang mereka dapat secara percuma selepas mereka 
ambil semula modal mereka. Itulah kepintaran kewangan. 

8. Gunakan Aset basi Membeli Barangan Mewah: 
Kuasa Fokus 


Anak seorang kawan saya ada tabiat buruk, iaitu boros. Pada umur 
16 tahun, dia sudah mahu memiliki kereta sendiri. Alasannya, semua 
rakannya sudah dapat kereta daripada orang tua mereka. Budak itu 
mahu mengambil wang simpanannya dan menggunakannya sebagai 
pendahuluan. Kemudian ayahnya menelefon saya dan berjumpa 
dengan saya. 


“Adakah kamu fikir saya patut biarkan sahaja dia melakukannya, 
ataupun saya sendiri belikan untuknya?” 


Saya jawab, “Itu hanya akan memberi solusi jangka pendek, 
tetapi apa yang kamu ajar kepadanya bagi jangka masa panjang? 
Bolehkah kamu menggunakan keinginannya untuk membeli kereta 
ini supaya dia belajar sesuatu?” Kawan saya terus mendapat idea dan 
bergegas pulang. 


Dua bulan kemudian saya berjumpa rakan saya lagi, “Adakah 
anak kamu sudah dapat kereta barunya?” 


“Tidak, belum lagi. Saya berikan dia 3,000 dolar untuk kereta. 
Saya beritahu dia jangan guna duit simpanan untuk kolejnya. 


“Kamu memang pemurah." 
“Tidak juga, wang saya itu bersyarat. 
“Apa syaratnya?” 


“Pertama, kami bermain permainan kamu iaitu CASHFLOW. 
Kemudian kami berbincang panjang berkenaan penggunaan wang 
secara bijak. Selepas itu, saya berikannya langganan Wall Street 
Journal dan beberapa buku berkaitan pasaran saham.” 

“Jadi, apa syaratnya?” 


“Saya beritahu dia yang wang 3,000 dolar itu tidak boleh 
digunakan secara langsung membeli kereta. Dia boleh cari broker 

saham dan berdagang saham. Apabila dia sudah dapat 6,000 dolar 
dengan 3,000 dolar, duit itu boleh digunakan bagi membeli kereta 
dan untungnya disimpan untuk kolej.” 


“Apa hasilnya?” 


“Pada awalnya dia bernasib baik, tetapi beberapa hari selepas 
itu dia rugi teruk. Namun, itu membuatkannya lebih bersemangat. 
Boleh kata dia sudah rugi 2,000 dolar tetapi minatnya tinggi. Dia 
membaca semua buku yang saya belikan, dan ke perpustakaan 
bagi mencari lebih banyak maklumat lagi. Dia baca Wall Street 
Journal dengan teliti dan mencari petunjuk berguna. Duitnya hanya 
tinggal 1,000 dolar tetapi minat dan pembelajarannya meningkat 
secara mendadak. Dia tahu sekiranya dia gagal, dia perlu berjalan 
kaki untuk dua tahun lagi. Namun, dia nampaknya tidak kisah lagi 
berkenaan kereta itu kerana dia sudah menjumpai permainan yang 
lebih menyeronokkan.” 


“Bagaimana sekiranya dia kehilangan semua wang?” 


“Kami akan berbincang semula sekiranya hal itu berlaku. 
Lebih baik dia rugi sekarang berbanding semasa tua seperti kita. 
Tambahan pula, 3,000 dolar adalah pelaburan terbaik saya untuk 
pendidikannya. Apa yang dipelajarinya akan berguna sepanjang 
hayat dan nampaknya dia mula faham kuasa wang.” 


Seperti saya katakan sebelum ini, sekiranya seseorang itu tidak 
dapat menguasai disiplin diri, lebih baik jangan jadi kaya. Saya 
katakan sedemikian kerana proses membina aliran tunai daripada 
aset hanya mudah secara teori. Secara praktikalnya, kekuatan mental 
bagi membuat pilihan yang tepat menggunakan wang adalah sukar. 
Sekarang ini pengguna mudah tergoda hendak meleburkan wang 
bagi perbelanjaan yang bukan-bukan. 


Kekuatan mental yang lemah menyebabkan wang mengalir 
ke tempat-tempat yang tidak menguntungkan. Ini adalah punca 
kemiskinan dan masalah kewangan. 

Contoh berikut menunjukkan bagaimana kepintaran kewangan 


diperlukan bagi menjadikan wang menjana lebih banyak wang. 


Sekiranya kita beri 100 orang 10,000 dolar pada awal tahun, 
saya percaya pada akhir tahun hasilnya adalah seperti berikut: 


» Sebanyak 80 orang tidak akan ada apa-apa. Malah, mereka 
mungkin ada lebih banyak hutang kerana wang itu 
dijadikan pendahuluan untuk bayar kereta, rumah, dan 
hal-hal lain. 


» Sebanyak 16 orang akan dapat membuat keuntungan 
sebanyak S hingga 10 peratus. 


» Hanya empat orang akan berjaya menjadikan 10,000 dolar 
kepada 20,000 dolar ataupun lebih. 


Kita belajar di sekolah dan di universiti supaya kita dapat bekerja 
demi wang. Pada pendapat saya, itu sama pentingnya dengan belajar 
membuat wang bekerja untuk kita. 


Saya sukakan kemewahan, sama sahaja seperti orang lain. 
Bezanya saya tidak membeli dengan hutang. Itu adalah perangkap 
yang bahaya kerana terikut-ikut dengan gaya orang lain. Apabila 
saya mahu membeli kereta Porsche, jalan mudah adalah pergi bank 
dan buat pinjaman. Namun, saya tidak mahu membina liabiliti. Saya 
memilih untuk mengumpul aset. 


Tabiat saya adalah menggunakan keinginan membeli bagi 
memberi inspirasi dan motivasi kepada genius kewangan saya untuk 
melabur. 


Selalu terjadi kita fokus kepada meminjam wang bagi 
mendapatkan apa yang kita mahu dan tidak fokus pada cara 
membuat wang. Jalan mudah itu sebenarnya lebih sukar bagi jangka 
masa panjang. Kita semua sebagai individu dan masyarakat sudah 
ketagih pada tabiat buruk itu. Ingat, jalan mudah selalu bertukar 
susah dan jalan susah selalu bertukar mudah. 

Lebih awal kamu melatih diri sendiri dan orang tersayang 
menguasai wang, lebih baik. Wang adalah kuasa yang hebat. 
Malangnya, ramai yang membiarkan kuasa ini memakan diri mereka. 
Sekiranya kepintaran kewangan kamu rendah, wang akan menguasai 
kamu. Wang akan menjadi lebih bijak daripada kamu. Sekiranya 
wang sudah menjadi lebih bijak berbanding kamu, alamatnya kamu 
akan bekerja untuknya sepanjang hayat. 


Bagi menguasai wang, kamu perlu jadi lebih bijak supaya wang 
mengikut cakap kamu, patuh serta tunduk kepada kamu. Kamu 
tidak lagi menjadi hamba, tetapi menjadi tuan. Itu adalah kepintaran 
kewangan. 


9. Pilih Hero: Kuasa Mitos 


Sewaktu saya kecil, saya begitu kagum dengan Willie Mays, Hank 
Aaron, dan Yogi Berra. Semua pemain besbol ini adalah hero saya 
dan saya mahu menjadi seperti mereka. Saya simpan kad besbol 
mereka dan tahu semua statistik berkenaan mereka seperti kadar 
pukulan, gaji, tinggi, dan sebagainya. 


Sebagai budak berumur sembilan tahun, apabila saya bermain 
besbol, saya bukannya diri saya sendiri. Saya menganggap saya 
adalah pemain besbol terkenal. Itu adalah cara belajar terhebat yang 
kita selalu hilang apabila kita sudah dewasa. Kita hilang hero kita. 


Hari ini saya lihat budak-budak bermain bola keranjang di 
hadapan rumah. Mereka bukan Johnny tetapi Michael Jordan di 
gelanggang. Meniru atau mencontohi hero adalah pembelajaran 
yang sungguh berkuasa. 


Saya mempunyai hero-hero baru apabila meningkat dewasa. 
Saya mempunyai hero golf dan saya meniru pukulan mereka serta 
cuba sedaya upaya membaca semuanya berkaitan mereka. Saya 
juga mempunyai hero seperti Donald Trump, Warren Buftett, 
Peter Lynch, George Soros, dan Jim Rogers. Saya tahu statistik 

mereka seperti saya tahu statistik kadar pukulan pemain besbol. 
Saya tahu apa pelaburan Warren Buffett dan saya baca apa sahaja 
pandangannya berkenaan pasaran serta bagaimana beliau memilih 
saham. Saya juga membaca perihal Donald Trump, cuba mengetahui 
bagaimana beliau berunding dan mendapatkan tawaran hebat. 


Sama seperti apabila saya hendak mengayun kayu besbol, 
semasa saya di pasaran ataupun berunding, secara bawah sedar saya 
bertindak dengan keberanian Trump. Ataupun semasa menganalisis 
trend, saya buat seolah-olah saya adalah Warren Buffett. Mempunyai 
hero membolehkan kita mempunyai sumber genius yang berkuasa. 


Namun, hero bukan sahaja memberi inspirasi. Hero membuatkan 
segala-galanya kelihatan mudah. Mereka membuatkan keadaan 
kelihatan meyakinkan untuk kita mengikut jejak langkah mereka. 


“Sekiranya mereka boleh, saya juga boleh. 


Ramai yang menganggap pelaburan adalah perkara yang 
sukar. Oleh itu, carilah hero yang membuatkan pelaburan kelihatan 


mudah. 


10. Ajar dan Kamu akan Menerima Ganjaran: 
Kuasa Memberi 


Kedua-dua ayah saya adalah guru. Rich Dad mengajar saya pelajaran 
yang saya bawa sepanjang hayat, iaitu peri pentingnya memberi. 
Poor Dad pula banyak memberi masa dan ilmu, tetapi jarang sekali 
memberi duit. 


Beliau selalu kata beliau akan beri apabila ada duit lebih, namun 
sudah pasti beliau tidak pernah ada duit lebih. 


Rich Dad pula memberi wang serta pendidikan. Beliau percaya 
pada konsep sedekah. “Apabila kamu mahu sesuatu, kamu perlu beri 
dahulu.” Walaupun sewaktu kesempitan wang, beliau akan memberi 
wang kepada badan-badan amal. 

Sekiranya saya dapat berikan kamu satu idea sahaja, idea inilah 
yang saya akan beri. Apabila kamu berasa tidak cukup ataupun 
memerlukan sesuatu, berikan apa yang kamu mahu dan benda itu 
akan kembali berlipat ganda. Peraturan itu terpakai untuk wang, 
senyuman, kasih sayang, ataupun persahabatan. Saya tahu perkara 
ini mungkin perkara terakhir yang mahu dilakukan oleh kebanyakan 
orang, tetapi cara ini selalunya berkesan bagi saya. Sekiranya saya 
mahu wang, saya berikan wang dan wang akan datang kembali 
bertimbun-timbun. Apabila saya mahu membuat jualan, saya 
bantu orang lain menjual dan saya akan dapat lebih banyak jualan 
kemudiannya. Saya mahu klien, saya bantu orang lain mencari klien. 
Bagaikan magis, ramai klien datang kepada saya. Ada satu pepatah 
saya pernah dengar, Tuhan tidak perlu menerima apa-apa, tetapi 
manusia yang harus memberi. 


Rich Dad selalu berkata, “Orang miskin lebih tamak 
berbanding orang kaya. Dia menerangkan sekiranya seseorang 
itu kaya, orang itu menyediakan sesuatu yang orang lain perlukan. 
Dalam hidup saya, apabila saya rasa memerlukan wang ataupun 
bantuan, saya akan berikan wang dan bantuan terlebih dahulu. 
Apabila saya beri, saya akan dapat semula. 


Saya teringat kisah seorang lelaki yang duduk dengan 
memegang kayu api pada malam yang sejuk membeku. Dia menjerit 
kepada tempat pembakar, “Sekiranya kamu berikan kehangatan, saya 
akan berikan kayu api!” Dalam hal wang, kasih sayang, kegembiraan, 
jualan, dan klien, apa yang kita perlu ingat adalah beri terlebih 
dahulu. 


Selalu terjadi, apabila saya sekadar memikirkan apa yang saya 
mahu dan bagaimana saya dapat memberikannya kepada orang lain, 
ja membuka aliran rezeki kepada saya. Apabila saya rasa orang di 
sekeliling saya tidak tersenyum kepada saya, saya mula tersenyum 
dan bertegur sapa. Kemudian keajaiban berlaku apabila orang di 
sekeliling saya semuanya tersenyum. Benarlah, dunia ini adalah 
cerminan diri. 

Sebab itu saya katakan, “Ajar dan kamu akan terima. Saya 
mendapati semakin banyak saya mengajar, lebih banyak saya belajar. 
Sekiranya kamu belajar perihal wang, ajarkan kepada orang lain. Idea 
baru akan datang mencurah-curah dan semakin jelas pemahaman 
kamu. 


Ada masanya saya memberi dan tidak mendapat apa-apa 
ataupun mendapat benda lain. Namun apabila saya bermuhasabah 
diri, ternyata saya tidak ikhlas kerana mengharapkan balasan. 


Ayah saya mengajar guru yang lain dan dia menjadi guru 
utama. Rich Dad pula mengajar orang muda berbisnes. Kemurahan 
hati mereka sebenarnya yang menjadikan mereka semakin bijak. 
Ada banyak kuasa dalam dunia ini yang lebih bijak berbanding 
kita. Kamu dapat lakukan sendiri apa yang kamu mahu, tetapi lebih 
mudah dengan bantuan kuasa yang lebih tinggi. Kamu hanya perlu 
bermurah hati dengan apa yang kamu ada. 


Bab Sembilan 
PELAJARAN 9: 


Mahu Lagi? Ini Senarai Apa 
yang Patut Dibuat 





amai orang mungkin tidak berpuas hati dengan 10 langkah 
yang saya senaraikan. Mereka melihat senarai itu sebagai 
alsafah, bukan tindakan. Saya berpendapat, falsafah juga 
sama pentingnya dengan tindakan. Ada ramai orang yang memilih 
bertindak berbanding berfikir, dan ada juga orang yang berfikir, 
tetapi tidak bertindak. Saya adalah gabungan kedua-duanya. Saya 
suka idea baru, dan saya suka bertindak. 





Oleh itu, bagi sesiapa yang mahukan senarai perkara yang patut 
dibuat untuk bermula, saya kongsikan di sini sebahagian daripada 
apa yang saya buat, secara ringkas. 


» Berhenti melakukan apa yang sedang kamu lakukan. 
Dengan kata lain, berhenti sejenak dan nilai semula 
apa yang berhasil dan apa yang tidak. Definisi kegilaan 
jalah melakukan perkara yang sama tanpa henti dan 
mengharapkan hasil yang berbeza. Berhenti melakukan 
perkara yang tidak berhasil dan cari idea baru. 

» Cari idea baru. Bagi mendapatkan idea baru dalam 
pelaburan, saya pergi ke kedai buku dan mencari 
buku-buku yang mengandungi subjek yang berbeza dan 
unik. Saya menggelarkan subjek-subjek itu sebagai formula. 
Saya membeli buku how-to yang mengandungi formula 
yang saya tidak tahu. Contohnya, saya menemui buku 
berjudul The 16 Percent Solution karya Joel Moskowitz di 
kedai buku. Saya beli buku itu dan terus membacanya. 
Pada hari Khamis berikutnya, saya lakukan apa yang diajar 
dalam buku itu. Ramai orang tidak bertindak, ataupun 
membiarkan orang lain memperlekehkan formula baru 
yang sedang mereka pelajari. Jiran saya memberitahu 
kenapa tip 16 peratus ini selalunya tidak berhasil. Saya 
tidak mempedulikan kata-katanya kerana dia sendiri tidak 
pernah mencuba. 


» Cari seseorang yang pernah lakukan apa yang kamu hendak 
lakukan. Ajak mereka keluar makan bersama serta tanya 
tip dan strategi sesebuah bisnes. Sebelum melabur dalam 
bon 16 peratus, saya pergi ke pejabat cukai tempatan 
dan berkenalan dengan seorang kakitangan di situ. 
Saya mendapat tahu yang dia juga melabur dalam bon 
yang sama. Tanpa berlengah, saya mengajaknya makan 
bersama. Dia teruja menceritakan semua perkara yang dia 
tahu kepada saya dan cara-cara melakukannya. Selepas 
makan, dia menghabiskan waktu petangnya pada hari itu 
bagi menunjukkan kepada saya semua yang berkaitan. 
Keesokan harinya, saya mendapat dua bon terbaik dengan 
bantuan rakan baru tadi. Sejak mula melabur, bon itu terus 
memberi faedah terkumpul sebanyak 16 peratus kepada 
saya. Saya hanya mengambil masa sehari bagi membaca 
buku, sehari bagi bertindak, satu jam makan bersama, dan 
sehari bagi mendapat dua tawaran terbaik. 


» Daftar ke kursus-kursus, baca, dan hadiri seminar. Saya 
menggunakan surat khabar dan Internet bagi mencari 

peluang menyertai kursus-kursus yang baru dan menarik. 
Banyak kursus yang diiklankan adalah percuma ataupun 
mengenakan yuran yang rendah. Saya turut menghadiri 
seminar-seminar yang mengenakan bayaran mahal. Saya 
menjadi orang kaya dan tidak perlu bekerja lagi kerana saya 
rajin menghadiri kursus dan mempraktikkan ilmu yang 
saya pelajari. Saya ada kawan-kawan yang tidak menyertai 
kursus-kursus ini kerana kata mereka saya membazirkan wang. 
Namun, mereka sendiri masih melakukan kerja yang sama. 


» Buat banyak tawaran. Apabila saya mahu membuat 
pelaburan hartanah yang baru, saya membuat kajian dan 
membuat pelbagai tawaran harga. Seperti kamu, saya juga 
tidak tahu apa tawaran yang munasabah. Tugas membuat 
tawaran adalah tugas ejen hartanah. Saya membuat kerja 
sedikit sahaja. 


Seorang rakan mahu saya mengajar bagaimana membeli apartmen. 
Pada suatu hari Sabtu, saya, dia, dan ejen hartanahnya pergi melihat 
enam apartmen. Empat daripada apartmen yang kami lihat teruk 
keadaannya, manakala baki dua lagi masih elok. Saya beritahu rakan 
saya tadi supaya membuat tawaran bagi kesemua enam apartmen 
dengan nilai separuh daripada yang ditawarkan oleh pemilik. Rakan 
saya dan ejennya terkejut dengan cadangan saya. Mereka merasakan 
tindakan itu agak biadab, dan dapat menyinggung hati penjual. 
Namun, saya pula merasakan yang ejen itu tidak mahu bekerja keras. 
Akhirnya mereka langsung tidak membeli dan mencari tawaran lain. 


Mereka tidak membuat sebarang tawaran, dan masih tetap 
mencari apartmen yang lebih baik dengan harga munasabah. Kita 
perlu ingat yang kita tidak akan pernah tahu apakah harga yang 
tepat selagi kita tidak bertemu dengan pihak kedua bagi berurusan. 
Banyak penjual meletakkan harga tinggi, dan jarang kita bertemu 
dengan penjual yang menawarkan harga rendah. 


Pengajarannya, buat tawaran. Orang yang tidak pernah 
melabur tidak tahu bagaimana rasanya cuba menjual sesuatu. Saya 

ada satu unit hartanah yang sudah lama saya hendak jual. Saya 
bersedia menerima sebarang tawaran. Sesiapa yang berminat boleh 
sahaja menawarkan 10 ekor kambing kepada saya. Sudah pasti 
saya gembira. Bukan gembira dengan tawaran kambing itu, tetapi 
gembira kerana sekurang-kurangnya ada orang berminat dengan 
hartanah yang hendak saya jual. Ataupun saya mungkin membuat 
kira-kira, sekiranya berbaloi, saya terima sekandang kambing 
sebagai pertukaran. Begitu caranya. Aktiviti jual beli memang 
menyeronokkan. Ingat ini selalu. Ia aktiviti yang menyeronokkan 
dan tidak rugi mencuba. Buat tawaran. Seseorang mungkin bersetuju 
dengan tawaran kita. 


Saya selalu membuat tawaran dengan syarat-syarat berkecuali 
yang banyak membantu saya memilih tawaran yang terbaik. Dalam 
urusan hartanah, saya membuat tawaran dengan menyertakan 
syarat seperti 'tertakluk kepada, contohnya kelulusan rakan kongsi. 
Kita tidak perlu nyatakan secara spesifik siapa rakan kongsi kita. 
Ramai orang tidak tahu rakan kongsi saya adalah kucing saya. 
Apabila mereka menerima tawaran yang diberi, dan saya tidak 
mahu melanjutkan urus niaga terbabit, saya menelefon ke rumah 
dan bercakap dengan kucing saya. Saya membuat kenyataan gila ini 
bagi menunjukkan betapa mudah dan ringkasnya aktiviti ini. Ramai 
orang di luar sana yang suka menyukarkan keadaan dan berfikir 
terlalu serius. 


Mencari urus niaga yang menguntungkan, bisnes yang tepat, 
pelabur yang bagus, dan sebagainya sama seperti mencari jodoh. Kita 
perlu keluar dan bertemu dengan ramai orang, berkenalan, bertanya 
pendapat, dan membuat keputusan sama ada terima ataupun tolak. 
Saya kenal dengan beberapa orang bujang yang duduk sahaja di 
rumah dan menunggu telefon berbunyi. Akan tetapi, bukankah 
lebih baik sekiranya menjenguk ke luar meskipun hanya ke kedai 
berdekatan. Cari, buat tawaran, tolak, berunding, dan terima adalah 
proses bagi hampir kesemua perkara dalam hidup. 

» Joging, jalan, ataupun memandu di tempat-tempat tertentu 
sekali sebulan selama 10 minit. Melalui cara ini, saya 
menemui beberapa aset hartanah terbaik yang pernah saya 
beli. Saya joging di kawasan perumahan yang saya suka 
selama setahun dan perhatikan sebarang perubahan. 


Bagi mendapat keuntungan dalam urus niaga, kita perlu 
pastikan ada dua elemen, iaitu tawaran murah dan 
perubahan. Ada banyak tawaran murah, namun perubahan 
yang berlaku menukar tawaran itu menjadi peluang yang 
menguntungkan. Oleh itu, apabila saya hendak joging, saya 
pergi ke kawasan perumahan yang berpotensi untuk saya 
melabur. 


Kehadiran saya berulang kali ke situ menyebabkan saya 
dapat mengenal pasti perubahan yang berlaku. Saya 
perasan ada papan tanda yang sudah lama diletakkan 
di sebuah rumah. Saya menjangkakan penjualnya pasti 
mudah diajak berunding. Saya perhatikan lori yang keluar 
masuk. Saya berhenti joging dan berbual-bual dengan 
pemandu lori terbabit. Saya juga berbual-bual dengan 
posmen yang lalu di kawasan itu. Ternyata banyak yang 
mereka tahu berkenaan kawasan itu. Saya mencari kawasan 
yang kurang baik, terutamanya kawasan yang dijauhi ramai 
orang kerana peristiwa buruk yang berlaku di situ. Saya 
memandu di kawasan itu beberapa kali selama setahun 
bagi melihat sebarang petunjuk ataupun perubahan yang 
mungkin berlaku. Saya berbual-bual dengan para pekedai, 
terutamanya pekedai baru dan bertanya sebab mereka 
berpindah ke situ. Hanya beberapa minit diperlukan dalam 
sebulan, dan saya lakukannya sambil bersenam ataupun 
pergi ke kedai-kedai berhampiran. 


» Cari tawaran murah di semua pasaran. Pengguna akan 
selalu miskin. Apabila pasar raya mengadakan jualan 
murah, semua pengguna berkejar ke situ bagi berbelanja 
dan menambah stok barangan di rumah. Namun, apabila 

ada tawaran murah dalam pasaran hartanah ataupun 
saham, atau disebut kejatuhan pasaran, pengguna yang 
sama menjauhkan diri. Apabila pasar raya menaikkan 
harga barangan, pengguna berbelanja di tempat lain. 
Namun, apabila harga pasaran hartanah ataupun saham 
melambung, pengguna yang sama berebut membeli. Ingat 
pesanan ini selalu, kita mengaut untung semasa membeli, 
bukan semasa menjual. 


Cari di tempat yang betul. Seorang jiran membeli 
kondominium pada harga 100,000 dolar. Saya beli 
kondominium yang sama pada harga 50,000 dolar. Kata 
jiran saya, dia sedang menunggu harga rumah itu naik. Saya 
beritahu dia yang kita mengaut untung semasa membeli, 
bukan semasa menjual. Dia membeli kondominium itu 
dengan ejen hartanah yang tidak memiliki hartanahnya 
sendiri. Manakala saya pula membeli kondominium 
saya itu semasa menghadiri pusat lelongan. Saya belajar 
bagaimana melakukan cara ini di kursus yang saya hadiri 
dengan yuran sebanyak 500 dolar. 


Jiran saya menganggap membayar S00 dolar bagi 
menghadiri kursus pelaburan hartanah adalah terlalu 
mahal. Katanya lagi, dia tidak mampu membayar yuran itu 
dan tidak ada masa menghadiri kursus berkenaan. Oleh itu, 
dia menunggu sahaja sehingga harga rumah itu naik. 


Cari pembeli dahulu, selepas itu barulah cari penjual. Seorang 
rakan saya mencari tanah. Dia ada wang, tetapi tidak ada 
masa. Saya menemui tanah yang luas, lebih luas berbanding 
tanah yang rakan saya mahu beli. Saya menghubungi dia 
dan dia bersetuju membeli sebahagian daripada tanah itu. 
Saya pun menjual bahagian yang dia mahu dan membeli 
bakinya untuk diri sendiri. Pengajaran daripada kisah ini, 
beli kek dan potong ia kepada beberapa bahagian. Ramai 
orang mencari apa yang mereka mampu beli. Mereka 

membayar harga yang mahal bagi sepotong kecil kek. 
Orang yang berfikiran kecil tidak mendapat untung besar. 
Sekiranya kamu hendak jadi kaya, luaskan fikiran. 


» Luaskan fikiran. Peniaga suka memberi diskaun tinggi 
kerana semua peniaga suka pelanggan yang berbelanja 
besar. Jadi, walaupun kamu bersaiz kecil, kamu masih dapat 
berfikiran luas. Ketika syarikat saya mula berjinak-jinak 
dengan pasaran komputer, saya menelefon beberapa rakan 
dan bertanya sama ada mereka mahu menjadi pelanggan 
kami ataupun tidak. Selepas itu, kami bertemu dengan 
beberapa pengedar bagi berunding tawaran terbaik kerana 
kami hendak membeli dalam kuantiti yang banyak. Saya 
lakukan perkara yang sama ketika berurus niaga dalam 
pasaran saham. Orang kecil kekal kecil kerana mereka 
tidak meluaskan fikiran, bertindak sendirian, ataupun tidak 


bertindak langsung. 


» Belajar daripada sejarah. Semua syarikat besar dalam 
bursa saham bermula sebagai syarikat kecil. Kolonel 
Sanders menjadi kaya hanya selepas beliau kehilangan 
segala-galanya pada usia 60-an. Bill Gates adalah seorang 
daripada lelaki terkaya di dunia sebelum berusia 30 tahun. 


» Bertindak lebih baik berbanding berpeluk tubuh. 


Perkara-perkara yang saya senaraikan di atas hanya beberapa cara 
yang pernah saya lakukan dan masih lakukan bagi mengenal pasti 
peluang. Perkataan yang paling penting adalah “pernah lakukan 
dan masih lakukan. Seperti yang saya katakan berulang kali dalam 
buku ini, kita perlu bertindak bagi mendapatkan ganjaran. Bertindak 
sekarang! 

Sebab utama saya menulis buku ini, dan sebab buku ini masih 

kekal dalam senarai bestseller sejak tahun 2000, adalah bagi 
berkongsi pandangan bagaimana pengetahuan mendalam berkenaan 
wang dan kewangan dapat digunakan bagi menyelesaikan masalah 
hidup. Tanpa latihan berkaitan kewangan, kita selalu menggunakan 
formula biasa bagi meneruskan kehidupan. Kerja keras, simpan, 
pinjam, dan bayar cukai berlebihan. Sudah tiba masanya kita 
perlukan maklumat lebih baik. 


S aya mahu berkongsi beberapa perkara lagi. 


Saya gunakan kisah berikut sebagai contoh masalah kewangan 
yang dihadapi oleh pasangan muda sekarang. Apa yang kamu 
lakukan bagi merancang pendidikan anak-anak dan persaraan kamu? 
Jawapannya adalah dengan memahami cara wang bekerja, bukannya 
cara bekerja demi wang. 


Pada suatu hari, rakan saya mengadu perihal sukarnya 
menabung bagi pendidikan tinggi empat orang anaknya. Dia 
menyimpan 300 dolar setiap bulan dalam tabung pendidikan dan 
setakat itu jumlah yang terkumpul kira-kira 12,000 dolar. Dia ada 
lagi 12 tahun bagi menabung kerana anaknya yang sulung pada 
ketika itu berusia enam tahun. 


Pada masa itu, pasaran hartanah di Phoenix sangat teruk. 
Ramai orang menggadai rumah mereka. Saya mencadangkan supaya 

rakan saya itu membeli sebuah rumah di situ menggunakan wang 
tabung pendidikan yang ada. Cadangan saya membuatkan dia teruja 
dan kami mula membincangkan kebarangkalian yang ada. Perkara 
utama yang membimbangkan dia adalah dia tidak dapat membuat 
pinjaman di bank lagi memandangkan penggunaannya sudah 
mencapai had yang diberikan. Saya meyakinkan dia yang ada banyak 
lagi cara lain bagi membiayai pembelian hartanah selain pinjaman 
bank. 


Kami mencari rumah yang menepati kriteria yang kami 
senaraikan selama dua minggu. Ada banyak pilihan yang dapat 
dibuat, menjadikan aktiviti berbelanja ini menyeronokkan. 
Akhirnya, kami menemui sebuah rumah dengan tiga bilik tidur dan 
dua bilik air di kawasan yang strategik. Pemiliknya diberhentikan 
kerja dan perlu menjual rumahnya pada hari itu juga kerana mereka 
sekeluarga hendak berpindah ke California. Pemiliknya sudah pun 
mendapat tawaran di tempat kerja baru. Dia mahu menjual rumah 
berkenaan pada harga 102,000 dolar, namun kami menawarkan 
harga 79,000 dolar. Tanpa berlengah, dia menerima tawaran kami 
dan bersetuju mengambil bayaran pendahuluan 7,900 dolar. Sebaik 
sahaja pemilik lama berpindah, rakan saya menyewakan rumah 
berkenaan. Selepas ditolak semua perbelanjaan termasuk pinjaman, 
dia masih ada wang baki sebanyak 125 dolar sebulan. 


Dia merancang menyimpan rumah itu selama 12 tahun dan 
melangsaikan pinjaman perumahannya dengan menggunakan wang 
lebihan sebanyak 125 dolar itu setiap bulan. Kami jangka dalam 
masa 12 tahun, hutang rumah itu sudah hampir dibayar habis, dan 
dia mendapat 800 dolar sebulan sebaik sahaja anak pertamanya 
memulakan pengajian di kolej. Ketika itu juga, dia dapat menjual 
rumah berkenaan sekiranya mempunyai nilai yang tinggi. 

Tiga tahun kemudian, pasaran hartanah di Phoenix meningkat 
dengan mendadak dan penyewa rumah rakan saya itu hendak 


membeli rumah berkenaan dengan harga 156,000 dolar. Sekali lagi, 
dia minta pendapat daripada saya. Saya nasihatkan supaya dia jual 


sahaja rumah itu. 

Secara tiba-tiba, dia mempunyai modal sebanyak 80,000 
dolar. Saya menelefon seorang lagi rakan di Texas bagi meminta 
bantuannya mendapatkan gudang kecil. Modal ini digunakan bagi 
memulakan bisnes penyimpanan barang. Dalam masa tiga bulan, 
rakan saya tadi mula mendapat cek hampir 1,000 dolar sebulan dan 
dia simpan wang itu ke dalam tabung pendidikan anak-anaknya. 


Beberapa tahun kemudian, gudang itu dijual dan dia menerima 
cek hampir 330,000 dolar daripada jualan itu. Dia menggunakan 
semula modal yang ada bagi projek baru yang memberi hasil 3,000 
dolar sebulan yang turut disimpan ke dalam tabung pendidikan 
anak-anaknya. Dia bertambah yakin yang dia akan mencapai 
impiannya. 


Rakan saya ini hanya perlu mengeluarkan modal 7,900 dolar 
sebagai permulaan dan ditambah dengan sedikit pengetahuan dalam 
kewangan. Anak-anaknya dapat melanjutkan pelajaran ke mana jua 
yang mereka mahu, dia juga dapat hidup selesa selepas bersara. 
Hasil daripada strategi pelaburan yang mantap ini, rakan saya 
mampu bersara awal. 


Terima kasih kerana membaca buku ini. Saya berharap buku ini 
dapat memberi panduan berharga bagaimana menggunakan kuasa 
wang bagi bekerja untuk kita. Hari ini, untuk bertahan dalam hidup, 
kita perlukan ilmu yang lebih mendalam berkaitan dengan wang 
dan kewangan. Idea, "hanya wang dapat membuat wang adalah 
pemikiran orang yang tidak memahami perihal kewangan. Namun, 
hal ini bukan bermakna mereka tidak bijak. Mereka hanya belum 
belajar cara betul wang membuat wang. 


Wang hanya satu idea. Sekiranya kamu mahu lebih banyak 
wang, tukar cara kamu berfikir. Setiap orang yang berjaya bermula 
dengan satu idea, kemudiannya menukar idea itu kepada sesuatu 
yang besar. Kaedah yang sama juga diguna pakai dalam urusan 
pelaburan. Hanya beberapa dolar diperlukan sebagai permulaan dan 
dikembangkan kepada nilai yang lebih besar. Saya bertemu dengan 
ramai orang yang menghabiskan masanya mengejar durian runtuh, 

namun bagi saya ia adalah tindakan yang kurang bijak. Banyak 
kali juga saya bertemu dengan pelabur yang tidak faham konsep 
melabur, meletakkan jumlah simpanan yang banyak dalam satu 
urus niaga, lalu hilang hampir kesemuanya dengan cepat. Mereka 
mungkin pekerja yang cemerlang, tetapi mereka bukan pelabur yang 
bijak. 

Pendidikan dan pengetahuan berkenaan wang dan kewangan 
adalah penting. Bermula awal. Beli buku. Hadiri seminar. Berlatih. 
Bermula kecil-kecilan. Saya menukar wang tunai 5,000 dolar kepada 
aset bernilai satu juta dolar, yang menghasilkan aliran tunai 5,000 
dolar sebulan dalam masa kurang dari enam tahun. Akan tetapi, saya 
bermula dari usia kanak-kanak. Saya galakkan kamu supaya belajar, 
sebab ia bukannya susah. Malah, ia sebenarnya senang apabila kamu 
sudah terbiasa. 


Saya fikir mesej saya sudah jelas. Apa yang ada dalam kepala 
kamu menentukan apa yang ada dalam tangan kamu. Wang 
hanya satu idea. Ada satu buku hebat berjudul Think and Grow 
Rich. Judulnya bukan Work Hard and Grow Rich. Belajar cara-cara 
membuatkan wang bekerja untuk kamu, dan hidup kamu pasti 
menjadi lebih mudah dan bahagia. Sekarang, berhenti pilih jalan 
selamat. Pilih jalan bijak. 


Tiga Jenis Pendapatan 

Dalam dunia perakaunan, ada tiga jenis pendapatan: 
l. Gaji bulanan 
2. Portfolio pelaburan 
3. Pendapatan pasif 


Apabila Poor Dad berkata kepada saya, “Belajar tinggi-tinggi, 
pastikan lulus cemerlang, dan cari pekerjaan tetap, beliau berharap 
saya mencari pekerjaan yang membayar gaji bulanan. Apabila Rich 
Dad berkata, “Orang kaya tidak bekerja demi wang. Mereka ada 

wang yang bekerja untuk mereka,” beliau sedang bercakap perihal 
pendapatan pasif dan pendapatan portfolio pelaburan. Pendapatan 
pasif, dalam banyak situasi, adalah pendapatan yang diperoleh 
daripada pelaburan hartanah. Pendapatan daripada portfolio 
pelaburan pula adalah pendapatan yang diperoleh daripada aset 
seperti saham dan bon. Bill Gates menjadi lelaki terkaya di dunia 
hasil daripada pendapatan portfolio, bukan gaji bulanan. 


Rich Dad selalu berkata, “Kunci kepada kekayaan adalah 
kebolehan menukar gaji bulanan kepada pendapatan pasif ataupun 
pendapatan portfolio seawal mungkin” Sambung beliau lagi, 
“Cukai dikenakan paling tinggi pada gaji bulanan. Pendapatan pasif 
dikenakan cukai yang rendah. Hal ini menjadi sebab kita mahu wang 
bekerja keras untuk kita. 


Dalam buku kedua saya yang berjudul, Rich Dad's CASHFLOW 
Ouadrant, saya menjelaskan empat golongan orang yang terlibat 
dalam dunia bisnes. Mereka adalah E (Employee) atau Pekerja, S 
(Self-employed) atau Bekerja sendiri, B (Business Owner) atau Pemilik 
Bisnes, dan I (Investor) atau Pelabur. Ramai orang masuk universiti 
untuk belajar menjadi pekerja (E) ataupun bekerja sendiri (S). 
Buku Rich Dads CASHFLOW Ouadrant ditulis bagi menerangkan 
perbezaan ketara antara keempat-empat golongan ini dan bagaimana 
orang ramai dapat menukar kedudukan mereka. Contohnya, 
daripada golongan E menjadi golongan B. Malah, banyak produk 
kami dibangunkan untuk golongan B dan golongan I. 


Buku ketiga saya dalam siri Rich Dad berjudul Rich Dad's Guide 
to Investing. Menerusi buku ini, saya menerangkan secara terperinci 
berkenaan dengan kepentingan menukar gaji bulanan kepada 
pendapatan pasif dan portfolio. Rich Dad selalu mengingatkan 
kami, "Apa yang dilakukan oleh pelabur sebenar hanya menukar gaji 
bulanan kepada pendapatan pasif dan portfolio. Apabila kita tahu 
apa yang kita buat, melabur bukanlah aktiviti yang berisiko." 

Kunci Mencapai Kekayaan 


Kunci mencapai kekayaan adalah kebolehan seseorang menukar 
gaji bulanannya kepada pendapatan pasif dan/atau portfolio. Rich 
Dad menghabiskan masa yang panjang bagi mengajar kemahiran ini 
kepada saya dan Mike. Saya dan Kim dapat bersara awal dan bebas 
daripada masalah kewangan kerana kami mempraktikkan kemahiran 
yang diajar oleh Rich Dad. Namun, kami masih melakukan 
beberapa tugas kerana kami memilih begitu. Pada hari ini, kami 
memiliki syarikat pelaburan hartanah bagi menjana pendapatan 
pasif, dan kami juga aktif dalam pelaburan di papan bursa saham 
bagi meningkatkan pendapatan portfolio. 


Kami juga terus bekerja bagi mewujudkan bisnes berkaitan 
pendidikan kewangan supaya kami dapat menghasilkan dan 
menerbitkan buku-buku dan permainan. Kesemua produk kami 
direka khusus bagi mengajar kemahiran yang sama seperti diajar 
oleh Rich Dad, iaitu kemahiran menukar gaji bulanan kepada 
pendapatan pasif dan pendapatan portfolio. 


Produk permainan yang kami hasilkan adalah penting kerana 
ada perkara yang sukar dijelaskan secara teori atau dalam buku. 
Contohnya, kita tidak mungkin dapat belajar menunggang basikal 
dengan hanya membaca buku. Permainan CASHFLOW for Adults 
dan CASHFLOW for Kids yang kami reka bertujuan bagi mendidik 
pemain kemahiran asas dalam pelaburan, iaitu menukar gaji bulanan 
kepada pendapatan pasif dan pendapatan portfolio. Menerusi 
permainan ini juga, pemain dapat belajar prinsip perakaunan dan 
beberapa ilmu berkaitan wang dan kewangan. Produk permainan ini 
adalah satu-satunya produk yang mendidik orang ramai berkenaan 
semua kemahiran yang diperlukan bagi menjadi orang kaya dalam 
satu masa. 


Seseorang yang hendak bermain CASHFLOW 202 perlu 
memahami secara mendalam perkara-perkara yang ada dalam 
CASHFLOW 101. Hal ini kerana, CASHFLOW 202 adalah versi 
lanjutan CASHFLOW 101. CASHFLOW 101 dan CASHFLOW 

for Kids memberi panduan asas dalam teknik pelaburan. Teknik 
pelaburan melibatkan teknik perdagangan lanjutan seperti jualan 
singkat, panggilan pilihan, dan jalan pintas. Seseorang yang 
memahami teknik-teknik ini dapat mengaut keuntungan dengan 
mudah tidak kira apa jua keadaan pasaran. Rich Dad pernah 
memberitahu, “Pelabur sebenar bijak mengaut untung semasa 
pasaran naik dan semasa pasaran jatuh. Sebab itu mereka kaya.” Satu 
lagi sebab mereka selalu untung adalah kerana mereka ada keyakinan 
diri. Kata Rich Dad, “Mereka ada keyakinan diri kerana mereka 
tidak takut rugi. Dalam erti kata lain, pelabur biasa-biasa tidak 
mendapat untung yang banyak kerana mereka terlalu takut rugi. 
Mereka tidak tahu cara-cara melindungi diri daripada mengalami 
kerugian. Cara-cara ini yang diajar menerusi CASHFLOW 202. 


Pelabur biasa-biasa merasakan aktiviti pelaburan adalah aktiviti 
berisiko kerana mereka tidak pernah dilatih secara formal bagi 
menjadi pelabur profesional. Pelabur terkaya di Amerika, Warren 
Buftet, berkata, “Risiko wujud apabila kita tidak tahu apa yang kita 
buat. Permainan CASHFLOW yang kami hasilkan mengajar teknik 
asas dan teknik lanjutan pelaburan secara lebih santai. 


Kadang-kadang saya terdengar komen yang mengatakan, 
“Mainan berpapan yang tuan jual mahal harganya. Mereka yang 
berkata begini tidak tahu nilai yang mereka dapat selepas bermain 
sendiri permainan yang kami jual ini. Sudah pasti ia berbaloi dengan 
nilai wang yang mereka bayar semasa membeli. Selalunya, saya hanya 
mengangguk lalu menjawab, “Ya, mungkin harga mainan berpapan 
daripada syarikat kami lebih mahal berbanding mainan berpapan 
komersial lain. Namun, ilmu yang tuan dapat daripada permainan 
ini sebenarnya lebih murah berbanding yuran kolej yang hanya 
mengajar cara-cara menjadi pekerja biasa. Di kolej, kita digalakkan 
supaya rajin belajar, lulus peperiksaan, dan cari kerja tetap. Kolej 
tidak memberitahu yang kita dikenakan cukai yang tinggi pada gaji 
bulanan yang kita terima. Kolej juga tidak memberitahu ada cara 
selamat dan bijak bagi melabur di pasaran saham.” 


21) 


Rich Dad Poor Dad 





Apabila saya mendengar lagi orang merungut berkenaan harga 
permainan CASHFLOW, saya seolah-olah mendengar Rich Dad 
membalas rungutan mereka. “Sekiranya kamu mahu jadi kaya, 
kamu perlu tahu jenis pendapatan apa yang dapat membantu 
kamu mencapai impian kamu. Kamu juga perlu belajar bagaimana 
menyimpan dan melindungi pendapatan kamu daripada mengalami 
kerugian. Inilah kunci mencapai kekayaan. Kata Rich Dad lagi, 
“Apabila kamu tidak memahami perbezaan tiga jenis pendapatan dan 
tidak belajar kemahiran meraih dan melindungi pendapatan kamu, 
mungkin sahaja kamu akan dibayar kurang daripada sepatutnya dan 
bekerja lebih daripada sepatutnya.” 


Ayah kandung saya fikir, bagi berjaya, kita perlu ada 
kelulusan yang tinggi, pekerjaan yang terjamin, dan bekerja keras 
bertahun-tahun lamanya. Rich Dad juga berpendapat memiliki 
kelulusan yang tinggi adalah bagus untuk kita, namun perkara yang 
tidak kurang penting adalah kita perlu memahami perbezaan antara 
tiga jenis pendapatan dan jenis yang mana perlu kita beri perhatian. 
Bagi Rich Dad, ini adalah pendidikan asas kewangan. Seseorang 
yang mahu menjadi kaya dan bebas daripada masalah kewangan 
perlu mengetahui perbezaan tiga jenis pendapatan tadi dan belajar 
kemahiran melabur. Kata beliau dalam pelajaran pertama, “Orang 
kaya tidak bekerja demi wang, tetapi mereka tahu bagaimana 
membuatkan wang bekerja keras untuk mereka." 


Rich Dad juga berpesan, “Gaji bulanan adalah wang hasil kerja 
keras kamu, manakala pendapatan pasif dan pendapatan portfolio 
adalah hasil kerja keras wang untuk kamu.” Pesanan ringkas ini 
begitu signifikan dalam hidup saya. Seperti yang disebut oleh 
Robert Frost dalam puisinya, “Dan ia mengubah segala-galanya.” 


Bertindak Sekarang! 


Kita semua diberi dua anugerah terbaik, iaitu akal dan masa. 
Terpulang kepada kita bagaimana mahu memanfaatkan 
kedua-duanya. Bagi setiap helaian dolar yang ada dalam tangan 

kita, hanya kita yang dapat menentukan apa yang patut kita 
lakukan. Apabila kita memilih membazir pada benda yang sia-sia, 
kita sebenarnya menuju ke lembah kemiskinan. Apabila kita 
menghabiskan wang itu pada liabiliti, bermakna kita bersiap-siap 
menjadi orang kelas menengah. Namun, apabila kita menggunakan 
akal dan belajar cara mengumpul aset dengan wang itu, kita dapat 
mencapai impian untuk hidup selesa pada masa hadapan. Pilihan 
ada di tangan kita. Setiap hari, kita sendiri yang memilih sama ada 
mahu menjadi orang kaya, ataupun orang miskin, ataupun orang 
kelas menengah. 


Kongsikan ilmu yang kamu dapat daripada buku ini dengan 
anak-anak kamu, supaya mereka juga dapat bersedia menghadapi 
kehidupan pada masa akan datang. 


Masa hadapan kita semua ditentukan menerusi pilihan yang 
kita buat pada hari ini, bukannya esok. 


Semoga kita semua berjaya mencapai impian untuk hidup 
bahagia. 


- Robert Kiyosaki 

Usahawan pendidikan, pencipta mainan berpapan CASHFLOW, 
pengasas Rich Dad Company, dan penulis buku bestseller 


obert Kiyosaki terkenal sebagai penulis buku kewangan 
Ressa bestseller, Rich Dad Poor Dad. Buku ini mencabar 
an mengubah pandangan puluhan juta orang berkenaan 
dengan wang. Pada tahun 2001 hingga tahun 2008, empat judul 
buku di bawah siri Rich Dad berada di empat tangga teratas carta 
Nielsen Bookscan Lists Life-to-Date Sales. Robert pernah muncul 
dalam rancangan televisyen seperti Larry King Live, Oprah, The 
Doctors, stesen Bloomberg International Television, dan CNN. 





Melalui perspektifnya yang tersendiri berkaitan kewangan dan 
pelaburan, yang bertentangan dengan pandangan konvensional, 
Robert meraih reputasi sebagai seorang yang telus, kasar, dan 
berani. Pendapatnya berkenaan nasihat-nasihat lama (cari kerja 
tetap, simpan wang, bayar hutang, buat pelaburan jangka panjang) 
yang sudah ketinggalan zaman, mencabar status guo. Kenyataan 
beliau, “rumah kamu bukan aset” mencetuskan kontroversi, namun 
terbukti tepat dalam krisis kewangan semasa yang berlaku sekarang. 


Pada tahun 2006, Robert bekerjasama dengan Donald Trump 
menulis buku berjudul Why We Want You to Be Rich — Two Men, 
One Message. Selepas dilancarkan, buku itu menduduki tempat 
pertama dalam carta The New York Times Bestsellers. 

Robert muncul dalam kolum popular majalah TIME, “10 
Ouestions', dan menjawab soalan-soalan seperti pelaburan dengan 
sumber terhad sehinggalah kesan pendidikan dalam menentukan 
kewangan seseorang. 


Buku terbaru Robert berjudul Conspiracy of the Rich: The New 
8 Rules of Money, menjadi buku interaktif dalam Internet pertama, 
yang melibatkan sebanyak 1.1 juta pembaca dari 167 negara. 
Maklumat terkini boleh dibaca di conspiracyoftherich.com. 

